id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
d0fd5727-4855-44e5-8271-4e8ee786d214 | ថ្ងៃនេះ! រកមិនឃើញអ្នកឆ្លងកូវីដ-១៩ ថ្មីទេ តែត្រូវបន្តប្រុងប្រយ័ត្នជាប់ជាប្រចាំ | រហូតដល់ម៉ោង ៨និង០០ព្រឹក ថ្ងៃទី ២៧ ខែឧសភា ឆ្នាំ២០២០ កម្ពុជាយើងពុំរកឃើញជំងឺកូវីដ-១៩ ថ្មីទេ គឺចំនួនអ្នកឆ្លងកូវីដ-១៩សរុប ១២៤នាក់ដដែល , ចំនួនអ្នកកំពុងសំរាកព្យាបាលនៅមន្ទីរពេទ្យ២នាក់, ជាសះស្បើយហើយចំនួន១២២នាក់ និងគ្មានអ្នកបាត់បង់ជីវិតឡើយ។ នេះបើតាមការបញ្ជាក់របស់នាយកដ្ឋានប្រយុទ្ធនឹងជម្ងឺឆ្លង នៃក្រសួងសុខាភិបាល នៅព្រឹកថ្ងៃទី២៧ ខែឧសភា ឆ្នាំ២០២០នេះ។ នាយកដ្ឋានប្រយុទ្ធនឹងជម្ងឺឆ្លង បានរំលឹកថា៖ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច ដូច្នេះ សូមបងប្អូនបន្តប្រយ័ត្នជាប់ជាប្រចាំ ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៍ពិពាហ៍ ពិធីជប់លៀង ការចាក់ធុងបាសរាំ ។ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររង់ចាំគម្លាតពីគ្នា ឈរជជែកគ្នាគម្លាតពីគ្នា ។ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុត នៅថ្ងៃទី២៧ ខែមករា ឆ្នាំ២០២០ ។ យើងបានធ្វើតេស្តចំនួន១៨៦០៧ ស្មើនឹង១១២០ ក្នុង១លាននាក់៕ | 2020-05-27T09:50:22+07:00 | kbnnews.com | https://kbn.news/archives/163929 |
074a7eff-1cf7-45bb-83ce-e853ca278168 | ថ្ងៃទី ២៧ ឧសភា ពុំរកឃើញជំងឺកូវីដ-១៩ ថ្មីទេ, ចំនួនសរុបកូវីដ-១៩ ១២៤នាក់ដដែល | ភ្នំពេញ៖ នាយកដ្ឋានប្រយុទ្ធនឹងជំងឺឆ្លង CDC បានប្រកាសថា រហូតដល់ម៉ោង ៨:០០ព្រឹក ថ្ងៃទី ២៧ ឧសភា ២០២០ យើងពុំរកឃើញជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៤នាក់ដដែល ចំនួនសម្រាកពេទ្យ២នាក់ ជាសះស្បើយហើយចំនួន១២២នាក់ និងស្លាប់គ្មាន ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោក កំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 18607 ស្មើនឹង 1120 ក្នុង១លាននាក់៕ | 2020-05-27T09:11:01+07:00 | cen.com.kh | https://cen.com.kh/archives/210732.html |
163f8863-bbcc-4204-bb40-7b5582d7333a | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្តពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនរហូតដល់ជិត១០លានដុល្លារហើយ (Video inside) | គិតត្រឹមម៉ោង១៧ ថ្ងៃទី២៥ ខែឧសភា ឆ្នាំ២០២០ ថ្នាក់ដឹកនាំ និងមន្រ្តីសាធារណៈចំនួន ៧៥ ០៦៤នាក់ មកពីក្រសួង ស្ថាប័ន ចំនួន៤១ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤០,៧៦៦,៨១១,៧៧៣រៀល ឬប្រហាក់ប្រហែល ជាង៩លាន ៩សែន ដុល្លារសហរដ្ឋអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-05-27T00:25:00+07:00 | freshnewsasia.com | https://m.freshnewsasia.com/index.php/en/localnews/160526-2020-05-26-10-25-26.html |
0edbb7e4-25b2-44af-b8fd-4ed74dfb39a0 | រាជរដ្ឋាភិបាលកម្ពុជា សម្រេចបងើ្កនហិរញ្ញប្បទានបន្ថែម ដើម្បីស្ដារ និងជំរុញកំណើនសេដ្ឋកិច្ច ក្រោយវិបត្តិនៃជំងឺកូវីដ-១៩ (Video inside) | រាជរដ្ឋាភិបាលកម្ពុជា បានសម្រេចដាក់ចេញវិធានការសំខាន់ៗចំនួន៤ ដោយបង្កើនហិរញ្ញប្បទានបន្ថែម ដើម្បីស្ដារ និងជំរុញកំណើនក្រោយវិបត្តិនៃជំងឺកូវីដ-១៩។ សេចក្តីប្រកាសព័ត៌មានរបស់រាជរដ្ឋាភិបាល ស្តីពី កិច្ចអន្តរាគមន៍ជំរុញកំណើនសេដ្ឋកិច្ច ក្រោយវិបត្តិនៃជំងឺកូវីដ១៩ ដែលបណ្តាញព័ត៌មាន Fresh News ទទួលបាននៅថ្ងៃទី២៦ ខែឧសភា ឆ្នាំ២០២០នេះបានបញ្ជាក់ ពីការបងើ្កនហិរញ្ញប្បទានបន្ថែម ដើម្បីស្ដារ និង ជំរុញកំណើនក្រោយវិបត្តិនៃជំងឺកូវីដ-១៩មានដូចជា៖ ក្រសួងសេដ្ឋកិច្ច និងហិរញ្ញវត្ថុ នឹងសហការជាមួយធនាគារជាតិនៃកម្ពុជា ដើម្បីពិនិត្យលទ្ធភាពបន្ធូរបន្ថយ និង កែសម្រួលនូវលក្ខខណ្ឌមួយចំនួន ដើម្បីបង្កើន និង សម្រួលរំហូរសាច់ប្រាក់នៅក្នុងប្រព័ន្ធធនាគារថែមទៀត។ - ទម្លាក់អត្រាពន្ធកាត់ទុក លើកម្ចីរបស់ធនាគារ និង ស្ថាប័នមីក្រូហិរញ្ញវត្ថុ, ទាំងពីប្រភពខាងក្រៅ និង ខាងក្នុងស្រុក, មកនៅត្រឹម ៥% (ទាំងការខ្ចីពីប្រទេសដែលមានកិច្ចព្រមព្រៀង ស្តីពីការ លុបបំបាត់ការយកពន្ធត្រួតគ្នាពាក់ព័ន្ធនឹងពន្ធលើប្រាក់ចំណូល និង ការបង្ការការគេចវេះពន្ធ និងការចៀសវាងពន្ធ (DTA) និង ការខ្ចីពីប្រទេសដែលមិនមាន DTA) សម្រាប់ឆ្នាំ ២០២០។ - ទម្លាក់អត្រាពន្ធកាត់ទុក លើកម្ចីរបស់ធនាគារ និង ស្ថាប័នមីក្រូហិរញ្ញវត្ថុ, ទាំងពីប្រភពខាងក្រៅ និងខាងក្នុងស្រុក, មកនៅត្រឹម ១០% (ទាំងការខ្ចីពីប្រទេសដែលមាន DTA និង ការខ្ចីពីប្រទេសដែលមិនមាន DTA) សម្រាប់ឆ្នាំ ២០២១។ - កែតម្រូវអត្រាពន្ធកាត់ទុក លើកម្ចីរបស់ធនាគារ និង ស្ថាប័នមីក្រូហិរញ្ញវត្ថុ, ទាំងពីប្រភពខាងក្រៅ និង ខាងក្នុងស្រុក, ឲ្យឡើងដល់កម្រិតធម្មតា ស្របតាមច្បាប់ និង បទប្បញ្ញត្តិជាធរមានវិញ នៅឆ្នាំ ២០២២ ។ - ទម្លាក់អត្រាពន្ធកាត់ទុក លើកម្ចីរបស់ធនាគារ និង ស្ថាប័នមីក្រូហិរញ្ញវត្ថុ, ទាំងពីប្រភពខាងក្រៅ និង ខាងក្នុងស្រុក, មកនៅត្រឹម ១០% (ទាំងការខ្ចីពីប្រទេសដែលមាន DTA និង ការខ្ចីពីប្រទេសដែលមិនមាន DTA) សម្រាប់ឆ្នាំ ២០២០។ - កែតម្រូវអត្រាពន្ធកាត់ទុក លើកម្ចីរបស់ធនាគារ និង ស្ថាប័នមីក្រូហិរញ្ញវត្ថុ, ទាំងពីប្រភពខាងក្រៅ និង ខាងក្នុងស្រុក, ឲ្យឡើងដល់កម្រិតធម្មតា ស្របតាមច្បាប់ និង បទប្បញ្ញត្តិជាធរមានវិញ នៅឆ្នាំ ២០២១ ។ - ក្រសួងសេដ្ឋកិច្ច និង ហិរញ្ញវត្ថុ នឹងរៀបចំបង្កើត «មូលនិធិធានាឥណទាន» (Credit Guaran-tee Fund) ជាមួយថវិកា ២០០ លានដុល្លារអាមេរិក ។ មូលនិធិនេះ អាចធានាឥណទានកម្ចី តាមរយៈធនាគារ និង មីក្រូហិរញ្ញវត្ថុ ដោយប្រើគោលការណ៍ទីផ្សារ ដើម្បីជួយសម្រាលសម្ពាធ រំហូរសាច់ប្រាក់ និង ទុនបង្វិលរបស់អាជីវកម្ម-ធុរកិច្ចក្នុងគ្រប់វិស័យ បានយ៉ាងតិចចំនួន ២០០០លានដុលា្លរអាមេរិក ។ - ក្រសួងសេដ្ឋកិច្ច និង ហិរញ្ញវត្ថុ នឹងត្រៀមថវិកាសម្រាប់ហិរញ្ញប្បទានបន្ថែមចំនួន ៣០០ លានដុល្លារអាមេរិក ដើម្បីគាំទ្រ និង ដើរតួជាកាតាលីករជំរុញកំណើនតាមវិស័យសំខាន់ៗ ក្នុងអំឡុងពេលវិបត្តិ និងក្រោយពេលវិបត្តិ៕ | 2020-05-26T23:29:00+07:00 | freshnewsasia.com | https://m.freshnewsasia.com/index.php/en/localnews/160516-2020-05-26-09-29-34.html |
64e6c406-b716-4b2e-b094-5a4e84297a4d | ល្អណាស់ ! ខណៈ COVID-19 នៅតែបន្តរាតត្បាត ព្រះសង្ឃវត្តឥន្ទញ្ញាណ បានបង្កើតសួនបន្លែធម្មជាតិក្នុងវត្ត សម្រាប់ធ្វើជាចង្ហាន់ប្រចាំថ្ងៃ | មិនបាននិមន្តចេញបិណ្ឌបាត្រ ដោយសារតែការពារកុំអោយឆ្លងជំងឺកូវីដ១៩ ព្រះសង្ឃវត្តឥន្ទញ្ញាណ ក្រុងព្រះសីហនុ បានបង្កើតជាសួនបន្លែធម្មជាតិក្នុងវត្ត សម្រាប់បំពេញបន្ថែមចង្ហាន់ប្រចាំថ្ងៃ រួមជាមួយចង្ហាន់ដែលញាតិញោមពុទ្ធបរិសទ័ឧបត្ថម្ភប្រគេន។ សូមបញ្ជាក់ថា វត្តឥន្ទញ្ញាណជាវត្តមួយដែលមានព្រះសង្ឃច្រើនជាងគេនៅក្នុងខេត្តព្រះសីហនុ បច្ចុប្បន្នមានភិក្ខុ សាមណេរ សរុប១៨៥អង្គ និងមានដូនជី តាជី សីលវត្តីជិត៥០រូបទៀត៕ | 2020-05-26T19:30:38+07:00 | kbnnews.com | https://kbn.news/archives/163901 |
2f740557-0dd3-417e-b77f-d99b894d7d41 | រាជរដ្ឋាភិបាល ដាក់ចេញវិធានការ ជួយដល់វិស័យឯកជន និងកម្មករ-និយោជិត ដែលប៉ះពាល់ពីការរីករាលដាលនៃជំងឺកូវីដ១៩ និងវិធានការស្ដារ និងជំរុញកំណើនសេដ្ឋកិច្ចក្រោយវិបត្តិ (Video inside) | រាជរដ្ឋាភិបាលកម្ពុជា បានចេញសេចក្តីប្រកាសព័ត៌មានមួយ ស្ដីពីវិធានការបន្ថែសំដៅជួយដល់វិស័យឯកជន និងកម្មករ-និយោជិត ដែលប៉ះពាល់ពីការរីករាលដាលនៃជំងឺកូវីដ១៩ និងវិធានការស្ដារ និងជំរុញកំណើនសេដ្ឋកិច្ចក្រោយវិបត្តិនៃជំងឺនេះ។ នេះបើតាមសេចក្តីប្រកាសព័ត៌មាន របស់រាជរដ្ឋាភិបាលដែលបណ្ដាញព័ត៌មាន Fresh News ទទួលបាន នៅថ្ងៃទី២៦ ខែឧសភា ឆ្នាំ២០២០។ | 2020-05-26T19:27:00+07:00 | freshnewsasia.com | https://m.freshnewsasia.com/index.php/en/localnews/160483-2020-05-26-05-27-50.html |
b69954b3-253a-4be9-b2b4-64092509de2d | ប្រជាពលរដ្ឋនៅតាមមូលដ្ឋាន កុំឲ្យធ្វេសប្រហែសពីជំងឺកូវីដ-១៩ នេះឱ្យសោះ ព្រោះថាប្រទេសកម្ពុជា ទើបតែរកឃើញករណីឆ្លងថ្មីពីរករណីបន្ថែមទៀត | ខេត្តស្វាយរៀងៈនៅថ្ងៃអង្គារទី ២៦ ខែ ឧសភា ឆ្នាំ ២០២០ នៅសាលាឃុំម្រាម ក្រុមការងារសាខាកាកបាទក្រហមកម្ពុជាខេត្តស្វាយរៀង បានបន្តនាំយកអំណោយមនុស្សធម៌របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈសាខាកាកបាទក្រហមកម្ពុជាខេត្ត ជូនដល់គ្រួសារងាយរងគ្រោះ(ចាស់ជារា ១៤ គ្រួសារ ជនពិការ ២ នាក់ អ្នករស់នៅជាមួយមេរោគអេដស៍ ១ នាក់ និងគ្រួសារ មានជីវភាពខ្វះខាត ១២ គ្រួសារ ) សរុបចំនួន ២៩ គ្រួសារ មកពីឃុំម្រាម ស្រុករមាសហែក ដែលពិធីនេះបានការអញ្ជើញចូលរួមពីលោកជំទាវ ដួង វណ្ណា ប្រធានកិត្តិយសសាខា និងមានការនិមន្តចូលរួមពី ព្រះសុមេធវង្សបណ្ឌិត សុខ ប៊ុនធឿន អនុប្រធានកិត្តិយសសាខា និងជាព្រះគ្រូចៅអធិការវត្ត នន្ទមុនី ព្រមទាំងលោកជំទាវជាសមាជិកគណៈកម្មាធិការសាខា ។ នាឱកាសនោះ ព្រះសុមេធវង្សបណ្ឌិត សុខ ប៊ុនធឿ បានមានសង្ឃដីកាសាកសួរសុខទុក្ខ និងការផ្តាំផ្ញើក្តីនឹករលឹកពីសំណាក់សម្តេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនចំពោះបងប្អូនទាំងអស់ដោយក្តីនឹករលឹក ដែលជានិច្ចកាលសម្តេចតែងតែគិតគូរ ដល់សុខទុក្ខប្រជាពលរដ្ឋគ្រប់ស្រទាប់វណ្ណៈ ដោយមិនប្រកាន់ពណ៌សម្បុរ ពូជសាសន៍ និន្នាការនយោបាយអ្វីឡើយ ស្របតាមពាក្យស្លោក “ទីណាមានទុក្ខលំបាក ទីនោះមានកាកបាទក្រហមកម្ពុជា “។ ព្រះតេជគុណ ក៏បានផ្តាំផ្ញើបន្ថែមដល់បងប្អូនប្រជាពលរដ្ឋទាំងអស់ សូមមានការប្រុងប្រយ័ត្នខ្ពស់បំផុត ក្នុងការថែរក្សាសុខភាព ហើយកត្តាដែលសំខាន់នោះ គឺការរស់នៅត្រូវប្រកាន់យកនៅការរស់នៅស្អាត ពិសាទឹកដាំពុះ ហូបស្អាត សម្អាតបរិស្ថានជុំវិញផ្ទះ ណែនាំកូនចៅឲ្យគោរពច្បាប់ចរាចណ៍ គេងក្នុងមុងដើម្បីការពារជំងឺគ្រុនឈាម ហើយត្រូវដាំដំណាំ ចិញ្ចឹមសត្វ ដើម្បីផ្គត់ផ្គង់ជីវភាពប្រចាំថ្ងៃ ជាពិសេស សូមក្រើនរំលឹកដល់ប្រជាពលរដ្ឋនៅតាមមូលដ្ឋានកុំឲ្យធ្វេសប្រហែសពីជំងឺកូវីដ-១៩ នេះឱ្យសោះ ព្រោះថាប្រទេសកម្ពុជាយើងទើបតែរកឃើញករណីឆ្លងថ្មីពីរករណីបន្ថែមទៀត ដែលសរុបអ្នកកើតជំងឺកូវីដ ១៩ កើនដល់ ១២៤ នាក់ ជាសះស្បើយ ១២២ នាក់ ៕ | 2020-05-26T18:23:14+07:00 | cen.com.kh | https://cen.com.kh/archives/210548.html |
80ccfe27-cba1-4c25-8c7a-c528a882cb6f | ស្តាយណាស់ ! ជំងឺ Depression (បាក់ទឹកចិត្ត) ឆក់យកជីវិតនារីខ្មែរវ័យក្មេងស្រស់ស្អាតម្នាក់ | កាលពីពេលថ្មីៗនេះ អ្នកប្រើប្រាស់បណ្តាញសង្គមហ្វេសប៊ុក បានមានការភ្ញាក់ផ្អើល ដោយសារតែមាននារីវ័យក្មេងម្នាក់បានទទួលមរណភាពដោយសារតែជំងឺបាក់ទឹកចិត្ត ( Depression ) ដែល ជាជំងឺមួយដែលគួរឲ្យខ្លាចខ្លាំងណាស់ ហើយវាបានឆក់យកជីវិតមនុស្សមិនតិចទេ នាពេលកន្លងមក ។ យោងតាមគណនីហ្វេសប៊ុក Kim Meas ដែលបង្ហោះរូបភាពនារីរងគ្រោះ កាលពី៤ម៉ោងមុន ភ្ជាប់ជាមួយនឹងសំណេរថា « storyបងស្រីបង្ហោះមិនទាន់បាន24ម៉ោងផង😥😥 មើលឃើញពីទុក្ខនិងភាពឈឺចាប់របស់គាត់ទេ នេះណាគាត់បង្ហាញយ៉ាងច្បាស់ ។ បើមានសមាជិកគ្រួសារណាម្នាក់មានសភាពចិត្តមិនល្អ សូមយកចិត្តទុក្ខដាក់នឹងគាត់ផង ពួកគាត់ក៏មិនចង់ឲ្យខ្លួនគាត់ទៅជាបែបហ្នឹងដែរ តែគាត់គ្រប់គ្រងខ្លួនឯងមិនបានកុំគិតថា ពួកគាត់ជាគាត់ជាបន្ទុកអី ត្រឹមក្ដីស្រាលាញ់ និងការយកចិត្តទុកដាក់បន្តិចបន្តួច សូមចែករំលែកដល់គាត់ផង។ សុំទោសគ្រួសារសាច់ញាត្តិជាមុនដែលយករូបបងស្រី Khoeung Chanthea មកបង្ហាញបែបនេះ។ សូមចូលរួមសោកស្ដាយពីការបាត់បង់បងស្រីផង»។ តែយ៉ាងណាម្ចាស់គណនីហ្វេសប៊ុកខាងលើ មិនបានបញ្ជាក់ថា នារីរងគ្រោះខាងលើរស់នៅទីកន្លែងណា និងស្លាប់នៅពេលណាទេ ៕ | 2020-05-26T15:48:02+07:00 | kbnnews.com | https://kbn.news/archives/163829 |
e6eee066-f4b8-47af-9b8d-8daec6b0e3a7 | រដ្ឋបាលរាជធានីភ្នំពេញ ចេញសេចក្ដីណែនាំ៧ចំណុច ដើម្បីបន្ដទប់ស្កាត់ និងការពារការរីករាលដាលជាថ្មី នៃជំងឺ COVID-19 (Video inside) | រដ្ឋបាលរាជធានីភ្នំពេញ នៅថ្ងៃទី២៥ ខែឧសភា ឆ្នាំ២០២០នេះ បានបន្ដចេញសេចក្ដីណែនាំ ចំនួន០៧ចំណុច ជូនរដ្ឋបាលខណ្ឌទាំង១៤ ដើម្បីបន្ដអប់រំសុខភាពជូនប្រជាពលរដ្ឋ និងការពង្រឹងការងារតាមដាន ការអនុវត្តវិធានការការពារ រលកទី២ នៃជំងឺ COVID-19។ ត្រូវបន្តចាត់តាំងកម្លាំង ដើម្បីផ្សព្វផ្សាយអប់រំ និងណែនាំប្រជាពលរដ្ឋដែលរស់នៅ និងស្នាក់នៅក្នុងមូលដ្ឋានខណ្ឌ សង្កាត់ ជាពិសេសកម្មករ-កម្មការិនី នៅតាមបណ្ដារោងចក្រនានា ក្នុងរាជធានីភ្នំពេញ ឲ្យអនុវត្តនូវវិធានការបង្ការ និងទប់ស្កាត់ការរីករាលដាលមេរោគ COVID-19 និងកែប្រែឥរិយាបថ នៃការរស់នៅប្រចាំថ្ងៃ ឲ្យស្របតាមបរិបទ នៃការប្រយុទ្ធនឹងមេរោគ COVID-19 ដោយត្រូវលាងដៃជាប្រចាំពាក់ម៉ាស់ ឬប្រើប្រាស់ក្រមា និងត្រូវខ្ទប់មាត់ នៅពេលក្អក ឬកណ្ដាស់ ព្រមទាំងត្រូវបន្តអនុវត្តគម្លាត សុវត្ថិភាពសង្គម និងរក្សាគម្លាតសុវត្ថិភាពបុគ្គលជាចាំបាច់។ ត្រូវបន្តហាមឃាត់ការជួបជុំ ឬការប្រមូលផ្ដុំ ដូចជាកម្មវិធីជប់លៀង ឬការជួបជុំបែបសាសនាទាំងអស់។ល។ នៅក្នុងមូលដ្ឋាន រហូតដល់ខែកញ្ញា ឆ្នាំ២០២០។ ត្រូវចុះត្រួតពិនិត្យ និងតាមដាននៅតាមភោជនីយដ្ឋាន អាហារដ្ឋាន និងកន្លែងលក់ដូរនានាឲ្យអនុវត្ត វិធានការបង្ការ និងទប់ស្កាត់ការរីករាលដាល មេរោគ COVID-19 ក្នុងនោះម្ចាស់អាជីវកម្មទាំងអស់ខាងលើ ត្រូវរៀបចំដែល ឬអាល់កុលលាងដៃ នៅមុខច្រកទ្វារចេញ-ចូល និងត្រូវចាត់តាំងបុគ្គលិក ឲ្យធ្វើការវាស់ កម្ដៅភ្ញៀវទាំងអស់មុននឹងអនុញ្ញាតឲ្យចូលក្នុងទីតាំងអាជីវកម្មទាំងនោះ។ ក្នុងករណីដែលម្ចាស់ទីតាំង អាជីវកម្មខាងលើ មិនអនុវត្តតាមការណែនាំទេនោះ រដ្ឋបាលរាជធានីភ្នំពេញ នឹងបិទអាជីវកម្មជាបណ្ដោះអាសន្ន។ ត្រូវបន្តចុះត្រួតពិនិត្យ និងតាមដានការអនុវត្តនូវវិធានការផ្អាកជាបណ្ដោះអាសន្ននូវទីតាំងអាជីវកម្មមួយ ចំនួនដូចជា ក្លឹបហាត់ប្រាណ រោងភាពយន្ត KTV ក្លឹបកម្សាន្ត (រង្គសាល ខារ៉ាអូខេ ឌីស្តូតែក បៀរហ្គាឌិន) អាជីវកម្មម៉ាស្សាសុខភាព និងស្មៅ។ ចុះស្រង់ស្ថិតិបងប្អូនប្រជាពលរដ្ឋ ដែលទើបអញ្ជើញមកពីក្រៅប្រទេស និងណែនាំឲ្យពួកគាត់ធ្វើចត្តាឡីស័ក និងតាមដានសុខភាពផ្ទាល់ខ្លួនជាចាំបាច់ ក្នុងរយៈពេល១៤ថ្ងៃ ហើយក្នុងករណីសង្ស័យ ឬមានអាការៈមិនស្រួលខ្លួន ដូចជាក្ដៅខ្លួន ក្អក ឈឺបំពង់ក ឬពិបាកដកដង្ហើម ត្រូវទៅពិនិត្យព្យាបាលជំងឺនៅ មណ្ឌលសុខភាព ឬមន្ទីរពេទ្យបង្អែកដែលនៅជិតជាបន្ទាន់ ឬត្រូវទំនាក់ទំនងតាមទូរសព្ទទៅលេខ១១៥។ ចុះពិនិត្យស្ថានភាពនៅទីកន្លែងស្នាក់នៅរបស់បងប្អូនប្រជាពលរដ្ឋ ធ្វើចត្តាឡីស័កតាមផ្ទះ ដែលបញ្ជូនមកពីមណ្ឌលសុខភាព ឬមន្ទីរពេទ្យបង្អែក និងពិនិត្យស្ថានភាពបងប្អូនប្រជាពលរដ្ឋ ដែលស្ម័គ្រចិត្តធ្វើចត្តាឡីស័ក នៅមណ្ឌលចត្តាឡីស័កទាំងអស់ ដែលរៀបចំដោយរដ្ឋបាលរាជធានីភ្នំពេញ និងត្រូវរៀបចំចាត់ចែងការងារបន្ត ដោយផ្អែកលើលទ្ធផល នៃការតាមដានសុខភាព។ ត្រូវអនុវត្តឲ្យបានម៉ឺងម៉ាត់នូវវិធានការបង្ការ និងទប់ស្កាត់ការរីករាលដាលមេរោគ COVID-19 ផ្សេងទៀត របស់ក្រសួងសុខាភិបាល និងស្ថាប័នពាក់ព័ន្ធនានា ដែលកំពុងនៅជាធរមាន៕ | 2020-05-26T04:56:00+07:00 | freshnewsasia.com | https://m.freshnewsasia.com/index.php/en/localnews/160452-2020-05-25-14-56-39.html |
a72b6406-f129-4642-9b05-b7581e473b68 | អាជ្ញាធរខណ្ឌដូនពេញ បន្តចុះរៀបចំសណ្តាប់ធ្នាប់តាមដងផ្លូវ និងផ្សព្វផ្សាយសារាចរណែនាំរបស់រាជរដ្ឋាភិបាលស្ដីអំពីការចូលរួមទប់ស្កាត់ជំងឺរាតត្បាតកូវីដ១៩ | នៅថ្ងៃចន្ទ ទី២៥ ខែឧសភា ឆ្នាំ២០២០ លោក សុខ ពេញវុធ អភិបាលខណ្ឌដូនពេញ បានចុះបញ្ជាកម្លាំងគណៈបញ្ជាការឯកភាពខណ្ឌ ដោយមានការចូលរួមពីលោក យស យុទ្ធី អភិបាលរងខណ្ឌ, លោក នី សាមិត្ត ប្រធានការិយាល័យសាធារណការដឹកជញ្ជូន អនាម័យ បរិស្ថាន និងសណ្ដាប់ធ្នាប់សាធារណៈខណ្ឌ, លោក មុត ប៊ុនថន អនុប្រធានការិយាល័យ, លោក ជួន ចិត្រ អធិការរងខណ្ឌ, លោក គឹម វុត្ថា ប្រធានផ្នែកប្រជាការពារ, លោក ម៉ៅ ពោធិ, លោក កែម ហេង អនុប្រធានផ្នែកប្រជាការពារខណ្ឌដូនពេញ បានចុះអនុវត្តការងារដូចខាងក្រោម៖ *ទី១៖ ត្រួតពិនិត្យកម្លាំង និងវាស់កំដៅប្រជាការពារខណ្ឌ។ *ទី២៖ រៀបចំសណ្ដាប់ធ្នាប់ របៀបរៀបរយសាធារណៈ តាមមហាវិថីព្រះមុនីវង្ស ព្រះស៊ីសុវត្ថិ ព្រះនរោត្តម ព្រះសុរាម្រិត១៣ ១៣ ១០២ ១០៦ ១០៨ ៨៦ ៥១ ៦៣ ១៣៦ ១៤៤ រង្វង់មូលគួចកាណុងគល់ស្ពានជ្រោយចង្វារ ហើយជាលទ្ធផលដូចខាងក្រោម៖ *បានចាក់សោកង់រថយន្ត ២គ្រឿង ទុកនៅនឹងកន្លែង។ *បានធ្វើកិច្ចសន្យាដោះលែងរថយន្តតាក់ស៊ីចំនួន ០១គ្រឿង ម៉ូតូកង់បីឥណ្ឌាចំនួន ០២គ្រឿង និងរទេះលក់ការ៉េមចំនួន ០១គ្រឿង។ *ទី៣៖ បានចុះប្រមូលសំរាមដែលនៅសេសសល់ និងបាញ់លាងសម្អាតតាមដេប៉ូសំរាមក្រោយស៊ីនទ្រីប្រមូលរួចមាន មហាវិថីព្រះស៊ីសុវត្ថិ ព្រះមុនីវង្ស ព្រះនរោត្តម ព្រះសុរាម្រិត សួនលោកតាក្រុមង៉ុយ សួនមុខព្រះបរមរាជវាំងរហូតដល់សួនមុខផ្សាររាត្រី។ *ទី៤៖ បន្តអនុវត្តការចុះផ្សព្វផ្សាយសារាចរណែនាំរបស់រាជរដ្ឋាភិបាលស្ដីអំពីការចូលរួមទប់ស្កាត់ជំងឺរាតត្បាតកូវីដ១៩ (COVID-19) តាមគោលដៅសំខាន់ៗទាំង ០៥គោលដៅ៕ | 2020-05-25T23:46:00+07:00 | freshnewsasia.com | https://m.freshnewsasia.com/index.php/en/localnews/160420-2020-05-25-09-46-52.html |
82e7dfe2-56e3-4803-9b46-18887089bddc | អភិបាលខេត្តកំពង់ធំ បន្តអំពាវនាវប្រជាពលរដ្ឋឱ្យប្រុងប្រយ័ត្ន ចំពោះជំងឺឆ្លងកូវីដ-១៩ | លោក សុខ លូ អភិបាលខេត្តកំពង់ធំ និងជាគណៈកម្មាធិការសាខាកាកបាទក្រហមកម្ពុជាខេត្ត បានអំពាវនាវដល់ប្រជាពលរដ្ឋទាំងអស់ សូមប្រុងប្រយ័ត្នថែរក្សាអនាម័យ រក្សាគម្លាត ដើម្បីការពារទប់ស្កាត់ ចំពោះជំងឺឆ្លងកូវីដ-១៩។ ការអំពាវនាវបែបនេះ របស់លោក សុខ លូ បានធ្វើឡើងនៅថ្ងៃទី២៥ ខែឧសភា ឆ្នាំ២០២០នេះ នៅក្នុងពិធីចែកអំណោយមនុស្សធម៌ ជូនដល់ប្រជាពលរដ្ឋមានជីវភាពខ្វះខាត ចំនួន៨០គ្រួសារ នៅបីទីតាំងផ្សេងគ្នា ក្នុងស្រុកបារាយណ៍ ខេត្តកំពង់ធំ ដោយមានការអញ្ជើញចូលរួម ពីសំណាក់អាជ្ញាធរ មូលដ្ឋានយ៉ាងច្រើនផងដែរ។ លោកអភិបាលខេត្ត ក៏បានពាំនាំនូវប្រសាសន៍ ផ្ដាំផ្ញើការសាកសួរសុខទុក្ខ និងក្ដីនឹករលឹកពីសំណាក់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្ដេចតែងតែគិតគូរ យកចិត្តទុកដាក់ អំពីសុខទុក្ខប្រជាពលរដ្ឋ និងមិនទុកឱ្យប្រជាពលរដ្ឋរបស់យើងណាម្នាក់ អត់ស្បៀងស្លាប់នោះទេ។ លោក សុខ លូ បានបន្តថា កាលពីសប្តាហ៍មុនប្រទេសកម្ពុជា បានព្យាបាលអ្នកឆ្លងជំងឺកូវីដ-១៩ បានជាសះស្បើយទាំង១២២នាក់។ ប៉ុន្តែថ្មីៗនេះ ប្រទេសកម្ពុជា បានរកឃើញអ្នកឆ្លងជំងឺកូវីដ-១៩ថ្មី ចំនួន២នាក់ដែលវិលត្រឡប់មកពីបរទេស។ លោកបានលើកឡើងថា ជំងឺរលាកផ្លូវដង្ហើមកូវីដ១៩ នេះគឺកាចសាហាវខ្លាំងណាស់ ដែលកំពុងវាយលុកលើប្រទេសជាច្រើន ដូច្នេះសូមពុកម៉ែបងប្អូន ត្រូវមានការយល់ដឹង និងប្រុងប្រយ័ត្នខ្ពស់ចំពោះជំងឺឆ្លងកូវីដ-១៩ថ្មីនេះ ត្រូវបង្កើនអនាម័យសុខភាពរស់នៅឱ្យបានល្អ ត្រូវពាក់ម៉ាស ឬក្រម៉ា ហើយត្រូវដុសលាងសម្អាតដៃឱ្យបានស្អាតជាប្រចាំជាមួយសាប៊ូ, ទឹកអាល់កុលជាដើម។ បើមានការសង្ស័យទៅលើអ្នកណាម្នាក់ ឬចំពោះខ្លួនឯងផ្ទាល់ សូមទូរស័ព្វមកលេខ ១១៥។ កន្លែងណាដែលមិនចាំបាច់ទៅ សូមកុំទៅ ជាពិសេសទីកន្លែងដែលមានក្រុមមនុស្សច្រើន សូមស្តាប់តាមការផ្សព្វផ្សាយរបស់អាជ្ញាធរមូលដ្ឋាន និងធ្វើតាមការណែនាំរបស់ក្រសួងសុខាភិបាលឱ្យបានជាប់ជានិច្ច។ ជាមួយគ្នានោះដែរ លោកក៏បានសំណូមពរដល់ប្រជាពលរដ្ឋទាំងអស់សូមខិតខំស្វែងយល់ និងចូលរួមគោរពច្បាប់ចរាចរណ៍ផ្លូវគោកថ្មី ដើម្បីការពារអាយុជីវិតខ្លួនឯង នឹងក្រុមគ្រួសាររបស់យើង ជាពិសេសកាត់បន្ថយបាននូវការគ្រោះថ្នាក់ចរាចរណ៍ និងខិតអប់រំកូនចៅយើង ជៀសឱ្យឆ្ងាយពីគ្រឿងញៀន ប្រសិនបើមាននរណាម្នាក់ៗសង្ស័យពាក់ព័ន្ធបញ្ហាគ្រឿងញៀន សូមរាយការណ៍ទៅអាជ្ញាធរភូមិ-ឃុំ ដើម្បីយកពួកគាត់ទៅបន្សាប ឬក៏ព្យាបាល និងខិតខំប្រកបមុខរបរបង្កបង្កើនផលធ្វើស្រែចម្ការ ដើម្បីបង្កើនជីវភាពរស់នៅប្រចាំថ្ងៃបន្ថែមទៀត និងជំរុញកូនសិក្សារៀនសូត្រដែលក្រសួងអប់រំ យុវជន និងកីឡា បានដាក់កម្មវិធីសិក្សាតាមអនឡាញនៅប៉ុសិ៍ទូរស្សន៍។ ក្នុងឱកាសនោះលោក និងលោកស្រីបានចែកជូនអំណោយដល់ប្រជាពលរដ្ឋខ្វះខាតនាពាលនេះរួមមាន ក្នុងមួយគ្រួសារៗទទួលបានអង្ករ ២៥ គីឡូ ត្រីខ ១យួរ ទឹកស៊ីអ៊ីវ ១យួរ ទឹកត្រី ១ យួរ មី ១កេស និងសាប៊ូ ១ដុំ៕ | 2020-05-25T23:41:00+07:00 | freshnewsasia.com | https://m.freshnewsasia.com/index.php/en/localnews/160419-2020-05-25-09-41-19.html |
5002bdd2-5436-44fe-9f06-7b4b2b49eb8a | អ្នកជំនាញ៖ សិស្សសាលាប្រឈមនឹងការឆ្លងកូវីដ១៩ និងជំងឺផ្សេងៗ ដោយសារការជក់បារីអេឡិចត្រូនិក | អ្នកជំនាញអះអាងថា សិស្សសាលាប្រឈមនឹងការឆ្លងកូវីដ១៩ និងជំងឺផ្សេងៗ ដោយសារការជក់បារីអេឡិចត្រូនិក (Vape) ប្រសិនប្រជាពលរដ្ឋនៅតែជក់បារីច្រើន។ លោកវេជ្ជបណ្ឌិត មុំ គង់ នាយកប្រតិបត្ដិអង្គការចលនាដើម្បីសុខភាពកម្ពុជា បានលើកឡើងថា ដោយសារតែការប្រើប្រាស់បារីអេឡិចត្រូនិក (Vape) បង្កឱ្យគ្រោះថ្នាក់ធ្ងន់ធ្ងរដល់សួត ប្រសិនបើអ្នកប្រើប្រាស់បារីអេឡិចត្រូវនិកឆ្លងជំងឺកូវីដ១៩ គាត់នឹងប្រឈមនឹងគ្រោះថ្នាក់កាន់តែខ្ពស់។ លោកបន្ដថា បារីអេឡិចត្រូនិក និងស៊ីសា (Sisha) ត្រូវបានអាជ្ញាធរជាតិប្រយុទ្ធប្រឆាំងគ្រឿងញៀន ហាមឃាត់មិនឱ្យមានការលក់ និងមិនឱ្យមានការប្រើប្រាស់ឡើយ។ ទោះជាមានការហាមឃាត់បែបនេះក្តី គេនៅតែឃើញមានការផ្សព្វផ្សាយលក់បារីអេឡិចត្រូនិក (Vape) នៅលើបណ្ដាញសង្គមជាច្រើនដោយប្រើឈ្មោះថា ម៉ាស៊ីនផ្ដាច់បារី។ ក្រោមហេតុផលនេះ អាជ្ញាធរមានសមត្ថកិច្ចគួរតែរឹតបន្តឹងវិធានការហាមឃាត់ការលក់ និងការប្រើប្រាស់បារីអេឡិចត្រូនិកឱ្យបានហ្មត់ចត់ ដើម្បីទប់ស្កាត់ការរីករាលដាលកូវីដ១៩ និងជំងឺផ្សេងៗ ជាពិសេសក្នុងចំណោមសិស្សសាលាវ័យក្មេង។ លោកវេជ្ជបណ្ឌិតបានបញ្ជាក់ថា ការព្រមាននេះ បន្ទាប់ពីមានការប្រើប្រាស់បារីអេឡិចត្រូនិក (Vape) ជាច្រើននៅក្នុងចំណោមយុវជនវ័យក្មេង ជាពិសេសសិស្សសាលា។ ការប្រើប្រាស់បារីអេឡិចត្រូនិក (Vape) ក្នុងចំណោមសិស្សសាលាវ័យក្មេងជាទូទៅតែងតែធ្វើឡើងជាក្រុម។ ការប្រើប្រាស់ឧបករណ៍ជក់រួមគ្នា ប្រឈមខ្លាំងនឹងការឆ្លងកូវីដ១៩ ពីមនុស្សម្នាក់ទៅម្នាក់ទៀតបាន ព្រមទាំងអាចលើទឹកចិត្ត និងងាយជំរុញឱ្យពួកគេឈានទៅប្រើគ្រឿងញៀនផ្សេងៗទៀត។ លោក មាន ប៊ុនឡុង ដែលជាសិស្សម្នាក់បាននិយាយថា «មិត្តភក្តិរបស់គាត់បានចូលលុយគ្នាដើម្បីទិញម៉ាស៊ីនផ្ដាច់បារី (Vape) យកមកជក់រួមគ្នាដោយសារតែឧបករណ៍នេះមានតម្លៃថ្លៃ»។ ដូចគ្នាទៅនឹងការបញ្ជាក់របស់យុវជន មាន ប៊ុនឡុង ដែរ គេឃើញមានសិស្សសាលាមួយក្រុមបានកំពុងជក់ Vape ជុំគ្នានៅក្នុងសាលារៀនមួយ តាមរយៈវីដេអូខ្លីមួយបង្ហោះនៅក្នុងបណ្ដាញសង្គម youTube។ ទាក់ទងនឹងផលប៉ះពាល់ដល់សុខភាពវិញ ការប្រើប្រាស់បារីអេឡិចត្រូនិក (Vape) បង្កឱ្យគ្រោះថ្នាក់ធ្ងន់ធ្ងរដល់សួត ដូចបារីធម្មតាដែរ។ គិតត្រឹមពាក់កណ្ដាលខែកុម្ភៈ ឆ្នាំ២០២០ ជំងឺសួតទាក់ទង់នឹងការប្រើបារីអេឡិចត្រូនិក (Vape) នៅសហរដ្ឋអាមេរិចមានប្រមាណ ២៨០០ ករណី ក្នុងនោះករណីស្លាប់បង្កដោយការប្រើប្រាស់បារីអេឡិចត្រូនិក (Vape) មាន ៦៨ករណី។ នេះបើយោតាមការបញ្ជាក់របស់មជ្ឈមណ្ឌលប្រយុទ្ធប្រឆាំងជំងឺ របស់សហរដ្ឋអាមេរិក (CDC)៕ | 2020-05-25T22:37:00+07:00 | freshnewsasia.com | https://m.freshnewsasia.com/index.php/en/localnews/160408-2020-05-25-08-37-35.html |
c7c410d2-32af-4c90-974f-706364b6a013 | ថៃរកឃើញអ្នកឆ្លង COVID-19 ថ្មីៗ២នាក់ទៀត និងអ្នកជំងឺម្នាក់ស្លាប់នៅក្នុងរបាយការណ៍ថ្ងៃចន្ទនេះ (Video inside) | អាជ្ញាធរសុខាភិបាលថៃនៅថ្ងៃចន្ទ ទី២៥ ខែឧសភា ឆ្នាំ២០២០នេះ បានប្រកាសពីការរកឃើញ COVID-19 ថ្មីៗចំនួន ០២ករណី និងអ្នកស្លាប់ម្នាក់បន្ថែមទៀត។ នេះបើតាមការចេញផ្សាយដោយសារព័ត៌មាន CNA។ លោក ថាវីស៊ីន វិសានុយោធិន (Taweesin Wisanuyothin) ជាអ្នកនាំមជ្ឈមណ្ឌលគ្រប់គ្រងស្ថានភាព COVID-19 នៃក្រសួងសុខាភិបាលថៃ បានបញ្ជាក់ឱ្យដឹងទៀតថា បូកបញ្ចូលតួលេខថ្មីខាងលើ ធ្វើឱ្យចំនួនករណីឆ្លងសរុបនៅទូទាំងប្រទេសកើនដល់ ៣,០៤២ករណី ក្នុងនោះស្លាប់ ៥៧នាក់ ចាប់តាំងពីជំងឺឆ្លងរាតត្បាតនេះផ្ទុះឡើងកាលពីខែមករា ឆ្នាំ២០២០ ក្នុងប្រទេសអាស៊ានមួយនេះ។ ទោះជាបែបនេះក្តីអ្នកជំងឺប្រមាណ ៩៦ភាគរយ ឬស្មើនឹង ២,៩២៨នាក់បានជាសះស្បើយឡើងវិញរួចទៅហើយ។ ប្រទេសថៃកាលពីថ្ងៃសុក្រសប្ដាហ៍មុន បានប្រកាសអូសបន្លាយពេលដាក់ប្រទេសក្នុងគ្រាអាសន្ន រហូតដល់ចុងខែមិថុនា ដើម្បីទប់ស្កាត់ការឆ្លងរាតត្បាត COVID-19 ខណៈរដ្ឋាភិបាលទីក្រុងបាងកក កំពុងត្រៀមបន្ធូរបន្ថយវិធានការរឹតត្បិត។ ការអូសបន្លាយពេលនេះត្រូវបានគេរំពឹងថា នឹងត្រូវបានគណៈរដ្ឋមន្ត្រីថៃអនុម័ត នៅថ្ងៃអង្គារសប្ដាហ៍នេះ៕ | 2020-05-25T21:24:00+07:00 | freshnewsasia.com | https://m.freshnewsasia.com/index.php/en/internationalnews/160397-2020-05-25-07-24-46.html |
aead9734-ac1b-4684-8fe0-386c5e994792 | រដ្ឋមន្ដ្រីសុខាភិបាល ដឹកនាំកិច្ចប្រជុំគណៈកម្មការអន្ដរក្រសួងលើវិធានការទប់ស្កាត់ និងឆ្លើយតបការរីករាលដាលជាអន្ដរជាតិនៃជំងឺកូវីដ នៅតាមច្រកចេញចូល | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី២៥ ខែឧសភា ឆ្នាំ២០២០នេះ បានដឹកនាំកិច្ចប្រជុំគណៈកម្មការអន្ដរក្រសួង លើកទី៥ លើវិធាន លើវិធានការទប់ស្កាត់ និងឆ្លើយតបការរីករាលដាលជាអន្ដជាតិ នៃជំងឺកូវីដនៅតាមច្រកចេញចូល។ ជាពិសេស ដើម្បីទទួលនូវមតិយោបល់របស់ប្រធានស្ថាប័ន ឬតំណាងនៃគណៈកម្មការអន្ដរក្រសួង និងការងារផ្សេងៗក្នុងការបន្ដដាក់ចេញនូវទិសដៅយុទ្ធសាស្រ្ដ សម្រាប់កែតម្រូវវិធានការ នៅក្នុងបរិបទប្រយុទ្ធជំងឺកូវីដ១៩នៅកម្ពុជា។ កិច្ចប្រជុំនេះ បានធ្វើឡើងនៅទីស្ដីការក្រសួង។ លើសពីនោះ កិច្ចប្រជុំនៅថ្ងៃនេះ នឹងផ្ដោតសំខាន់ គឺការកំណត់អំពីវិធានការសុខាភិបាលអនុវត្ដដោយមន្ដ្រីចត្ដាឡីស័ក ដើម្បីទប់ស្កាត់ និងឆ្លើយតបគ្រោះអាសន្នបន្ទាន់ ចំពោះសុខភាពសាធារណៈដែលជាកង្វល់ជាតិ និងអន្ដរជាតិ នៅតាមច្រកចេញចូល។ ជាងនេះទៅទៀត សម្រាប់អ្នកដំណើរ ដែលគេចវេះ មិនឱ្យមន្ដ្រីចត្ដាឡីស័កធ្វើការត្រួតពិនិត្យ ឬមិនសហការជាមួយមន្ដ្រីចត្ដាឡីស័ក ក្នុងការអនុវត្ដវិធានការសុខាភិបាល ឬមិនបំពេញបែបបទត្រឹមត្រូវ ត្រូវទទួលពិន័យអន្ដរការណ៍ជាប្រាក់ផងដែរ។ សូមជម្រាបថា កម្ពុជាបានរកឃើញអ្នកឆ្លងជំងឺកូវី១៩ ចំនួន១២៤នាក់ ក្នុងនោះបានព្យាបាលជាសះស្បើយចំនួន១២២នាក់ ហើយត្រូវបានអនុញ្ញាតឲ្យចេញពីមន្ទីរពេទ្យ ខណៈអ្នកកំពុងសម្រាកព្យាបាលជំងឺកូវីដ១៩ ចំនួន២នាក់៕ | 2020-05-25T19:50:00+07:00 | freshnewsasia.com | https://m.freshnewsasia.com/index.php/en/localnews/160387-2020-05-25-05-50-43.html |
5ec23bc4-9b46-4d26-be7e-5a94672c80fc | វេទិកាសម្ព័ន្ធសង្គមស៊ីវិល ប្រគល់សម្ភារប្រយុទ្ធប្រឆាំងជំងឺកូវីដ១៩ ដល់ក្រុមការងារទាំង២៥រាជធានី-ខេត្ត | ក្រោយទទួលអំណោយជាសម្ភារប្រយុទ្ធប្រឆាំងនឹងជំងឺកូវីដ១៩ ពីអង្គការសង្គ្រោះមេឃពណ៌ខៀវរបស់ចិន, វេទិកាសម្ព័ន្ធសង្គមស៊ីវិលនៅថ្ងៃទី២៥ ខែឧសភា ឆ្នាំ២០២០នេះ បានប្រគល់បន្តជូនក្រុមការងារថ្នាក់រាជធានី-ខេត្តទាំង២៥ និងក្រសួង មន្ទីរមួយចំនួនទៀត ដែលបានចូលរួមក្នុងការងារប្រឆាំងនឹងជំងឺកូវីដ១៩នេះ។ លោក កឹមរ័ត្ន វិសិដ្ឋ រដ្ឋលេខាធិការ និងជាប្រធានក្រុមប្រឹក្សាសម្ព័ន្ធសង្គមស៊ីវិល នៃទីស្តីការគណៈរដ្ឋមន្ត្រី បានថ្លែងថា សម្ភារដែលប្រគល់ជូនដល់ក្រុមការងារនាព្រឹកនេះ ក្នុងមួយអង្គភាពទទួលបាន ម៉ាស៊ីនបំភាយឧស្ម័នបាញ់សម្លាប់មេរោគកូវីដ១៩ ចំនួន២គ្រឿង, ម៉ាស់, សម្លៀកបំពាក់សម្រាប់បាញ់ថ្នាំ និងថ្នាំលាយទឹកសម្រាប់សម្លាប់មេរោគកូវីដ១៩។ ក្រៅពីការប្រគល់អំណោយសម្ភារ កម្មវិធីនាព្រឹកនេះក៏មានការបណ្តុះបណ្តាល ដល់ក្រុមការងារថ្នាក់រាជធានី-ខេត្ត អំពីការប្រើប្រាស់ម៉ាស៊ីនបំភាយឧស្ម័ន និងរៀបនាំការស្លៀកសម្លៀកបំពាក់ ក្នុងការបាញ់ថ្នាំសម្លាប់មេរោគកូវីដ១៩ផងដែរ ដោយក្រុមការងារសង្គ្រោះបន្ទាន់៧១១ នៃកងពលតូចលេខ៧០។ លោក កឹមរ័ត្ន វិសិដ្ឋ បានបញ្ជាក់ថា ។ លោក កឹមរ័ត្ន វិសិដ្ឋ បានបន្ថែមថា វេទិកាសម្ព័ន្ធសង្គមស៊ីវិល បានត្រៀមខ្លួនរួចជាស្រេចក្នុងការចូលរួមប្រយុទ្ធប្រឆាំងនឹងជំងឺកូវីដ១៩ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដោយបានសហការជាមួយក្រសួងស្ថាប័ននៅក្នុងប្រទេសកម្ពុជា។ លោកបន្ថែមថា ។ គួរជម្រាបថា កាលពីដើមខែឧសភានេះ, ក្រុមអ្នកជំនាញការស្ម័គ្រចិត្ត របស់អង្គការសង្គ្រោះមេឃពណ៌ខៀវ របស់ប្រទេសចិន ចំនួន ១០រូប បានមកបំពេញការងារស្ម័គ្រចិត្ត បាញ់ថ្នាំសម្លាប់មេរោគកូវីដ១៩ នៅ១០រាជធានី/ខេត្ត របស់កម្ពុជា ហើយក៏បាននាំយកអំណោយជាសម្ភារការពារសុខភាព ដើម្បីប្រយុទ្ធប្រឆាំងនឹងជំងឺកូវីដ១៩ នៅកម្ពុជាផងដែរ ក្នុងនោះរួមមាន ម៉ាស៊ីនបំភាយឧស្ម័នចំនួន ២០០គ្រឿង, ម៉ាស់វេជ្ជសាស្ត្រចំនួន ២៨ម៉ឺនបន្ទះ និងសម្លៀកបំពាក់ការងារ មិនមែនសម្រាប់វិស័យវេជ្ជសាស្ត្រ ចំនួន ៩០០សម្រាប់។ សរុបជាថវិកាចំណាយជាង ១,២លានយ័ន៕ | 2020-05-25T19:48:00+07:00 | freshnewsasia.com | https://m.freshnewsasia.com/index.php/en/localnews/160386-2020-05-25-05-48-11.html |
881999ab-ec67-4785-ab4a-47c7332b793f | សិស្សសាលាប្រឈមនឹងការឆ្លងកូវីដ១៩ និងជំងឺផ្សេងៗ ដោយសារការជក់ បារីអេឡិចត្រូនិក | ភ្នំពេញ៖ មានការប្រើប្រាស់ បារីអេឡិចត្រូនិក (Vape) ជាច្រើននៅក្នុង ចំណោមយុវជនវ័យក្មេង ជាពិសេសសិស្សសាលា។ ការប្រើប្រាស់ បារីអេឡិចត្រូនិក (Vape) ក្នុងចំណោមសិស្សសាលាវ័យក្មេងជាទូទៅតែងតែធ្វើឡើងជាក្រុម។ នេះបើតាមការចេញផ្សាយរបាយការណ៍របស់អង្គការចលនាដើម្បីសុខភាពកម្ពុជា នៅថ្ងៃទី២៥ ខែឧសភា ឆ្នាំ២០២០។ អង្គការដដែល បានលើកឡើងថា ការប្រើប្រាស់ឧបករណ៍ជក់ រួមគ្នា ប្រឈមខ្លាំងនឹងការឆ្លងកូវីដ១៩ ពីមនុស្សម្នាក់ទៅម្នាក់ទៀតបាន ព្រមទាំងអាចលើទឹកចិត្ត និងងាយជំរុញអោយពួកគេឈានទៅប្រើគ្រឿងញៀនផ្សេងៗទៀត។ សិស្ស ឈ្មោះ មាន ប៊ុនឡុង បាននិយាយថា៖ “មិត្តភ័ក្ររបស់គាត់បានចូលលុយគ្នាដើម្បីទិញ ម៉ាស៊ីនផ្ដាច់បារី (Vape) យកមកជក់រួមគ្នាដោយសារតែ ឧបករណ៍នេះមានតម្លៃថ្លៃ”។ ដូចគ្នាទៅនឹងការបញ្ជាក់របស់យុវជន មាន ប៊ុនឡុង ដែរ យើងឃើញមានសិស្សសាលាមួយក្រុមបានកំពុងជក់ Vape ជុំគ្នានៅក្នុងសាលារៀនមួយ តាមរយៈវីដេអូខ្លីមួយបង្ហោះនៅក្នុងបណ្ដាញសង្គម យូធូប ។ ទាក់ទងនឹងផលប៉ះពាល់ដល់សុខភាពវិញ ការប្រើប្រាស់ បារីអេឡិចត្រូនិក (Vape) បង្កអោយគ្រោះថ្នាក់ធ្ងន់ធ្ងរដល់សួត ដូចបារីធម្មតាដែរ។ គិតត្រឹមពាក់កណ្ដាលខែកុម្ភៈ ឆ្នាំ២០២០ ជំងឺសួតទាក់ទង់នឹងការប្រើបារីអេឡិចត្រូនិក (Vape) នៅសហរដ្ឋអាមេរិច មានប្រមាណ ២៨០០ ករណី ក្នុងនោះករណីស្លាប់បង្កដោយការប្រើប្រាស់បារីអេឡិចត្រូនិក (Vape) មាន ៦៨ករណី។ នេះបើយោតាមការបញ្ជាក់របស់ មជ្ឈមណ្ឌលប្រយុទ្ធប្រឆាំងជំងឺ របស់សហរដ្ឋអាមេរិក (CDC) ។ ដោយសារតែការប្រើប្រាស់ បារីអេឡិចត្រូនិក (Vape) បង្កអោយគ្រោះថ្នាក់ធ្ងន់ធ្ងរដល់សួត ប្រសិនបើអ្នកប្រើប្រាស់បារីអេឡិចត្រូវនិក ឆ្លងជំងឺកូវិដ១៩ គាត់នឹងប្រឈមនឹងគ្រោះថ្នាក់កាន់តែខ្ពស់ ។ បារីអេឡិចត្រូនិក និង Sisha ត្រូវបានអាជ្ញាធរជាតិប្រយុទ្ធប្រឆាំងគ្រឿងញៀណ ហាមឃាត់មិនអោយមានការលក់ និងមិនអោយមានការប្រើប្រាស់ឡើយ។ ទោះជាមានការហាមឃាត់បែបនេះក្តី យើងនៅតែឃើញមានការផ្សព្វផ្សាយលក់ បារីអេឡិចត្រូនិក (Vape) នៅលើបណ្ដាញសង្គមជាច្រើនដោយប្រើឈ្មោះថាម៉ាស៊ីនផ្ដាច់បារី។ ក្រោមហេតុផលនេះ អាជ្ញាធរមានសមត្ថកិច្ចគួរតែរឹតបន្តឹងវិធានការហាមឃាត់ការលក់ និងការប្រើប្រាស់បារីអេឡិចត្រូនិកអោយបានហ្មត់ចង់ ដើម្បីទប់ស្កាត់ការរីករាលដាលកូវីដ១៩ និងជំងឺផ្សេងៗ ជាពិសេសក្នុងចំណោមសិស្សសាលាវ័យក្មេង៕ | 2020-05-25T14:40:42+07:00 | cen.com.kh | https://cen.com.kh/archives/210176.html |
0e873f1f-ee58-4296-b45e-29f2b1d71fbc | អាជ្ញាធរមូលដ្ឋាន ត្រូវកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ | ភ្នំពេញ៖ ជាមួយនឹងការបន្តទប់ស្កាត់ការរីករាលដាលជំងឺរាតត្បាតកូវីដ១៩ រាជរដ្ឋាភិបាល បានរៀបចំនិងបានអនុវត្តវិធានការមួយចំនួន ដើម្បីផ្តល់កិច្ចអន្តរាគមន៍បន្ទាន់ ដល់ប្រជាជនកម្ពុជា ទាំងអស់ ដែលរងនូវផលប៉ះពាល់ដល់ជីវភាពរស់នៅ ជាពិសេសគ្រួសារក្រីក្រ និងគ្រួសារទទួលរងប៉ះពាល់ខ្លាំងជាងគេ ដើម្បីទទួលការឧបត្ថម្ភ។ នៅថ្ងៃទី២៥ ខែឧសភា ឆ្នាំ២០២០នេះ រាជរដ្ឋាភិបាលកម្ពុជាបានចេញសេចក្តីជូនដំណឹងលេខ៖ ១៧ សជណ ដោយណែនាំដល់ក្រុមការងាររាជរដ្ឋាភិបាល ចុះមូលដ្ឋានរាជធានី ខេត្ត ក្រុងទាំងអស់ ចូលរួមសហការជាមួយអាជ្ញាធរមូលដ្ឋាន ចាត់តាំងតាមដាន គាំទ្រ និងជំរុញសកម្មភាពកំណត់អត្តសញ្ញាណកម្មគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ-១៩ ដែលដឹកនាំដោយក្រសួងផែនការ ឱ្យមានភាពច្បាស់លាស់ បំបាត់ភាពមិនប្រក្រតី និងសម្រេចឱ្យបានចប់សព្វគ្រប់នៅដំណាច់ខែឧសភា ឆ្នាំ២០២០ ចំពោះតំបន់ជនបទ និងតំបន់ទីប្រជុំជនឱ្យបានមុនដំណាច់ខែមិថុនា ឆ្នាំ២០២០៕ | 2020-05-25T14:34:01+07:00 | cen.com.kh | https://cen.com.kh/archives/210167.html |
e3c31d01-db06-404c-a9bc-04bb3fcd2141 | ឆ្លងចរន្តអគ្គិសនី ឆេះផ្ទះលោកក្រឡាបញ្ជី សាលាដំបូងខេត្តស្វាយរៀង | ខេត្តស្វាយរៀង ៖ អគ្គីភ័យមួយបានឆាបឆេះផ្ទះ របស់លោកក្រឡាបញ្ជីសាលាដំបូងខេត្តស្វាយរៀង ហើយភ្លើងបានឆេះទ្រព្យសម្បត្តិអស់គ្មានសល់ ។ ហេតុការណ៍ឆាបឆេះផ្ទះនេះបានកើតឡើងកាលពីវេលាម៉ោង០៦:០០នាទីល្ងាចថ្ងៃទី២៤ ឧសភា ឆ្នាំ២០២០ នៅចំណុច ភូមិស្រះវង់ សង្កាត់ស្វាយរៀង ក្រុងស្វាយរៀង ។ អគ្គិភ័យនេះ ឆេះផ្ទះទំហំ៨ម៉ែត្រគុណ១៦ម៉ែត្រ ធ្វើអំពីឈើ ដំបូលសង្ក័សី ជញ្ជាំងក្តា ខាងក្រោមថ្ម ជារបស់ជនរងគ្រោះមានឈ្មោះ ងួន រ៉ា ភេទប្រុស អាយុ៥០ ឆ្នាំ ជាក្រឡាបញ្ជីសាលាដំបូងខេត្តស្វាយរៀង រស់នៅក្នុងភូមិឃុំកើតហេតុខាងលើ ។ ពាក់ព័ន្ធនឹងករណីនេះ ត្រូវបានសមត្ថកិច្ចឱ្យដឹងថា មូលហេតុគឺបណ្តាលមកពី ទុស្សេខ្សែភ្លើងនៅក្នុងផ្ទះបាយ ។ បើតាមសាកក្សីនៅក្បែរកន្លែងកើតហេតុ បានឱ្យដឹងថា មុនពេលកើតហេតុម្ចាស់ផ្ទះ(ប្តី ប្រពន្ធនិងកូន) បានទៅធ្វើបុណ្យនៅស្រុកកំណើតនៅស្រុកស្វាយទាប រីឯកូនស្រី និងកូនប្រសា បាននាំកូនទៅចាក់ថ្នាំព្យាបាលជម្ងឺនៅមន្ទីរពេទ្យ ដោយឲ្យកូនស្រីម្នាក់អាយុ២៦ឆ្នាំ នៅចាំផ្ទះ ។ តាមប្រភពព័ត៌មាន បន្តថា ខណៈកូនស្រីម្នាក់ដែលនៅចាំផ្ទះ បានដាំស្ល ស្រាប់តែទុស្សេ ខ្សែភ្លើង ក្នុងផ្ទះបាយខាងក្រោយ ហើយនាងក៏បានរត់ចេញមកខាងមុខផ្ទះ ដើម្បីបិទបារ៉ែតភ្លើង ពេលនោះភ្លើងបានឆាបឆេះផ្ទះបាយ ហើយរាលដាលដល់ធុងហ្គាស ចំនួនពីរ ក៏ផ្ទុះយ៉ាងខ្លាំង បង្កជាអណ្តាតភ្លើងឆាបឆេះផ្ទះទាំងមូលយ៉ាងសន្ធោសន្ធៅ តែម្តង។ ភ្លាមៗ លោកស្នងការនគបាលខេត្តស្វាយរៀង បានបញ្ជារថយន្តពន្លត់អគ្គីភ័យរបស់ស្នងការចំនួន២គ្រឿង រថយន្តពន្លត់អគ្គីភ័យកងរាជអាវុធហត្ថខេត្ត២គ្រឿង ដោយប្រើប្រាស់ទឹកអស់១៥គ្រឿង ទើបអាចគ្រប់គ្រងស្ថានការណ៍បាន នៅវេលាម៉ោង៧ និង០០នាទីយប់ថ្ងៃដដែល ប៉ុន្តែ ជាអកុសលភ្លើងបានឆាបឆេះផ្ទះអស់ទាំងស្រុង រួមទាំងទ្រព្យសម្បត្តិ ប្រាក់រៀលចំនួន ១៥លានរៀល ប្រាក់ដុល្លារ ២០០០$ ប្លង់ដី និងសម្ភារប្រើប្រាស់មួយចំនួនទៀត ។ យ៉ាងណា មិនបង្កគ្រោះថ្នាក់ដល់នរណាម្នាក់នោះទេ ហើយក៏មិនបង្កឲ្យឆេះឆ្លងរាលដាលទៅដល់ផ្ទះអ្នកជិតខាងដែរ ៕ | 2020-05-25T10:57:08+07:00 | kbnnews.com | https://kbn.news/archives/163627 |
44ecc171-9a96-4566-8d7f-25270ff48b7e | លោកជំទាវ ម៉ែន សំអន ផ្តាំផ្ញើដល់ប្រជាពលរដ្ឋ កុំភ្លេចធ្វើអនាម័យ និងបន្តប្រយុទ្ធប្រឆាំង នឹងមេរោគកូវីដ១៩ ដែលកំពុងតែរាតត្បាត | ស្វាយរៀង៖ លោកជំទាវកិត្តិសង្គហបណ្ឌិត ម៉ែន សំអន គណៈកិត្តិយស សាខាកាកបាទក្រហមកម្ពុជាខេត្តស្វាយរៀង បាននាំយកអំណោយកាកបាទក្រហមកម្ពុជា ដឹកនាំដោយសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ផ្តល់ជូនប្រជាពលរដ្ឋនៅស្រុករមាសហែក មកពី៣ឃុំ រួមមាន ៖ ឃុំគគីរ ឃុំអំពិល និងឃុំកំពង់ត្រាច សរុបចំនួន៥៤គ្រួសារ ដែលជាចាស់ជរាឥតទីពឹង អ្នករស់ជាមួយមេរោគអេដស៍ និងទីទ័លក្រ នាព្រឹកថ្ងៃអាទិត្យ ថ្ងៃទី២៤ ខែឧសភា ឆ្នាំ២០២០។ ការចុះសំណេះសំណាលនេះ លោកជំទាវបានថ្លែងថា ទោះបីជំងឺឆ្លងកូវីដ១៩ មានការរីរាលដាល នៅលើពិភពលោកយ៉ាងណាក៏ដោយ កាកបាទក្រហមកម្ពុជា នៅតែយកចិត្តទុក្ខដាក់ជាប់ជានិច្ច ជាពិសេសការផ្តាំផ្ញើសាកសួរទុក្ខ ពីសំណាក់សម្តេចកិត្តិព្រឹទ្ធ បណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជានិច្ចជាកាលសម្តេច តែងតែគិតគូរជានិច្ច ពីសុខទុក្ខ សុខភាពនិងជីវភាពរស់នៅ របស់បងប្អូនប្រជាពលរដ្ឋ ដោយមិនប្រកាន់និន្នការនយោបាយ ជំនឿ សាសនា ពណ៌សម្បុរនោះឡើយ ។ ទីណាមានការលំបាក ទីនោះមានកាកបាទក្រហមកម្ពុជា ដោយមិនគិតភាពលំបាក ជិតឬឆ្ងាយ ព្យុះភ្លៀង កាកបាទក្រហមកម្ពុជា ទៅដល់ទីនោះភ្លាមដោយមិនរួញរាឡើយ។ លោកជំទាវក៏បាន កោតសសើរដល់អាជ្ញាធរគ្រប់លំដាប់ថ្នាក់នៃខេត្តស្វាយរៀង ដែលបានចូលរួមយ៉ាងសកម្ម ក្នុងការទប់ស្កាត់ការឆ្លងរីករាលដាលនៃជំងឺកូវីដ១៩ ជាពិសេស ការធ្វើចត្តាឡីស័កឲ្យបានហ្មត់ចត់ ចំពោះបងប្អូនដែលធ្វើការចំណាកស្រុក នៅពេលដែលត្រលប់ចូលមកស្រុកកំណើតវិញ។ លោកជំទាវក៏បានបញ្ជាក់ថា បច្ចុប្បន្ននេះប្រទេស យើងបានរកឃើញពលរដ្ឋកម្ពុជាមានផ្ទុកមេរោគកូវីដ១៩ ២ករណីបន្ថែមទៀត ដែលបានត្រឡប់មកពីក្រៅប្រទេស។ ហេតុនេះយើងត្រូវប្រុងប្រយ័ត្នខ្ពស់បន្ថែមទៀត ក្នុងការពារសុខភាព និងធ្វើអនាម័យតាមការណែនាំ របស់លោកគ្រូពេទ្យ និងការផ្សព្វផ្សាយរបស់ក្រសួងសុខាភិបាលជាប់ជានិច្ច ពីព្រោះជំងឺឆ្លងកូវីដ១៩ មិនទាន់រលាយ បាត់ពីផែនដីនៅឡើយទេ ព្រោះជំងឺនេះកាចសាហាវណាស់ វាអាចឆ្លងពីមនុស្សម្នាក់ ទៅមនុស្សម្នាក់ និងអាចធ្វើមនុស្សបាត់បង់ជីវិតភ្លាមៗផងដែរ (យើងភ្លេចកូវីដ១៩ ប៉ុន្តែ កូវីដ១៩ មិនភ្លេចយើងនោះទេ) ។ លោកជំទាវបានអំពាវនាវឲ្យប្រជាពលរដ្ឋទាំងអស់គ្នា ត្រូវបង្កើនការផលិតផ្នែកកសិកម្ម តាមរយៈ ការដាំដុះ ការចិញ្ចឹមសត្វជាដើម ចំណែកឯអាជ្ញាធរត្រូវតែពង្រឹងឲ្យមានប្រសិទ្ធភាពនូវ ភូមិ-ឃុំមានសុវត្ថិភាព និងចូលរួមគោរពច្បាប់ចរាចរណ៍ទាំងអស់គ្នា ។ អំណោយដែលត្រូវផ្តល់ ជូនពលរដ្ឋទាំង៥៤គ្រួសារក្នុងមួយគ្រួសារៗ ទទួលបាន: អង្ករ២៥គីឡូក្រាម មី ១កេស ត្រីខ ១០កំប៉ុង សាប៊ូ២ដុំ ក្រម៉ា ១ ម៉ាស់ ៦ ជែល១ដប និងថវិកាធ្វើដំណើរចំនួន៤ម៉ឺនរៀលផងដែរ ៕ | 2020-05-25T06:09:23+07:00 | cen.com.kh | https://cen.com.kh/archives/209916.html |
17228243-5a21-4267-9ab1-face204d14e0 | លោកជំទាវ ម៉ែន សំអន និង លោកជំទាវ ម៉ែន ភក្តី ហុកឡង់ឌី អញ្ជើញបួងសួងសុំសេចក្តីសុខ ចូលមានដល់ប្រជាពលរដ្ឋទូទាំងប្រទេស និងបញ្ជៀសជំងឺកូវីដ១៩ ចេញពីកម្ពុជា និងពិភពលោក | តាកែវ៖ លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្រី្ត រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច បានអញ្ជើញចូលរួមក្នុងពិធីបួងសួងសុំសេចក្តីសុខចូលមានដល់ប្រជាពលរដ្ឋទូទាំងប្រទេស និងបញ្ជៀសជំងឺកូវីត១៩ ចេញពីកម្ពុជា និងពិភពលោក នៅពុទ្ធគីរីកម្ពុជាដែលមានបារមីនៃព្រះសម្មាសម្ពុទ្ធ ៨៤.០០០អង្គ ស្ថិតនៅក្នុង ឃុំត្រពាំងក្រញ៉ូង ស្រុកត្រាំងកក់ ខេត្តតាកែវ នារសៀលថ្ងៃសៅរ៍ ២កើត ខែជេស្ឋ ឆ្នាំជូត ទោស័ក ព.ស.២៥៦៤ ត្រូវនឹងថ្ងៃ ទី២៣ ខែឧសភា ឆ្នាំ២០២០ ។ លោកជំទាវកិត្តិសង្គហបណ្ឌិត ម៉ែន សំអន និង លោកជំទាវ ម៉ែន ភក្តី ហុកឡង់ឌី ព្រមទាំងពុទ្ធបរិស័ទ្ធជិតឆ្ងាយ ក៏បានអញ្ជើញចូលរួមអមដំណើរ ក្នុងពិធីបួងសួងដល់បារមីនៃព្រះសម្មាសម្ពុទ្ធ ៨៤.០០០អង្គនៅពុទ្ធគីរីកម្ពុជាជួយបណ្តេញជំងឺកូវីដ ១៩ ឲ្យចេញអស់ពីកម្ពុជា និងពិភពលោកសូមឲ្យប្រទេសកម្ពុជាជៀសផុតពីគ្រោះកាចចង្រៃ ជៀសផុតពីគ្រោះរាំងស្ងួត និងសម្បូរសប្បាយជានិច្ចនិរន្តសម្រាប់ប្រទេសកម្ពុជាទាំងមូល។ ជាពិសេសក៏សូមថ្វាយព្រះពរជ័យថ្វាយព្រះមហាក្សត្រ ព្រះមហាក្សត្រី ជាសម្តេចម៉ែ សម្តេចយាយ សម្តេចយាយទួត មុនីនាថ សីហនុ និង ប្រគេនពរដល់ព្រះសង្ឃគ្រប់ព្រះអង្គ និង ជូនពរ សម្តេចអគ្គមហា សេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា ថ្នាក់ដឹកនាំ សមាជិក សមាជិកា ព្រឹទ្ធសភា រដ្ឋសភា ព្រមទាំងប្រជាពលរដ្ឋ នៅទូទាំងប្រទេស សូមឲ្យជួបសេចក្តីសុខ សន្តិភាព និងសេចក្តីចម្រើនគ្រប់ៗគ្នា។ ភក្ខុបញ្ញាសិរី កែវ កក្កដា ប្រធានពុទ្ធគីរីកម្ពុជាបានមានសង្ឃដីការថា ពិធីបួងសួងដល់បារមីនៃព្រះសម្មាសម្ពុទ្ធ ៨៤.០០០អង្គនៅពុទ្ធគីរីកម្ពុជា តាមជំនឿសាសនាគឺធ្វើឡើងក្នុងគោលបំណងជួយបណ្តេញជំងឺកូវីដ ១៩ ឲ្យចេញអស់ពីកម្ពុជា និងពិភពលោកសូមឲ្យប្រទេសកម្ពុជាជៀសផុតពីគ្រោះកាចចង្រៃ ជៀសផុតពីគ្រោះរាំងស្ងួត និងសម្បូរសប្បាយជានិច្ចនិរន្តសម្រាប់ប្រទេសកម្ពុជាទាំងមូល។ ជាទីបញ្ចប់ លោកជំទាវកិត្តិសង្គហបណ្ឌិត ម៉ែន សំអន និង លោកជំទាវ ម៉ែន ភក្តី ហុកឡង់ឌី ព្រមទាំងពុទ្ធបរិស័ទ្ធជិតឆ្ងាយ ដែលបានចូលរួមក្នុងថ្ងៃនេះក៏បានវេរ និងប្រគេននូវស្លាដក ភេសជ្ជៈ និងបច្ច័យដល់ព្រះសង្ឃចំនួន ៩៩៩អង្គ ជាកិច្ចបង្ហើយបុណ្យផងដែរ៕ | 2020-05-25T06:00:50+07:00 | cen.com.kh | https://cen.com.kh/archives/209901.html |
de63c2da-60ed-4820-b990-412507180427 | ប្រជាពលរដ្ឋ ៦០គ្រួសារ បានទទួលអំណោយ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ខណៈជួបការលំបាកក្នុងពេលកើតជំងឺកូវីដ១៩ | ប្រជាពលរដ្ឋជួបការលំបាក ចាស់ជរា ជនពិការ ចំនួន ៦០គ្រួសារ បានទទួលអំណោយ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន នាំយកទៅផ្ដល់ជូនដោយ លោកអ៊ុន ចាន់ដា អភិបាលខេត្តកំពង់ចាម និងជាប្រធានសាខាកាកបាទក្រហមកម្ពុជាខេត្តកំពង់ចាម អមដំណើរដោយក្រុមការងារ នាព្រឹកថ្ងៃទី២៤ ខែឧសភា ឆ្នាំ២០២០ នៅសាលាស្រុកស្រីសន្ធរ ខេត្តកំពង់ចាម។ ក្នុងការសំណេះសំណាលជាមួយប្រជាពលរដ្ឋ ប្រធានសាខាកាកបាទក្រហមខេត្តកំពង់ចាម លោក អ៊ុន ចាន់ដា បានថ្លែងពាំនាំការសាកសួរសុខទុក្ខពីសំណាក់ សម្ដេចកិតិ្តព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចជាកាល សម្តេច តែងតែគិតគូរ ដល់សុខទុក្ខរបស់ប្រជាពលរដ្ឋ។ ជាមួយគ្នានោះដែរ លោកអភិបាលខេត្ត បានបញ្ជាក់ថា ដោយមើលឃើញថាបងប្អូនប្រជាពលរដ្ឋ ជួបការខ្វះខាតក្នុងអំឡុងពេល ដែលប្រទេសជាតិជួបនូវវិបត្តិជំងឺឆ្លងកូវីដ ១៩ ហេតុដូច្នេះហើយទើប សាខាកាកបាទក្រហមកម្ពុជាខេត្តកំពង់ចាម បាននាំអំណោយរបស់ សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន យកមកផ្តល់ជូន ដល់បងប្អូនប្រជាពលរដ្ឋភ្លាមៗ ដើម្បីដោះស្រាយជីវភាព ក្នុងគ្រាលំបាកនេះ។ លោកអភិបាលខេត្ត ក៏បានយកឱកាសនោះថ្លែងក្រើនរំលឹកដល់ប្រជាពលរដ្ឋទាំងអស់ សូមឱ្យបន្តថែទាំសុខភាព ដោយអនុវត្តតាមវិធីសាស្ត្ររបស់ក្រសួងសុខាភិបាល ដើម្បីការពារខ្លួន កុំឲ្យឆ្លងជំងឺកូវីដ១៩ ថ្វីដ្បិតតែជំងឺឆ្លងនេះ ក្នុងប្រទេសកម្ពុជាយើង បានថមថយយ៉ាងណាក៏ដោយដរាបណា មិនទាន់មានថ្នាំវ៉ាក់សាំងការពារគ្រប់គ្រាន់ទេនោះ សូមបងប្អូនប្រជាពលរដ្ឋ នៅតែបន្តការប្រុងប្រយ័ត្នជាប់ជានិច្ច។ សូមបញ្ជាក់ថា អំណោយមនុស្សធម៌ដែលបានផ្តល់ជូនប្រជាពលរដ្ឋក្រីក្រទាំង ៦០គ្រួសារ ក្នុង១គ្រួសារៗ ទទួលបាន៖ អង្ករ ២៥ គក្រ ,ត្រីខ ១យួរ ,ទឹកស៊ីអ៊ីវ ១យួរ ,ទឹកត្រី ១យួរ ,ម៉ាស់ ៥ បន្ទះ និងថវិកាចំនួន ២០,០០០ រៀល៕ | 2020-05-25T02:03:00+07:00 | freshnewsasia.com | https://m.freshnewsasia.com/index.php/en/localnews/160339-2020-05-24-12-03-38.html |
edfd1675-33cb-4b9c-87d8-6904790df11b | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីសាស្ត្រការពារ និងទប់ស្កាត់ជំងឺកូវីដ១៩ ជូនប្រជាពលរដ្ឋនៅខេត្តកំពង់ស្ពឺ | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តបេសកកម្មរបស់ខ្លួនក្នុងការផ្សព្វផ្សាយអំពីវិធីសាស្ត្រការពារ និងទប់ស្កាត់ នៃការរីករាលនៃវីរុសកូរ៉ូណាថ្មី (កូវីដ១៩) ជូនដល់ប្រជាពលរដ្ឋដល់ខ្នងផ្ទះ ភូមិកោដូនតី ឃុំត្រពាំងជោ ស្រុកឱរ៉ាល់ ខេត្តកំពង់ស្ពឺ។ ការផ្សព្វផ្សាយស្តីអំពីវិធីសាស្ត្រការពារ និងទប់ស្កាត់ នៃជំងឺកូវីដ១៩ ជូនប្រជាពលរដ្ឋរបស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី នាថ្ងៃទី២៤ ខែឧសភា ឆ្នាំ២០២០ ដឹកនាំដោយលោក លេង ផាលី រដ្ឋលេខាធិការក្រសួងផែនការ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី អនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ ដោយមានការចូលរួមពីលោក គិន ប៊ុនលី, លោកសាស្ត្រាចារ្យវេជ្ជបណ្ឌិត យឹម សុបុត្រា លោកស្រីឱសថការី សេងតេង ច័ន្ទមាលី លោក វង្ស វ៉ាន់នី, លោក ពាង ផារ័ត្ន, លោក សាន វណ្ណេត, លោកវេជ្ជបណ្ឌិត កែរ ររដ្ឋា, លោកវេជ្ជបណ្ឌិត សាយ ឬទ្ធី, លោកវេជ្ជបណ្ឌិត លន់ សាយតេង, លោក ស៊ឹម ស៊ីដា, លោក ឈាង ហឿន អនុប្រធានប្រតិបត្តិ រួមជាមួយនឹងវេជ្ជបណ្ឌិតជំនាញៗជាច្រើនរូប និងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងសមាជិកក្រុមការងារថ្នាក់កណ្តាលចុះជួយស្រុកឱរ៉ាល់ រួមនិងក្រុមការងារគ្រូពេទ្យស្ម័គ្រចិត្ត ហ៊ុន ម៉ានី ចំនួន៥៤នាក់ផ្សេងទៀត។ ដំណើរចុះណែនាំ និងផ្សព្វផ្សាយរបស់ក្រុមការគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីសហការជាមួយលោកកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងារថ្នាក់កណ្ដាល និងជាប្រធានក្រុមការងារថ្នាក់ជាតិចុះជួយខេត្តកំពង់ស្ពឺ, លោក មួង ធី អភិបាលស្រុកឱរ៉ាល់, ប្រធានគណបក្សស្រុក, ក្រុមការងារគណបក្សស្រុក, គណបក្សឃុំត្រពាំងជោ, មណ្ឌលសុខភាពត្រពាំងជោ និងសហភាពសហព័ន្ធយុវជនកម្ពុជាសរុប២៣នាក់ទៀតផងដែរ។ ជាមួយគ្នាដែរនោះ ក្រុមការងារទាំងអស់ក៏បានណែនាំ ដល់ប្រជាពលរដ្ឋពីរបៀបនៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់នៃការចូលមេរោគក្នុងខ្លួន។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀតផងដែរ។ ជាងនេះទៅទៀត ក្រុមការងាគ្រូពេទ្យទាំងអស់ក៏បានចែកជូនថ្នាំពេទ្យ រួមនិងការពិនិត្យព្យាបាលដោយឥតគិតថ្លៃ រួមមានជំងឺ៖ ជំងឺផ្លូវចិត្ត, សន្លាក់ឆ្អឹង និងជំងឺក្រពះ ដល់បងប្អូនប្រជាពលរដ្ឋក្នុងស្រុក ឱរ៉ាល់ ខេត្តកំពង់ស្ពឺ ដែលមានគោលបំណងធំបំផុត គឺចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ការចុះណែនាំ ផ្សព្វផ្សាយអំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅភូមិកោដូនតី ឃុំត្រពាំងជោ ស្រុកឱរ៉ាល់ ហើយនោះក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំងអស់ក៏បានចែកជូននូវនំប៉័ង និងទឹកបរិសុទ្ធជូនប្រជាពលរដ្នចំនួន៤០ខ្នងផ្ទះ សរុបមានចំនួន២៤០នាក់។ ១៖ ម៉ាស៊ីនវាស់កំដៅ ១គ្រឿង សម្រាប់ប្រើប្រាស់នៅរដ្ឋបាលប្រចាំការ តំបន់ដាច់ស្រយាលឆ្អិន ភូមិកោដូនតី ឃុំត្រពាំងជោ ២៖ ម៉ាស៊ីនវាស់កំដៅចំនួន ១គ្រឿង សម្រាប់ប្រើប្រាស់នៅ ប៉ុស្តិសុខ ភាពឆ្អិន ភូមិកោដូនតី ឃុំត្រពាំងជោ ៣៖ ទឹកអាល់កុល ៣ធុងចំណុះ ៩០លីត្រ ៤៖ ទឹកអាល់កុល និងដបបាញ់ធំ ចំនួន ៤០ដប ៥៖ មី ១០កេស ៦៖ នំប៉័ង ២០០ដើម ៧៖ ទឹកសុទ្ធ ៥០០ដប ៨៖ សាប៊ូ ១០០ដុំ ៩៖ ម៉ាស់ ចំនួន ៥០០ ១០៖ ក្រដាស់រូបភាពផ្សព្វផ្សាយអំពីការថែរក្សាអនាម័យ និងវិធីទប់ស្កាត់កូវីដ១៩ ចំនួន តូច ១០០សន្លឹក និងធំ ១០០សន្លឹក៕ | 2020-05-25T00:49:00+07:00 | freshnewsasia.com | https://m.freshnewsasia.com/index.php/en/localnews/160328-2020-05-24-10-49-25.html |
afc0c76a-bab2-453e-8bec-f7025f93aab1 | អង្គការ WHO ប្រកាសថា តំបន់អាមេរិកខាងត្បូងបានក្លាយជា «ចំណុចកំពុងឆ្លងរាលដាលខ្លាំង» នៃជំងឺ COVID-19 | អង្គការ WHO ទើបតែប្រកាសថា តំបន់អាមេរិកខាងត្បូងបានក្លាយជា ចំណុចថ្មីមួយដែលមានការឆ្លងរាលដាលខ្លាំងនៃ ជំងឺរាតត្បាតជាសកល COVID-19។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មាន AFP នៅថ្ងៃអាទិត្យ ទី២៤ ខែឧសភា ឆ្នាំ២០២០។ មន្រ្តីជាន់ខ្ពស់ WHO លោក Mike Ryan នាចុងសប្តាហ៍នេះ បាននិយាយថា តំបន់អាមេរិកខាងត្បូងអាចត្រូវចាត់ទុកជាកន្លែងផ្ទុះ រាតត្បាតខ្លាំងថ្មីនៃ COVID-19 ដោយសារបច្ចុប្បន្ននៅតាមបណ្តាប្រទេសនៃតំបន់នេះ កំពុងតែមានការកើនឡើងយ៉ាងឆាប់រហ័ស នៃករណីឆ្លង។ លោក Ryan បានសង្កត់ធ្ងន់ថា ក្នុងចំណោមប្រទេសនៅអាមេរិកខាងត្បូង គឺប្រេស៊ីលតែម្តងដែលគួរឲ្យបារម្ភជាងគេ។ គួរជម្រាបថា នាពេលនេះ បើយោងតាមទិន្នន័យពីវែបសាយ Worldometers ប្រេស៊ីលឈរនៅលេខរៀងទី២ គឺក្រោមអាមេរិកតែ មួយប៉ុណ្ណោះ នៃបណ្តាប្រទេសដែលមានករណីឆ្លង COVID-19 ច្រើនបំផុតនៅលើពិភពលោក។ ករណីឆ្លងនៅប្រទេសប្រេស៊ីល គឺមាន៣៤៧,៣៩៨នាក់ ក្នុងនោះស្លាប់២២,០១៣នាក់ និងជាសះស្បើយឡើងវិញ១៤២,៥៨៧នាក់ ខណៈអត្រាឆ្លងនិងស្លាប់ប្រចាំថ្ងៃ គឺមានកម្រិតខ្ពស់៕ | 2020-05-24T15:57:00+07:00 | freshnewsasia.com | https://m.freshnewsasia.com/index.php/en/internationalnews/160272-2020-05-24-01-57-23.html |
59b3c301-1c20-4abb-8895-af91f6fdde51 | ស្ត្រីជនជាតិខ្មែរអាយុ ៣៩ឆ្នាំ មានវីរុសកូវីដ-១៩ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត មានស្ថានភាពធម្មតា | ភ្នំពេញ៖ លទ្ធផលនៃការស្រាវជ្រាវគិតត្រឹមព្រឹកថ្ងៃទី២៤ឧសភានេះ ស្ត្រីជនជាតិខ្មែរអាយុ ៣៩ឆ្នាំ មានវីរុសកូវីដ-១៩ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត គាត់មានស្ថានភាពធម្មតា។ ដើម្បីឆ្លើយតបទៅនឹងសំណួរជាច្រើនពីសាធារណជន និងបងប្អូនអ្នកសារព័ត៌មានទាំងអស់ នៅថ្ងៃអាទិត្យ ០៣កើត ខែជេស្ឋ ឆ្នាំជូត ទោស័ក ព.ស. ២៥៦៤ ត្រូវនឹងថ្ងៃទី២៤ ខែឧសភា ឆ្នាំ២០២០ នេះ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា សូមគោរពអនុញ្ញាតជម្រាបជូនបងប្អូនសាធារណជនទាំងអស់ ឲ្យបានជ្រាបពីលទ្ធផលនៃការស្រាវជ្រាវគិតត្រឹមព្រឹកថ្ងៃនេះ ពាក់ព័ន្ធទៅនឹងរកណីស្ត្រីជនជាតិខ្មែរអាយុ ៣៩ឆ្នាំ មានវីរុសកូវីដ-១៩ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត (គាត់មានស្ថានភាពធម្មតា)។ នាយកដ្ឋានប្រយុទ្ធនឹងជំងឺឆ្លង បានឲ្យដឹងថា រហូតដល់ម៉ោង ៩ព្រឹក ថ្ងៃទី ២៤ ឧសភា ២០២០ យើងពុំរកឃើញជំងឺកូវីដ-១៩ ថ្មីទេ ចំនួនសរុបកូវីដ-១៩ ១២៤នាក់ដដែល ចំនួនសម្រាកពេទ្យ២នាក់ ជាសះស្បើយហើយចំនួន១២២នាក់ និងស្លាប់គ្មាន ។ ជំងឺកូវីដ-១៩ នៅតែបន្តគំរាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយធ្វើអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ។ យើងត្រូវបន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យើងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ សូមបញ្ជាក់ថា ប្រទេសយើងរកឃើញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យើងបានធ្វើតេស្តចំនួន 16416 ស្មើនឹង 1010 ក្នុង១លាននាក់៕ សូមជូនសេចក្តីព័ត៌មាន តាមរយៈ អត្ថបទខាងក្រោមនេះ ៖ | 2020-05-24T14:57:49+07:00 | cen.com.kh | https://cen.com.kh/archives/209866.html |
c1836405-0b87-4146-b575-0729fb5b4c05 | ដើម្បីឲ្យអស់ចម្ងល់ លោកជំទាវឱ វណ្ណឌីន បានចេញមុខបកស្រាយ ពាក់ព័ន្ធទៅនឹងករណីស្ត្រីជនជាតិខ្មែរអាយុ ៣៩ឆ្នាំ មានវីរុសកូវីដ-១៩ | ដើម្បីឆ្លើយតបទៅនឹងសំណួរជាច្រើនពីសាធារណជន និងបងប្អូនអ្នកសារព័ត៌មានទាំងអស់ នៅថ្ងៃអាទិត្យ ០៣កើត ខែជេស្ឋ ឆ្នាំជូត ទោស័ក ព.ស. ២៥៦៤ ត្រូវនឹងថ្ងៃទី២៤ ខែឧសភា ឆ្នាំ២០២០ នេះ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាលនៃព្រះរាជាណាចក្រកម្ពុជា សូមគោរពអនុញ្ញាតជម្រាបជូនបងប្អូនសាធារណជនទាំងអស់ ឲ្យបានជ្រាបពីលទ្ធផលនៃការស្រាវជ្រាវគិតត្រឹមព្រឹកថ្ងៃនេះ ពាក់ព័ន្ធទៅនឹងរកណីស្ត្រីជនជាតិខ្មែរអាយុ ៣៩ឆ្នាំ មានវីរុសកូវីដ-១៩ ដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត (គាត់មានស្ថានភាពធម្មតា)។ សូមជូនសេចក្តីព័ត៌មាន តាមរយៈ អត្ថបទខាងក្រោមនេះ ៖ | 2020-05-24T12:12:29+07:00 | kbnnews.com | https://kbn.news/archives/163563 |
0932ea15-01cb-4051-86f3-aedbda7fd1d2 | ទេសរដ្ឋមន្ត្រី ស៊ុន ចាន់ថុល បន្តជិះកង់សាកសួរសុខទុក្ខ និងក្រើនរំលឹកពលរដ្ឋនៅស្រុកកោះធំ កុំឲ្យមានការធ្វេសប្រហែសចំពោះជំងឺកូវីដ-១៩ | លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន នាថ្ងៃទី២៣ ខែឧសភា ឆ្នាំ២០២០នេះ បានដឹកនាំគណៈប្រតិភូ និងមន្ដ្រីរាជការក្រសួងជិះកង់ចុះសួរសុខទុក្ខបងប្អូនប្រជាពលរដ្ឋ នៅក្នុងឃុំព្រែកថ្មី ឃុំព្រែកស្តី និងឃុំសំពៅពូន ស្រុកកោះធំ ខេត្តកណ្តាល។ ការចុះជួបសំណេះសំណាល និងសាកសួរសុខទុក្ខនេះ ធ្វើឡើងក្នុងគោលបំណងផ្សារភ្ជាប់ទំនាក់ទំនងរវាងថ្នាក់ដឹកនាំ មន្ដ្រីរាជការ និងប្រជាពលរដ្ឋនៅតាមមូលដ្ឋាន ក៏ដូចជាស្វែងយល់អំពីជីវភាពរស់នៅប្រចាំថ្ងៃរបស់ប្រជាពលរដ្ឋនៅតាមមូលដ្ឋាន ថាតើមានការរីកចម្រើនដល់កម្រិតណា ជាពិសេសស្វែងយល់អំពីជីវភាពរបស់ពួកគាត់ក្នុងស្ថានភាពមានជំងឺកូវីដ-១៩។ ថ្លែងទៅកាន់ប្រជាពលរដ្ឋដែលកំពុងរង់ចាំទទួលស្វាគមន៍នាឱកាសនោះលោកទេសរដ្ឋមន្រ្តី ស៊ុន ចាន់ថុល បានក្រើនរំលឹកបងប្អូនប្រជាពលរដ្ឋកុំឱ្យមានការធ្វេសប្រហែស និងភ្លេចខ្លួនចំពោះជំងឺឆ្លងដ៏កាចសាហាវកូវីដ ១៩មួយនេះ ព្រមទាំងបានណែនាំពួកគាត់ឱ្យប្រកាន់ខ្ជាប់នូវក្បូនអនាម័យតាមការណែនាំរបស់ក្រសួងសុខាភិបាល ដើម្បីបញ្ចៀសការឆ្លងរីករាលដាលនូវជំងឺកូវីដ-១៩ នៅក្នុងមូលដ្ឋានក៏ដូចជាប្រទេសកម្ពុជាទាំងមូលផងដែរ។ ជាមួយគ្នានោះផងដែរលោកទេសរដ្ឋមន្ត្រី ស៊ុន ចាន់ថុល បាននាំយកក្រមា ម៉ាស់ ទឹកអាកុល និងសាប៊ូលាងដៃ ទៅចែកជូនបងប្អូនប្រជាពលរដ្ឋប្រមាណ ៤៤០គ្រួសារ នៅភូមិទាំង១១ ស្ថិតក្នុងឃុំព្រែកថ្មី ឃុំព្រែកស្តី និងឃុំសំពៅពូន ស្រុកកោះធំ ដើម្បីចូលរួមចំណែកក្នុងការបង្ការ និងទប់ស្កាត់ការរីករាលដាលជំងឺកូវីដ-១៩ ស្របតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ គួរកត់សម្គាល់ថា គិតរហូតមកទល់ពេលនេះ ឃុំស្ទើរតែទាំងអស់នៃស្រុកកោះធំ មានការអភិវឌ្ឍច្រើនលើវិស័យហេដ្ឋារចនាសម្ព័ន្ធផ្លូវថ្នល់ ដោយក្នុងនោះក្នុងឃុំនីមួយៗមានផ្លូវបេតុងខ្វាត់ខ្វែង និងលែងមានស្ពានឈើទៀតហើយ៕ | 2020-05-24T03:47:00+07:00 | freshnewsasia.com | https://m.freshnewsasia.com/index.php/en/localnews/160249-2020-05-23-13-47-04.html |
cb8364c4-bec7-4cef-8d2b-5baa7553c528 | អ្នកនាំពាក្យក្រសួងសុខាភិបាល ទាត់ចោលការបង្ហោះព័ត៌មានក្លែងក្លាយថា «កម្ពុជាយកលុយព្យាបាលជំងឺសួត២ម៉ឺនផោនពីជនបរទេស» (Video inside) | លោកស្រី ឱ វណ្ណឌីន នាំពាក្យក្រសួងសុខាភិបាល តាមរយៈបណ្ដាញព័ត៌មាន Fresh News នៅថ្ងៃទី២៣ ខែឧសភា ឆ្នាំ២០២០នេះ បានប្រកាសច្រានចោលការផ្សព្វផ្សាយព័ត៌មានក្លែងក្លាយមួយដែលផ្សាយថា កម្ពុជាបានយកព្យាបាលជំងឺសួតពីជនបរទេស ចំនួន២ម៉ឺនផោន។ ការប្រកាសច្រានចោលរបស់អ្នកនាំពាក្យក្រសួងសុខាភិបាល ធ្វើឡើងបន្ទាប់ពីមានការផ្សព្វផ្សាយលើគេហទំព័របរទេសមួយឈ្មោះ MSN ដោយចោទប្រកាន់ថា មន្ទីរពេទ្យរដ្ឋកម្ពុជា បានយកលុយព្យាបាលជំងឺសួតពីជនបរទេសចំនួន ២ម៉ឺនផោន។ លោកស្រី ឱ វណ្ណឌីន បានចាត់ទុកថា ព័ត៌មានខាងលើនេះគឺជា Fake News ដែលប្រឌិតឡើងដើម្បីចោទប្រកាន់មកលើក្រសួងសុខាភិបាលកម្ពុជា៕ | 2020-05-24T00:53:00+07:00 | freshnewsasia.com | https://m.freshnewsasia.com/index.php/en/localnews/160207-2020-05-23-10-53-32.html |
4e6c5f76-ce56-403c-8576-16940414bdeb | សម្តេចតេជោ ហ៊ុន សែន បន្តរំលឹកប្រជាពលរដ្ឋ ឱ្យប្រយ័ត្នខ្ពស់ចំពោះការរីករាលដាលជំងឺកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បន្តរំលឹកប្រជាពលរដ្ឋខ្មែរនៅគ្រប់ទីកន្លែងទាំងអស់ ឱ្យប្រុងប្រយ័ត្នបានខ្ពស់ចំពោះការរីករាលដាលជំងឺកូវីដ១៩ ខណៈកម្ពុជារកឃើញអ្នកឆ្លងថ្មីចំនួនពីរនាក់។ តាមរយៈទំព័រ Facebook នៅរសៀលថ្ងៃសៅរ៍ ទី២៣ ខែឧសភា ឆ្នាំ២០២ោនេះ សម្តេចតេជោនាយករដ្ឋមន្ត្រី បានកត់សម្គាល់ថា កាលពីសប្តាហ៍មុនកម្ពុជា បានព្យាបាលអ្នកឆ្លងជំងឺកូវីដ១៩ បានជាសះស្បើយទាំង១២២នាក់។ ប៉ុន្តែក្នុងសប្តាហ៍នេះ កម្ពុជាមានអ្នកឆ្លងជំងឺកូវីដ១៩ ថ្មីចំនួន២នាក់មកវិញ។ សម្តេចតេជោ បានកត់សម្គាល់ទៀតថា ស្ថិតិអ្នកឆ្លងជំងឺកូវីដ១៩ តាមការបញ្ជាក់របស់អង្គការសុខភាពពិភពលោក (WHO) បានកើនឡើងរហូតដល់ជិត៥លាននាក់ហើយ ក្នុងនោះអ្នកស្លាប់ជាង៣០ម៉ឺននាក់។ សម្តេចប្រមុខរាជរដ្ឋាភិបាល បានសង្កត់ធ្ងន់ថា ជំងឺរលាកផ្លូវដង្ហើមកូវីដ១៩ គឺកាចសាហាវខ្លាំងណាស់ ហើយបាននិងកំពុងវាយលុកលើប្រទេសចំនួន ២១៦ហើយ។ ជាមួយការកត់សម្គាល់នេះ សម្តេចតេជោ ហ៊ុន សែន បានក្រើនរំលឹកប្រជាពលរដ្ឋត្រូវមានការយល់ដឹងខ្ពស់អំពីជំងឺឆ្លងដ៏កាចសាហាវនេះ ដោយបង្កើនអនាម័យសុខភាពរស់នៅឱ្យបានល្អ។ ជាពិសេសត្រូវពាក់ម៉ាស ឬក្រម៉ា ហើយត្រូវដុសលាងសម្អាតដៃឱ្យបានស្អាតជាប្រចាំជាមួយសាប៊ូ, ទឹកអាល់កុល ឬជែលកម្ចាត់មេរោគ និងបាក់តេរីផ្សេងៗ។ សម្តេចតេជោប្រមុខរាជរដ្ឋាភិបាល បានក្រើនរំលឹកប្រជាពលរដ្ឋថា បើមានការសង្ស័យទៅលើនរណាម្នាក់ ឬចំពោះខ្លួនឯងផ្ទាល់ សូមទូរស័ព្វទៅលេខ ១១៥។ សម្តេចតេជោ បានអំពាវនាវថា ។ សូមបញ្ជាក់ថា កម្ពុជា បន្ទាប់ពីស្ងប់ស្ងាត់ជាងមួយខែ ស្រាប់តែនៅក្នុងសប្តាហ៍នេះ បានរកឃើញអ្នកឆ្លងថ្មីចំនួនពីរនាក់។ អ្នកឆ្លងទាំងពីរនាក់ គឺបានឆ្លងពីក្រៅប្រទេសមួយនាក់ត្រឡប់មកពីហ្វីលីពីន និងមួយនាក់ទៀត ត្រឡប់មកពីសហរដ្ឋអាមេរិក។ អ្នកឆ្លងថ្មីទាំងពីរនាក់ទៀត សុទ្ធតែបានដូរជើងហោះហើរនៅប្រទេសកូរ៉េខាងត្បូង។ មកដល់ពេលនេះកម្ពុជា មានអ្នកឆ្លងជំងឺកូវីដ១៩ សរុប ១២៤នាក់ហើយ។ ក្នុងនោះ១២២នាក់ ព្យាបាលជាសះស្បើយ និងអ្នកកើតថ្មីពីរនាក់ កំពុងទទួលការព្យាបាលពីក្រុមគ្រូពេទ្យ៕ | 2020-05-23T21:37:00+07:00 | freshnewsasia.com | https://m.freshnewsasia.com/index.php/en/localnews/160181-2020-05-23-07-37-35.html |
51d591f7-5e70-4e15-ad23-81fa40260bc5 | ក្រសួងរៀបចំដែនដី ទទួលបានម៉ាស ជែលលាងដៃ និងទឹកអាល់កុលលាងដៃ ដើម្បីចូលរួមទប់ស្កាត់ ជំងឺឆ្លងកូវីដ-១៩ | ក្រសួងរៀបចំដែនដី នគរូបនីយកម្ម និងសំណង់ ទទួលបាននូវសម្ភារការពារសំខាន់ៗ ដូចជាម៉ាសមុខ១០,០០០បន្ទះ ជែលលាងដៃ១,០០០ដប និងទឹក អាល់កុលលាងដៃ១៨០លីត្រ ពីណាហ្គាវើលដ៍បេះដូងសប្បុរស ដែលជាផ្នែកទំនួលខុសត្រូវ ការងារសង្គមរបស់ក្រុមហ៊ុនណាហ្គាវើលដ៍ ដើម្បីចូលរួមទប់ស្កាត់ ជំងឺឆ្លងកូវីដ-១៩។ នាយកគ្រប់គ្រងណាហ្គាវើលដ៍ លោក Pern Chen បាននិយាយថា «ក្នុងពេលមានវិបត្តិសុខភាពសកល ដូចជា មេរោគកូវីដ-១៩នេះ វិស័យឯកជន និងវិស័យសាធារណៈ ត្រូវចូលរួមឲ្យបានលឿន និងជួយគ្នាទៅវិញទៅមក តាមដែលអាចធ្វើទៅបាន។ យើងជឿថា ក្រុមហ៊ុនត្រូវតែក្រោកឈរឡើង និងឆ្លើយតបទៅតាមការអំពាវនាវ ឲ្យបានទាន់ពេលវេលា។ លោកបន្ដថា ។ លោក Chen បានបន្ថែមថា ។ លោក សេង ឡូត អគ្គនាយក នៃអគ្គនាយកដ្ឋានរដ្ឋបាល តំណាងឧបនាយករដ្ឋមន្ត្រី ជា សុផារ៉ា រដ្ឋមន្ត្រីក្រសួងរៀបចំដែនដី នគរូនីយកម្ម និងសំណង់ បានឲ្យដឹងថា ។ សូមបញ្ជាក់ថា មុនពេលឧបត្ថម្ភសម្ភារ ការពារមេរោគកូវីដ-១៩ ដល់ក្រសួងរៀបចំដែនដី នគរូនីយកម្ម និងសំណង់ ណាហ្គាវើលដ៍បេះដូងសប្បុរស ក៏បានឧបត្ថម្ភ ដល់អគ្គស្នងការដ្ឋាននគរបាលជាតិ សាលារាជធានីភ្នំពេញ និងក្រសួងអប់រំ យុវជន និងកីឡាផងដែរ ដែលសរុបមានម៉ាសមុខ៤០,០០០បន្ទះ ជែលលាងដៃ ៤,០០០ ដប និងទឹកអាល់កុលលាងដៃ៧២០លីត្រ ដើម្បីប្រឆាំងនឹងមេរោគកូវីដ-១៩ ក្នុងប្រទេសកម្ពុជា៕ | 2020-05-23T20:36:00+07:00 | freshnewsasia.com | https://m.freshnewsasia.com/index.php/en/localnews/160177-2020-05-23-06-36-12.html |
2c5e9cef-6738-402a-b4de-7e51420318de | ថ្ងៃស្អែក បញ្ចប់ពិធីអំណត់បួសខែរ៉ម៉ាឌន ហើយនឹងរីករាយស្វាគមន៍ បុណ្យរ៉យ៉ាហ្វ៊ីទ្រី ហើយសម្តេច ស្នើដល់បងប្អូនសាសនិកខ្មែរឥស្លាម ចូលរួមជាមួយរាជរដ្ឋាភិបាល ទប់ស្កាត់ការរីករាលដាលជំងឺកូវីដ-១៩ | ភ្នំពេញ៖ នៅថ្ងៃទី២៤ ខែឧសភាស្អែកនេះ ជាថ្ងៃបញ្ចប់នូវពិធីអំណត់បួស ខែរ៉ម៉ាឌន ប្រកបដោយជោគជ័យ និង អារម្មណ៍ជ្រះថ្លា ហើយនឹងរីករាយស្វាគមន៍បុណ្យរ៉យ៉ាហ្វ៊ីទ្រី សម្តេចតេជោ នាយករដ្ឋមន្ត្រី បានអបអរសាទរ និង សូមជូនពរជ័យ សិរីសួស្ដី សុភមង្គល បវរល្អមហាប្រសើរ ជូនដល់បងប្អូនសាសនិកខ្មែរឥស្លាមកម្ពុជា ក្នុង និងក្រៅប្រទេស រួមទាំងបងប្អូនសាសនិកឥស្លាមនៅទូទាំងពិភព លោក ហើយចូលរួមជាមួយរាជរដ្ឋាភិបាល ក្នុងការទប់ស្កាត់ការរីករាលដាលជំងឺកូវីដ-១៩ ដោយគោរពអនុវត្តបាន យ៉ាងខ្ជាប់ខ្ជួនទៅតាមសារាចរណែនាំ និង សេចក្ដីណែនាំទៅតាមវិធានការនានា របស់រាជរដ្ឋាភិបាល ។ បើតាមផេកហ្វេសប៊ុក Samdech Hun Sen, Cambodian Prime Minister សម្តេចតេជោ ហ៊ុន សែន បានថ្លែងថា ក្នុងនាមខ្ញុំ ជានាយករដ្ឋមន្ត្រី នៃព្រះរាជាណាចក្រកម្ពុជា និងភរិយា ខ្ញុំសូមអបអរសាទរ និង សូមជូនពរជ័យ សិរីសួស្ដី សុភមង្គល បវរល្អមហាប្រសើរ ជូនដល់បងប្អូនសាសនិកខ្មែរឥស្លាមកម្ពុជា ក្នុង និងក្រៅប្រទេស រួមទាំងបងប្អូនសាសនិកឥស្លាមនៅទូទាំងពិភព លោកផងដែរ ដែលបានបញ្ចប់នូវពិធីអំណត់បួសខែរ៉ម៉ាឌនប្រកបដោយជោគជ័យ និង អារម្មណ៍ជ្រះថ្លា ហើយនឹងរីករាយស្វាគមន៍បុណ្យរ៉យ៉ាហ្វ៊ីទ្រី នៅថ្ងៃអាទិត្យ ទី ១ ខែ ស្ហាវ៉ាល់ ឆ្នាំ ១៤៤១ មូហាំម៉ាត់សករាជ ត្រូវនឹងថ្ងៃ ៣កើត ខែជេស្ឋ ឆ្នាំជូត ទោស័ក ព.ស ២៥៦៤ ដែលត្រូវនឹងថ្ងៃទី ២៤ ខែឧសភា ឆ្នាំ២០២០ ។ សម្តេច បានលើកឡើងថា ខ្ញុំសូមផ្ញើនូវក្តីនឹករលឹក និង អរគុណយ៉ាងជ្រាលជ្រៅបំផុតចំពោះបងប្អូនខ្មែរឥស្លាមកម្ពុជា ដែលបានចូលរួមថែរក្សាសន្តិភាព រួមគ្នានឹងប្រជាជនកម្ពុជា ដែលប្រកាន់យកសាសនាផ្សេងៗ ហើយមានជំនឿជឿជាក់លើការដឹកនាំរបស់ខ្ញុំ និង គណបក្សប្រជាជនកម្ពុជា តាំងពីដើមតរៀងមក ជាពិសេសបានចូលរួមជាមួយរាជរដ្ឋាភិបាល ក្នុងការទប់ស្កាត់ការរីករាលដាលជំងឺកូវីដ-១៩ ដោយគោរពអនុវត្តបាន យ៉ាងខ្ជាប់ខ្ជួនទៅតាមសារាចរណែនាំ និង សេចក្ដីណែនាំទៅតាមវិធានការនានា របស់រាជរដ្ឋាភិបាល ។ ខ្ញុំក៏សូមអំពាវនាវឱ្យបងប្អូនបន្តអនុវត្តតាមនូវរាល់វិធានការនានា របស់រាជរដ្ឋាភិបាល ក្នុងការការពារពីជំងឺកូវីដ-១៩នេះ ទោះបីអ្នកជំងឺកូវីដ-១៩បានជាសះស្បើយអស់ ១២២ នាក់កន្លងមក ហើយទើបមាន នាំចូល មកថ្មីពីរ នាក់ក៏ដោយ ដែលគិតត្រឹមថ្ងៃទី២៣ ខែឧសភា ឆ្នាំ២០២០នេះ គឺយើងមិនត្រូវមានការធ្វេសប្រហែស មើលស្រាលចំពោះជំងឺឆ្លងដ៏កាចសាហាវនេះ នោះឡើយ ។ ខ្ញុំ និង ភរិយា សូមបួងសួងឲ្យបងប្អូនទាំងអស់ ទទួលបាននូវសេចក្កីសុខស្លាម៉ាត់ ករុណារ៉ស់ម៉ាត់ ចំរើនព្ហារ៉កាត់ សុភមង្គល ក្ដីមេត្តាករុណា និង អាណិត ស្រឡាញ់ពីអល់ឡោះគ្រប់ៗគ្នា និង សុំឲ្យអល់ឡោះ ទទួលយកនូវកុសលផល បុណ្យទាំងឡាយនៃខែបួសរ៉ម៉ាឌន ដែលបងប្អូនបានប្រតិបត្តិកុំបីអាក់ខានឡើយ ៕ | 2020-05-23T15:48:27+07:00 | cen.com.kh | https://cen.com.kh/archives/209673.html |
22a3d3ec-1635-4e9b-ac57-a279ea20d3bf | ការរាតត្បាតជំងឺ COVID-19 ធ្វើឲ្យមនុស្សនឹកឃើញដល់ភាពចាំបាច់ នៃការការពារជីវចំរុះលើផែនដី (Video inside) | លោកស្រី អេលីហ្សាប៊ែត ម៉ារូម៉ា ម៉ារ៉េណា (Elizabeth Maruma Mrema) ដែលជាលេខាធិការស្តីទី នៃអនុសញ្ញាស្តីពីជីវចម្រុះ នៅក្នុងសប្តាហ៍នេះបាននិយាយថា ការរីករាលដាលនៃជំងឺរាតត្បាតសកល COVID-19 បានបញ្ជាក់ពីភាពចាំបាច់ជាបន្ទាន់មួយ ក្នុងការការពារជីវចម្រុះសកល។ នេះបើយោងតាមការចេញផ្សាយដោយ ទីភ្នាក់ងារព័ត៌មានស៊ីនហួរ នាព្រឹកថ្ងៃសៅរ៍ ទី២៣ ខែឧសភា ឆ្នាំ២០២០។ តាមរយៈបទសម្ភាសន៍ផ្តាច់មុខ ជាមួយទីភ្នាក់ងារព័ត៌មានស៊ីនហួរ លោកស្រី Elizabeth បានសម្តែងក្តីសង្ឃឹមថា ការរីករាលដាលនៃជំងឺ COVID-19 អាចជាការដាស់តឿនដល់មនុស្សម្នា ឲ្យកែប្រែទំនាក់ទំនងកន្លងមក ដែលយ៉ាប់យឺនជាមួយធម្មជាតិ ឲ្យប្រែទៅជាល្អប្រសើរឡើងវិញ។ លោកស្រី Elizabeth Maruma បានបន្ថែមទៀតថា ការផ្សារភ្ជាប់គ្នារវាងជីវៈចម្រុះ និងសុខភាពមនុស្ស បានផ្តល់នូវឱកាសជាច្រើនសម្រាប់ការរួមសហការគ្នា ក្នុងការពារជីវចម្រុះ និងលើកកម្ពស់សុខុមាលភាពមនុស្ស។ ជាមួយគ្នានេះ លោកស្រីបានសង្កត់ធ្ងន់ទៀតថា ។ លោកស្រីបានសង្កត់ធ្ងន់ថា ។ គួរបញ្ជាក់ថា ការលើកឡើងរបស់លោកស្រី Elizabeth Maruma ត្រូវបានធ្វើឡើងចំទិវាជីវចំរុះអន្តរជាតិ IBD ដែលត្រូវបានប្រារព្ធឡើង កាលពីថ្ងៃសុក្រ ទី២២ ខែឧសភា ហើយក៏ចំពេលដែលមនុស្សម្នាលើផែនដី កំពុងរងគ្រោះដោយជំងឺរាតត្បាតសកល COVID-19 កាន់តែអាក្រក់ផងដែរ៕ | 2020-05-23T15:35:00+07:00 | freshnewsasia.com | https://m.freshnewsasia.com/index.php/en/internationalnews/160149-2020-05-23-01-35-11.html |
ef0d7211-9e01-4939-b1ec-1fbd80314e90 | កម្ពុជាមានករណីថ្មីមួយទៀតនៃអ្នកផ្ទុកជំងឺកូវីដ-១៩ ដែលជាស្ត្រីវ័យ៣៩ឆ្នាំទើបមកពីអាមេរិក | ក្រសួងសុខាភិបាលប្រកាសនៅថ្ងៃទី២៣ ឧសភា ថា មានអ្នកផ្ទុកជំងឺកូវីដ-១៩ ថ្មីទៀត ទើបរកឃើញកាលពីយប់ថ្ងៃទី២២ ឧសភា ជាស្ត្រីអាយុ ៣៩ឆ្នាំ ទើបត្រឡប់ពីបរទេស។ ស្ត្រីរូបនោះរស់នៅសង្កាត់ទឹកថ្លា ខណ្ឌពោធិ៍សែនជ័យ រាជធានីភ្នំពេញ ដែលធ្វើដំណើរពីសហរដ្ឋអាមេរិក ឆ្លងកាត់ប្រទេសកូរ៉េខាងត្បូង មកដល់កម្ពុជា កាលពីថ្ងៃ៨ ខែឧសភា។ បច្ចុប្បន្ន ស្ត្រីរូបនោះត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ នេះជាករណីទីពីរហើយដែលនាំចូលថ្មី កើតឡើងបន្ទាប់ពីរបបក្រុងភ្នំពេញ ប្រកាសបើកជើងមេឃ ឱ្យជនបរទេសពីប្រទេសទាំងឡាយ ដែលធ្លាប់ជាប់បម្រាមកម្ពុជា អាចចាប់ផ្ដើមធ្វើដំណើរមកកម្ពុជាវិញបាន ចាប់ពីថ្ងៃទី២០ ខែឧសភា មក។ សូមរង់ចាំអាន និងស្ដាប់ព័ត៌មានពិស្ដារ... | 2020-05-23T15:18:00+07:00 | rfa.org | https://www.rfa.org/khmer/news/health/new-case-of-covid-19-in-Cambodia-05232020041718.html |
e80622db-52d2-4ccf-a777-4009ced3b30e | សម្តេចតេជោ ស្នើឲ្យបងប្អូនជនរួមជាតិ មានការប្រុងប្រយ័ត្ន ចំពោះជំងឺឆ្លងកូវីដ-១៩ ខណៈកម្ពុជារកឃើញមានអ្នកឆ្លងជំងឺកូវីដ-១៩ ថ្មីចំនួន២នាក់ | ភ្នំពេញ៖ សម្តេចតេជោ នាយករដ្ឋមន្ត្រី បានថ្លែងថា កាលពីសប្តាហ៍មុន ប្រទេសយើងបានព្យាបាលអ្នកឆ្លងជំងឺកូវីដ-១៩ បានជាសះស្បើយទាំង១២២នាក់។ ប៉ុន្តែក្នុងសប្តាហ៍នេះ យើងក៏មានអ្នកឆ្លងជំងឺកូវីដ-១៩ ថ្មីចំនួន២នាក់មកវិញ។ បើតាមរយៈផេកហ្វេសប៊ុកផ្លូវការ នៅថ្ងៃទី២៣ខែឧសភាឆ្នាំ២០២០នេះ សម្តេចនាយករដ្ឋមន្ត្រី បានបញ្ជាក់ថា ស្ថិតិអ្នកឆ្លងជំងឺកូវីដ១៩ តាមការបញ្ជាក់របស់អង្គការសុខភាពពិភពលោក (WHO) មកទល់ពេលនេះ គឺបានកើនឡើងរហូតដល់ជិត៥លាននាក់ (៤.៩៩៥.៩៩៦) ដែលមានអ្នកស្លាប់ជាង៣០ម៉ឺននាក់ (៣២៧.៨២១) ។ ជំងឺរលាកផ្លូវដង្ហើមកូវីដ១៩ នេះគឺកាចសាហាវខ្លាំងណាស់ ដែលកំពុងវាយលុកលើ ២១៦ ប្រទេស។ ប្រជាពលរដ្ឋត្រូវមានការយល់ដឹងខ្ពស់ អំពីជំងឺឆ្លងដ៏កាចសាហាវនេះ។ ត្រូវបង្កើនអនាម័យ សុខភាពរស់នៅឲ្យបានល្អ គឺត្រូវពាក់ម៉ាស ឬក្រម៉ា ហើយត្រូវដុសលាងសម្អាតដៃ ឲ្យបានស្អាតជាប្រចាំជាមួយសាប៊ូ, ទឹកអាល់កុលឬ ជែលកម្ចាត់មេរោគ និងបាក់តេរីផ្សេងៗ។ បើមានការសង្ស័យទៅលើអ្នកណាម្នាក់ ឬចំពោះខ្លួនឯងផ្ទាល់ សូមទូរស័ព្ទមកលេខ ១១៥។ សូមកុំចម្លងរោគពីយើងទៅគេ ហើយក៏កុំចម្លងរោគពីគេមកក្រុមគ្រួសារយើងផងដែរ។ កន្លែងណាដែលមិនចាំបាច់ទៅ សូមកុំទៅ ជាពិសេសទីកន្លែងដែលមានក្រុមមនុស្សច្រើន។ សូមស្តាប់នឹងធ្វើតាមការណែនាំ របស់ក្រសួងសុខាភិបាល ឲ្យបានជាប់ជានិច្ច។ សូមជូនពរបងប្អូនជនរួមជាតិជួបតែសេចក្តីសុខ និងសំណាងល្អក្នុងថ្ងៃឈប់សម្រាកចុងសប្តាហ៍។ សូមបញ្ជាក់ថា ក្រសួងសុខាភិបាល ប្រកាសថា រហូតដល់ថ្ងៃទី២៣ ខែឧសភា ឆ្នាំ២០២០ យើងរកឃើញករណីកូវីដ-១៩ ចំនួន១នាក់ថ្មីទៀត ។ គាត់ជាស្ត្រី ជនជាតិខ្មែរ ធ្វើដំណើរពីសហរដ្ឋអាមេរិក ឆ្លងកាត់កូរ៉េខាងត្បូង វិលត្រឡប់មកមាតុប្រទេសវិញ ធ្វើឲ្យចំនួនកូវីដ១៩កើនដល់ ១២៤នាក់ ។ សេចក្តីប្រកាសព័ត៌មានរបស់ក្រសួងសុខាភិបាល នៅថ្ងៃទី២៣ខែឧសភានេះ បញ្ជាក់ថា អ្នកដែលទើបរកឃើញមានផ្ទុកមេរោគកូវីដ១៩នេះ ជាស្ត្រីជនជាតិខ្មែរអាយុ៣៩ឆ្នាំ រស់នៅសង្កាត់ទឹកថ្លា ខណ្ឌសែនសុខ រាជធានីភ្នំពេញ។ ក្រសួងបញ្ជាក់ថា ស្ត្រីវ័យ៣៩ឆ្នាំរូបនេះ ត្រឡប់មកពីសហរដ្ឋអាមេរិក ឆ្លងកាត់កូរ៉េខាងត្បូង ហើយមកដល់កម្ពុជា កាលពីថ្ងៃទី៨ ខែឧសភា ឆ្នាំ២០២០។ អ្នកមានកូវីដ១៩ គិតមកត្រឹមថ្ងៃទី២៣ ខែឧសភា ឆ្នាំ២០២០នេះ មានចំនួន១២៤នាក់ក្នុងនោះ ស្ត្រី៣៨នាក់។ ក្នុងចំណោមអ្នកដែលមានកូវីដ១៩ទាំងនេះ ក្រសួងសុខាភិបាល ព្យាបាលជាចំនួន១២២នាក់ និងនៅសល់២នាក់ (ស្ត្រីម្នាក់) កំពុងសម្រាកព្យាបាលនៅមន្ទីរពេទ្យរដ្ឋ៕ | 2020-05-23T14:41:49+07:00 | cen.com.kh | https://cen.com.kh/archives/209660.html |
608ad941-b503-48a6-ba26-9fc1c98d0e3f | ចិននិងកម្ពុជា ជួយយកអាសាគ្នាទៅវិញទៅមក ពួតដៃគ្នា ក្នុងកិច្ចទប់ស្កាត់នឹងជំងឺវីរុស | ភ្នំពេញ៖ សម្តេចពិជ័យសេនា ទៀ បាញ់ បានថ្លែងថា ក្នុងដំណើរប្រយុទ្ធប្រឆាំង នឹងជំងឺវីរុស ភាគីទាំងពីរ(កម្ពុជានិងចិន) បានសាមគ្គីគ្នា សហការគ្នាយ៉ាងស្អិតល្មួត ហើយការជួយផ្នែកវេជ្ជសាស្ត្រ ដែលបានផ្តល់ដោយចិន ពិសេសក្រុមអ្នកជំនាញវេជ្ជសាស្ត្រយោធាចិន បានជួយកម្ពុជា កាន់តែមានទំនុកចិត្ត និងកាន់តែមានភាពកក់ក្តៅ។ ស្ថានទូតចិនប្រចាំកម្ពុជា បានឲ្យដឹងថា នាថ្ងៃទី២២ ខែឧសភា ក្រសួងការពារជាតិកម្ពុជា បានរៀបចំពិធីបំពាក់គ្រឿង ឥស្សរយយស ជូនដល់ក្រុមអ្នកជំនាញវេជ្ជសាស្ត្រយោធាចិន ដែលជាក្រុមជំនួយទប់ស្កាត់នឹងជំងឺវីរុស ជូនចំពោះកម្ពុជា ហើយពិធីនេះត្រូវបានរៀបចំឡើងក្នុងរាជធានីភ្នំពេញ ដើម្បីជាការសរសើរ ជូនដល់ក្រុមអ្នកជំនាញ ដែលបានរួមចំណែកកិច្ចទប់ស្កាត់នឹងជំងឺវីរុស ជូនដល់កងយោធពលខេមរភូមិន្ទកម្ពុជា។ ឯកឧត្តម Wang Wentian ឯកអគ្គរដ្ឋទូតចិនប្រចាំកម្ពុជា, លោកLi Jingfeng អនុព័ន្ធយោធា នៃស្ថានទូតចិនប្រចាំកម្ពុជា និងមន្ត្រីផ្សេងទៀត អញ្ជើញមានវត្តមានក្នុងពិធី។ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានបំពាក់គ្រឿងឥស្សរិយយស ដោយផ្ទាល់ ជូនដល់អ្នកជំនាញទាំង៤រូប។ សម្តេចពិជ័យសេនា មានប្រសាសន៍ថា ភាគីកម្ពុជាសូមថ្លែងអំណរគុណ ដល់ភាគីចិន ដែលបានចាត់បញ្ជូនក្រុមជំនាញយោធាវេជ្ជសាស្ត្រ ទប់ស្កាត់នឹងជំងឺវីរុស មកកាន់ប្រទេសកម្ពុជា និងព្រមទាំងបានផ្តល់ជំនួយជាសម្ភារទប់ស្កាត់ជាច្រើនផងដែរ។ កិច្ចការនៃក្រុមជំនាញយោធាវេជ្ជសាស្ត្រចិន មានភាពលេចធ្លោខ្លាំង បានជួយបណ្តុះបណ្តាលដល់មន្ត្រីយោធាវេជ្ជសាស្ត្រកម្ពុជា យ៉ាងច្រើនផងដែរ ហើយក៏បានចែករំលែក បទពិសោធន៍ និងមធ្យោបាយ នៃការទប់ស្កាត់នឹងជំងឺវីរុស ជួយលើកកម្ពស់សមត្ថភាព និងអត្ថប្រយោជន៍សំខាន់ៗ ក្នុងការតបទល់ជាមួយនឹងជំងឺវីរុសមួយនេះ។ ក្នុងដំណើរប្រយុទ្ធប្រឆាំងនឹងជំងឺវីរុស ភាគីទាំងពីរបានសាមគ្គីគ្នា សហការគ្នាយ៉ាងស្អិតល្មួត ហើយការជួយផ្នែកវេជ្ជសាស្ត្រ ដែលបានផ្តល់ដោយចិន បានជួយកម្ពុជាកាន់តែមានទំនុកចិត្ត និងកាន់តែមានភាពកក់ក្តៅ។ ឯកអគ្គរដ្ឋទូតចិន មានប្រសាសន៍ថា ចិននិងកម្ពុជា ជួយយកអាសាគ្នាទៅវិញទៅមក ពួតដៃគ្នាក្នុងកិច្ចទប់ស្កាត់នឹងជំងឺវីរុស យកសកម្មភាពជាក់ស្តែង មកបង្ហាញពីភាពត្រចះត្រចង់ នៃសហគមន៍ជោគវាសនារួម បង្កើតគំរូសម្រាប់កិច្ចទប់ស្កាត់នឹងជំងឺវីរុស សម្រាប់កិច្ចសហប្រតិបត្តិការសហគមន៍អន្តរជាតិ។ ខណៈពេលដែលចិន កំពុងតែជួបការលំបាកបំផុត ក្នុងកិច្ចទប់ស្កាត់នឹងជំងឺវីរុសក្នុងប្រទេស កម្ពុជា បានផ្តល់ការគាំទ្រយ៉ាងមុតមាំបំផុត ជូនដល់ភាគីចិន។ ភាគីចិន សូមវាយតម្លៃខ្ពស់ដល់កម្ពុជា ដែលបានប្រកាន់ភ្ជាប់ភាពទៀងត្រង់ សច្ចធម៌ លើឆាកអន្តរជាតិ បានប្រឆាំងនឹងជាមួយការប្រើស្ថានភាព នៃជំងឺវីរុសមកជាលក្ខណៈនយោបាយ និងលាបពណ៌បង្ខូចឈ្មោះអ្នកដទៃ។ ឆ្នាំនេះ ជាខួបអនុស្សាវរីយ៍១០ឆ្នាំ នៃការបង្កើតទំនាក់ទំនងដៃគូ កិច្ចសហប្រតិបត្តិការយុទ្ធសាស្ត្រគ្រប់ជ្រុងជ្រោយ រវាងចិននិងកម្ពុជា ជាខួបអនុស្សាវរីយ៍១ឆ្នាំ នៃការចុះហត្ថលេខាអនុវត្តផែនការសកម្មភាព កសាងសហគមន៍ជោគវាសនារួម រវាងចិននិងកម្ពុជា។ យើងត្រូវតែអនុវត្តកុងសុងស៊ីស ដែលបានកំណត់ដោយថ្នាក់ដឹកនាំយោធាទាំងពីរប្រទេស ឲ្យបានល្អ រៀបចំកិច្ចទប់ស្កាត់ និងកិច្ចសហប្រតិបត្តិជាក់ស្ដែង សម្រាប់ជំងឺវីរុស។ ក្រោយពីឆ្លងកាត់ការលត់ដំនៃជំងឺវីរុស នឹងជួយជំរុញទំនាក់ទំនងយោធាទាំងពីរប្រទេស ឈានទៅរកដំណាក់កាលថ្មីមួយ និងរួមគ្នាចូលរួមលះបង់ ក្នុងបញ្ហាប្រឈមនេះ លើសកលលោក និងក្នុងតំបន់។ គួរបញ្ជាក់ថា ក្រុមអ្នកជំនាញវេជ្ជសាស្ត្រ ដែលជាក្រុមជំនួយក្នុងកិច្ចទប់ស្កាត់នឹងជំងឺវីរុស ដែលបានចាត់បញ្ជូនដោយកងទ័ពរំដោះប្រជាជនចិន ជូនចំពោះប្រទេសកម្ពុជា បានមកដល់រាជធានីភ្នំពេញ កាលពីថ្ងៃទី២៤ ខែមីនា ហើយរយៈពេល២ខែកន្លងមកនេះ ក្រុមអ្នកជំនាញនិងភាគីកម្ពុជា បានរួមសុខទុក្ខជាមួយគ្នា បានខិតខំប្រឹងប្រែងពុះពារក្នុងសង្គ្រាមជំងឺវីរុសនេះ ហើយក៏បានបង្កើតជាមនោសញ្ចេតនាដ៏សែនជ្រាលជ្រៅបំផុត ដែលមិនអាចកាត់ផ្ដាច់បាន៕ | 2020-05-23T14:16:47+07:00 | cen.com.kh | https://cen.com.kh/archives/209635.html |
d50f7313-21be-4d80-8172-196b42ba5ede | TOP NEWS: ក្រសួងសុខាភិបាល រកឃើញករណីឆ្លងជំងឺកូវីដ១៩ ចំនួន១ករណីទៀត លើស្ត្រីខ្មែរត្រឡប់មកពីសហរដ្ឋអាមេរិក | នៅថ្ងៃទី២៣ ខែឧសភា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញករណីឆ្លងជំងឺកូវីដ១៩ ចំនួន១ករណីទៀត ដែលជាស្ត្រីខ្មែរត្រឡប់មកពីសហរដ្ឋអាមេរិក។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅថ្ងៃទី២៣ ខែឧសភានេះ។ ក្រសួងសុខាភិបាលបញ្ជាក់ថា ស្ត្រីជនជាតិខ្មែរដែលបានឆ្លងជំងឺកូវីដ១៩ មានអាយុ៣៩ឆ្នាំ រស់នៅសង្កាត់ទឹកថ្លា ខណ្ឌសែនសុខ រាជធានីភ្នំពេញ ជាអ្នកដំណើរ ដែលបានវិលត្រឡប់មកពីសហរដ្ឋអាមេរិក ឆ្លងកាត់បន្តជើងហោះហើរតាមសាធារណរដ្ឋកូរ៉េ និងបានមកដល់កម្ពុជា តាំងពីថ្ងៃទី០៨ ខែឧសភា ឆ្នាំ២០២០។ តាមព័ត៌មានផ្តល់ដោយស្ត្រីរូបនេះ គឺគាត់បានទៅសហរដ្ឋអាមេរិក (ទីក្រុងញូវយ៉ក) តាំងពីខែកុម្ភៈ ឆ្នាំ២០២០ រួចបានបន្តនៅទីនោះមួយរយៈ ដោយមានការបិទ ជើងហោះហើរធ្វើដំណើរត្រឡប់មកវិញមិនបាន។ ពេលមកដល់កម្ពុជាវិញ គាត់បានធ្វើការរស់នៅដាច់ដោយឡែកដោយខ្លួនឯង (Self quarantine ) ហើយបានទៅពិនិត្យសុខភាព និងធ្វើតេស្តនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១២ ខែឧសភា ឆ្នាំ ២០២០ ដោយសារគាត់មានបញ្ហាក្អក តឹងច្រមុះ និងស្ងួតបំពង់ក ដែលទទួលបានលទ្ធផលអវិជ្ជមាននៅ ពេលនោះ។ គ្រូពេទ្យបានណែនាំឱ្យគាត់បន្តធ្វើចត្តាឡីស័កឱ្យគ្រប់១៤ថ្ងៃ រហូតដល់ថ្ងៃទី២០ ខែឧសភា ឆ្នាំ២០២០ អាការៈរបស់គាត់មិនមានភាពធូរស្រាល ហើយនៅថ្ងៃទី២២ ខែឧសភា ឆ្នាំ២០២០ គាត់ក៏ត្រូវបានក្រុមគ្រូពេទ្យយកវត្ថុសំណាក របស់គាត់ទៅវិភាគសាជាថ្មីម្ដងទៀត ដែលទទួលបានលទ្ធផល វិជ្ជមានវីរុសកូវីដ-១៩។ ក្រសួងសុខាភិបាលបញ្ជាក់ទៀតថា បច្ចុប្បន្នស្ត្រីរូបនេះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតមកដល់ថ្ងៃទី២៣ ខែឧសភា ឆ្នាំ២០២០នេះ ចំនួនអ្នកមានវីរុសកូវីដ-១៩ មានចំនួនសរុប១២៤នាក់ (ស្រី ៣៩នាក់ និងបុរស ៨៥នាក់) ព្យាបាលជាសះស្បើយសរុបទូទាំងប្រទេស មានចំនួន១២២នាក់ និងអ្នកសម្រាកព្យាបាលនៅក្នុងមន្ទីរពេទ្យមានចំនួន០២នាក់ (ស្ត្រី០១នាក់ និងបុរស០១នាក់)។ ជាមួយគ្នានេះ ក្រសួងសុខាភិបាល សូមបន្តអំពាវនាវដល់បងប្អូនប្រជាពលរដ្ឋ ត្រូវបន្តអនុវត្តវិធានការការពារ ខ្លួនជាចាំបាច់ នៅក្នុងដំណាក់កាលប្រយុទ្ធនឹងជំងឺកូវីដ-១៩ នេះ ដើម្បីការពារការចម្លងវីរុសកូវីដ-១៩ ពី បុគ្គលម្នាក់ទៅបុគ្គលម្នាក់ និងការពារកុំឱ្យមានរលកទីពីរនៃការចម្លងវីរុសនេះ ទៅតាមការណែនាំរបស់ ក្រសួងសុខាភិបាល ដែលបានផ្តល់ជាហូរហែររួចមកហើយ៕ | 2020-05-23T13:42:00+07:00 | freshnewsasia.com | https://m.freshnewsasia.com/index.php/en/localnews/160145-2020-05-22-23-42-59.html |
51fc9f2b-f979-4e14-b05e-946a49dd841c | ព្រឹកនេះក្រសួងសុខាភិបាលកម្ពុជា ប្រកាសរកឃើញស្ត្រីខ្មែរម្នាក់ត្រឡប់មកពីសហរដ្ឋអាមេរិក មានផ្ទុកវីរុស COVID-19 | នៅថ្ងៃទី២៣ ខែឧសភា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការរកឃើញករណីឆ្លងជំងឺកូវីដ១៩ ចំនួន១ករណីទៀត ដែលជាស្ត្រីខ្មែរត្រឡប់មកពីសហរដ្ឋអាមេរិក។ ក្រសួងសុខាភិបាលបញ្ជាក់ថា ស្ត្រីជនជាតិខ្មែរដែលបានឆ្លងជំងឺកូវីដ១៩ មានអាយុ៣៩ឆ្នាំ រស់នៅសង្កាត់ទឹកថ្លា ខណ្ឌសែនសុខ រាជធានីភ្នំពេញ ជាអ្នកដំណើរ ដែលបានវិលត្រឡប់មកពីសហរដ្ឋអាមេរិក ឆ្លងកាត់បន្តជើងហោះហើរតាមសាធារណរដ្ឋកូរ៉េ និងបានមកដល់កម្ពុជា តាំងពីថ្ងៃទី០៨ ខែឧសភា ឆ្នាំ២០២០។ តាមព័ត៌មានផ្តល់ដោយស្ត្រីរូបនេះ គឺគាត់បានទៅសហរដ្ឋអាមេរិក (ទីក្រុងញូវយ៉ក) តាំងពីខែកុម្ភៈ ឆ្នាំ២០២០ រួចបានបន្តនៅទីនោះមួយរយៈ ដោយមានការបិទ ជើងហោះហើរធ្វើដំណើរត្រឡប់មកវិញមិនបាន។ ពេលមកដល់កម្ពុជាវិញ គាត់បានធ្វើការរស់នៅដាច់ដោយឡែកដោយខ្លួនឯង (Self quarantine ) ហើយបានទៅពិនិត្យសុខភាព និងធ្វើតេស្តនៅមន្ទីរពេទ្យមិត្តភាពខ្មែរ-សូវៀត នៅថ្ងៃទី១២ ខែឧសភា ឆ្នាំ ២០២០ ដោយសារគាត់មានបញ្ហាក្អក តឹងច្រមុះ និងស្ងួតបំពង់ក ដែលទទួលបានលទ្ធផលអវិជ្ជមាននៅ ពេលនោះ។ គ្រូពេទ្យបានណែនាំឱ្យគាត់បន្តធ្វើចត្តាឡីស័កឱ្យគ្រប់១៤ថ្ងៃ រហូតដល់ថ្ងៃទី២០ ខែឧសភា ឆ្នាំ២០២០ អាការៈរបស់គាត់មិនមានភាពធូរស្រាល ហើយនៅថ្ងៃទី២២ ខែឧសភា ឆ្នាំ២០២០ គាត់ក៏ត្រូវបានក្រុមគ្រូពេទ្យយកវត្ថុសំណាក របស់គាត់ទៅវិភាគសាជាថ្មីម្ដងទៀត ដែលទទួលបានលទ្ធផល វិជ្ជមានវីរុសកូវីដ-១៩។ ក្រសួងសុខាភិបាលបញ្ជាក់ទៀតថា បច្ចុប្បន្នស្ត្រីរូបនេះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ៕ | 2020-05-23T07:36:56+07:00 | kbnnews.com | https://kbn.news/archives/163447 |
fe1cbef3-59b9-4bff-82f0-b9a5d6692a6d | គណបក្សប្រជាជនកម្ពុជា សម្រេចផ្អាកការប្រារព្ធខួបលើកទី៦៩ ការបង្កើតគណបក្សដោយសារបញ្ហាជំងឺ COVID-19 (Video inside) | គណបក្សប្រជាជនកម្ពុជា ប្រកាសផ្អាករៀបចំពិធីជួបជុំ ឬមិទ្ទីញ ដើម្បីអបអរសាទរខួបលើកទី៦៩ ថ្ងៃបង្កើតគណបក្ស ដែលនឹងត្រៀមរៀបចំនៅថ្ងៃទី២៨ ខែមិថុនា ឆ្នាំ២០២០ ខាងមុខនេះ ដោយសារជំងឺ COVID-19។ នេះបើយោងតាមសេចក្តីជម្រាបជូនមកប្រធានគណៈមកម្មាធិការគណបក្សរាជធានី-ខេត្ត ដែលអង្គភាពព័ត៌មាន Fresh News ទទួលបាននៅយប់ថ្ងៃទី២២ ខែឧសភា ឆ្នាំ២០២០នេះ។ ប៉ុន្តែបើទោះបីផ្អាកការជួបជុំគ្នាដូចបណ្តាលឆ្នាំមុនៗក្តី គណបក្សប្រជាជនកម្ពុជា តម្រូវឱ្យគណៈកម្មាធិការគណបក្សគ្រប់ជាន់ថ្នាក់ ត្រូវបន្តរៀបចំផ្សព្វផ្សាយ Logo គណបក្សខួបលើកទី៦៩ ដែលមានភ្ជាប់ជាមួយនេះនៅតាមទីកន្លែងជាក់ស្តែង និងតាមការអនុញ្ញាតនៃច្បាប់ ដូចដែលធ្លាប់បានធ្វើជារៀងរាល់ឆ្នាំកន្លងមក៕ | 2020-05-23T03:37:00+07:00 | freshnewsasia.com | https://m.freshnewsasia.com/index.php/en/localnews/160139-2020-05-22-13-37-06.html |
2e3b4834-0300-45a3-b335-b449d70c62fe | រដ្ឋបាលខេត្តព្រះវិហារ ចេញសេចក្តីជូនដំណឹងឲ្យម្ចាស់អាជីវកម្មភោជនីយដ្ឋាន និងអាហារដ្ឋាន បន្តអនុវត្តតាមការណែនាំរបស់ក្រសួងសុខាភិបាល ចូលរួមទប់ស្កាត់ជំងឺកូវីដ១៩ | រដ្ឋបាលខេត្តព្រះវិហារ បានចេញសេចក្តីជូនដំណឹងមួយ ជម្រាបជូនដល់ម្ចាស់ភោជនីយដ្ឋាន និងអាហារដ្ឋានទាំងអស់នៅក្នុងខេត្តព្រះវិហារ ចូលរួមបង្ការ និងទប់ស្កាត់ការរីករាលដាល នៃជំងឺកូវីដ១៩ កាន់តែមានប្រសិទ្ធិភាពថែមទៀត។ តាមរយៈសេចក្តីជូនដំណឹងរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅរសៀលថ្ងៃទី២២ ខែឧសភា ឆ្នាំ២០២០នេះ រដ្ឋបាលខេត្តបានកត់សម្គាល់ឃើញថា ក្រោយពីមានការព្យាបាលជំងឺកូវីដ១៩ ជាសះស្បើយនៅក្នុងប្រទេសកម្ពុជានោះ ប្រជាពលរដ្ឋមិនមានការភ័យខ្លាច និងបាត់ការប្រុងប្រយ័ត្នជំងឺកូវីដ១៩ ហើយនៅតាមភោជនីយដ្ឋាន និងអាហារដ្ឋានមួយចំនួន ខ្វះការប្រុងប្រយ័ត្នទាំងម្ចាស់ភោជនីយដ្ឋាន និងភ្ញៀវដោយពុំបានអនុវត្តតាមការណែនាំរបស់ក្រសួងសុខាភិបាល ដូចកាលពីមុនឡើយ។ ត្រូវគោរពឲ្យបានត្រឹមត្រូវតាមការណែនាំរបស់ក្រសួងសុខាភិបាលស្តីពីផែនការទប់ស្កាត់ ការរីករាលដាលនៃជំងឺកូវីដ១៩ ត្រូវរៀបចំឲ្យមានទឹកអាល់កុល ឫជែល សម្រាប់លាងដៃនៅមុខច្រកចេញចូល និងចាត់ចែងបុគ្គលិកធ្វើការវាស់កំដៅភ្ញៀវទាំងអស់ មុននិងអនុញ្ញាតឲ្យចូលក្នុងភោជនីយដ្ឋាន ឫអាហារដ្ឋាន ត្រូវរក្សាគម្លាតសង្គមឲ្យបានត្រឹមត្រូវតាមការណែនាំរបស់ក្រសួងសុខាភិបាល។ ក្នុងករណីអស់លោក លោកស្រីម្ចាស់ភោជនីយដ្ឋាន អាហារដ្ឋានណា មិនអនុវត្តតាមការណែនាំនេះទេ រដ្ឋបាលខេត្តនឹងបិទអាជីវកម្មភោជនីយដ្ឋាន អាហារដ្ឋាននោះជាបណ្តោះអាសន្ន។ | 2020-05-23T00:41:00+07:00 | freshnewsasia.com | https://m.freshnewsasia.com/index.php/en/localnews/160130-2020-05-22-10-41-02.html |
cbbbc76d-cebb-446e-a32a-94b628a8a196 | អភិបាលស្រុកបារាយណ៍ សំណូមពរដល់ប្អូនប្រជាពលរដ្ឋ ឲ្យមានការប្រុងប្រយ័ត្នចំពោះជំងឺកូវីដ១៩ | លោក អួង សារឿន អភិបាលស្រុកបារាយណ៍ នៅថ្ងៃទី២២ ខែឧសភា ឆ្នាំ២០២០នេះ បានអំពាវនាវឲ្យបងប្អូនប្រជាពលរដ្ឋ ប្រុងប្រយ័ត្នចំពោះ ជំងឺកូវីដ-១៩។ លោក អួង សារឿន បានថ្លែងយ៉ាងដូច្នេះ នៅក្នុងការចុះសួរសុខទុក្ខ និងចែកអំណោយមនុស្សធម៌ ដល់គ្រួសារងាយរងគ្រោះ ចាស់ជរា នៅក្នុងភូមិបឹង ភូមិត្រពាំងឈូក និងភូមិដូនប៉ែន ឃុំបឹង ព្រោះថា នៅថ្ងៃទី២១ ខែឧសភា ឆ្នាំ ២០២០ មានករណីឆ្លងមួយទៀតហើយ ដែលកើតទៅលើជនជាតិខ្មែរម្នាក់ នៅឃុំកំពង់ត្រាច ស្រុកកំពង់ត្រាច ខេត្តកំពត ដែលទើបវិលត្រឡប់មកពីប្រទេសហ្វីលីពីន។ លោក អួង សារឿន បានធ្វើការផ្ដាំផ្ញើដល់បងប្អូនប្រជាពលរដ្ឋទាំងអស់ ឲ្យមានការប្រុងប្រយ័ត្នខ្ពស់ចំពោះជំងឺកូវីដ១៩ ថ្មីព្រោះថាជំងឺនេះ វាមិនត្រឹមតែធ្វើឲ្យមានផលប៉ះពាល់ ដល់ផ្លូវដង្ហើមប៉ុណ្ណោះទេ តែវាអាចទៅបំផ្លាញមេជីវិតរបស់មនុស្សគ្រប់គ្នា ដែលបានឆ្លងជំងឺនេះ។ លោកសំណូមពរ ឲ្យបងប្អូនប្រជាពលរដ្ឋទាំងអស់រក្សាបាននូវអនាម័យការលាងដៃ នឹងសាប៊ូ អាកុល ឬជែលសម្លាប់មេរោគ ការពាក់ម៉ាសឲ្យបានត្រឹមត្រូវ រាល់ពេលធ្វើដំណើរទៅផ្សារ ឬទីសាធារណៈនានា ដែលមានការប្រមូលផ្ដុំមនុស្សច្រើន ការរក្សាគម្លាតពីគ្នា ឲ្យបានយ៉ាងតិចចាប់ពី ១ម៉ែត្រកន្លះទៅ ២ម៉ែត្រ និងចៀសវាងការប្រមូលផ្ដុំដែលមានមនុស្សច្រើន។ ជាមួយគ្នានោះ លោក អួង សារឿន ក៏សំណូមពរដល់អាជ្ញាធរគ្រប់ជាន់ថ្នាក់ទាំងអស់ ធ្វើការផ្សព្វផ្សាយ ណែនាំអំពីវិធានការការពារទប់ស្កាត់ជំងឺកូវីដ១៩ ឲ្យបានទូលំទូលាយ ដល់បងប្អូនប្រជាពលរដ្ឋ ដែលរស់នៅតំបន់ដាច់ស្រយាល។ ទន្ទឹមនឹងការចុះសួរសុខទុក្ខ និងផ្សព្វផ្សាយជំងឺកូវីដ១៩ ដល់បងប្អូនប្រជាពលរដ្ឋ លោកអភិបាលស្រុកបារាយណ៍ ក៏បានចែកអំណោយមនុស្សធម៌ ដល់គ្រួសារ ងាយរងគ្រោះ ចាស់ជរាចំនួន១៣គ្រួសារ នៅក្នុងឃុំបឹង ដោយមួយគ្រួសារមួយៗទទួលបានអង្ករ ប្រេងឆា មី ទឹកត្រី ទឹកស៊ីអ៊ីវ ស្ករស ប៊ីចេង សាប៊ូលាងដៃ និងថវិកា មួយចំនួន និងបានផ្ដាំផ្ញើបងប្អូនប្រជាពលរដ្ឋទាំងអស់ សូមកុំភ្លេចគណបក្សប្រជាជនកម្ពុជា ដែលមានសម្ដេចតេជោ ហ៊ុន សែន ជាប្រធានគណបក្ស៕ | 2020-05-22T22:50:00+07:00 | freshnewsasia.com | https://m.freshnewsasia.com/index.php/en/localnews/160119-2020-05-22-08-50-31.html |
bf4fcbe1-9d22-4802-9058-bc589f052779 | កម្ពុជានាំចូលជំងឺកូវីដ-១៩ មួយករណីថ្មីក្រោយស្ងប់ស្ងាត់ជាង ១ខែ | កម្ពុជារកឃើញអ្នកផ្ទុកជំងឺកូវីដ-១៩ មួយករណីថ្មីទៀត ក្រោយស្ងប់ស្ងាត់ជាង ១ ខែ។ តាមសេចក្តីជូនដំណឹងរបស់ក្រសួងសុខាភិបាល កាលពីយប់ថ្ងៃទី ២១ ខែ ឧសភា ឱ្យដឹងថា ករណីរកឃើញថ្មីនេះ គឺជាករណីទី ១២៣ ដែលកើតលើបុរសជនជាតិខ្មែរ អាយុ ២៦ ឆ្នាំ ធ្វើដំណើរតាមយន្តហោះ ពីប្រទេសហ្វីលីពីន បន្តជើងហោះហើរពីប្រទេសកូរ៉េខាងត្បូង ។ បុរសនេះ មានស្រុកកំណើតនៅ ឃុំកំពង់ត្រាច ស្រុកកំពង់ត្រាច ខេត្តកំពត។ គាត់ធ្វើដំណើររួមគ្នាជាមួយអ្នកដំណើរចម្រុះជាតិសាសន៍ សរុប ៦៣ នាក់។ ជនជាតិខ្មែរមាន ៣៤ នាក់ ជនជាតិកូរ៉េ ២៣ នាក់ និងជនជាតិដទៃទៀត មានជប៉ុន តៃវ៉ាន់ បែលហ្ស៊ិក និងហុល្លង់។ សេចក្តីជូនដំណឹងដដែលបញ្ជាក់ថា បុរសខ្មែរម្នាក់នេះ និងអ្នកដំណើរទាំងនោះ មកដល់ព្រលានយន្តហោះអន្តរជាតិភ្នំពេញ កាលពីម៉ោង ១០ យប់ ថ្ងៃទី២០ ខែឧសភា។ វត្ថុសំណាកវិភាគ បង្ហាញថា មានតែបុរសខ្មែរម្នាក់នេះប៉ុណ្ណោះ មានផ្ទុកជំងឺកូវីដ-១៩។ បុរសនេះ ត្រូវបានបញ្ជូនទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ ចំណែកអ្នកដំណើរ ៦២នាក់ផ្សេងទៀតនោះ ត្រូវដាក់ឱ្យនៅដាច់ដោយឡែកពីគេ ចំនួន ១៤ថ្ងៃ នៅសណ្ឋាគារមួយនៅភ្នំពេញ។ ករណីនាំចូលថ្មីនេះ កើតឡើងគាប់ជួនគ្នានឹងថ្ងៃដែលរបបក្រុងភ្នំពេញ ប្រកាសបើកជើងមេឃ ឱ្យជនបរទេសពីប្រទេសទាំងឡាយ ដែលធ្លាប់ជាប់បម្រាមកម្ពុជា អាចចាប់ផ្ដើមធ្វើដំណើរមកកម្ពុជាវិញបាន ចាប់ពីថ្ងៃទី២០ ខែឧសភាតទៅ។ កន្លងមក ភាគច្រើននៃករណីជំងឺកូវីដ-១៩ នៅកម្ពុជា គឺនាំចូលពីប្រទេសក្រៅ រួមទាំងករណីដំបូងគេ ដែលនាំចូលមកពីទីក្រុងវូហាន ប្រទេសចិនផង។ ប៉ុន្តែ របបក្រុងភ្នំពេញ មិនដែលបិទជើងយន្តហោះពីប្រទេសចិននោះទេ៕ | 2020-05-22T14:35:00+07:00 | rfa.org | https://www.rfa.org/khmer/news/health/Cambodia-brought-new-case-of-Covid-19-after-39-days-of-zero-case-05222020033502.html |
a8a2313d-2323-463f-90c8-2e752c2bac56 | អាមេរិកផ្តល់ជំនួយ ៧,៥ លានដុល្លារ ដល់កម្ពុជា សម្រាប់ការស្តារសម្បទាសេដ្ឋកិច្ចឡើងវិញ បន្ទាប់ពីរងផលប៉ះពាល់ ដោយសារជំងឺកូវីដ ១៩ | ភ្នំពេញ៖ លោកឯកអគ្គរដ្ឋទូតអាមេរិក W. Patrick Murphy មានមោទកភាព ធ្វើការប្រកាសជំនួយថ្មីរបស់សហរដ្ឋអាមេរិក ចំនួន ៧,៥ លានដុល្លារ ដល់ប្រទេសកម្ពុជា សម្រាប់ធ្វើការឆ្លើយតបនឹងមេរោគកូវីដ ១៩ ដែលសរុបទៅជំនួយរបស់សហរដ្ឋអាមេរិកដល់ប្រទេសកម្ពុជាមានចំនួន ១១លានដុល្លារ គិតចាប់តាំងពីការចាប់ផ្ទុះឡើងនៃជំងឺរាតត្បាតនេះ ដោយរួមទាំងជំនួយសម្រាប់ធ្វើការស្តារសេដ្ឋកិច្ចឡើងវិញ។ ឯកឧត្តមឯកអគ្គរដ្ឋទូតបានមានប្រសាសន៍ថា៖ “ខ្ញុំរីករាយដោយបានចូលរួមជាមួយលោករដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ ព័ន្ធមុនីរ័ត្ន នៅក្នុងការសម្តែងការប្តេជ្ញាចិត្តយ៉ាងរឹងមាំរបស់យើង ចំពោះសុខភាព និងសុខមាលភាពនៃប្រជាជននៃព្រះរាជាណាចក្រកម្ពុជា”។ ឯកឧត្តមឯកអគ្គរដ្ឋទូត បានថ្លែងថា រដ្ឋាភិបាលសហរដ្ឋអាមេរិក នឹងផ្តល់ហិរញ្ញប្បទានឥតសំណងមានទឹកប្រាក់ចំនួន ៧,៥លានដុល្លារអាមេរិក ដែលក្នុងនោះ ថវិកាចំនួន៥លានដុល្លារអាមេរិក សម្រាប់ស្តារសម្បទាសេដ្ឋកិច្ចកម្ពុជាឡើងវិញ បន្ទាប់ពីរងផលប៉ះពាល់ដោយសារជំងឺកូវីដ១៩ និងថវិកាចំនួន២,៥លានដុល្លារអាមេរិកទៀត ជាហិរញ្ញប្បទានបន្ថែមសម្រាប់ការឆ្លើយតបនឹងការការពារសុខុមាលភាពប្រឆាំងនឹងជំងឺកូវីដ១៩ នៅកម្ពុជា។ ចំពោះការប្រើប្រាស់ហិរញ្ញប្បទានឥតសំណងនេះ ក្នុងរយៈពេលខ្លីនឹងត្រូវប្រើក្នុងការជួយលើកកម្ពស់ជីវភាព រស់នៅប្រចាំថ្ងៃរបស់ប្រជាពលរដ្ឋកម្ពុជា ដែលរងប៉ះពាល់ខ្លាំងពីជំងឺរាតត្បាតនេះ ហើយដោយឡែកក្នុងរយៈពេលមធ្យមនឹងជួយរៀបចំកម្មវិធីបណ្តុះបណ្តាលជំនាញការងារឡើងវិញ ដល់ប្រជាពលរដ្ឋ រងគ្រោះក្នុងវិស័យឯកជន។ ក្រសួងសេដ្ឋកិច្ចនិងហិរញ្ញវត្ថុ បានចេញសេចក្តីប្រកាសព័ត៌មានស្តីពីពិធីប្រកាស អំពីការផ្តល់ហិរញ្ញប្បទានឥតសំណង របស់រដ្ឋាភិបាលសហរដ្ឋអាមេរិក សម្រាប់ការស្តារសម្បទាសេដ្ឋកិច្ចឡើងវិញ បន្ទាប់ពីរងផលប៉ះពាល់ដោយសារជំងឺកូវីដ ១៩ ។ ពិធីនេះបានធ្វើឡើង នាព្រឹកថ្ងៃទី ១៩ ខែ ឧសភា ឆ្នាំ ២០២០ វេលាម៉ោង នៅទីស្តីការក្រសួងសេដ្ឋកិច្ច និងហិរញ្ញវត្ថុ ។ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន បានថ្លែងនូវអំណរគុណជូនចំពោះរដ្ឋាភិបាល និងប្រជាជនអាមេរិក ដែលបានផ្តល់ជំនួយអន្តរាគមន៍ចំគោលដៅ និងទាន់ពេលវេលាដែលជាកាយវិការប្រកបដោយអត្ថន័យសម្រាប់ប្រជាជនកម្ពុជា។ ឯកឧត្តម បានបន្តថា ជំងឺកូវីដ១៩ មិនត្រឹមតែបង្កផលប៉ះពាល់ធ្ងន់ធ្ងរដល់សុខុមាលភាពសាធារណៈប៉ុណ្ណោះទេ ប៉ុន្តែថែមទាំងបានគំរាមកំហែងដល់ការអភិវឌ្ឍសង្គម និងសេដ្ឋកិច្ចនៅទូទាំងពិភពលោកផងដែរ ហើយកម្ពុជាក៏ដូចជាប្រទេសដទៃទៀតដែរ បានទទួលរងផលប៉ះពាល់ពីជំងឺនេះ។ ភាគីទាំងពីរ កម្ពុជានិងអាមេរិក សន្យានឹងបន្តខិតខំបន្តថែរក្សាចំណងមិត្តភាព ដែលមានជាយូរលុងណាស់មកហើយ រវាងប្រទេសទាំងពីរ និងបន្តពូនជ្រុំមូលដ្ឋានគ្រឹះនៃចំណងមិត្តភាព និងកិច្ចសហប្រតិបត្តិការ ដែលមានស្រាប់ ឲ្យកាន់តែរឹងមាំ និងជ្រាលជ្រៅថែមទៀត៕ | 2020-05-22T12:35:42+07:00 | cen.com.kh | https://cen.com.kh/archives/209315.html |
bb379f2e-ba34-464e-a3ab-9867ba13c864 | ថៃបញ្ជូនពលរដ្ឋខ្មែរ ជាង១០០នាក់ត្រឡប់មកវិញ ក្រោយលួចឆ្លងដែនដោយខុសច្បាប់ | ពលរដ្ឋខ្មែរ១១០នាក់ ត្រូវបានទាហានឈុតខ្មៅរបស់ថៃ ចាប់បញ្ជូនមកវិញ នៅថ្ងៃទី២១ ខែឧសភា ឆ្នាំ២០២០ ក្រោយលួចឆ្លងដែនចូលទៅប្រទេសគេដោយខុសច្បាប់ ខណៈកំពុងរឹតបន្ដឹងប្រទេសកម្ពុជា-ថៃ កំពុងរឹតបន្ដឹងច្រកព្រំដែន។ ពលរដ្ឋខ្មែរជាង១០០នាក់នេះ ត្រូវបានទាហានថៃ ប្រគល់មកឲ្យកម្លាំងនគបាលប៉ុស្តិ៍ ការពារព្រំដែនគោកគីឡូ១៣ នៃវរសេនាតូចការពារព្រំដែន៨១៧ ស្ថិតក្នុងភូមិគីឡូ១៣ ស្រុកសំពៅលូន ខេត្តបាត់ដំបង ជាប់ព្រំប្រទល់ជាមួយខេត្តបន្ទាយមសនជ័យ។ លោកអនុសេនីយ៍ឯក កែវ ឌឿន មេប៉ុស្តិ៍នគបាលការពារព្រំដែនគីឡូ១៣ នៃវរសេនាតូចការពារព្រំដែន៨១៧ បានបញ្ជាក់ថា ពលរដ្ឋខ្មែរដែលត្រូវចាប់បញ្ជូនមកវិញនេះ មានស្ដ្រី៤៥នាក់ ក្មេង៤នាក់។ ក្រោយបញ្ជូនត្រឡប់មកវិញ ពលករខ្មែរខាងលើត្រូវបានយកទៅដាក់ឲ្យនៅដាច់ដោយឡែក នៅវិទ្យាល័យសំពៅលូន ដើម្បីពិនិត្យសុខភាព ដោយមានការអប់រំណែនាំថ្នាក់ដឹកនាំខេត្តផងដែរ៕ | 2020-05-22T10:50:07+07:00 | kbnnews.com | https://kbn.news/archives/163332 |
894c94df-61df-4dea-b421-1e173f5aac52 | ភ្លើងឆេះព្រៃកក់ក្បែរមន្ទីរពេទ្យមិត្តភាពកម្ពុជា-ជប៉ុន អ្នកជំងឺភិតភ័យនាំគ្នារត់ចេញប្រសាច | កាលពីវេលាម៉ោង៨យប់ ថ្ងៃទី២១ ខែឧសភា ឆ្នាំ២០២០ មានកម្មករម្នាក់បានដុតសំរាមចោលនៅក្បែរមន្ទីរពេទ្យមិត្តភាពកម្ពុជា-ជប៉ុន មង្គលបូរី ក្នុងស្រុកមង្គលបូរី ស្រាប់តែពេលនោះ ភ្លើងរាលដាល់ឆេះដល់ព្រៃកក់ក្នុងបឹង បណ្តាលឲ្យឆាបឆេះយ៉ាងសន្ធោសន្ធៅ ធ្វើឲ្យអ្នកជំងឺដែលកំពុងសម្រាកនៅក្នុងមន្ទីរពេទ្យមានការភិតភ័យនាំគ្នារត់ចេញមកក្រៅប្រសាច។ លោករ័ត្ន ដាស៊ីណង់ អភិបាលស្រុកមង្គលបូរី បានប្រាប់អ្នកកាសែតក្នុងស្រុកឲ្យដឹងថា មុនពេលកើតហេតុ មានកម្មករម្នាក់បានដុកសំរាមនៅកន្លែងជិតបឹងកក់នោះដោយមិនបានពន្លត់ក្រោយមកទៀតភ្លើងបានឆេះរាលដាល់កក់ក្នុងបឹងយ៉ាងសន្ធោសន្ធៅ ធ្វើឲ្យអ្នកជំងឺដែលកំពុងសម្រាកនៅក្នុងមន្ទីរពេទ្យមានការភិតភ័យនាំគ្នារត់ចេញមកក្រៅបន្ទប់សម្រាក។ លោកអភិបាលស្រុកបន្តថា ភ្លាមនោះ រថយន្តពន្លត់អគ្គិភ័យរបស់នគរបាលស្រុកមង្គលបូរី ជាច្រើនគ្រឿង បានចេញមកបាញ់ទឹកពន្លត់យ៉ាងសស្រាក់សស្រាំអស់រយៈពេល២ម៉ោងទើបភ្លើងរលត់អស់ទាំងស្រុងតែម្តង មិនបណ្តាលឲ្យរាលឆ្លងឆេះដល់មន្ទីរពេទ្យ និងគ្មានមនុស្សណាម្នាក់រងរបួសទេ៕ | 2020-05-22T09:39:09+07:00 | kbnnews.com | https://kbn.news/archives/163302 |
87cf30fc-2c6a-4519-a131-8b14eb4e6427 | អភិបាលខណ្ឌដូនពេញ បន្តដឹកនាំក្រុមការងារ ចុះរៀបចំសណ្តាប់ធ្នាប់ អនាម័យ ចរាចរណ៍ និងផ្សព្វផ្សាយវិធានការការពារជំងឺ COVID-19 ដល់ពលរដ្ឋ | នៅរសៀលថ្ងៃទី២១ ខែឧសភា ឆ្នាំ២០២០នេះ លោក សុខ ពេញវុធ អភិបាលខណ្ឌដូនពេញ បានដឹកនាំក្រុមការងារ បន្តចុះរៀបចំសន្តិសុខ សណ្តាប់ធ្នាប់សាធារណៈ អនាម័យ ចរាចរណ៍ និងផ្សព្វផ្សាយវិធានាការការពារវីរុស COVID-19 ដល់ប្រជាពលរដ្ឋ នៅតាមមូលដ្ឋាន។ ប្រតិបត្តិការនេះ ធ្វើឡើងដោយមានការអញ្ជើលញចូលរួមពីសំណាក់លោក យស យុទ្ធី អភិបាលរងខណ្ឌ, លោក នី សាមិត្ត ប្រធានការិយាល័យ សាធារណការ ដឹកជញ្ជូន អនាម័យ បរិស្ថាន និងសណ្ដាប់ធ្នាប់ សាធារណៈខណ្ឌ, លោក មុត ប៊ុនថន អនុប្រធានការិយាល័យ, លោក ជួន ចិត្រ អធិការរងខណ្ឌ, លោក គឹម វុត្ថា ប្រធានផ្នែកប្រជាការពារ, លោក ម៉ៅ ពោធិ លោក កែម ហេង អនុប្រធានផ្នែកប្រជាការពារខណ្ឌដូនពេញ។ ត្រួតពិនិត្យកម្លាំង និងវាស់កំដៅប្រជាការពារខណ្ឌ រៀបចំសណ្ដាប់ធ្នាប់ របៀបរៀបរយសាធារណៈ តាមមហាវិថីព្រះមុនីវង្ស, ព្រះសុីសុវត្ថិ, ព្រះនរោត្តម, ព្រះសុរាម្រិត, ផ្លូវ៥១, ៦៣, ១៣៦, ១៩, ១៣, ១០៦, ១០៨, ៩០, ៩២, ៩៦ និងផ្លូវ៨៦ រង្វង់មូលគួចកាណុងគល់ស្ពានជ្រោយចង្វារ។ គណៈបញ្ជាការឯកភាពខណ្ឌ បានចាក់សោរកងរថយន្ត ០៤គ្រឿង ទុកនៅនឹងកន្លែង ស្ទូចរថយន្ត ០២គ្រឿង យកទៅរក្សាទុកនៅអធិការខណ្ឌ និងរថយន្តតាក់ស៊ីចំនួន ០១គ្រឿងយកមករក្សាទុកនៅសាលាខណ្ឌ ព្រមទាំបានធ្វើកំណត់ហេតុដកហូតម៉ូតូរ៉ឺម៉កលក់ដូរចំនួន ០១គ្រឿង និងរទេះលក់ដូរចំនួន ០២គ្រឿង និងបានធ្វើកិច្ចសន្យាដោះលែងម៉ូតូកង់បីឥណ្ឌាចំនួន ០២គ្រឿង។ ជាមួយគ្នានេះ ក៏បានចុះប្រមូលសំរាមដែលនៅសេសសល់ និងបាញ់លាងសម្អាតតាមដេប៉ូសំរាមក្រោយស៊ីនទ្រីប្រមូលរួចមាន៖ មហាវិថីព្រះស៊ីសុវត្ថិ, មហាវិថីមុនីវង្ស មហាវិថីព្រះនរោត្តម, មហាវិថីសួនលោកតាក្រុមង៉ុយ និងវិថីក្រមួនស។ គណៈបញ្ជាការឯកភាពខណ្ឌ ក៏បានបន្តអនុវត្តការចុះផ្សព្វផ្សាយសារាចរណែនាំរបស់រាជរដ្ឋាភិបាលស្ដីអំពីការចូលរួមទប់ស្កាត់ជំងឺរាតត្បាតជំងឺ COVID19 តាមគោលដៅសំខាន់ៗទាំង ០៥ គោលដៅ៕ | 2020-05-22T00:41:00+07:00 | freshnewsasia.com | https://m.freshnewsasia.com/index.php/en/localnews/160045-2020-05-21-10-41-31.html |
3fc2923f-cf9f-4f7a-bc68-84ff40311730 | កាកបាទក្រហមកម្ពុជា ប្រគល់សម្ភារបរិក្ខារពេទ្យ ជូនមន្ទីរពេទ្យមិត្ដភាពខ្មែរ-សូវៀត និងមណ្ឌលសុខភាពចាក់អង្រែ សម្រាប់ប្រយុទ្ធប្រឆាំងនឹងជំងឺកូវីដ១៩ (Video inside) | កាកបាទក្រហមកម្ពុជា ដែលមានសម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានផ្ដល់នូវសម្ភារបរិក្ខារពេទ្យ ជូនដល់មន្ទីរពេទ្យមិត្ដភាពខ្មែរ-សូវៀត និងមណ្ឌលសុខភាពចក្រអង្រែ សម្រាប់ប្រយុទ្ធប្រឆាំងនឹងជំងឺកូវីដ១៩។ ក្នុងពិធីសំណេះសំណាល និងប្រគល់-ទទួលសម្ភារៈនេះ បានធ្វើឡើងនៅស្នាក់ការកណ្ដាលកាកបាទក្រហមកម្ពុជា នាព្រឹកថ្ងៃព្រហស្បតិ៍ ១៥រោច ខែពិសាខ ឆ្នាំជូត ទោស័ក ព.ស.២៥៦៤ ត្រូវថ្ងៃទី២១ ខែឧសភា ឆ្នាំ២០២០នេះ ក្រោមអធិបតីភាព លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា។ ក្នុងឱកាសនោះ លោកស្រីអគ្គលេខាធិការ បានពាំនាំនូវការកោតសរសើរ និងសួរសុខទុក្ខ ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជូនដល់ក្រុមគ្រូពេទ្យជួរមុខ ដែលបានខិតខំប្រឹងប្រែ លះបង់ទាំងកម្លាំងកាយចិត្ត ដើម្បីព្យាលបាលអ្នកជំងឺកូវីដទាំង១២២នាក់បានជាសះស្បើយ ត្រលប់ទៅប្រទេស និងផ្ទះរៀងៗខ្លួន។ ជាពិសេស ក្នុងការចូលរួមចំណែកការពារ ទប់ស្កាត់ ប្រយុទ្ធនឹងជំងឺកូវីដ១៩បានយ៉ាងល្អប្រសើរ។ ជាមួយគ្នានោះ លោកស្រីអគ្គលេខាធិការ ក៏បានអំពាវនាវដល់ប្រជាពលរដ្ឋទូទាំងប្រទេស សូមមានស្មារតីចូលរួមជាមួយរាជរដ្ឋាភិបាលក្នុងការទប់ស្កាត់រលកទីពីរ នៃការចម្លងវីរុសកូវីដ១៩នៅកម្ពុជា តាមរយៈការអនុវត្តនូវវិធានការជាបន្តបន្ទាប់របស់ក្រសួងសុខាភិបាល ជាពិសេសការរក្សាអនាម័យដៃស្អាត ពាក់ម៉ាស (ក្នុងករណីចាំបាច់) ប្រើកន្សែង ឬក្រមាឬក្រដាសជូតមាត់សម្រាប់ខ្ទប់មាត់ពេលក្អក ឬកណ្តាស់ និងការរក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលផងដែរ។ សូមជម្រាបថា ក្នុងឱកាសទទួលជួបសណេះសំណាលនេះ កាកបាទក្រហមកម្ពុជា បានប្រគល់សម្លៀកបំពាក់ការពារសុវត្ថិភាព (PPE) ចំនួន ២០០កំប្លេរ ជូនមន្ទីរពេទ្យមិត្តភាពខ្មែរសូវៀត និងចំនួន ១០០ ជូនមណ្ឌលសុខភាពចាក់អង្រែ៕ | 2020-05-21T23:14:00+07:00 | freshnewsasia.com | https://m.freshnewsasia.com/index.php/en/localnews/160037-2020-05-21-09-14-26.html |
5ae8408f-26db-4694-b9c7-b0c8f440e36f | ពលរដ្ឋខ្វះខាត ១០៨គ្រួសារ នៅស្រុកឆែប ទទួលបានអំណោយកាកបាទក្រហមកម្ពុជា, ទេសរដ្ឋមន្ត្រី មាស សុភា អំពាវនាវពលរដ្ឋបន្តការពារខ្លួនពីជំងឺកូវីដ១៩ | ប្រជាពលរដ្ឋក្រីក្រចំនួន១០៨គ្រួសារ មកពីឃុំចំនួន៣ ក្នុងស្រុកឆែប ខេត្តព្រះវិហារ នៅព្រឹកថ្ងៃទី២១ ខែឧសភា ឆ្នាំ២០២០នេះ ទទួលបានអំណោយមនុស្សធម៌ ពីកាកបាទក្រហមកម្ពុជា។ ពិធីនេះប្រព្រឹត្តទៅក្រោមវត្តមានទេសរដ្ឋមន្ត្រី មាស សុភា ប្រធានក្រុមការងាររាជរដ្ឋាភិបាលចុះជួយមូលដ្ឋានខេត្តព្រះវិហារ និងជាប្រធានកិត្តិយសសាខាកាកបាទក្រហមកម្ពុជាខេត្ត ដោយមានការចូលរួមពីលោក ប្រាក់ សុវណ្ណ អភិបាលខេត្តព្រះវិហារ និងជាប្រធានគណះកម្មាធិការសាខាកាកបាទក្រហមកម្ពុជាខេត្ត រួមជាមួយថ្នាក់ដឹកនាំ មន្ត្រីរាជការ និងក្រុមការងារកាកបាទក្រហមកម្ពុជាខេត្ត ស្រុកជាច្រើនរូបទៀត។ នៅក្នុងឱកាសនោះ ទេសរដ្ឋមន្ត្រី មាស សុភា បានផ្តាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចជាកាល សម្តេចតែងយកចិត្តទុកដាក់គិតគូរជានិច្ចពីសុខទុក្ខ និងជីវភាពរស់នៅរបស់ប្រជាពលរដ្ឋគ្រប់ៗរូប ពិសេសប្រជាពលរដ្ឋក្រីក្រ ស្ត្រីមេម៉ាយ ក្មេងកំព្រា ក៏ដូចជាប្រជាពលរដ្ឋងាយរងគ្រោះដោយគ្រោះធម្មជាតិផ្សេងៗ ដោយមិនប្រកាន់និន្នការនយោបាយ ជាតិសាសន៍ពណ៌សម្បូរនោះទេ ផ្ទុយទៅវិញ ទីណាមានការលំបាក ទីនោះមានក្រុមការងាររាជរដ្ឋាភិបាល អាជ្ញាធរមូលដ្ឋាន និងកាកបាទក្រហមកម្ពុជាចាំជួយជានិច្ច។ លោកទេសរដ្ឋមន្ត្រី បានបញ្ជាក់យ៉ាងដូច្នេះថា «សកម្មភាពរបស់កាកបាទក្រហមកម្ពុជា ផ្តោតទៅលើការគិតគូរ ជួយសង្រ្គោះដល់បញ្ហាដែលកើតឡើងមកពីគ្រោះធម្មជាតិ មកពីភាពក្រីក្រ មកពីជំងឺឆ្លង។ ដោយឡែក នៅចុងឆ្នាំ២០១៩នេះ ពិភពលោកត្រូវបានឆ្លងកាត់នូវជំងឺកូវីដ១៩ ជាជំងឺមួយឆ្លងតាមផ្លូវដង្ហើម ធ្វើឲ្យបណ្តាលប្រទេសនៅលើពិភពលោក មានការឆ្លងនិងស្លាប់ច្រើនណាស់។ ជាភ័ព្វសំណាងល្អណាស់ ដែលប្រទេសកម្ពុជារបស់យើង មានឆ្លងតែ១២២ករណី ហើយសុទ្ធតែជាករណីដែលមកពីក្រៅប្រទេស តែរហូតមកដល់ពេលនេះត្រូវបានព្យាបាលជាសះស្បើយអស់ហើយ មិនមានអ្នកស្លាប់នោះទេ»។ លោកទេសរដ្ឋមន្ត្រីបានសង្កត់ធ្ងន់ថា ការដែលប្រទេសកម្ពុជាយើង ទទួលបានជោគជ័យលើការប្រយុទ្ធប្រឆាងជំងឺកូវីដ១៩នេះ ដោយសារតែមានការដឹកនាំដ៏ឈ្លាសវៃរបស់សម្តេចតេជោ ហ៊ុន សែន ដោយបានដាក់ចេញនូវវិធានការជាបន្ទាន់។ សម្រាប់ក្រសួងសុខាភិបាល សម្រាប់គ្រប់ស្ថាប័នទាំងអស់ បានដាក់ចេញនូវវិធានការបិទជាបណ្តោះអាសន្ននូវសកម្មភាពមួយចំនួន ដែលមានការប្រមូលផ្តុំ ដូចជាក្លឹបកំសាន្ត ការប្រជុំ ការមីទ្ទិញនិងបិទសាលារៀន...ហើយបញ្ហានេះ មិនមែនធ្វើតែនៅប្រទេសកម្ពុជាយើងទេ ពោលគ្រប់ប្រទេស ប៉ុន្តែបច្ចុប្បន្ននេះប្រទេសមួយចំនួនបានធ្វើការបន្ថូបន្ថយហើយ ដោយសារការឆ្លងមានការថយចុះ។ ជាមួយគ្នានេះដែរ ទេសរដ្ឋមន្ត្រី មាស សុភា ក៏បានធ្វើការអំពាវនាវប្រជាពលរដ្ឋ ត្រូវបន្តយកចិត្តទុកដាក់ថែរក្សាអនាម័យជាប្រចាំ ដោយអនុវត្តតាមការណែនារបស់ក្រសួងសុខាភិបាល ដូចជាលាងសម្អាតដៃនឹងសាប៊ូ ឫអាល់កុល ពាក់ម៉ាសការពារពេលស្ថិតក្នុងទីប្រជុំជនជានិច្ច ដោយមិនត្រូវទ្វេសប្រហែសនោះទេ ដរាបណាមិនទាន់មានថ្នាំវ៉ាក់សាំងសម្រាប់ការពារ។ លោកទេសរដ្ឋមន្ត្រី ក៏បានដឹកនាំក្រុមការងាររាជរដ្ឋាភិបាលចុះជួយខេត្ត ព្រះវិហារបាននាំថវិកាចំនួន៤០លានរៀល ម៉ាសចំនួន១៥០០០ម៉ាស និងអាល់កុលលាងដៃសម្លាប់មេរោគយកមកប្រគល់ជូនសាខាកាកបាទក្រហមកម្ពុជាខេត្ត ក្នុងឱកាសអបអរសារទរខួបលើកទី១៥៧ ទិវាកាកបាទក្រហអឌ្ឍចន្ទក្រហម ៨ឧសភាឆ្នាំ២០២០ ផងដែរ៕ | 2020-05-21T22:00:00+07:00 | freshnewsasia.com | https://m.freshnewsasia.com/index.php/en/localnews/160023-2020-05-21-08-00-34.html |
0c3dec10-c958-454f-817a-ae8a50780226 | ក្រសួងសុខាភិបាលកម្ពុជា បានប្រកាសរកឃើញករណីឆ្លងកូវីដ ១ករណីទៀត ដែលនាំចូលពីហ្វីលីពីន | ភ្នំពេញ៖ មុននេះបន្តិចក្រសួងសុខាភិបាលកម្ពុជា បានប្រកាសរកឃើញករណីឆ្លងកូវីដ១៩ថ្មី ១ករណីទៀត នៅស្រុកកំពង់ត្រាច ខេត្តកំពត។ តាមការប្រកាសរបស់ក្រសួងសុខាភិបាល បានឱ្យដឹងថា ករណីកូវីដ១៩ ទី១២៣នៅកម្ពុជានេះ កើតឡើងលើបុរសម្នាក់ អាយុ២៦ឆ្នាំ ដែលមានទីលំនៅ នៅឃុំកំពង់ត្រាច ស្រុកកំពង់ត្រាច ខេត្តកំពត។ បុរសខ្មែរដែលឆ្លងជំងឺកូវី១៩ថ្មីនេះ គឺជាអ្នកដំណើរដែលបានវិលត្រឡប់ពីប្រទេសហ្វីលីពីន មកកាន់ប្រទេសកម្ពុជាវិញ ដោយបន្តជើងហោះហើរពីសារធារណរដ្ឋកូរ៉េ កាលពីវេលាម៉ោង២២៖០០យប់ ថ្ងៃទី២០ ខែឧសភា ឆ្នាំ២០២០ ៕ | 2020-05-21T21:21:55+07:00 | kbnnews.com | https://kbn.news/archives/163265 |
ced570dd-94d1-47dd-bd65-c5e80df96553 | ទីបំផុតដែនដីភាគខាងជើងអូស្ត្រាលី ព្យាបាលអ្នកជំងឺ COVID-19 ជាអស់រលីងតែម្តង (Video inside) | ដែនដីភាគខាងជើងអូស្ត្រាលី (Northern Territory ឬ NT) បានក្លាយជាតំបន់ទី ៣ នៅក្នុងប្រទេសអូស្ត្រាលីដែលបានព្យាបាលអ្នកជំងឺ COVID-19 ឲ្យជាសះស្បើយទាំងស្រុង និងធ្វើឲ្យករណីសកម្មនៃជំងឺនេះធ្លាក់មកនៅចំនួនសូន្យ។ នេះបើតាមការចេញផ្សាយដោយ ទីភ្នាក់ងារព័ត៌មានចិនស៊ីនហួរ នារសៀលថ្ងៃព្រហស្បតិ៍ ទី២១ ខែឧសភា ឆ្នាំ២០២០។ លោក ម៉ៃខឺល ហ្គាន់ណឺ (Michael Gunner) ថ្នាក់ដឹកនាំជាន់ខ្ពស់នៃដែនដី Northern Territory របស់ប្រទេសអូស្ត្រាលីបានលើកឡើងថា ពេលនេះតំបន់របស់លោកបានរួចចាកផុតទាំងស្រុងពីវីរុសកូរ៉ូណាហើយ បន្ទាប់ពីករណីសកម្ម ឬអ្នកជំងឺ COVID-19 ចុងក្រោយគេត្រូវបានព្យាបាលឲ្យជាសះស្បើយ និងចាកចេញពីមន្ទីរពេទ្យនៅថ្ងៃព្រហស្បតិ៍នេះតែម្តង។ ទោះបីជាបែបនេះក្តី អាជ្ញាធរតំបន់នេះក៏នៅតែរក្សាវិធានការប្រុងប្រយ័ត្នក្នុងកម្រិតខ្ពស់ដដែល។ គួរបញ្ជាក់ថា សម្រាប់ដែនដីអូស្ត្រាលីចំនួនពីរដំបូងដែលបានសម្រេចលទ្ធផលខាងលើនេះរួចមកហើយមានដូចជា ដែនដីភាគខាងត្បូង (South Australia ឬ SA) និងដែនដីរដ្ឋធានី (Australian Capital Territory ឬ ACT)។ គិតត្រឹមថ្ងៃព្រហស្បតិ៍នេះ ប្រទេសអូស្ត្រាលីទាំងមូលមានករណីឆ្លង COVID-19 សរុបចំនួន ៧,០៨១ករណី ក្នុងនោះស្លាប់ ១០០នាក់ និងជាសះស្បើយវិញ ៦,៤៧០នាក់៕ | 2020-05-21T20:18:00+07:00 | freshnewsasia.com | https://m.freshnewsasia.com/index.php/en/internationalnews/160009-2020-05-21-06-18-00.html |
f0163792-1a5a-46e1-be27-d0c5f0bc97ac | អាមេរិកផ្តល់ជំនួយឥតសំណង៧.៥លានដុល្លារដល់កម្ពុជា សម្រាប់ស្តារសេដ្ឋកិច្ចឡើងវិញ បន្ទាប់ពីរងផលប៉ះពាល់ដោយសារជំងឺកូវីដ១៩ | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងលោក Patrick Murphy ឯកអគ្គរដ្ឋទូតអាមេរិកប្រចាំនៅកម្ពុជា នៅព្រឹកថ្ងៃទី២១ ខែឧសភា ឆ្នាំ២០២០ បានអញ្ជើញជាអធីបតី ក្នុងពិធីប្រកាសព័ត៌មាន ស្តីពីការផ្តល់ហិរញ្ញប្បទានឥតសំណង របស់រដ្ឋាភិបាលសហរដ្ឋអាមេរិក សម្រាប់ការស្តារសម្បទាសេដ្ឋកិច្ចឡើងវិញ បន្ទាប់ពីរងផលប៉ះពាល់ ដោយសារជំងឺកូវីដ-១៩។ នៅក្នុងពិធីប្រកាសនោះ លោក Patrick Murphy បានជម្រាបជូនថា រដ្ឋាភិបាលសហរដ្ឋអាមេរិក នឹងផ្តល់ហិរញ្ញប្បទានឥតសំណងមានទឹកប្រាក់សរុបចំនួន ៧.៥លានដុល្លារអាមេរិក ដែលក្នុងនោះថវិកាចំនួន៥លានដុល្លារអាមេរិក សម្រាប់ការស្តារសម្បទាសេដ្ឋកិច្ចកម្ពុជាឡើងវិញ បន្ទាប់ពីរងផលប៉ះពាល់ដោយសារជំងឺកូវីដ-១៩ និងថវិកាចំនួន២.៥ លានដុល្លារអាមេរិកទៀត ជាហិរញ្ញប្បទានបន្ថែមសម្រាប់ការឆ្លើយតបនឹង ការការពារសុខមាលភាព ប្រឆាំងនឹងជំងឺកូវីដ-១៩ នៅកម្ពុជា។ ចំពោះការប្រើប្រាស់ហិរញ្ញប្បទានឥតសំណងនេះ, ក្នុងរយៈពេលខ្លីនឹងត្រូវប្រើប្រាស់ក្នុងការជួយ លើកកម្ពស់ជីវភាពរស់នៅប្រចាំថ្ងៃ របស់ប្រជាពលរដ្ឋកម្ពុជា ដែលរងប៉ះពាល់ខ្លាំងពីជំងឺរាតត្បាតនេះ ហើយដោយឡែកក្នុងរយៈពេលមធ្យម នឹងជួយរៀបចំកម្មវិធីបណ្តុះបណ្តាលជំនាញការងារឡើងវិញ ដល់ប្រជាពលរដ្ឋរងគ្រោះក្នុងវិស័យឯកជន ។ អគ្គបណ្ឌិតសភាចារ្យ អូន ព័ន្ធមុនីរ័ត្ន ក្នុងនាមរាជរដ្ឋាភិបាល និងប្រជាជនកម្ពុជា បានថ្លែងនូវអំណរគុណជូនចំពោះរដ្ឋាភិបាល និងប្រជាជនអាមេរិក ដែលបានផ្តល់ជំនួយអន្តរាគមន៍ចំគោលដៅ និងទាន់ពេលវេលា ដែលជាកាយវិការប្រកប ដោយអត្ថន័យសម្រាប់ប្រជាជនកម្ពុជា។ អគ្គបណ្ឌិតសភាចារ្យ បានបញ្ជាក់បន្ថែមថា ជំងឺកូវីដ-១៩ មិនត្រឹមតែបង្កផលប៉ះពាល់ធ្ងន់ធ្ងរ ដល់សុខមាលភាពសាធារណៈប៉ុណ្ណោះទេ ប៉ុន្តែថែមទាំងបានគំរាមកំហែងដល់ការអភិវឌ្ឍសង្គម និងសេដ្ឋកិច្ចនៅទូទាំងពិភពលោកផងដែរ ហើយកម្ពុជាក៏ដូចជាប្រទេសដទៃទៀតដែរ បានទទួលរងផលប៉ះពាល់ពីជំងឺនេះ ។ នៅក្នុងបរិការណ៍នេះ, អគ្គបណ្ឌិតសភាចារ្យ អូន ព័ន្ធមុនីរ័ត្ន ក៏បានគូសបញ្ជាក់ផងដែរថា រាជរដ្ឋាភិបាលកម្ពុជា ក្រោមការដឹកនាំប្រកបដោយគតិបណ្ឌិត របស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានដាក់ចេញជាបន្តបន្ទាប់នូវកញ្ចប់វិធានការ ដើម្បីរក្សាលំនឹងសកម្មភាពអាជីវកម្ម ដែលរងផលប៉ះពាល់ធ្ងន់ធ្ងរ, ជួយសម្រាលដល់ជីវភាពកម្មករ និយោជិត និងប្រជាពលរដ្ឋកម្ពុជាផងដែរ។ លោកបន្តថា វិធានការអន្តរគមន៍ចំនួន៣ជុំ ត្រូវបានរាជរដ្ឋាភិបាលកម្ពុជាដាក់ចេញជាបន្ទាន់ ដើម្បីជួយស្រោចស្រង់វិស័យឯកជន ជាពិសេសក្នុងវិស័យសំខាន់ៗ ដូចជា វិស័យទេសចរណ៍, អាកាសចរណ៍ និងកាត់ដេរវាយនភ័ណ្ឌ និងដើម្បីរក្សាលំនឹងជីវភាពរស់នៅ របស់កម្មករ-និយោជិត ដែលបម្រើការក្នុងវិស័យទាំងនេះ ទទួលរងផលប៉ះពាល់ធ្ងន់ធ្ងរ តាមរយៈការលើកទឹកចិត្ត និងការអនុគ្រោះផ្នែកសារពើពន្ធ, ការអនុញ្ញាតឱ្យមិនបង់ប្រាក់ភាគទានធានារ៉ាប់រង របបហានិភ័យការងារ និងថែទាំសុខភាព ការលើកលែង និងអនុគ្រោះឥណទាន (credit relief), ការបង្កើនសន្ទនីយភាព (liquidity) ទៅក្នុងទីផ្សារ ។ល។ លោកឧបនាយករដ្ឋមន្ត្រីក៏បានបញ្ជាក់ថា រាជរដ្ឋាភិបាលនឹងដាក់ចេញនូ វកម្មវិធីជំនួយសង្គម ដើម្បីជួយសម្រាលការលំបាក និងរក្សាលំនឹងជីវភាពប្រជាជន តាមរយៈការអនុវត្តកម្មវិធីផ្ទេរសាច់ប្រាក់ សម្រាប់ក្រុមគ្រួសារប្រជាជនក្រីក្រខ្វះខាត, កម្មវិធីសាច់ប្រាក់ពលកម្ម (Cash for work), ការបណ្ដុះបណ្ដាលជំនាញរយៈពេលខ្លី ដើម្បីបង្កើនលទ្ធភាពបង្កើតអាជីវកម្មផ្ទាល់ខ្លួន និងឈានទៅចាប់យកការងារក្នុងវិស័យថ្មី ។ ឆ្លៀតក្នុងឱកាសនោះដែរ ភាគីទាំងពីរបានគូសបញ្ជាក់ថា ឆ្នាំ២០២០នេះ គឺជាខួបលើកទី៧០ នៃការបង្កើតទំនាក់ទំនងការទូត រវាងប្រទេសទាំងពីរ កម្ពុជា និងអាមេរិក។ ភាគីទាំងពីរសន្យានឹងបន្តខិតខំបន្តថែរក្សាចំណងមិត្តភាព ដែលមានជាយូរលុងណាស់មកហើយ រវាងប្រទេសទាំងពីរ និងបន្តពូនជ្រុំមូលដ្ឋានគ្រឹះនៃចំណងមិត្តភាព និងកិច្ចសហប្រតិបត្តិការដែលមានស្រាប់ ឱ្យកាន់តែរឹងមាំ និងជ្រាលជ្រៅថែមទៀត ។ អគ្គបណ្ឌិតសភាចារ្យ អូន ព័ន្ធមុនីរ័ត្ន បានថ្លែងអំណរគុណជាថ្មីម្តងទៀត ដល់រដ្ឋាភិបាល និងប្រជាជនអាមេរិក ដែលបានរួមវិភាគទានដ៏ថ្លៃថ្លាដល់ការអភិវឌ្ឍសេដ្ឋកិច្ច និងសង្គមនៅកម្ពុជា៕ | 2020-05-21T19:45:00+07:00 | freshnewsasia.com | https://m.freshnewsasia.com/index.php/en/localnews/160006-2020-05-21-05-45-11.html |
f885bf76-6e2c-468e-b3d2-c26bee3928e8 | ពលរដ្ឋព្យាបាលជំងឺប្រចាំកាយនៅក្រៅប្រទេសមិនអាចចេញទៅតាមដានសុខភាពអំឡុងកូវីដ-១៩ | ប្រជាពលរដ្ឋដែលតែងចេញទៅពិនិត្យ និងព្យាបាលជំងឺប្រចាំកាយនៅក្រៅប្រទេស កំពុងព្រួយបារម្ភពីការដាច់ថ្នាំសង្កូវប្រើប្រាស់ និងមិនអាចចេញទៅតាមដានសុខភាព ព្រោះតែរដ្ឋាភិបាលបានបិទច្រកព្រំដែនមិនឱ្យធ្វើដំណើរ អំឡុងវិបត្តិជំងឺកូវីដ-១៩។ ក្ដីបារម្ភនេះ ក្នុងគ្រាដែលសមាជិកក្នុងក្រុមគ្រួសាររបស់ពួកគេជួបប្រទះនឹងបញ្ហាសុខភាពធ្ងន់ធ្ងរ និងដល់ពេលវេលាកំណត់ជួបគ្រូពេទ្យ។ ប្រជាពលរដ្ឋមួយចំនួនត្អូញត្អែរថា ពួកគេកំពុងដេករង់ចាំមើលវិធានការរដ្ឋាភិបាលបើកច្រកព្រំដែនឡើងវិញ នឹងអាលបញ្ជូនសមាជិកគ្រួសាររបស់ពួកគេទៅមន្ទីរពេទ្យប្រទេសជិតខាងដែលតែងបានព្យាបាលជំងឺពួកគេជាប្រចាំនោះ។ ពលរដ្ឋនៅខេត្តបន្ទាយមានជ័យ លោកស្រី គឹម នី ដែលកំពុងថែទាំជំងឺប្ដីនៅផ្ទះ ថ្លែងទាំងក្ដីបារម្ភថា លោកស្រីសង្ឃឹមតិចណាស់ចំពោះវិធានការបើកច្រកព្រំដែនឡើងវិញនោះ។ លោកស្រីថា ប្ដីលោកស្រីបានរស់មកដល់សព្វថ្ងៃគឺដោយសារតែបានទៅព្យាបាលជំងឺនៅប្រទេសថៃជាច្រើនឆ្នាំមកហើយ ថ្វីបើត្រូវចំណាយប្រាក់ច្រើនជារៀងរាល់ខែក្ដី៖ « »។ ស្រដៀងគ្នានេះដែរ បុគ្គលិកក្រុមហ៊ុនមួយនៅខេត្តសៀមរាប អ្នកស្រី អ៊ុង សារ៉ាមី ត្អូញត្អែរថា បើទោះជាមានដំណោះស្រាយពីមន្ទីរពេទ្យប្រទេសថៃ ដែលអាចទិញថ្នាំផ្ញើមកដល់ផ្ទះក្ដី ប៉ុន្តែអ្នកស្រីនៅតែព្រួយចិត្ត ត្បិតអីមិនបានយកម្ដាយទៅជួបតាមដានជំងឺដោយផ្ទាល់ជាមួយគ្រូពេទ្យ។ អ្នកស្រីពិតជាចង់ឱ្យរដ្ឋាភិបាលឬក្រសួងសុខាភិបាលផ្ដល់ដំណោះស្រាយ ឬមានលក្ខខណ្ឌណាមួយ ដែលអាចឱ្យពលរដ្ឋចេញទៅបន្តព្យាបាលជំងឺដែលចាំបាច់នៅក្រៅប្រទេសបាន៖ « »។ ក្ដីបារម្ភរបស់ពលរដ្ឋនេះ បន្ទាប់ពីអាជ្ញាធររដ្ឋាភិបាលបានបន្តបិទច្រកព្រំដែន ដើម្បីទប់ស្កាត់ការឆ្លងរាលដាលនៃជំងឺកូវីដ-១៩។ អាស៊ីសេរីបានព្យាយាមទាក់ទងអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ជាច្រើនដងតែជំនួយការរបស់អ្នកស្រីថា រវល់ប្រជុំ។ ប៉ុន្តែអ្នកស្រីឆ្លើយតបសារសំណួរជុំវិញរឿង នេះដោយខ្លីថា អ្នកស្រីមិនទទួលបានព័ត៌មាននេះទេ ហើយយើងមានពេទ្យក្នុងស្រុកដែលអាចមានជម្រើសបាន។ យ៉ាងណាក៏ដោយ ប្រធានអង្គការសម្ព័ន្ធគណនេយ្យភាពសង្គមកម្ពុជា (ANSA) លោក សន ជ័យ មានមតិថា ក្រសួងសុខាភិបាលកម្ពុជាគួរតែមានការអន្តរាគមន៍ទៅរដ្ឋាភិបាលប្រទេសផ្ដល់សេវាសុខភាព ដើម្បីរកដំណោះស្រាយកណ្ដាលមួយ ឱ្យពលរដ្ឋមានលទ្ធភាព ឬអាទិភាពទទួលការព្យាបាលសម្រាប់អ្នកជំងឺដែលមានតារាងកាលវិភាគចាំបាច់ត្រូវណាត់ជួបគ្រូពេទ្យ៖ « »។ ពលរដ្ឋដែលតែងចេញទៅព្យាបាលជំងឺនៅក្រៅប្រទេសមានហេតុផលមួយចំនួន ដោយព្រោះពួកគាត់គ្មានជំនឿ និងគ្មានទំនុកចិត្តព្យាបាលក្នុងស្រុក រួមទាំងបញ្ហាកង្វះឧបករណ៍ បច្ចេកទេស ការប្រើប្រាស់ពាក្យសំដី និងការមិនយកចិត្តទុកដាក់អ្នកជំងឺពីក្រុមគ្រូពេទ្យជាដើម។ អតីតគ្រូពេទ្យទាហានអាមេរិក លោក ស៊ីម យាង ដែលបានឆ្លងកាត់ការសិក្សាផ្នែកឱសថការីមធ្យមសម័យសាធារណរដ្ឋខ្មែរក្នុងរបប លន់ នល់ និងជាម្ចាស់ឱសថស្ថានសង្គមពាណិជ្ជខេត្តព្រៃវែង។ លោកថ្លែងថា លោកធ្លាប់ទៅវះកាត់ក្បាលជង្គង់នៅក្រៅប្រទេស ដោយសារតែលោកនិងក្រុមគ្រួសារមានទំនុកចិត្តលើបច្ចេកទេសនិងជំនាញព្យាបាលរបស់គេ៖ « »។ កន្លងមករដ្ឋមន្ត្រីក្រសួងសុខាភិបាល បានអំពាវនាវដល់ពលរដ្ឋដែលតែងទៅព្យាបាលនៅក្រៅប្រទេស ឱ្យងាកមកព្យាបាលជំងឺនៅមន្ទីរពេទ្យក្នុងស្រុកវិញ។ ប៉ុន្តែប្រជាពលរដ្ឋ និងមន្ត្រីសង្គមស៊ីវិលមួយចំនួន ស្នើសុំថ្នាក់ដឹកនាំ និងមន្ត្រីធំៗ ឱ្យធ្វើជាគំរូពលរដ្ឋវិញ ដោយឈប់នាំគ្នាទៅពេទ្យក្រៅប្រទេសទៀតដែរ។ ក្រុមគ្រួសារមន្ត្រីធំៗ និងគ្រួសារលោក ហ៊ុន សែន ព្រមទាំងមានក្រុមគ្រួសាររបស់មន្ត្រីក្រសួងសុខាភិបាលផង បានចេញទៅពិនិត្យ និងព្យាបាលជំងឺនៅបរទេសយ៉ាងសាមញ្ញទៅហើយ។ ពេលខ្លះក្រុមគ្រួសារមន្ត្រីគ្រាក់ៗ របស់របបក្រុងភ្នំពេញ មិនមែនចេញទៅព្យាបាលជំងឺធ្ងន់ធ្ងរអ្វីនោះទេ ពោលគឺត្រឹមសម្រាលកូន ក៏ពួកគេនាំគ្នាទៅមន្ទីរពេទ្យនៅឯបរទេសដែរ។ សូម្បីតែលោក ហ៊ុន សែន ក៏បានទៅព្យាបាលបញ្ហាគ្រេចស្មានៅប្រទេសសិង្ហបុរី ៤ថ្ងៃ ដែលនាំមានការរិះគន់នៅពេលនោះថា លោក ហ៊ុន សែន មិនបានឱ្យតម្លៃគ្រូពេទ្យស្រុកខ្មែរ។ គ្រាន់តែអតិថិជនជាពលរដ្ឋខ្មែរទៅទទួលសេវាពិនិត្យ និងព្យាបាលសុខភាពនៅប្រទេសថៃ ក្នុងឆ្នាំ២០១៧ មានចំនួនប្រមាណជាង២២ម៉ឺននាក់។ ក្រសួងសុខាភិបាលប្រទេសនេះ ធ្លាប់បានបង្ហាញរបាយការណ៍ថា ចំនួននេះបានធ្វើឱ្យកម្ពុជានាំមុខគេក្នុងចំណោមប្រទេសចំនួន ៤ ដែលជាសមាជិក ប្រទេស CLMV រួមមាន កម្ពុជា ឡាវ ភូមា និងវៀតណាម៕ | 2020-05-21T19:44:00+07:00 | rfa.org | https://www.rfa.org/khmer/news/health/abroad-treatment-challenge-during-covid-19-05212020083846.html |
63d3665f-57a7-444c-8450-85b1d0536737 | លោក ត្រាំ ចោទចិនជាថ្មីថា «ជាអ្នកបង្កឲ្យមនុស្សស្លាប់ ពាសពេញពិភពលោក» ដោយសារតែជំងឺ COVID-19 (Video inside) | ប្រធានាធិបតីអាមេរិក លោក ដូណាល់ ត្រាំ នាថ្ងៃពុធសប្តាហ៍នេះ បានបង្ហោះសាររិះគន់ប្រទេសចិនជាថ្មីម្តងទៀត ជុំវិញវិបត្តិ COVID-19 ដោយលើកនេះលោកចោទចិនចំៗតែម្តងថា បានធ្វើឲ្យមនុស្សស្លាប់យ៉ាងរង្គាល នៅទូទាំងពិភពលោក។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃព្រហស្បតិ៍ ទី២១ ខែឧសភា ឆ្នាំ២០២០។ សារដែលលោក ត្រាំ បានបង្ហោះលើបណ្តាញសង្គម Twitter នៅថ្ងៃពុធ មានខ្លឹមសារយ៉ាងដូច្នេះថា ។ ការលើកឡើងបែបនេះ គឺលោក ត្រាំ ចង់សំដៅលើតួលេខអ្នកជំងឺ COVID-19 ជិត ៣៣ម៉ឺននាក់ ដែលបានស្លាប់នៅទូទាំងសកលលោកក្នុងនោះជាង ៩ម៉ឺននាក់ ស្លាប់នៅលើទឹកដីសហរដ្ឋអាមេរិកផ្ទាល់ ។ គួរជម្រាបថា ជំងឺ COVID-19 ត្រូវបានរកឃើញជាលើកដំបូងនៅទីក្រុងវូហាន នៃខេត្ត ហ៊ូប៉ី (Hubei) ប្រទេសចិន កាលពីចុងខែធ្នូ ឆ្នាំ២០១៩ ហើយវាក៏បានឆ្លងរាលដាល នៅទូទាំងពិភពលោកតែម្តង។ ពីដំបូងៗឡើយ លោក ត្រាំ ផ្ទាល់ជាអ្នកដែលបាននិយាយថា ជំងឺឆ្លងនេះ ពុំមានការគំរាមកំហែងអ្វីធ្ងន់ធ្ងរប៉ុន្មានឡើយ ហើយធ្លាប់បានលើកឡើងជាច្រើនដងថា ចិនធ្វើបានល្អក្នុងការព្យាយាមគ្រប់គ្រងស្ថានការណ៍ ប៉ុន្តែនៅពេលមានការរាតត្បាតខ្លាំងក្លាជាលក្ខណៈអន្តរជាតិ ជាពិសេសនៅក្នុងសហរដ្ឋអាមេរិកនោះ លោក ត្រាំ ក៏បានចាប់ផ្តើមទម្លាក់កំហុសកាន់តែខ្លាំងលើចិន៕ | 2020-05-21T18:03:00+07:00 | freshnewsasia.com | https://m.freshnewsasia.com/index.php/en/internationalnews/159989-2020-05-21-04-03-36.html |
d8c362e4-771f-4d5c-9f09-25051dc5ea83 | ឱសថការីខ្មែរនៅអូស្ត្រាលី យល់ស្របតាមការសង្កេតរបស់លោក សម រង្ស៊ី អំពីកត្តា ដែលកម្ពុជាមានអត្រាជំងឺកូវីដ-១៩ទាប | ឱសថការីខ្មែរអូស្រ្តាលី យល់ស្របតាមការសង្កេតរបស់ប្រធានស្ដីទីគណបក្សសង្គ្រោះជាតិលោក សម រង្ស៊ី អំពីកត្តាមួយចំនួន ដែលធ្វើឲ្យកម្ពុជា រួចផុតពីគ្រោះថ្នាក់ធំ នៃជំងឺកូវីដ-១៩។ ឱសថការីខ្មែរអូស្ត្រាលីលោក លឹម សួរ យល់ឃើញថា ការអង្កេតរបស់ ប្រធានស្តីទីគណបក្សសង្គ្រោះជាតិ លោក សម រង្ស៊ី អំពីមូលហេតុ ដែលធ្វើឲ្យកម្ពុជា រួចផុតពីការរាតត្បាតទ្រង់ទ្រាយធំ នៃជំងឺកូវីដ-១៩ នោះ សមស្របតាមលក្ខណៈវិទ្យាសាស្ត្រ វេជ្ជសាស្ត្រ និងតថភាពពិត នៃស្ថានភាពប្រទេសកម្ពុជា និងប្រទេសមួយចំនួន ដែលលោក សម រង្ស៊ី បានលើកយកមកបង្ហាញនោះ។ កត្តាបួនយ៉ាង ដែលោក សម រង្ស៊ី បង្ហាញនៅក្នុងសេចក្ដីសង្កេត អមដោយឯកសារស្រាវជ្រាវដែលយោងផង រួមមាន ទីមួយ កត្តា អាកាសធាតុក្ដៅ ទី២ កត្តាសេដ្ឋកិច្ច និងប្រជាសាស្រ្ត ជាពិសេសកត្តាវ័យរបស់មនុស្ស គឺមនុស្សវ័យក្មេង និងសុខភាពរឹងមាំ នៃប្រជាពលរដ្ឋ ភាគច្រើនលើសលុប ដែលរស់នៅក្នុងប្រទេសក្រីក្រ ដូចក្នុងប្រទេសកម្ពុជា និងក្នុងតំបន់ ទី៣ កត្តាភាពស៊ាំពីជំងឺគ្រុនចាញ់ និងទី៤ គឺកត្តាសារធាតុគ្រាប់ឈាមក្រហម Hemoglobin E។ ជុំវិញកត្តាអាកាសធាតុនេះ លោក លឹម សួរ យល់ស្របថា ប្រទេសដែលមានអាកាសធាតុត្រូពិក ដែលក្ដៅហើយសើម ដូចកម្ពុជា គឺមានលក្ខណៈអំណោយផលច្រើន ក្នុងការប្រឆាំងនឹងជំងឺនេះ៖ « » រីឯកត្តាសេដ្ឋកិច្ច និងប្រជាសាស្រ្តវិញ លោក លឹម សួរ យល់ស្របថា ក្នុងប្រទេសក្រីក្រដូចកម្ពុជា មិនសម្បូរពលរដ្ឋ ដែលមានអាយុច្រើនចាប់ពី ៦៥ នោះទេ។ ភាគច្រើននៃពលរដ្ឋកម្ពុជា គឺមានអាយុតិច ដែលអាចនៅមានកម្លាំងមាំមួន ជាងមនុស្សដែលមានវ័យចំណាស់ ដូចនៅប្រទេសជឿនលឿន៖ « ជាងនេះទៅទៀត ដោយសារតែប្រទេសកម្ពុជា ជាប្រទេសដែលស្ថិតក្នុងតំបន់ ដែលមានជំងឺគ្រុនចាញ់ លោក លឹម សួរ ឯកភាពថា ភាពស៊ាំនឹងជំងឺគ្រុនចាញ់ ធ្វើឲ្យពលរដ្ឋខ្មែរ អាចស៊ាំនឹងជំងឺកូវីដ-១៩ នេះបានដែរ ដោយសារតែការខាងមន្ទីរពេទ្យ អនុញ្ញាតឲ្យប្រើឱសថព្យាបាលជំងឺគ្រុនចាញ់ ទៅព្យាបាលអ្នកជំងឺកូវីដ-១៩។ ទោះជាយ៉ាងនេះ លោកថា តម្រូវឲ្យមានការសិក្សាស្រាវជ្រាវបន្ថែមទៀត ដើម្បីឲ្យដឹងច្បាស់ថា តើភាពស៊ាំនៃជំងឺគ្រុនចាញ់ ពិតជាមានភាពពាក់ព័ន្ធគ្នា នឹងភាពស៊ាំនឹងជំងឺកូវីដ-១៩ នេះ។ ទោះជាយ៉ាងនេះក្តី ចំពោះកត្តាទី៤ អំពីសារធាតុគ្រាប់ឈាមក្រហម អ៉េម៉ូក្លូប៊ីន អឺ ក្នុងឈាមរបស់ពលរដ្ឋខ្មែរ ដែលលោក សម រង្ស៊ី អះអាងថា អាចមានភាពពាក់ព័ន្ធគ្នាទៅនឹងភាពស៊ាំនឹងជំងឺកូវីដ-១៩ លោក លឹម សួរ ថា ទាល់តែសិក្សាបន្ថែម ឲ្យដឹងថា តើប្រជាពលរដ្ឋចំនួនប៉ុន្មានភាគរយ ដែលមានផ្ទុកគ្រាប់ឈាមក្រហមប្រភេទនេះ ទើបលោកអាចសន្និដ្ឋានបានថា តើអ្នកមានគ្រាប់ឈាមប្រភេទនេះ ពិតជាធន់នឹងជំងឺកូវីដ-១៩ នេះបានដែរ ឬយ៉ាងណា។ បន្ថែមទៅលើការសង្កេតរបស់លោក សម រង្ស៊ី លោកឱសថការីខ្មែរអូស្ត្រាលី ថាកត្តានៃមធ្យោបាយធ្វើដំណើររបស់ពលរដ្ឋខ្មែរ ដែលជិះរថយន្តទ្រង់ ឬរ៉ឺម៉កសណ្ដោង ឬមធ្យោបាយធ្វើដំណើរផ្សេងទៀត ដែលមិនបិទជិត ដែលមានខ្យល់ចេញចូល និង មិនសូវប្រមូលផ្តុំគ្នាក្នុងអគារ ឬកន្លែងបិទជិត ក៏ជាលក្ខណៈអំណោយផល រួចផុតពីការឆ្លងនៃជំងឺកូវីដ-១៩ នេះដែរ។ ការសង្កេត និងសិក្សាស្រាវជ្រាវរបស់លោក សម រង្ស៊ី និងលោកឱសថការីខ្មែរអូស្រ្តាលី លឹម សួរ ហាក់បីដូចជាផ្ទុយគ្នាស្រឡះ ទៅនឹងខ្លឹមសារក្នុងវីដេអូរយៈពេលជិត ២០នាទី របស់អង្គភាពព័ត៌មាន និងប្រតិកម្មរហ័សនៃទីស្ដីការគណៈរដ្ឋមន្ត្រីរបបលោក ហ៊ុន សែន ដែលអួតសរសេរថា ការណ៍ដែលកម្ពុជាមានអ្នកជំងឺកូវីដ-១៩ តិច ព្យាបាលជាដាច់ និងមិនមានករណីថ្មីរយៈពេលជាង ៣០ថ្ងៃជាប់ៗ គ្នា គឺដោយសារតែភាពឈ្លាសវៃ និងប្រកបដោយគតិបណ្ឌិតរបស់លោក ហ៊ុន សែន ក្នុងការដឹកនាំប្រទេស។ ជាងនេះទៅទៀត លោក ហ៊ុន សែន រងការរិះគន់ជុំទិសថា ប្រថុយប្រថានគ្រោះថ្នាក់ខ្លាំងបំផុត ដែលយកអាយុជីវិតពលរដ្ឋខ្មែរមួយប្រទេស ទៅប្រឈមនឹងជំងឺនេះ ដោយសារពីដំបូងលោកបើកដៃឲ្យជនជាតិចិនហូរចូលពីទីក្រុងវូហាន ដែលជាតំបន់ផ្ទុះមេរោគនេះ និងប្រកាសប្រាប់ពលរដ្ឋខ្មែរកុំឲ្យភ័យខ្លាចនឹងជំងឺនេះ ដោយលោកថា ទាល់តែមានថ្ងៃទី៣១ ខែ កុម្ភៈ (ឬទាល់តែសេះដុះស្នែង) ទើបមានពលរដ្ឋខ្មែរឆ្លងជំងឺនេះ។ មិនតែប៉ុណ្ណោះ លោកប្រថុយអនុញ្ញាតឲ្យកប៉ាល់ទេសចរណ៍ ដឹកមនុស្សជាង ២ពាន់នាក់ចូលចតនៅកម្ពុជា ទោះប្រទេសជាច្រើនមិនហ៊ានឲ្យចូលចត។ ក្រោយមកទៀត លោកបានព្រមានពលរដ្ឋមិនឲ្យពាក់ម៉ាស់ ដោយគំរាមបណ្ដេញចេញពីសាលសន្និសីទ បើហ៊ានពាក់ម៉ាស់ការពារជាដើម។ ទោះកម្ពុជាអះអាងថា អស់មានករណីជំងឺកូវីដ-១៩ ក៏ប្រទេសជាច្រើនបានដាក់កម្ពុជាក្នុងបញ្ជីខ្មៅ នៃប្រទេសដែលមានហានិភ័យខ្ពស់ ក្នុងការចម្លងជំងឺនេះ។ ប្រទេសដែលដាក់កម្ពុជាក្នុងបញ្ជីខ្មៅ និងមិនទាន់ដកទៅវិញនៅឡើយ រួមមានប្រទេសជប៉ុន ថៃ និងវៀតណាម៕ | 2020-05-21T16:20:00+07:00 | rfa.org | https://www.rfa.org/khmer/news/health/khmer-australian-pharmcist-agree-with-observation-of-sam-rainsy-about-covid-19-situation-in-cambodia-05212020041906.html |
62578556-f431-4d28-ba46-176bcea7d39c | សម្តេចតេជោ ហ៊ុន សែន ក្រើនរំលឹកដល់បងប្អូនជនរួមជាតិ បន្តចូលរួមទប់ស្កាត់ការឆ្លងរីករាលដាលជំងឺកូវីដ១៩ ខណៈអ្នកឆ្លងនៅលើពិភពលោកកើនក្បែរ៥លាននាក់ (Video inside) | ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន នៅព្រឹកថ្ងៃទី២១ ខែឧសភា ឆ្នាំ២០២០នេះ នៅតែបន្តអំពាវនាវឲ្យបងប្អូនជនរួមជាតិខ្មែរ ចូលរួមទប់ស្កាត់ការឆ្លងរីករាលដាលនៃជំងឺកូវីដ១៩ ខណៈអ្នកឆ្លងជំងឺនេះនៅលើពិភពលោក បានកើនក្បែរ៥លាននាក់ហើយ។ សម្តេចតេជោ ក៏បានបន្តអំពាវនាវដល់បងប្អូនប្រជាពលរដ្ឋខ្មែរទាំង ប្រុងប្រយ័ត្នគ្រប់វិនាទី កុំឲ្យការឆ្លងជំងឺដ៏កាចសាហាវនេះ ដោយត្រូវអនុវត្តន៍វិធានការណែនាំ របស់ក្រសួងសុខាភិបាលឲ្យបានជាប់លាប់ ត្រូវពាក់ម៉ាសពេលចេញក្រៅផ្ទះ ត្រូវលាងដៃជាមួយសាប៊ូ និងអាល់កុលជាប្រចាំ កាត់បន្ថយការជួបជុំប្រមូលផ្តុំគ្នាច្រើន។ សម្តេចតេជោ ហ៊ុន សែន បានសរសេរក្នុង Facebook ផ្លូវការយ៉ាងដូច្នេះថា សូមជម្រាបថា កម្ពុជាបានរកឃើញអ្នកឆ្លងជំងឺកូវីដ១៩ ចំនួន១២២នាក់ គិតចាប់ពីថ្ងៃទី២៧ ខែមករា ឆ្នាំ២០២០មក ហើយអ្នកជំងឺកូវីដ១៩ទាំង១២២នាក់នេះ បានជាសះស្បើយជាបន្ដបន្ទាប់ មិនមានអ្នកជំងឺកូវីដ១៩ទៀតឡើយ៕ | 2020-05-21T14:15:00+07:00 | freshnewsasia.com | https://m.freshnewsasia.com/index.php/en/localnews/159974-2020-05-21-00-15-44.html |
6aff7be1-47b6-4749-9d3d-16076ffc82ae | ស្ត្រីម្នាក់ជាប់ឃុំពីបទកាប់ទន្ទ្រានដីព្រៃ មានជំងឺប្រចាំកាយ បាត់បង់ជីវិត | ខេត្តរតនគិរី ៖ ប្រជាពលរដ្ឋចំនួន២នាក់ ដែលមន្ត្រីបរិស្ថានខេត្តឃាត់ខ្លួនពីបទកាប់ទន្ទ្រានដីព្រៃក្នុងដែនជម្រកសត្វព្រៃលំផាត់និងកំពុងជាប់ឃុំខ្លួននៅពន្ធនាគារភ្នំស្វាយ បានស្លាប់បាត់បង់ជីវិតម្នាក់ ដោយសារមានជំងឺប្រចាំកាយ កាលពីព្រឹកថ្ងៃទី២០ ខែឧសភា ឆ្នាំ២០២០ ។ ជនត្រូវចោទទាំង២នាក់ ដែលមន្ត្រីបរិស្ថានចាប់ឃាត់ខ្លួន រួមមានទី១ ឈ្មោះ អ៊ំ ធា ភេទប្រុស អាយុ៥២ឆ្នាំ ជនជាតិខ្មែរ មានទីលំនៅភូមិសាមុទ្រក្រោម ឃុំសេដា ស្រុកលំផាត់ ។ និងទី២ ឈ្មោះ បិន ឈាង ភេទស្រី អាយុ៥៥ឆ្នាំ ជនជាតិខ្មែរ មានទីលំនៅភូមិកាឡែង ឃុំសេដា ស្រុកលំផាត់ បាន(ស្លាប់) មុនពេលដឹកបញ្ជូនទៅដល់មន្ទីរពេទ្យបង្អែកខេត្តរតនគិរី ។ លោក អ៊ុក គឹមជន ប្រធានពន្ធនាគារភ្នំស្វាយ បានបញ្ជាក់ប្រាប់អ្នកសារព័ត៌មានឲ្យដឹងថា ស្ត្រីដែលបានស្លាប់នោះគាត់មានជំងឺប្រចាំកាយ ដូចជាលើសឈាម និងទឹកនោមផ្អែមជាដើម និងបានធ្វើទុកខ្លាំង នៅព្រឹកថ្ងៃទី២០ ខែឧសភា ហើយបានស្លាប់តាមផ្លូវទៅកាន់មន្ទីរពេទ្យ ។ ដោយឡែកបើតាមលោកវេជ្ជបណ្ឌិត ហ៊ីង ផាន សុគន្ធា ប្រធានមន្ទីរពេទ្យបង្អែកខេត្តរតនគិរី នៅព្រឹកថ្ងៃទី២១ ឧសភានេះ បានឲ្យដឹងថា ស្ត្រីឈ្មោះ បិន ឈាង បានស្លាប់មុនពេលដឹកបញ្ជូនមកដល់មន្ទីរពេទ្យបង្អែកខេត្ត ។ សូមជម្រាបថា ក្រុមការងារបច្ចេកទេសវិទ្យាសាស្ត្រ នៃស្នងការដ្ឋាននគរបាលខេត្ត មន្ត្រីពន្ធនាគារភ្នំស្វាយ លោកវេជ្ជបណ្ឌិត និងមន្ត្រីនគរបាលប៉ុស្តិ៍មូលដ្ឋាន ដោយមានការសម្របសម្រួលពីលោក លាង អ៊ូ ព្រះរាជអាជ្ញារងអមសាលាដំបូងខេត្ត បានចូលរួមការធ្វើកោសល្យវិច័យលើសព ពុំមានឃើញស្លាកស្នាមអ្វីគួរឲ្យកត់សម្គាល់ឡើយ ។ ក្រោយពីធ្វើកោសល្យវិច័យរួចមក សមត្ថកិច្ចជំនាញបានធ្វើកំណត់ហេតុ និងបានប្រគល់សពទៅឲ្យក្រុមគ្រួសារ ដើម្បីយកទៅធ្វើបុណ្យនៅឯវត្តជំរុំ៣ស្រុក ក្នុងឃុំកាឡែង ស្រុកលំផាត់ ខេត្តរតនគិរី តាមប្រពៃណី ។ សូមរម្លឹកថា ជនត្រូវជាប់ចោទទាំង២នាក់ខាងលើ ស្ត្រីឈ្មោះ បិន ឈាង(ស្លាប់) និងឈ្មោះ អ៊ំ ធា ត្រូវបានមន្ត្រីបរិស្ថានខេត្តឃាត់ខ្លួន ពីបទកាប់រុករានដីព្រៃក្នុងដែនជម្រកសត្វព្រៃលំផាត់ កាលពីថ្ងៃទី២៧ កុម្ភៈ ២០២០ ។ ក្រោយមក មានប្រជាពលរដ្ឋប្រមាណជា ៥ភូមិ បានលើកគ្នាមកតវ៉ា នៅមុខមន្ទីរបរិស្ថានខេត្ត នៅថ្ងៃទី២៨ កុម្ភៈ ២០២០ ដើម្បីឲ្យមន្ត្រីបរិស្ថានទាំងនោះ ដោះលែងពួកគាត់ទាំង២នាក់វិញ ។ បន្ទាប់មកទៀត លោក លន់ សុភាព អភិបាលរងខេត្ត ទទួលបន្ទុកផ្នែកសម្របសម្រួល បានឲ្យប្រជាពលរដ្ឋចំនួន៨នាក់ ទៅកាន់សាលាខេត្ត ដើម្បីធ្វើការដោះស្រាយគ្នា ប៉ុន្តែជាលទ្ធផល មិនអាចរកដំណោះស្រាយបាន ៕ | 2020-05-21T13:47:37+07:00 | kbnnews.com | https://kbn.news/archives/163169 |
c4b71966-722a-4084-9f3c-913c1961f7d2 | ប្លែកជាងគេ! ខេត្តព្រះសីហនុ នឹងមានផ្លូវឆ្លងក្រោមដី២កន្លែង សម្រាប់ប្រជាជនឆ្លងកាត់ថ្នល់ តាមបណ្ដោយផ្លូវជាតិលេខ៤ | ក្រោមការដឹកនាំប្រកបដោយគតិបណ្ឌិតដ៏ខ្ពង់ខ្ពស់ របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ខេត្តទេសចរណ៍សមុទ្រ គំរូពហុបំណងមួយនេះ ត្រូវបានរាជរដ្ឋាភិបាល យកចិត្តទុកដាក់ក្នុងការអភិវឌ្ឍ ក្រៅពីគំរោងអភិវឌ្ឍន៍ឆ្នេរសមុទ្រកម្ពុជា ផ្លូវជាតិលេខ៤ ក៏ត្រូវបានពង្រីកឲ្យធំដែរ ដែលមានទទឹងសរុបប្រមាណ ៣០ម៉ែត្រ ។ យោងតាមហ្វេសប៊ុករបស់«ប្រជាជន ខេត្តព្រះសីហនុ» កាលពីថ្ងៃទី២០ ខែឧសភា ឆ្នាំ២០២០បានឲ្យដឹងថា នៅចំណុចផ្លូវជាតិលេខ៤ ក្នុងខេត្តព្រះសីហនុ ចន្លោះបង្គោលគីឡូម៉ែត្រលេខ ២១៦+00ដល់ ២២២+៧០០) អ្វីដែលជាការកត់សំគាល់ និងប្លែកជាងខេត្តដទៃនោះគឺ ការស្ថាបនាផ្លូវឆ្លងក្រោមដីពីរកន្លែងសម្រាប់ប្រជាជនឆ្លងកាត់ថ្នល់ដោយចូលឆ្លងក្រោមដីវិញ( មិនធ្វើស្ពានអាកាសទេ) ។ សូមជំរាបជូនថា កងវិស្វកម្មតេជោ ហ៊ុនសែន សៀមរាប ដែលដឹកនាំបញ្ជាផ្ទាល់ដោយ នាយឧត្តមសេនីយ៏ផ្កាយមាស៤ ខេង សុមេធ ជាអ្នកទទួលបន្ទុកស្ថាបនាផ្ទាល់ ។ ក្នុងការសាងសង់នេះលក្ខណៈបច្ចេកទេស ត្រូវបានត្រួតពិនិត្យដោយក្រសួងសាធារណការ និងដឹកជញ្ជូន ដែលមានលោក នូ វឌ្ឍនៈអនុរដ្ឋលេខាធិការក្រសួងជាអ្នកដឹកនាំរួម៕ | 2020-05-21T12:13:52+07:00 | kbnnews.com | https://kbn.news/archives/163156 |
e041a079-821a-4c8e-b2fb-5c2fd3c07f1a | វេណេស៊ុយអេឡាបន្តទាមទារឲ្យធនាគារអង់គ្លេសផ្ទេរមាសជាង១ពាន់លានដុល្លារដែលខ្លួនតម្កល់ទុក ដើម្បីយកទៅប្រយុទ្ធប្រឆាំងជំងឺ COVID-19 (Video inside) | រដ្ឋាភិបាលវេណេស៊ុយអេឡាកំពុងចាត់នីតិវិធីច្បាប់បង្ខំឲ្យ ធនាគារចក្រភពអង់គ្លេសផ្ទេរមាសដែលខ្លួនតម្កល់ទុកនៅទីនោះ ដើម្បីយកមកប្រើប្រាស់ក្នុងកិច្ចប្រឹងប្រែងប្រយុទ្ធប្រឆាំងការរាតត្បាតនៃជំងឺ COVID-19។ នេះបើតាមការដកស្រង់ការផ្សាយចេញពីទីភ្នាក់ងារព័ត៌មាន Reuters នៅថ្ងៃពុធ ទី២០ ខែឧសភា ឆ្នាំ២០២០។ ធនាគារជាតិវេណេស៊ុយអេឡាទើបតែបានដាក់ពាក្យទាមទារតាមផ្លូវច្បាប់ ទៅកាន់តុលាការមួយនៅទីក្រុងឡុងដ៍ ដើម្បីបង្ខំឲ្យធនាគារជាតិរបស់ចក្រភពអង់គ្លេស យល់ព្រមផ្ទេរមាសដែលវេណេស៊ុយអេឡាបានរក្សាទុកនៅទីនោះ ក្នុងទំហំទឹកប្រាក់១.១៣ពាន់លានដុល្លារអាមេរិកឲ្យមករដ្ឋាភិបាលទីក្រុងការ៉ាកាស់ ដើម្បីប្រើក្នុងយុទ្ធនាការឆ្លើយតបនឹងជំងឺរាតត្បាត COVID-19។ ប្រទេសវេណេស៊ុយអេឡាបានស្ថិតក្រោមវិធានការរឹតបន្តឹង ដើម្បីទប់ស្កាត់ការឆ្លងរាលដាលនៃ COVID-19 តាំងតែពីខែមីនាមក ហើយរដ្ឋាភិបាលវេណេស៊ុយអេឡាបានព្យាយាមទាមទារឲ្យធនាគារអង់គ្លេសផ្ទេរមាស តាំងពីមេសាកន្លងទៅ ខណៈប្រទេសអាមេរិកឡាទីននេះត្រូវប្រឈមនឹងជំងឺឆ្លង ស្របពេលដែលសេដ្ឋកិច្ចរបស់ខ្លួនទទួលរងគ្រោះដោយសារទណ្ឌកម្មពីសហរដ្ឋអាមេរិកស្រាប់។ គួរជម្រាបថា នៅទូទាំងប្រទេសវេណេស៊ុយអេឡាមានអ្នកឆ្លងជំងឺ COVID-19 សរុប៧៤៩នាក់ ក្នុងនោះស្លាប់១០នាក់ និងជាសះស្បើយវិញជាង២៥០នាក់៕ | 2020-05-21T01:27:00+07:00 | freshnewsasia.com | https://m.freshnewsasia.com/index.php/en/internationalnews/159956-2020-05-20-11-27-38.html |
50e637b2-07c9-4c82-82f8-fee365b719f6 | រដ្ឋបាលខណ្ឌដូនពេញ ចុះធ្វើយុទ្ធនាការរៀបចំសណ្ដាប់ធ្នាប់សាធារណៈ អនាម័យ និងផ្សព្វផ្សាយវិធានការទប់ស្កាត់ជំងឺ COVID-19 ដល់ពលរដ្ឋ | នៅថ្ងៃទី២០ ខែឧសភា ឆ្នាំ២០២០នេះ លោក សុខ ពេញវុធ អភិបាលខណ្ឌដូនពេញ បានដឹកនាំកម្លាំងគណៈបញ្ជាការ ឯកភាពខណ្ឌ ត្រួតពិនិត្យកម្លាំង និងវាស់កំដៅប្រជាការពារខណ្ឌ រៀបចំសណ្ដាប់ធ្នាប់ របៀបរៀបរយសាធារណៈ តាមមហាវិថីព្រះមុនីវង្ស ព្រះស៊ីសុវត្ថិ ព្រះនរោត្តម ព្រះសុរាម្រិត ផ្លូវជាតិលេខ៥ ផ្លូវ៧២, ផ្លូវ៩៣, ផ្លូវ៨៦ ផ្លូវ១០៦ ផ្លូ១០៨ និងតាមបរិវេណរង្វង់មូលគួចកាណុងគល់ស្ពានជ្រោយចង្វារ។ យុទ្ធនាការនេះ គណៈបញ្ជាការខណ្ឌ បានចាក់សោរកងរថយន្ត ០១គ្រឿង ទុកនៅនឹងកន្លែង ដើម្បីយកទៅរក្សាទុកនៅអធិការខណ្ឌ និងរថយន្តតាក់ស៊ីចំនួន ០២គ្រឿង ម៉ូតូកង់បីចំនួន ០១គ្រឿង រទៅលក់ដូរចំនួន ០៣គ្រឿង រក្សាទុកនៅសាលាខណ្ឌ ព្រមទាំងបានធ្វើកិច្ចសន្យាដោះលែងម៉ូតូកង់បីឥណ្ឌាចំនួន ០៣គ្រឿង បន្ថែមពីនេះ លោក សុខ ពេញវុធ ក៏បានដឹកនាំកម្លាំងគណៈបញ្ជាការខណ្ឌ ចុះប្រមូលសំរាមដែលនៅសេសសល់ និងបាញ់លាងសម្អាត តាមដេប៉ូសំរាមក្រោយស៊ីនទ្រីប្រមូលរួចមាន៖ មហាវិថីព្រះស៊ីសុវត្ថិ ព្រះមុនីវង្ស ព្រះនរោត្តម សួនលោកតាក្រុមង៉ុយ និងកាប់លះមែកឈើ ដែលបាក់នៅផ្លូវព្រះសុរាម្រិត និងបានកាប់លះមែកឈើដែលរលំនៅមុខវិទ្យានស្ថានអប់រំ។ លោកអភិបាលខណ្ឌ រួមនឹងថ្នាក់ដឹកនាំខណ្ឌ ក៏បានបន្តអនុវត្តការចុះផ្សព្វផ្សាយសារាចរណែនាំ របស់រាជរដ្ឋាភិបាលស្ដីអំពីការចូលរួមទប់ស្កាត់ ជំងឺរាតត្បាត COVID19 នៅតាមគោលដៅសំខាន់ៗទាំង ០៥៕ | 2020-05-21T00:47:00+07:00 | freshnewsasia.com | https://m.freshnewsasia.com/index.php/en/localnews/159946-2020-05-20-10-47-11.html |
c93e3755-e4b9-40e9-b9a1-bdab2cecadc5 | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្តពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ ៤០,៧៦០,៦២៩,៩០៨រៀល | គិតត្រឹមម៉ោង១៧ ថ្ងៃទី១៨ ខែឧសភា ឆ្នាំ២០២០ ថ្នាក់ដឹកនាំ និងមន្រ្តីសាធារណៈចំនួន ៧៤ ៤០២នាក់ មកពីក្រសួង ស្ថាប័ន ចំនួន៤១ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤០,៧៦០,៦២៩,៩០៨រៀល ឬប្រហាក់ប្រហែល ជាង៩លាន ៩សែន ដុល្លារសហរដ្ឋអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-05-21T00:22:00+07:00 | freshnewsasia.com | https://m.freshnewsasia.com/index.php/en/localnews/159939-2020-05-20-10-22-06.html |
d240c6a3-6c31-4309-ad43-9eac311e4fe1 | រដ្ឋមន្ត្រីសុខាភិបាល ថ្លែងអំណរគុណ និងជំរុញលើកទឹកចិត្ដក្រុមគ្រូពេទ្យជួរមុខ បង្កើនចំណេះដឹងបន្ថែម ត្រៀមឆ្លើយតបការផ្ទុះឡើងនូវរលកទី២នៃឆ្លងជំងឺកូវីដ១៩ | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងកោតសរសើរចំពោះទឹកចិត្ដ និងការបំពេញកិច្ចការងារ បានយ៉ាងល្អរបស់ក្រុមគ្រូពេទ្យជួរមុខទំាងអស់ ដែលបានលះបង់ និងខិតខំប្រឹងប្រែងតាមដានសុខភាព និងព្យាបាលអ្នកជំងឺកូវីដ១៩នៅកម្ពុជា ទំាង១២២នាក់ បានជាសះស្បើយ។ ការថ្លែងបែបនេះ របស់រដ្ឋមន្ដ្រីក្រសួងសុខាភិបាល ក្នុងពិធីសំណេះសំណាលជាមួយក្រុមគ្រូពេទ្យជួរមុខ នៅមន្ទីរពេទ្យមិត្តភាពខ្មែរសូវៀត នៅថ្ងៃទី២០ ខែឧសភា ឆ្នាំ២០២០នេះ។ រដ្ឋមន្ត្រី ម៉ម ប៊ុនហេង បានថ្លែងបន្ដថា សូមក្រុមគ្រូពេទ្យជួរមុខទាំងអស់ រួមទាំងមន្ទីរពេទ្យមិត្តភាពខ្មែរ-សូវៀត ត្រូវខិតខំពង្រឹង និងពង្រីកចំណេះដឹងថ្មីៗបន្ថែមទៀត ដើម្បីត្រៀមលក្ខណៈឆ្លើយតបការឆ្លងជំងឺកូវីដ១៩ នូវការផ្ទុះឡើងរលកទី២។ លើសពីនោះ ។ រដ្ឋមន្ត្រី ម៉ម ប៊ុនហេង បានថ្លែងប្រាប់ដល់ក្រុមគ្រូពេទ្យជួរមុខបន្ថែមទៀតថា «ទោះជាយ៉ាងក្ដីនេះ មិនមែនជាទីបញ្ចប់ទេ ពោលគឺត្រូវរៀបចំខ្លួន ដើម្បីបង្កើនចំណេះវិជ្ជាជាបន្តទៀត ដើម្បីត្រៀមលក្ខណៈ ប្រសិនបើមានជាយថាហេតុណាមួយ មានរលកទី២នៃការឆ្លងជំងឺកូវីដ១៩ ព្រោះថាលើកទី១ យើងធ្វើបានល្អហើយ ដោយព្យាបាលអ្នកជំងឺកូវីដ១៩ទាំង១២២នាក់ បានជាសះស្បើយទាំងអស់ ដោយមិនមានអ្នកជំងឺណាម្នាក់ស្លាប់បាត់បង់ជីវិតឡើយ»។ បន្ថែមពីនេះទៀត រដ្ឋមន្ដ្រីក្រសួងសុខាភិបាល បានថ្លែងថា ។ រដ្ឋមន្ត្រីបានបញ្ជាក់ថា ។ សូមជម្រាបថា កម្ពុជាបានរកឃើញអ្នកឆ្លងជំងឺកូវីដ១៩ ចំនួន១២២នាក់ គិតចាប់ពីថ្ងៃទី២៧ ខែមករា ឆ្នាំ២០២០មក ហើយអ្នកជំងឺកូវីដ១៩ ទាំង១២២នាក់នេះ បានជាសះស្បើយជាបន្ដបន្ទាប់រហូតមក ដោយអ្នកជំងឺចុងក្រោយជាស្ត្រីម្នាក់មានអាយុ៣៦ឆ្នាំ មកពីខេត្តបន្ទាយមានជ័យបានជាសះស្បើយ និងបានចេញពីមន្ទីពេទ្យមិត្តភាព ខ្មែរ-សូវៀត កាលពីថ្ងៃទី១៦ ខែឧសភា ឆ្នាំ២០២០កន្លងទៅថ្មីៗនេះ៕ | 2020-05-20T23:15:00+07:00 | freshnewsasia.com | https://m.freshnewsasia.com/index.php/en/localnews/159923-2020-05-20-09-15-28.html |
7b14d00f-b9f6-4f32-820d-4d687ffe8b00 | ផ្លែមៀនប៉ៃលិន ត្រៀមនាំចេញទៅប្រទេសចិន នៅពេលជំងឺកូវីដស្ងប់ស្ងាត់ (Video inside) | ផ្លែមៀនប៉ៃលិន ឬគេនិយមហៅថា តាង៉ែន ទទួលបានការគាំទ្រយ៉ាងខ្លាំងពីប្រជាពលរដ្ឋទូទៅ មិនថាតែនៅក្នុងខេត្តប៉ៃលិននោះទេ ពោលនៅពេលនេះ កំពុងចែកចាយនៅតាមបណ្ដាខេត្តផ្សេងៗជាច្រើនទៀត នៅទូទាំងប្រទេសកម្ពុជា។ អ្វីដែលធ្វើឲ្យប្រជាពលរដ្ឋជាប់ចិត្តជាមួយផ្លែតាង៉ែននេះ គឺដោយសារតែរសជាតិឆ្ងាញ់ ផ្អែមជាប់មាត់ នៅពេលបានទទួលទានហើយ គឺចង់ទទួលទានទៀត។ ដោយសារតែមានការគាំទ្របែបនេះ ធ្វើឲ្យក្រុមហ៊ុនចិនមួយ បានមកបណ្ដាក់ទុនសាងសង់ឡដ្ឋសម្ងួតផ្លែមៀនប៉ៃលិនមួយ នៅខេត្តដែលមានប្រវត្តិជួរចត់ ដោយសារភ្លើងសង្គ្រាមមួយនេះ ហើយរហូតមកដល់ពេលបច្ចុប្បន្នឡដ្ឋសម្ងួតនេះ បានសាងសង់រួចជាស្ថាពរផងដែរ ដើម្បីចែកចាយផ្លែមៀនប៉ៃលិននេះ នៅក្នុងស្រុក និងនាំចេញទៅប្រទេសចិន។ អភិបាលរងខេត្តប៉ៃលិន លោក ធូ ភា ក្នុងសន្និសីទសារព័ត៌មានស្ដីពី «វឌ្ឍនភាព និងទិសដៅបន្ដរបស់រដ្ឋបាលខេត្តប៉ៃលិន» នៅព្រឹកថ្ងៃទី២០ ខែឧសភា ឆ្នាំ២០២០នេះ ដែលរៀបចំដោយអង្គភាពអ្នកនាំពាក្យរាជរដ្ឋាភិបាល បានអះអាងថា តាមការគ្រោងទុក ផ្លែមៀនប៉ៃលិននេះ បម្រុងនឹងនាំចេញទៅប្រទេសចិន កាលពីពេលកន្លងទៅ ប៉ុន្ដែដោយសារផ្ទុះឡើងនូវជំងឺកូវីដ១៩ ទើបផែនការនេះត្រូវបានខកខាន។ បើតាមការលើកឡើងរបស់ លោក ធូ ភា តាមការគ្រោងទុក នៅពេលស្ថានភាពជំងឺកូវីដ១៩នេះស្ងប់ស្ងាត់ទៅវិញ ផ្លែមៀនប៉ៃលិន ឬតាង៉ែន នឹងនាំទៅប្រទេសចិនតែម្ដង។ ក្រៅពីតាង៉ែននៅខេត្តប៉ៃលិន ក៏មានការស្រួបទាញផ្លែឈើនេះ របស់ខេត្តបាត់ដំបង និងខេត្តបន្ទាយមានជ័យផងដែរ ដើម្បីបម្រើឲ្យការផ្គត់ផ្គង់។ អភិបាលរងខេត្តរូបនេះ បានថ្លែងយ៉ាងដូច្នេះថា ។ ដោយឡែក ចំពោះសំណួរថា តើការគ្រោងនាំផ្លែមៀនប៉ៃលិនទៅប្រទេសចិននេះ មានចំនួនប៉ុន្មានក្នុងមួយឆ្នាំ? លោក ធូ ភា មិនទាន់អាចបញ្ជាក់បាននៅឡើយទេ ព្រោះកម្ពុជាចិន មិនទាន់បានចុះកិច្ចព្រមព្រៀងលើការបញ្ជាទិញនេះនោះឡើយ ប៉ុន្ដែលោកគ្រាន់តែបង្ហើបថា កម្រិតនៃការនាំចេញទៅប្រទេសចិននេះ នឹងខ្ពស់ជាងការនាំចេញទៅប្រទេសថៃ នាពេលបច្ចុប្បន្ន ឬទីផ្សារក្នុងស្រុក។ គួរជម្រាបថា យោងតាមតួលេខដែលបង្ហាញដោយលោក ធូ ភា បានបញ្ជាក់ថា ជាទូទៅសម្រាប់មៀនប៉ៃលិន ឬតាង៉ែន ក្នុងខេត្តប៉ៃលិនផ្ទាល់តែម្ដង ដែលបាននាំចេញទៅប្រទេសថៃ គឺមានចំនួនពី៥,៥០០តោន ទៅ៦,០០០តោន ក្នុងមួយឆ្នាំ។ ដោយឡែក សម្រាប់តួលេខនៃការនាំចេញជាក់ស្ដែងតាមច្រកអន្ដរជាតិព្រំ គឺមានច្រើនជាងនេះ ដោយសារតែមានការស្រូបទាញផ្លែតាង៉ែននេះ ពីខេត្តបាត់ដំបង និងខេត្តបន្ទាយមានជ័យ ដែលមានប្រមាណ៤០០តោនក្នុងមួយសប្ដាហ៍ (ចំនួនគិតមុនពេលផ្ទុះជំងឺកូវីដ១៩)។ ចំពោះការប្រមូលផលវិញ ត្រូវបានលោកអភិបាលរងអះអាងថា ក្នុងរយៈពេល៤ខែ កសិករដែលដាំផ្លែតាង៉ែននឹងប្រមូលផលម្ដង ហើយពួកគាត់បានបែងចែកគ្នាជាសហគមន៍ដើម្បីដាំ ដើម្បីកុំឲ្យមានការប្រមូលផលជាន់គ្នា៕ | 2020-05-20T22:39:00+07:00 | freshnewsasia.com | https://m.freshnewsasia.com/index.php/en/localnews/159920-2020-05-20-08-39-05.html |
d53f3959-4b96-4e8c-8512-d0560dd42162 | មន្ដ្រីសុវត្ថិភាពចំណីអាហារនៃក្រសួងសុខាភិបាល បន្ដចុះត្រួតពិនិត្យ និងអប់រំម្ចាស់ភោជនីយដ្ឋាន ពីវិធានការការពារចម្លងជំងឺកូវីដ១៩ | លោកវេជ្ជបណ្ឌិត អាំង ហុកស៊្រុន ប្រធានការិយាល័យសុវត្ថិភាពភាពចំណីអាហារ បរិក្ខារពេទ្យ និងគ្រឿងសំអាង នាយកដ្ឋានឱសថនៃក្រសួងសុខាភិបាល បានថ្លែងថា ដើម្បីរឹតបន្ដឹង និងការការពារពីការចម្លងនូវវីរុសកូវីដ១៩នៅតាមភោជនីយដ្ឋាន មន្ដ្រីរបស់លោក បានបន្ដចុះទៅអប់រំដល់ម្ចាស់ភោជនីយដ្ឋាន និងបុគ្គលិក ពីវិធានការការពារការចម្លងជំងឺកូវីដ១៩។ លោកវេជ្ជបណ្ឌិតអាំង ហុក ស៊្រុន បានថ្លែងប្រាប់អង្គភាពព័ត៌មាន Fresh News នៅថ្ងៃទី២០ ខែឧសភា ឆ្នាំ២០២០នេះ ថា «ដើម្បីសុវត្ថិភាព និងចៀសផុតពីការពុលចំណីអាហារ ជាពិសេសការការពារពីការចម្លងនូវជំងឺកូវីដ១៩ ជារៀងរាល់ថ្ងៃ យើងនៅតែបានបន្ដចុះអប់រំណែនាំដល់ម្ចាស់ និងបុគ្គលិក នៅតាមភោជនីយដ្ឋាន អាហារដ្ឋាន និងកន្លែងលក់ចំណីអាហារទាំងអស់ ឱ្យអនុវត្ដឱ្យបានខ្ជាប់ខ្ជួនទៅតាមសារណែនាំរបស់ក្រសួងសុខាភិបាល»។ សម្រាប់រសៀលនេះ មន្ដ្រីសុវត្ថិភាពចំណីអាហារ នឹងត្រូវបន្ដទៅត្រួតពិនិត្យ និងអប់រំដល់ម្ចាស់ភោជនីយដ្ឋាន អាហារដ្ឋាន និងអ្នកលក់ចំណីអាហារ នៅតំបន់បឹងកេងកង រាជធានីភ្នំពេញ។ *អ្នកលក់អាហារ ត្រូវលាងដៃជាមួយសាប៊ូ ឬអាកុល ឬជែល តាមក្បួនអនាម័យជាប្រចាំ និងត្រូវពាក់ម៉ាសការពារ។ *ត្រូវមានអាកុល ឬជែល ដែលមានបិតលទបត្រត្រឹមត្រូវពីក្រសួងសុខាភិបាល សម្រាប់ទុកឱ្យភ្ញៀវលាងដៃ *ករណីបុគ្គលិក បម្រើការងារមានជំងឺ ដូចជា ក្អក ផ្ដាសាយ ក្ដៅខ្លួន ឬរាក ត្រូវសំរាកពីការងារ ឬត្រូវពិភាក្សាជាមួយគ្រូពេទ្យ ត្រូវរក្សាអនាម័យជាប្រចាំ រក្សាគម្លាតសុវត្ថិភាព (ចម្ងាយពី ១.៥ម៉ែត្រ) សម្រាប់ភ្ញៀវពីម្នាក់ទៅម្នាក់ជាដើម៕ | 2020-05-20T20:57:00+07:00 | freshnewsasia.com | https://m.freshnewsasia.com/index.php/en/localnews/159896-2020-05-20-06-57-58.html |
0a79c4d6-f2d7-4b94-b447-89c903f2b34e | ក្រសួងសុខាភិបាល ណែនាំដល់អភិបាលរាជធានី-ខេត្ត ពង្រឹងការងារតាមដានការអនុវត្ដវិធានការការពាររលកទី២ នៃការចម្លងជំងឺកូវីដ-១៩ (Video inside) | ក្រសួងសុខាភិបាល នៅថ្ងៃទី២០ ខែឧសភា ឆ្នាំ២០២០នេះ បានចេញលិខិតជម្រាបជូន លោក លោកស្រី អភិបាលរាជធានី-ខេត្ត ឲ្យជំរុញការអប់រំសុខភាពជូនដល់ប្រជាជន និងពង្រឹងការងារតាមដាន ការអនុវត្ដវិធានការការពាររលកទី២ នៃការចម្លងជំងឺកូវីដ-១៩ នៅកម្ពុជា។ នេះបើតាមលិខិតរបស់ក្រសួងសុខាភិបាល ដែលបណ្ដាញព័ត៌មាន Fresh News ទទួលបាននៅថ្ងៃទី២០ ខែឧសភា ឆ្នាំ២០២០នេះ។ ក្រសួងសុខាភិបាល បានឲ្យដឹងថា ការចម្លងនៃវីរុសកូវីដ-១៩ នៅទូទាំងពិភពលោក បានឈានដល់កម្រិតខ្ពស់ណាស់ គឺមានជាង៤.៥លាននាក់ ដែលឆ្លង និងមាន ករណីស្លាប់ជាង៣០ម៉ឺននាក់ បើយោងតាមការវាយតម្លៃហានិភ័យនៃការចម្លង និងរបាយការណ៍ដោយអង្គការសុខភាព ពិភពលោក កាលពីថ្ងៃទី១៧ ខែឧសភា ឆ្នាំ២០២០នេះ។ ក្រសួងសុខាភិបាល បានបន្ថែមទៀតថា ស្ថានភាពចម្លងនៅក្នុងតំបន់ ក៏នៅមិនទាន់មានការ ធូរស្បើយដែរ ដោយសារកំណើននៃការចម្លងវីរុស កូវីដ-១៩ និងការស្លាប់ដោយសារជំងឺនេះ នៅតែបន្ត មាននៅឡើយ។ ដូច្នេះ ថ្វីត្បិតតែស្ថានភាពជំងឺវីដ-១៩ នៅក្នុងប្រទេសកម្ពុជា បច្ចុប្បន្ននេះ មិនមានរកឃើញ ករណីឆ្លងថ្មីជាងមួយខែ អ្នកឈឺបានព្យាបាលជាសះស្បើយ ១០០% និងមិនមានករណីស្លាប់ក៏ពិតមែន ហើយភាគច្រើនលើសលុបសុទ្ធ សឹងជាករណីនាំចូលមកពីក្រៅប្រទេស ក៏ប៉ុន្តែកម្ពុជា ត្រូវតែប្រកាន់យកការប្រុងប្រយ័ត្ន ជាប់ជានិច្ច ចំពោះការប្រឈមទៅនឹងការកើតមានឡើងនូវរលកទីពីរ នៃការចម្លងវីរុសកូវីដ-១៩ ជាពិសេសការចម្លងនៅក្នុងសហគមន៍ ដែលអាចនឹងធ្វើឲ្យប៉ះពាល់ដល់នយោបាយ សុខភាពសាធារណៈ សេដ្ឋកិច្ច សង្គម និងការរស់នៅប្រចាំថ្ងៃរបស់ប្រជាជនទូទៅ ដែលពិបាកធ្វើការប៉ាន់ស្មានបាន៕ | 2020-05-20T20:28:00+07:00 | freshnewsasia.com | https://m.freshnewsasia.com/index.php/en/localnews/159889-2020-05-20-06-28-25.html |
fe233fce-133b-4b62-8342-8b6bb13491e3 | TOP NEWS: ក្រសួងសុខាភិបាល ស្នើក្រសួងវប្បធម៌ឱ្យបើកសារមន្ទីរឡើងវិញ ក្រោយអ្នកជំងឺកូវីដ១៩ ទាំងអស់នៅកម្ពុជាជាសះស្បើយ (Video inside) | ក្រសួងសុខាភិបាល បានផ្ញើលិខិតមួយ ជូនក្រសួងវប្បធម៌ និងវិចិត្រសិល្បៈ ដោយស្នើឱ្យមានការបើកដំណើរការសារមន្ទីរនានា នៅក្នុងប្រទេសកម្ពុជាឡើងវិញ ដើម្បីឱ្យភ្ញៀវទេសចរជាតិ និងអន្តរជាតិទស្សនា ចាប់ពីខែមិថុនា ឆ្នាំ២០២០តទៅ ក្រោយអ្នកជំងឺកូវីដ១៩ ទាំងអស់នៅកម្ពុជា បានជាសះស្បើយជាស្ថាពរ។ នេះបើតាមលិខិតរបស់ក្រសួងសុខាភិបាល ដែល Fresh News ទទួលបាន។ លិខិតរបស់រដ្ឋមន្រ្តីក្រសួងសុខាភិបាល ផ្ញើទៅកាន់រដ្ឋមន្រ្តីក្រសួងវប្បធម៌ បានបញ្ជាក់ថា ក្រសួងសុខាភិបាល សូមធ្វើការណែនាំជូនដល់ក្រសួងវប្បធម៌ និងវិចិត្រសីល្បៈថា មុនពេលបើកដំណើរការនូវសារមន្ទីរឡើងវិញនេះ ត្រូវរៀបចំវិធានការការពារនានាឱ្យរួចជាមុន ដើម្បីចៀសវាងនូវហានិភ័យ នៃការចម្លងវីរុសកូវីដ១៩ ដូចជាការស្កេនកំដៅភ្ញៀវ មុនអនុញ្ញាតឱ្យចូលទស្សនា មានប្រើប្រាស់អាល់កុល ឬជែលលាងដៃ និងត្រូវរៀបចំឱ្យមានគម្លាតសុវត្ថិភាពបុគ្គល ព្រមទាំងត្រូវពាក់ម៉ាស់ ហើយត្រូវអនុវត្តឱ្យបានគ្រប់បុគ្គល (ទាំងភ្ញៀវ អ្នកនាំភ្ញៀវ និងអ្នកបម្រើការនៅទីនោះ) និងមិនត្រូវអនុញ្ញាតឱ្យបុគ្គលណាម្នាក់ ដែលមានបញ្ហាសុខភាព ឬសង្ស័យ ចូលទស្សនាសារមន្ទីរឡើយ។ បើតាមលិខិតរបស់ លោករដ្ឋមន្រ្តីក្រសួងសុខាភិបាល គឺថ្វីត្បិតតែស្ថានភាពកូវីដ១៩ នៅក្នុងប្រទេសកម្ពុជានេះ មិនមានរកឃើញករណីឆ្លងថ្មីជាងមួយខែ អ្នកឈឺបានព្យាបាលជាសះស្បើយ១០០ភាគរយ និងមិនមានករណីស្លាប់ក៏ពិតមែន ហើយភាគច្រើនលើសលុបសុទ្ធសឹងតែជាករណីនាំចូលពីក្រៅប្រទេស ក៏ប៉ុន្តែកម្ពុជា ត្រូវតែប្រកាន់យកការប្រុងប្រយ័ត្នជាប់ជានិច្ច ចំពោះការប្រឈមទៅនឹងការកើតឡើងនូវរលកទី២ នៃការចម្លងវីរុសកូវីដ១៩ ជាពិសេសការចម្លងនៅក្នុងសហគមន៍ ដែលអាចនឹងធ្វើឱ្យប៉ះពាល់ដល់នយោបាយ សុខភាពសាធារណៈ សេដ្ឋកិច្ច សង្គម និងការរស់នៅប្រចាំថ្ងៃរបស់ប្រជាជនទូទៅ ដែលពិបាកធ្វើការប៉ាន់ស្មាន។ រហូតមកដល់ពេលនេះ COVID-19 ដែលត្រូវបានអង្គការសុខភាពពិភពលោក WHO ប្រកាសចាត់ទុកជា «ជំងឺរាតត្បាតជាសកល» បានវាយលុកចូលដល់ប្រទេស និងដែនដីសរុបចំនួន ២១៣ ហើយនៅទូទាំងសកលលោក ពោលវាបានរីកសាយភាយ ពាសពេញទ្វីបទាំងអស់លើភពផែនដី លើកលែងតែទ្វីបទឹកកកអង់តាក់ទិកមួយប៉ុណ្ណោះ។ ជំងឺរាតត្បាតដ៏កាចសាហាវមួយនេះ វាបានចម្លងទៅមនុស្សសរុបចំនួន ៤,៩១០,៧២១នាក់ ដែលក្នុងនោះអ្នកជំងឺចំនួន ៣២០,៤៤៨នាក់ បានស្លាប់ និង ១,៩១៩,១៥១នាក់ផ្សេងទៀត ត្រូវបានព្យាបាលឲ្យជាសះស្បើយឡើងវិញ នៅទូទាំងសកលលោក។ ទោះជាយ៉ាងណា បណ្តាប្រទេសដែលមានអ្នកឆ្លងលើសពី ១០០ករណីគឺបានកើនដល់ ១៦៤ ប្រទេស និងដែនដីហើយ ដោយក្នុងនោះប្រទេសកម្ពុជាយើងឈរនៅលេខរៀងទី ១៦២។ កម្ពុជា បានរកឃើញអ្នកឆ្លងកូវីដ១៩ សរុបចំនួន១២២នាក់ ក្នុងនោះកម្ពុជាបានព្យាបាលឱ្យជាសះស្បើយទាំងស្រុង នូវអ្នកជំងឺកូវីដ១៩ ទាំង១២២នាក់នេះផងដែរ។ ទោះជាយ៉ាងនេះក្តី រាជរដ្ឋាភិបាលកម្ពុជា នៅតែបន្តអំពាវនាវឱ្យប្រជាពលរដ្ឋមានការប្រុងប្រយ័ត្ន និងចូលរួមអនុវត្តវិធានការនានាដែលដាក់ចេញដោយរាជរដ្ឋាភិបាល ដើម្បីទប់ស្កាត់នូវការឆម្លងជំងឺកូវីដ១៩ មកកាន់ប្រទេសកម្ពុជាជាថ្មីម្តងទៀត៕ | 2020-05-20T19:18:00+07:00 | freshnewsasia.com | https://m.freshnewsasia.com/index.php/en/localnews/159870-2020-05-20-05-18-28.html |
1698e844-6b0e-4576-8df9-faa9eacee06d | ពិភពលោកប្ដេជ្ញាវាយតម្លៃដោយអព្យាក្រឹត្យ ឯករាជ្យ និងទូលំទូលាយមួយ ទៅលើការឆ្លើយតបជាសាកលនៃជំងឺកូវីដ-១៩ | មហាសន្និបាតសុខភាពពិភពលោកលើកទី៧៣ (World Health Assembly) រយៈពេលពីរថ្ងៃរបស់អង្គការសុខភាពពិភពលោក (WHO) បានបិទបញ្ចប់ហើយ កាលពីថ្ងៃទី១៩ ឧសភា ដោយអនុម័តសេចក្ដីសម្រេចមួយ បើកឲ្យមានការវាយតម្លៃ ដោយអព្យាក្រឹត្យ ឯករាជ្យ និងទូលំទូលាយ ទៅលើការឆ្លើយតបជាសាកល ជុំវិញការទប់ស្កាត់ជំងឺរាតត្បាតកូវីដ១៩។ សេចក្ដីសម្រេចដែលទើបនឹងអនុម័តដោយស្ថាប័នកំពូលផ្នែកសុខភាពពិភពលោកនេះ ពុំបានចង្អុលចំឈ្មោះប្រទេសចិនឡើយ។ ក៏ប៉ុន្តែ គឺជាការអំពាវនាវឲ្យមានការវាយតម្លៃដោយ អព្យាក្រឹត្យ ឯករាជ្យ និងទូលំទូលាយ ក្នុងពេលវេលាឆាប់រហ័សបំផុតតាមដែលអាចធ្វើទៅបាន ជុំវិញការឆ្លើយតបជាសាកលរបស់អង្គការសុខភាពពិភពលោក WHO ទៅលើជំងឺកូវីដ១៩។ សេចក្ដីសម្រេចនេះ ធ្វើឡើងក្រោមគំនិតផ្ដួចផ្ដើមរបស់សហភាពអឺរ៉ុប និងប្រទេសអូស្ត្រាលី ដែលដំបូងឡើយ ចង់ឲ្យមានការស៊ើបអង្កេតរកប្រភពចម្លងដើមពិតប្រាកដនៃជំងឺកូវីដ១៩ នៅប្រទេសចិន។ សេចក្តីសម្រេចនេះទទួលបានការគាំទ្រពីប្រទេសជាង ១៣០ ក្នុងចំណោម រដ្ឋសមាជិកនៃអង្គការសុខភាពពិភពលោកសរុបចំនួន ១៩៤ប្រទេស ដែលបានចូលរួម នៅក្នុងមហាសន្និបាតសុខភាពពិភពលោកលើកទី៧៣ ធ្វើឡើងតាមវីដេអូ។ អ្នកនាំពាក្យក្រសួងការបរទេស លោក កុយ គួង កាលពីថ្ងៃទី១៩ ឧសភា បដិសេធបញ្ជាក់អំពីជំហរជាក់លាក់របស់កម្ពុជាចំពោះសេចក្តីសម្រេចនេះ ដោយលោកជំរុញឲ្យទៅសួរអ្នកនាំពាក្យក្រសួងសុខាភិបាល។ រីឯ អ្នកនាំពាក្យក្រសួង សុខាភិបាល អ្នកស្រី ឱ វណ្ណឌីន មិនឆ្លើយតបសំណួរអាស៊ីសេរី ជុំវិញជំហររបស់កម្ពុជា នៅក្នុងមហាសន្និបាតសុខភាពពិភពលោកនេះឡើយ ដោយអ្នកស្រីឲ្យទៅមើល សេចក្ដីថ្លែងការណ៍របស់ក្រសួងសុខាភិបាល ដែលពុំមានបញ្ជាក់បញ្ហានេះ។ យ៉ាងណាក៏ដោយ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល ដែលបានចូលរួមក្នុងមហាសន្និបាតនេះតាមវីដេអូ បញ្ជាក់ជំហរគាំទ្រមហាមិត្តចិនថា កម្ពុជាគោរពការសម្រេចចិត្តរបស់ចិន ឈរលើគោលការណ៍ចិនតែមួយ។ គោលការណ៍ចិនតែមួយនេះ លោក ម៉ម ប៊ុនហេង ចង់សំដៅលើតៃវ៉ាន់ ដែលថ្វីត្បិតតែ ជំងឺកូវីដ១៩ ជាជំងឺរាតត្បាតសាកល តែតៃវ៉ាន់ពុំអាចចូលរួមក្នុងមហាសន្និបាតប្រចាំឆ្នាំរបស់ អង្គការសុខភាពពិភពលោកនេះបានទេ ដោយសារតៃវ៉ាន់ពុំមែនជារដ្ឋសមាជិករបស់អង្គការនេះ ហើយមានការជំទាស់ពីប្រទេសចិន។ ផ្ទុយគ្នាទៅនឹងជំហរគាំទ្រចិនតែមួយ របស់កម្ពុជា ដែលផាត់ចោលតៃវ៉ាន់ លោក ម៉ម ប៊ុនហេង បែរជាថា ប្រទេសតែមួយមិនអាចទប់ស្កាត់ ការរីករាលដាលនៃជំងឺកូវីដ១៩បានទេ។ ដូច្នេះហើយ កម្ពុជាបានអំពាវនាវឲ្យមានសាមគ្គីភាពទាំងនៅថ្នាក់តំបន់ និងអន្តរជាតិ។ ថ្លែងក្នុងមហាសន្និបាតកាលពីថ្ងៃទី១៨ ឧសភា អគ្គលេខាធិការអង្គការសហប្រជាជាតិ លោក អង់តូនីញ៉ូ ហ្គោទែរ៉េស បានហៅជំងឺរាតត្បាតជាសាកលកូវីដ១៩ ថាជា «សោកនាដកម្ម»។ លោកព្រមានថា លុះត្រាណាតែពិភពលោកអាចគ្រប់គ្រងវីរ៉ុសនេះបាន បើពុំនោះសោតទេ សេដ្ឋកិច្ចពិភពលោក នឹងមិនអាចវិលត្រឡប់មករកភាពដូចដើមវិញបាននោះទេ។ លោកថា ការគំរាមកំហែងជាសាកលដែលបង្កគ្រោះថ្នាក់ដល់អាយុជីវិតមនុស្សនេះ តម្រូវឲ្យមានការឯកភាព និងការសាមគ្គីជាសាកល។ លោកជំរុញឲ្យប្រទេសនានា ក្នុងពិភពលោក ត្រូវផ្ដោតលើការគោរពសិទ្ធិមនុស្សជាមូលដ្ឋានក្នុងការឆ្លើយតបនឹងជំងឺនេះ និងក្នុងការស្រោចស្រង់សេដ្ឋកិច្ចឲ្យដំណើរការឡើងវិញ។ លោក អង់តូនីញ៉ូ ហ្គោទែរ៉េស រំឮកថា នៅពេលដែលពិភពលោក អាចទប់ស្កាត់ជំងឺរាតត្បាតជាសាកលនេះបាន នោះគេត្រូវចំណាយពេលក្រឡេកមើលអតីតកាលវិញ ដើម្បីស្វែងយល់ឲ្យបានច្បាស់លាស់ថា តើជំងឺនេះ កើតឡើងដំបូងដោយរបៀបណា ហើយវាអាចឆ្លងបង្កគ្រោះថ្នាក់ យ៉ាងឆាប់រហ័សនៅទូទាំងសាកលលោកដោយរបៀបណា ព្រមទាំងថា តើភាគីពាក់ព័ន្ធ បានឆ្លើយតបយ៉ាងដូចម្ដេចខ្លះទៅនឹងវិបត្តិមួយនេះ។ លោកថា មេរៀនដែលរៀនសូត្រ ពីបញ្ហានេះ នឹងមានសារសំខាន់ ក្នុងការដោះស្រាយប្រកបដោយប្រសិទ្ធភាព ចំពោះបញ្ហា ប្រឈមស្រដៀងគ្នានេះ ប្រសិនបើវាកើតឡើងម្តងទៀតនាពេលអនាគត។ ក្រៅតែពីការអំពាវនាវឲ្យមានការវាយតម្លៃឡើងវិញលើការឆ្លើយតបជាសាកលចំពោះជំងឺ កូវីដ១៩ និងការចង់ឃើញឲ្យមានការកែទម្រង់អង្គការសុខភាពពិភពលោក ចំណុចសំខាន់មួយដែលសេចក្ដីសម្រេចរបស់មហាសន្និបាតសុខភាពពិភពលោក បានលើកឡើង គឺការចាត់ទុកវ៉ាក់សាំងព្យាបាលជំងឺកូវីដ១៩ ជាសម្បត្តិសាធារណៈ សាកល ដែលមានន័យថា មនុស្សគ្រប់រូបនៅទូទាំងពិភពលោកអាចប្រើប្រាស់បាន។ សេចក្ដីសម្រេច អំពាវនាវឲ្យមានការចែកចាយជាសាកល ទាន់ពេលវេលា និងលទ្ធភាពទទួលបានស្មើភាពគ្នា នៃផលិតផលវ៉ាក់សាំង និងបច្ចេកវិជ្ជាសុខាភិបាលចាំបាច់ ប្រកបដោយសុវត្ថិភាព និងមានតម្លៃសមស្រប នៅពេលដែលវ៉ាក់សាំងព្យាបាលជំងឺនេះ ត្រូវពិភពលោករកឃើញ។ មហាសន្និបាតសុខភាពពិភពលោក World Health Assembly (WHA) ធ្វើឡើងជារៀងរាល់ឆ្នាំ នៅពាក់កណ្ដាលខែឧសភា នៅ´´ឯទីស្នាក់ការកណ្ដាលរបស់អង្គការសុខភាពពិភពលោក នៅទីក្រុងហ្សឺណែវ ប្រទេសស្វីស។ ក៏ប៉ុន្តែ សម្រាប់ឆ្នាំ២០២០ នេះ ដោយសារជំងឺរាតត្បាតសាកលកូវីដ១៩ មហាសន្និបាតនេះ ត្រូវធ្វើឡើងតាមវីដេអូ។ មហាសន្និបាតនេះ ជាយន្តការសម្រេចចិត្តកំពូលរបស់អង្គការសុខភាពពិភពលោក ដោយប្រើសំឡេង ២ ភាគ ៣។ មហាសន្និបាតសុខភាពពិភពលោកឆ្នាំ២០២០ នេះ បានប្រព្រឹត្តិទៅចំពេលដែលប្រទេសចិន កំពុងរងការចោទប្រកាន់ថា បានលាក់បាំងព័ត៌មាន និងធ្វើឲ្យជំងឺកូវីដ១៩ ក្លាយជាជំងឺរាតត្បាតសាកលបង្កវិនាសកម្មដល់ពិភពលោក។ ប្រទេសចិនបានព្យាយាម ទប់ស្កាត់មិនចង់ឲ្យមានការស៊ើបអង្កេតលើប្រទេសខ្លួនឡើយ និងថា ការស៊ើបអង្កេតដោយឯករាជ្យអាចធ្វើទៅបាន តែនៅពេលដែលជំងឺរាតត្បាតជាសាកលនេះ បានបិទបញ្ចប់ប៉ុណ្ណោះ។ ស្របពេលដែលអង្គការសុខភាពពិភពលោក កំពុងធ្វើមហាសន្និបាតប្រចាំឆ្នាំនេះ ប្រធានាធិបតីអាមេរិក លោក ដូណាល់ ត្រាំ (Donald Trump) បានព្រមានថា លោកនឹងបង្កកការផ្ដល់មូលនិធិឲ្យអង្គការសុខភាពពិភពលោក ជារៀងរហូត ហើយពិចារណាឡើងវិញពីសមាជិកភាពរបស់សហរដ្ឋអាមេរិក នៅក្នុងអង្គការនេះ ប្រសិនបើអង្គការសុខភាពពិភពលោក មិនព្រមធ្វើការកែលម្អ គួរឲ្យកត់សម្គាល់ក្នុងរយៈពេល ៣០ថ្ងៃខាងមុខនេះទេ។ លោកថា អង្គការសុខភាពពិភពលោក បានបរាជ័យ មិនបានអំពាវនាវឲ្យចិន បើកឲ្យមានការស៊ើបអង្កេតដោយឯករាជ្យទៅលើប្រភពដើមនៃវីរ៉ុស ដែលបង្កឲ្យកើតជំងឺកូវីដ១៩ នេះ៕ | 2020-05-20T18:50:00+07:00 | rfa.org | https://www.rfa.org/khmer/news/health/world-health-assembly-73-on-world-response-to-covid-19-pandemic-05202020074602.html |
95685224-c049-44fb-8913-460f1f6bd4c0 | មជ្ឈមណ្ឌលសហប្រតិបត្តិការកម្ពុជា-ជប៉ុន លុបចោលការប្រឡងសមត្ថភាពជំនាញភាសាជប៉ុនទាំងអស់ ដោយការរាតត្បាតជំងឺ COVID-19 | មជ្ឈមណ្ឌលសហប្រតិបត្តិការកម្ពុជា-ជប៉ុន (CICC) បានប្រកាសលុបចោលការប្រឡងសមត្ថភាពជំនាញភាសាជប៉ុន ទាំងអស់ ដើម្បីការពារការរីករាលដាលនៃជំងឺ COVID-19 ដែលនឹងប្រព្រឹត្តទៅនៅថ្ងៃទី០៥ ខែកក្កដា ឆ្នាំ២០២០ (លើកទី១) នៅប្រទេសជប៉ុន និងគ្រប់ប្រទេសទាំងអស។ នេះបើយោងតាមសេចក្តីជូនដំណឹងរបស់មជ្ឈមណ្ឌលសហប្រតិបត្តិការកម្ពុជា-ជប៉ុន ដែលអង្គភាពព័ត៌មាន Fresh News ទទួលបាននៅថ្ងៃទី២០ ខែឧសភា ឆ្នាំ២០២០នេះ។ តាមសេចក្តីជូនដំណឹងដដែល បានឱ្យដឹងថា សម្រាប់ថ្ងៃប្រឡងនឹងត្រូវប្រគល់ជូនបេក្ខជនវិញយកតម្រូវឱ្យបេក្ខជន ភ្ជាប់មកជាមួយនូវបង្កាន់ដៃប្រឡង និងទម្រង់ពាក្យ «C» ដើម្បីស្នើដកប្រាក់ដែលបានបង់ នៅតាមទីតាំងដែលបេក្ខជនបានដាក់ពាក្យប្រឡង។ ដោយឡែកសម្រាប់ការប្រឡងលើកទី២ គ្រោងនឹងធ្វើឡើងនៅថ្ងៃទី៦ ខែធ្នូ ឆ្នាំ២០២០ គណៈកម្មការរៀបចំការប្រឡងនឹងធ្វើការតាមដានស្ថានភាព ហើយរាល់ព័ត៌មានថ្មីៗ នឹងត្រូវប្រកាសជូននៅលើគេហទំព័រ ៕ | 2020-05-20T18:33:00+07:00 | freshnewsasia.com | https://m.freshnewsasia.com/index.php/en/localnews/159867-2020-05-20-04-33-39.html |
e0ab2a97-caae-42db-8ff2-b9d0e92719e6 | អូស្ត្រាលី សន្យាបន្តជួយឧបត្ថម្ភគាំទ្រដល់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងជំងឺកូវីដ១៩ (Video inside) | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ នៅរសៀលថ្ងៃទី ១៩ ខែឧសភា ឆ្នាំ២០២០ បានទទួលជួបពិភាក្សាការងារជាមួយលោក Pablo Kang ឯកអគ្គរដ្ឋទូតអូស្ត្រាលីប្រចាំកម្ពុជា។ ក្នុងជំនួបពិភាក្សានោះ, អគ្គបណ្ឌិតសភាចារ្យ អូន ព័ន្ធមុនីរ័ត្ន បានថ្លែងអំណរគុណយ៉ាងជ្រាលជ្រៅ ចំពោះរដ្ឋាភិបាល និងប្រជាជនអូស្ត្រាលី ដែលបានផ្តល់ហិរញ្ញប្បទានឥតសំណង រួមចំណែកដល់ការអភិវឌ្ឍសេដ្ឋកិច្ច និងសង្គមនៅកម្ពុជា ជាពិសេស លើវិស័យអប់រំ សុខាភិបាល កសិកម្ម ហេដ្ឋារចនាសម្ព័ន្ធ និងអភិបាលកិច្ច។ លោកឧបនាយករដ្ឋមន្ត្រីបន្ថែមថា ចំណងមិត្តភាព និងកិច្ចសហប្រតិបត្តិការរវាងប្រទេសទាំងពីរ កម្ពុជា និងអូស្ត្រាលី ត្រូវបានពង្រឹង និងពង្រីកជាបន្តបន្ទាប់ ហើយបាននាំមកនូវលទ្ធផលប្រកបដោយផ្លៃផ្កា ។ ជាក់ស្តែង, ក្នុងពេលដែលរាជរដ្ឋាភិបាលកម្ពុជា កំពុងប្រយុទ្ធប្រឆាំងនឹងជំងឺកូវីដ-១៩ រដ្ឋាភិបាលអូស្ត្រាលី ក៏បានជួយបន្ថែមទៀតដល់វិស័យសុខាភិបាល ក៏ដូចជាបានតម្រឹមកិច្ចសហប្រតិបត្តិការអភិវឌ្ឍន៍របស់ខ្លួន សំដៅជួយស្តារសម្បទាសេដ្ឋកិច្ចកម្ពុជាឡើងវិញ។ ឯកអគ្គរដ្ឋទូត Pablo Kang បានវាយតម្លៃខ្ពស់ ចំពោះរាជរដ្ឋាភិបាលកម្ពុជា ដែលមកទល់ពេលនេះ សម្រេចបានលទ្ធផលល្អប្រសើរក្នុងការបង្ការ និងទប់ស្កាត់ការរីករាលដាលនៃជំងឺកូវីដ-១៩ ។ រដ្ឋាភិបាលអូស្ត្រាលី នឹងបន្តជួយឧបត្ថម្ភគាំទ្រ ដល់រាជរដ្ឋាភិបាលកម្ពុជា ក្នុងការប្រយុទ្ធប្រឆាំងនឹងជំងឺនេះ តាមរយៈការផ្តល់ហិរញ្ញប្បទានឥតសំណងសម្រាប់អនុវត្តគម្រោង ឬកម្មវិធីនានា ដែលជួយកែលម្អគុណភាពនៃសេវាសុខាភិបាល, លើកកម្ពស់សន្តិសុខស្បៀង, និងកែល្អជីវភាពរបស់ប្រជាជន ជាពិសេស ប្រជាជននៅជនបទ អ្នកបាត់បង់ការងារនៅទីក្រុង ស្ត្រីរងគ្រោះដោយសារអំពើហឹង្សា និងជនពិការ។ លោកបន្តថា បន្ថែមលើនេះ, ក៏មានគម្រោងវិនិយោគលើហេដ្ឋារចនាសម្ព័ន្ធ នៅជនបទផងដែរ មានដូចជា ប្រព័ន្ធធារាសាស្ត្រ បណ្តាញទឹកស្អាត និងបណ្តាញចែកចាយអគ្គិសនី ជាដើម។ អគ្គបណ្ឌិតសភាចារ្យ អូន ព័ន្ធមុនីរ័ត្ន បានសម្តែងនូវអំណរគុណ ចំពោះរដ្ឋាភិបាលអូស្ត្រាលីដែល បន្តជួយគាំទ្រដល់រាជរដ្ឋាភិបាលកម្ពុជា ក្នុងគ្រាដ៏លំបាកនេះ និងបានចូលរួមយ៉ាងសកម្ម និងទាន់ពេលវេលាក្នុងបេសកកម្មប្រយុទ្ធប្រឆាំងនឹងការរីករាលដាលនៃជំងឺកូវីដ-១៩ នៅកម្ពុជា ។ បច្ចុប្បន្ន, ក្នុងនាមរាជរដ្ឋាភិបាលកម្ពុជា, ក្រសួងសេដ្ឋកិច្ច និងហិរញ្ញវត្ថុ បាននិងកំពុងយកចិត្តទុកដាក់ខ្ពស់ លើជីវភាពរស់នៅរបស់ប្រជាជន ក៏ដូចស្ថានភាពនៃធុរកិច្ច រួមទាំងវិនិយោគពីបរទេស ដែលកំពុងទទួលរងគ្រោះដោយសារជំងឺកូវីដ-១៩។ លោកឧបនាយករដ្ឋមន្ត្រីបន្តថា ក្រសួងសេដ្ឋកិច្ច និងហិរញ្ញវត្ថុ មានសេចក្តីសោមនស្សរីករាយ ក្នុងការសហការជាមួយដៃគូអភិវឌ្ឍន៍នានា ដើម្បីកៀរគរធនធានហិរញ្ញវត្ថុសម្រាប់អនុវត្តគោលនយោបាយប្រយុទ្ធប្រឆាំងនឹងជំងឺកូវីដ-១៩, ទ្រទ្រង់ដល់កំណើនសេដ្ឋកិច្ច, និងគាំពារសង្គម ជាពិសេស ផ្តោតលើការជួយដល់ប្រជាជនក្រីក្រ និងជនងាយរងគ្រោះ។ អគ្គបណ្ឌិតសភាចារ្យ អូន ព័ន្ធមុនីរ័ត្ន បានថ្លែងអំណរគុណជាថ្មីម្តងទៀតដល់រដ្ឋាភិបាល និងប្រជាជនអូស្ត្រាលី ដែលបានរួមវិភាគទានដ៏ថ្លៃថ្លាដល់ការអភិវឌ្ឍសេដ្ឋកិច្ច និងសង្គមនៅកម្ពុជា។ ភាគីទាំងពីរនឹងបន្តពូនជ្រុំមូលដ្ឋានគ្រឹះនៃចំណងមិត្តភាព និងកិច្ចសហប្រតិបត្តិការដែលមានស្រាប់ ឲ្យកាន់តែរឹងមាំថែមទៀត៕ | 2020-05-20T17:37:00+07:00 | freshnewsasia.com | https://m.freshnewsasia.com/index.php/en/localnews/159854-2020-05-20-03-37-40.html |
7b0f0c36-80dc-4736-9467-72a985dbdfb5 | អ្នកជំងឺកូវីដជាសះស្បើយអស់ ! សារមន្ទីរនានាទូទាំងប្រទេស បើកឲ្យភ្ញៀវចូលទស្សនានៅខែក្រោយនេះ | ក្រសួងសុខាភិបាល បានផ្ញើលិខិតមួយជូនក្រសួងវប្បធម៌ និងវិចិត្រសិល្បៈដោយស្នើឱ្យមានការបើកដំណើរការសារមន្ទីរនានា នៅក្នុងប្រទេសកម្ពុជាឡើងវិញ ដើម្បីឱ្យភ្ញៀវទេសចរជាតិ និងអន្តរជាតិទស្សនា ចាប់ពីខែមិថុនា ឆ្នាំ២០២០ តទៅ ។ លិខិតរបស់រដ្ឋមន្ត្រីក្រសួងសុខាភិបាល ផ្ញើទៅកាន់រដ្ឋមន្ត្រីក្រសួងវប្បធម៌ បានបញ្ជាក់ថា ក្រសួងសុខាភិបាល សូមធ្វើការណែនាំជូនដល់ក្រសួងវប្បធម៌ និងវិចិត្រសិល្បៈថា មុនពេលបើកដំណើរការនូវសារមន្ទីរឡើងវិញនេះ ត្រូវរៀបចំវិធានការការពារនានាឱ្យរួចជាមុន ដើម្បីចៀសវាងនូវហានិភ័យនៃការចម្លងវីរុសកូវីដ១៩ ដូចជា ការស្កេនកំដៅភ្ញៀវមុនអនុញ្ញាតឱ្យចូលទស្សនាមានប្រើប្រាស់អាល់កុល ឬជែលលាងដៃ និងត្រូវរៀបចំឱ្យមានគម្លាតសុវត្ថិភាពបុគ្គល ព្រមទាំងត្រូវពាក់ម៉ាស់ ហើយត្រូវអនុវត្តឱ្យបានគ្រប់បុគ្គល (ទាំងភ្ញៀវ អ្នកនាំភ្ញៀវ និងអ្នកបម្រើការនៅទីនោះ) និងមិនត្រូវអនុញ្ញាតឱ្យបុគ្គលណាម្នាក់ ដែលមានបញ្ហាសុខភាព ចូលទស្សនាសារមន្ទីរឡើយ ដើម្បីទប់ស្កាត់ការឆ្លងជំងឺកូវីដ-១៩។ គួរបញ្ជាក់ថា ការស្នើឲ្យបើកសារមន្ទីរនេះ ធ្វើឡើងក្រោយពីក្រុមគ្រូពេទ្យកម្ពុជា បានព្យាបាលអ្នកជំងឺកូវីដ១៩ ទាំងអស់នៅកម្ពុជា បានជាសះស្បើយជាស្ថាពរ ៕ | 2020-05-20T14:13:11+07:00 | kbnnews.com | https://kbn.news/archives/162975 |
9d724df5-1796-4d13-9a1a-9baf65b32078 | ពលករខ្មែរ២នាក់លួចឆ្លងដែន! ពេលឃើញទាហានថៃ ភ័យពេករត់ទាក់បន្លាលួស បណ្តាលឲ្យរងរបួសធ្ងន់ម្នាក់ | ពលករខ្មែរពីរនាក់បានលួចរត់ឆ្លងដែនពីប្រទេសថៃ ចូលមកទឹកដីកម្ពុជាវិញ ពេលឃើញទាហានឈុតខ្មៅថៃ ពួកគេភ័យរត់ជាន់បន្លាលួស បណ្ដាលឲ្យរងរបួសធ្ងន់ម្នាក់ និងស្រាលម្នាក់។ ហេតុការណ៍នេះបានកើតឡើងកាលពីវេលា ម៉ោង៥ និង៣០ នាទី ថ្ងៃទី១៩ខែឧសភា ឆ្នាំ២០២០ នៅក្នុងទឹកដីថៃ ទល់មុខដើមស្រល់ក្នុងបរិវេណកាស៊ីណូផ្កាយប្រាំ ស្ថិតក្នុងភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ។ មន្រ្តីនគរបាលការពារព្រំដែនគោក លេខ៩១១ ប៉ុស្តិ៍បឹងសាគូ បានឲ្យដឹងថា មុនពេលកើតហេតុ មានពលករខ្មែរ២នាក់បាននាំគ្នាលួចរត់ឆ្លងដែនពីទឹកដីថៃ ចូលមកទឹកដីកម្ពុជា តាមច្រករបៀងដោយខុសច្បាប់ តាមភូមិសាស្ត្រខាងលើ ។ ពេលឃើញទាហានឈុតខ្មៅថៃ បណ្តាលឲ្យពួកគេភ័យពេក ក៍រត់ទាក់ទាក់បន្លាលួសបណ្តាលឲ្យរងរបួសធ្ងន់ម្នាក់។ ក្រោយពេលកើតហេតុ កម្លាំងវរការពារព្រំដែនគោកលេខ៩១១ ឈរជើងចំណុចនោះ បានចុះទៅជួយពលករម្នាក់ដែលរងរបួសស្រាល ។ ចំណែកពលករដែលរងរបួសធ្ងន់ ត្រូវបានទាហ៊ានថៃ ដឹកយកទៅព្យាបាលនៅមន្ទីរពេទ្យ ស្រុកអារ័ញ្ញ ខេត្តស្រះកែវ ៕ | 2020-05-20T09:51:39+07:00 | kbnnews.com | https://kbn.news/archives/162923 |
edd9eb49-98da-4d30-b449-7a10855da336 | នាយករដ្ឋមន្រ្តីរុស្សុីត្រឡប់មកកាន់ការងារដូចដើមវិញ ក្រោយជាសះស្បើយពីជំងឺ COVID-19 | វិមានក្រឹមឡាំងនៅថ្ងៃអង្គារនេះ បានប្រកាសថា នាយករដ្ឋមន្រ្តីរុស្សុីលោក Mikhail Mishustin បានវិលត្រឡប់មកធ្វើការវិញហើយ បន្ទាប់ពីនាយករដ្ឋមន្ត្រីរូបនេះបានឆ្លងជំងឺ COVID-19 រួចមក។ នេះបើយោងតាមការចេញផ្សាយដោយទីភ្នាក់ងារសារព័ត៌មាន Reuters នាថ្ងៃអង្គារ ទី១៩ ខែឧសភា ឆ្នាំ២០២០។ តាមរយៈសេចក្តីថ្លែងការណ៍របស់ខ្លួន វិមានក្រឹមឡាំងបានបញ្ជាក់ឲ្យដឹងថា ប្រធានាធិបតីរុស្ស៊ី លោក វ៉្លាឌីមៀ ពូទីន បានចុះហត្ថលេខាលើក្រឹត្យមួយ ដែលលុបការផ្ទេរភារកិច្ចជាបណ្តោះអាសន្នរបស់លោក Mishustin ទៅឲ្យឧបនាយករដ្ឋមន្ត្រីទី១ លោក Andrey Belousov ចោលវិញ បន្ទាប់ពីឧបនាយករដ្ឋមន្ត្រីទី១ រូបនេះបានកាន់តួនាទីជានាយករដ្ឋមន្ត្រីស្តីទីរបស់ប្រទេសរុស្ស៊ី ចាប់តាំងពីថ្ងៃទី ៣០ ខែមេសាកន្លងមកនេះ។ គួរជម្រាបថា កាលពីចុងខែមេសាកន្លងទៅនេះ នាយករដ្ឋមន្រ្តីរុស្ស៉ី លោក Mikhail Mishustin បានជម្រាបប្រាប់លោកប្រធានាធិបតី ពូទីន ថា លោកបានឆ្លងជំងឺ COVID-19 ហើយលោកក៏បានស្នើរឲ្យលោកប្រធានាធិបតីរុស្ស៉ី តែងតាំងលោក Andrey Belousov ដែលជាឧបនាយករដ្ឋមន្រ្តីទី១ ធ្វើជានាយករដ្ឋមន្រ្តីស្តីទីជំនួសលោកជាបណ្តោះអាសន្ន នៅពេលលោកត្រូវអវត្តមានដោយសារជំងឺ COVID-19 នេះ ហើយក៏ត្រូវបានលោក ពូទីន ឯកភាព៕ | 2020-05-20T01:28:00+07:00 | freshnewsasia.com | https://m.freshnewsasia.com/index.php/en/internationalnews/159815-2020-05-19-11-28-36.html |
3f5b1ac1-9044-4aaf-8045-1f82406cc9fc | ខេត្តបន្ទាយមានជ័យ បន្តរឹតច្រកព្រំដែនច្រករបៀងនានា ទប់ស្កាត់ការពលករលួចឆ្លងដែនដោយខុសច្បាប់ និងទប់ស្កាត់ការជំងឺកូវីដ១៩ | រដ្ឋបាលខេត្តបន្ទាយមានជ័យ បន្តដាក់ផែនការរឹតបន្តឹតតាមច្រកព្រំដែន ច្រករបៀងនានា ដែលមាននៅក្នុងខេត្ត ដើម្បីទប់ស្កាត់ ការលួចឆ្លងដែនដោយខុសច្បាប់ ចូលទៅក្នុងទឹកដីប្រទេសថៃ ដើម្បីស្វែករកការងារធ្វើ ពិសេសផ្តោតសំខាន់ទប់ស្កាត់ការរីរាលដាល់ជំងឺកូវីដ១៩ ក៏ដូចជាពង្រឹង នូវការគ្របគ្រងការធ្វើដំណើរឆ្លងកាត់ព្រំដែនចេញចូលប្រទេសជិតខាង ការថែរក្សាសន្តិសុខសណ្តាប់ធ្នាប់សាធារណៈ ការពារនូវផលប្រយោជន៍ របស់ប្រជាពលរដ្ឋខ្មែរ និងទប់ស្កាត់ការរីករាលដាលជំងឺកូវីដ១៩ នៅកម្ពុជា។ ការដាក់ចេញផែនរឹតបន្តឹងនេះ ធ្វើឡើងនៅក្នុងកិច្ចប្រជុំគណៈបញ្ជាការឯកភាពរដ្ឋបាល ខេត្តបន្ទាយមានជ័យ នៅថ្ងៃទី១៩ ខែឧសភា ឆ្នាំ២០២០នេះ ក្រោមអធិបតីភាព លោក អ៊ុ រាត្រី អភិបាលខេត្តបន្ទាយមានជ័យ និងជាប្រធានគណៈបញ្ជការឯកភាពរដ្ឋបាលខេត្ត ដែលមានការចូលរួមពីគ្រប់អ្នកពាក់ព័ន្ធ អភិបាលក្រុងស្រុកទាំង៩ កងកម្លាំងទាំង៣ប្រភេទ បានចូលរួមនៅសាលប្រជុំធំ សាលាខេត្តបន្ទាយមានជ័យ។ នាឱកាសនោះ លោក អ៊ុ រាត្រី ក៏បានធ្វើជំរុញដល់សមត្ថកិច្ចពាក់ព័ន្ធ ពិសេសកងកម្លាំងពាក់ព័ន្ធ តាមបន្ទាត់ព្រំដែន ត្រូវសហការការគ្នា ទប់ស្កាត់ពលករ លួចឆ្លងដែនដោយខុសច្បាប់ និងស្រាវជ្រាវរកមុខមេខ្យល់ ដែលបំផុសចលនាលួចឆ្លង ដើម្បីចាត់វិធានការតាមផ្លូវច្បាប់។ ចំណុចនេះ លោកអភិបាលខេត្ត សំណូមពរ និងណែនាំដល់អាជ្ញាធរក្រុង-ស្រុក ត្រូវចុះអប់រំណែនាំដល់ពលរដ្ឋដែលចង់ទៅធ្វើការចំណាកស្រុកទៅក្រៅប្រទេស ដើម្បីឲ្យពួកគាត់យល់ដឹងពីបញ្ហា ដែលយើងកំពុងជួបប្រទះ ពិសេសប្រទេសជិតខាង ដូចជា ប្រទេសថៃ កំពុងតែប្រឈមនឹងការរាត់ត្បាតពីជំងឺកូវីដ១៩។ លោកអភិបាលខេត្ត បានបញ្ជាក់ថា ចំពោះបងប្អូនពលករដែលបានធ្វើការឆ្លងដែលដោយខុសច្បាប់ ពេលឃាត់ និងអប់រំណែនាំរួច ត្រូវដាក់ឲ្យពួកគាត់ នៅដាច់ដោយឡែក រយៈពេល១៤ថ្ងៃសិន ដើម្បីធ្វើការពិនិត្យតាមដានមើលសុខភាព រកមើលជំងឺកូវីដ១៩ នៅក្នុងករណីមានការសង្ស័យ។ មួយរយៈនេះ សង្កេតឃើញថា មានពលរដ្ឋជាច្រើននាក់ បានចាញ់បោកមេខ្យល់នាំលួចឆ្លងដែនដោយខុសច្បាប់ ដើម្បីស្វែងរកការងារធ្វើតាមច្រករបៀងផ្សេង ដែលវាមានហានិភ័យខ្ពស់ ពីការឆ្លងជំងឺកូវីដ១៩ ក៏ដូចជាបន្តរួមគ្នាទប់ស្កាត់ការរាតត្បាតពីជំងឺនេះ។ ប្រមុខរាជរដ្ឋាភិបាលកម្ពុជា តាមរយៈក្រសួងមហាផ្ទៃ កាលពីពេលកន្លងទៅ បានដាក់ចេញវិធានការឲ្យគ្រប់បណ្តាខេត្តជាប់ព្រំដែនប្រទេសជិតខាង ត្រូវទប់ស្កាត់ឲ្យបានពលករខ្មែរ ដែលចាញ់បោកមេខ្យល់លួចឆ្លងដែនទៅធ្វើការនៅប្រទេសជិតខាង ដូចជាប្រទេសថៃជាដើម។ ក្នុងនោះគ្រប់សមត្ថកិច្ចពាក់ព័ន្ធ ត្រូវស្រាវជ្រាវរកមុខមេក្លោង ឬមេខ្យល់ដែលអូសទាញ់ពលករលួចឆ្លងដែន ត្រូវចាត់វិធានការទៅតាមផ្លូវច្បាប់ឲ្យខានតែបាន៕ | 2020-05-19T22:41:00+07:00 | freshnewsasia.com | https://m.freshnewsasia.com/index.php/en/localnews/159787-2020-05-19-08-41-09.html |
6a5d1bfc-7790-44fe-bca2-0d9e02bb9d8d | តំណាងលោកស្រី ម៉ែន សំអន នាំយកថវិកា និងគ្រឿងឧបភោគបរិភោគ ជូនមេភូមិរនះ សង្កាត់កោះដាច់ កំពុងមានជំងឺ | លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្រ្តីក្រសួងទំនាក់ទំនងជាមួយព្រឹទ្ធសភា-រដ្ឋសភា និងអធិការកិច្ច និងជាប្រធានក្រុមការងាររាជរដ្ឋាភិបាល ចុះជួយរាជធានីភ្នំពេញ បានចាត់តាំងលោក ណុប ចាន់ណារិន្ទ អនុរដ្ឋលេខាធិការ និងជាអ្ននាំពាក្យ ក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច នាំយកថវិកាចំនួន ៤សែនរៀល រួមនឹងទឹកដោះគោ មី និងស្ករសមួយចំនួនទៀត ទៅផ្តល់ជូនគ្រូសារលោក ជឺន អុន មេភូមិរនះ សង្កាត់កោះដាច់ ខណ្ឌជ្រោយចង្វារ រាជធានីភ្នំពេញ ដល់គេហដ្ឋាន នៅទី១៩ ខែឧសភា ឆ្នាំ២០២០នេះ។ ការនាំយកថវិកា និងគ្រឿងឧបភោគបរិភោគប្រគល់ជូននាពេលនេះ បានធ្វើឡើងបន្ទាប់ពីទទួលបានសេចក្តីរាយការណ៍ពីលោក ប៉ាត់ អ៊ែល ចៅសង្កាត់កោះដាច់ ខណ្ឌជ្រោយចង្វារ រាជធានីភ្នំពេញ ដែលបានរៀបរាប់ពីជំងឺជាទំងន់របស់លោក ជឺន អុន មេភូមិរនះ កំពុងសម្រាកនៅក្នុងលំនៅដ្ឋានផ្ទាល់ខ្លួន នាថ្ងៃទី១៨ ខែឧសភា ឆ្នាំ២០២០ ម្សិលមិញ។ សូមបញ្ជាក់ថា លោក ជឺន អុន បច្ចប្បន្ន មានអាយុ៧៩ឆ្នាំ មានកូន៦នាក់ លោកជាភូមិរនះ សង្កាត់កោះដាច់ ដែលត្រូវបានប្រជាជន នៅក្នុងមូលដ្ឋានទទួលស្គាល់ថា ជាអ្នកបម្រើប្រជាជនពិតប្រាកដ ស្គាល់ទុក្ខធុរៈរបស់ប្រជាជន ជួយដោះស្រាយបញ្ហា របស់ប្រជាជនជាច្រើនឆ្នាំមកហើយ។ លោក ជឺន អុន បានធ្លាក់ខ្លួនឈឺជាទំងន់អស់រយៈពេលច្រើនថ្ងៃ ហើយបើតាមការរៀបរាប់ពីក្រុមគ្រួសារ បានឱ្យដឹងថា លោកមានជំងឺរលាកសួត រលាកក្រព្រះ និងរលាកពោះវៀនធ្ងន់ធ្ងរ។ ជាមួយនឹងទឹកភ្នែករលីងរលោង របស់អ៊ុស្រីជាភរិយា របស់លោក ជឺន អុន អ៊ុស្រី បានសម្តែងនូវទឹកចិត្តត្រេកអ និងដឹងគុណ ចំពោះការយកចិត្តទុកដាក់ របស់លោកស្រីកិត្តិសង្គហបណ្ឌិត ម៉ែន សំអន រួមនឹងថ្នាក់ដឹកនាំទាំងអស់ ដែលបានយកចិត្តទុកដាក់ ចុះមកសួរសុខទុក្ខដល់លំនៅដ្នាន ក្នុងន័យលើកទឹកចិត្តដល់ក្រុមគ្រួសារ ដែលកំពុងខ្វះខាត។ សូមរំលឹកថា កាលពីថ្ងៃទី១៨ ខែឧសភា ឆ្នាំ២០២០ លោកស្រី អ៊ួង ផល្លា ឃ្លាំង ហួត ប្រធានកិត្តិយស សមាគមនារីកម្ពុជា ដើម្បីសន្តិភាព និងអភិវឌ្ឍន៍ ខណ្ឌជ្រោយចង្វារ រាជធានីភ្នំពេញ និងលោកស្រី កែវ ចន្ទស៊ុនណារី ប្រធានសមាគម ក៏បាននាំយកមកនូវថវិកា និងសម្ភារជាគ្រឿងឧបភោគ បរិភោគ មកផ្តល់ជូនដល់នៅដ្ឋានផងដែរ ក្នុងន័យចូលរួមជួយសម្រួលដល់ការខ្វះខាតចំពោះមុខរបស់គ្រួសារ៕ | 2020-05-19T22:31:00+07:00 | freshnewsasia.com | https://m.freshnewsasia.com/index.php/en/localnews/159786-2020-05-19-08-31-23.html |
32c01282-9a1d-450d-9b83-a18d3d87fc40 | ដើម្បីចូលរួមទប់ស្កាត់ការរាលដាលជំងឺ Covid-19 ប្រើប្រាស់ទឹកលាងដៃសម្លាប់មេរោគ «ក្លិន» គុណភាពល្អ តម្លៃសមរម្យ (Video inside) | ទឹកលាងដៃស្ងួតសម្លាប់មេរោគ រដូវកាលកូវីដ១៩ ជាផលិតផលរបស់ខ្មែរ ផលិតឡើងក្នុងគោលបំណងចូលរួមជួយការពារសុខភាពប្រជាពលរដ្ឋ នៅកម្ពុជាពីការយាយីដោយជំងឺដង្កាត់នានា ពិសេសជួយការពារការឆ្លងជំងឺកូវីដ-១៩ និងក៏ដូចជាដើម្បីចូលរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវី-១៩នេះ។ ទឹកលាងដៃនេះមានការទទួលស្គាល់ពី ISO 9001-2015 រូបមន្តពីប្រទេសកូរ៉េខាងត្បូង។ តាមបណ្តាស្ថាប័នរដ្ឋ ក្រុមហ៊ុននានា និងគ្រួសារនីមួយៗគប្បីមានឧបករណ៍បាញ់វាស់កម្ដៅ ម៉ាស់ ក្រដាសសើមជូតសម្លាប់មេរោគ ជាពិសេសត្រូវមានទឹកលាងដៃស្ងួតសម្លាប់មេរោគម៉ាក «ក្លិន» ព្រោះវាពិតជាមានប្រសិទ្ធភាពក្នុងការសម្អាតដៃរបស់លោកអ្នក។ 098 628 628 កម្ម៉ង់លក់រាយដឹកជញ្ជូនដោយឥតគិតថ្លៃ 012 983 322 សម្រាប់ដៃគូចែកចាយតាមដេប៉ូ និងខេត្ត (តម្លៃពីរោងចក្រ) | 2020-05-19T21:49:00+07:00 | freshnewsasia.com | https://m.freshnewsasia.com/index.php/en/localnews/159771-2020-05-19-07-49-47.html |
40c842cf-596e-45c9-a4dd-01fc0e64c7a6 | លោក ឯម ច័ន្ទមករា៖ សម្ភារការពារជំងឺកូវីដ១៩ អំណោយរបស់អូស្ត្រាលី ពិតជាបានជួយរំលែកទុក្ខលំបាក ដល់បងប្អូនជនមានពិការភាព | លោក ឯម ច័ន្ទមករា អគ្គលេខាធិការនៃអគ្គលេខាធិការដ្ឋានក្រុមប្រឹក្សាសកម្មភាពជនពិការ បានលើកឡើងថា សម្ភារការពារការចម្លងជំងឺកូវីដ-១៩ រួមមានម៉ាស់ការពារការចម្លងរោគ ប្រភេទ Surgical ចំនួន៥២,៥០០ម៉ាស់ ជេលលាងដៃចំនួន ៣,៤៤០ដប និងអាក់កុលចំនួន ៦,០០០ដប ពិតជាបានជួយរំលែកទុក្ខលំបាក ដល់បងប្អូនជនមានពិការភាពក្នុងគ្រាមានអាសន្ន។ លោកថា បើទោះបីជាសម្ភារទាំងនេះ មិនទាន់គ្រប់គ្រាន់សម្រាប់ជនមានពិការភាពទូទាំងប្រទេសក្តី ប៉ុន្តែក៏អាចរំលែកទុក្ខលំបាកមួយគ្រា ក្នុងពេលមាន អាសន្ននេះផងដែរ។ សម្ភារការពារជំងឺកូវីដ១៩ គិតជាទឹកប្រាក់សរុបចំនួនជាង ២ម៉ឺនដុល្លារអាមេរិក ជាអំណោយរបស់រដ្ឋាភិបាលអូស្ត្រាលី តាមរយៈកម្មវិធី ACCESS ដើម្បីចែកជូលដល់មន្ត្រីមានពិការភាពនៃអគ្គលេខាធិការដ្ឋាន ក្រុមប្រឹក្សាសកម្មភាពជនពិការ មជ្ឈមណ្ឌលបុរីទារក និងកុមារជាតិ សមាគមន៍ តន្ត្រីជនពិការ គណៈកម្មាធិការស្ប៉េស្យាលអូឡាំពិក អង្គការផ្ទះក្រវ៉ាន់ សាលាអប់រំពិសេសភ្នំពេញថ្មី អង្គការ PHACHID អង្គការ HHC អង្គការ DDP និងសមាគមន៍សំនៀងតន្ត្រីជនពិការ។ លោក ឯម ច័ន្ទមករា បានលើកឡើងនៅក្នុងពិធី «ប្រគល់-ទទួលសំភារការពារការចម្លងជំងឺកូវីដ-១៩» ធ្វើឡើងក្រោមអធិបតីភាព លោក វង សូត រដ្ឋមន្រ្តីក្រសួងសង្គមកិច្ច អតីតយុទ្ធជន និងយុវនីតិសម្បទា មន្រ្តីក្រសួង និងស្ថាប័ន ដៃគូពាក់ពន្ធជាច្រើនរូបទៀត នៅថ្ងៃទី១៩ ខែឧសភា ឆ្នាំ២០២០ នាទីស្តីការក្រសួងសង្គមកិច្ច។ លោក ឯម ច័ន្ទមករា បានឲ្យដឹងថា តាមការសិក្សាស្រាវជ្រាវបានឲ្យដឹងថា ជនមានពិការភាព មានហានិភ័យខ្ពស់ជាងជនមិនមានពិការភាព ក្នុងការប្រឈមឆ្លងជំងឺកូវីដ-១៩ ដោយសារឧបសគ្គក្នុងការទទួលបានព័ត៌មានស្តីពីការបង្ការ និងអនាម័យ។ ជនមានពិការភាព ត្រូវការពឹងផ្អែកផ្នែកកាយសម្បទាដោយផ្ទាល់ជាមួយបរិស្ថានខាង ក្រៅឬក្រុមជំនួយរបស់ពួកគេ។ ក្នុងន័យនេះ វិធានការណ៍ណែនាំនានា ការគាំទ្រ និងភាពចាំបាច់ផ្សេងៗនៃការបង្ការ ការពារក្នុងអំឡុងពេលនៃការរីករាតត្បាតជាសកលនៃជំងឺកូវីដ-១៩ គឺជាចំនុចសំខាន់បំផុត ដែលត្រូវយកចិត្តទុកដាក់ឱ្យខាងតែបាន។ ផ្ទុយទៅវិញ វិធានការទប់ស្កាត់នៃការរក្សាគម្លាតរវាងបុគ្គលម្នាក់ និងបុគ្គលម្នាក់ទៀត កម្មវិធីដាក់ឱ្យនៅដាច់ដោយឡែក អាចជាបញ្ហាប្រឈម ដែលមិនអាចអនុវត្តជាទូទៅ សម្រាប់ជនមានពិការ ភាពគ្រប់ប្រភេទបានឡើយ ពិសេសជនមានពិការភាព ដែលត្រូវពឹងផ្អែកពីការថែទាំរបស់អ្នកដទៃក្នុងការហូបចុក ស្លៀកសម្លៀកបំពាក់ ឬងូតទឹកជាដើម ដែលអាចប៉ះពាល់ដល់សិទ្ធិជាមូលដ្ឋានរបស់ពួកគេ ក្នុងការទទួលបានអាហាររូបត្ថម្ភ ការថែទាំសុខភាព ទឹកស្អាត អនាម័យ និងការប្រាស្រ័យទាក់ទងជាដើម។ ដោយយល់អំពីស្ថានភាពជាក់ស្តែង នៃលំបាករបស់ជនមានពិការភាព ដូចនេះហើយ ទើបអគ្គលេខាធិការដ្ឋានក្រុមប្រឹក្សាសកម្មភាពជនពិការ ស្នើសុំ ទៅស្ថានទូតអូស្រ្តាលី តាមរយៈកម្មវិធី ACCESS ដើម្បីផ្គត់ផ្គង់សំភារការពារ ការចម្លងជំងឺកូវីដ-១៩ ជូនដល់ជនមានពិការភាព ដែលមិនមានលទ្ធភាព។ បើទោះបីជាសំភារទាំងនេះ មិនទាន់គ្រប់គ្រាន់សម្រាប់ជនមានពិការភាពទូទាំងព្រះរាជាណាចក្រកម្ពុជាក្តី ប៉ុន្តែក៏អាចរំលែកទុក្ខលំបាកមួយគ្រាក្នុងពេលមាន អាសន្ននេះផងដែរ។ ជាមួយគ្នានោះ លោក ផាប្លូ កាង ឯកអគ្គរាជទូតនៃរដ្ឋាភិបាលអូស្ត្រាលីប្រចាំនៅកម្ពុជា បានឲ្យដឹងថា តាមរយៈអង្គការ ACCESS យើងកំពុងធ្វើការក្នុងភាពជាដៃគូ ជាមួយរដ្ឋាភិបាលកម្ពុជា អង្គការសហប្រជាជាតិ និងអង្គការសង្គមស៊ីវិល ដើម្បីកែលំអ និរន្តរភាពគុណភាព និងការដាក់បញ្ចូលសេវាកម្ម នៅក្នុងប្រទេសកម្ពុជា សម្រាប់ជនពិការ និងស្ត្រីដែលរងផលប៉ះពាល់ ដោយអំពើហឹង្សាប្រឆាំងនឹងភេទ។ លោក ផាប្លូ កាង បានបន្ថែនថា ការពិតគឺជនពិការមានហានិភ័យខ្ពស់ ក្នុងការឆ្លងវីរុសឆ្លងដោយសារការរាំងស្ទះ ក្នុងការទទួលបានព័ត៌មាន។ ការលំបាកក្នុងការអនុវត្តវិធានការអនាម័យបង្ការ ការពឹងផ្អែកលើទំនាក់ទំនង រាងកាយជាមួយអ្នកថែទាំ និងស្ថានភាពផ្លូវដង្ហើម បណ្តាលមកពីការចុះខ្សោយជាក់លាក់។ ជនពិការក៏មានហានិភ័យខ្ពស់ ក្នុងការបាត់បង់ការងារ និងប្រភពស្បៀងអាហារ ដោយសារផលប៉ះពាល់ខាងសេដ្ឋកិច្ចនៃមេរោគឆ្លង។ បន្ថែមពីលើនេះ លោក ឯម ច័ន្ទមករា ក៏បានថ្លែងគោរពដឹងគុណ ចំពោះភាពជាអ្នកដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដែលបានយកចិត្តទុកដាក់និងចេញ នូវវិធានការយ៉ាងម៉ឹងម៉ាត់ ក្នុងសង្គ្រោះប្រជាជនកម្ពុជា ពិសេសជនមានពិការភាពឱ្យជៀសឆ្ងាយពីជំងឺកូវីដ១៩ ហើយទទួលបានជោគជ័យជាប្រវត្តិ ជាគំរូលើសកលលោក ដោយកម្ពុជាបានព្យាបាលអ្នកវិជ្ជមានជំងឺកូវីដ១៩ បានជាសះស្បើយ១០០% ហើយគ្មានអ្នកឆ្លងជំងឺសាហាវនេះនាពេលបច្ចុប្បន្ន៕ | 2020-05-19T20:45:00+07:00 | freshnewsasia.com | https://m.freshnewsasia.com/index.php/en/localnews/159761-2020-05-19-06-45-59.html |
bb719713-5e14-468a-93b0-ba21434bb4ee | តំណាង UNICEF ប្រចាំកម្ពុជា វាយតម្លៃខ្ពស់ភាពជាអ្នកដឹកនាំរបស់សម្ដេចតេជោ ហ៊ុន សែន ក្នុងការប្រយុទ្ធនឹងជំងឺកូវីដ១៩ (Video inside) | លោកស្រី Cristian Munduate តំណាងអង្គការ UNICEF ប្រចាំនៅកម្ពុជា បានវាយតម្លៃខ្ពស់ភាពជាអ្នកដឹកនាំ របស់សម្ដេចតេជោ ហ៊ុន សែន នាយករដ្ឋមន្រ្ដីនៃកម្ពុជា ដែលបានដាក់ចេញនូវវិធានការយ៉ាងមានប្រសិទ្ធភាពខ្ពស់ ក្នុងការការពារ ទប់ស្កាត់ ប្រយុទ្ធនឹងជំងឺកូវីដ១៩។ បច្ចុប្បន្នេះ នៅកម្ពុជា មិនមានករណីស្លាប់ និងឆ្លងថ្មី ហើយអ្នកជំងឺកូវីដ១៩ ចំនួន ១២២នាក់ បានជាសះស្បើយត្រលប់ទៅប្រទេស និងផ្ទះរបស់ខ្លួនវិញហើយ ដែលនេះបង្ហាញថា ការដាក់ចេញនូវវិធានការ និងសហការគ្នាបានយ៉ាងល្អ។ លើសពីនោះ សូមកោតសរសើរការអនុវត្ដការងាររបស់រដ្ឋមន្ដ្រីក្រសួងសុខាភិបាល និងមន្ដ្រី រួមទាំងក្រុមគ្រូពេទ្យជួរមុខ ដែលបានលះបង់ និងខិតខំបំពេញកាតព្វកិច្ចយ៉ាងស្វាហាប់ ក្នុងការព្យាបាល និងមើលថែជំងឺឱ្យជាសះស្បើយទាំង១២២នាក់។ ការថ្លែងបែបនេះ របស់លោកស្រី ក្នុងឱកាសចូលជួបសម្ដែងការគួរសម និងជម្រាបលា(ចប់អាណត្ដិនៅកម្ពុជា) រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី១៩ ខែឧសភា ឆ្នាំ២០២០នេះ នាទីស្ដីក្រសួង។ លោកស្រី Cristian Munduate បានថ្លែងបន្ដថា សូមចូលរួមត្រេកអរចំពោះភាពល្អប្រសើរនេះ ក៏ប៉ុន្ដែ លោកស្រី ក៏បានលើកឡើងពីការបន្ដប្រុងប្រយ័ត្ន និងរក្សាវិធានការការពារ ទប់ស្កាត់ ប្រយុទ្ធនឹងជំងឺកូវី១៩នេះ ព្រោះជំងឺនេះមិនទាន់រលាយ បាត់ពីភពផែនដីនោះទេ គឺនៅបន្ដរាតត្បាតយ៉ាងសាហាវនៅលើសកលោក។ ជាការឆ្លើយតប រដ្ឋមន្ដ្រី ម៉ម ប៊ុនហេង ក៏បានបញ្ជាក់ផងដែរថា ។ រដ្ឋមន្ដ្រីក្រសួងសុខាភិបាល បានថ្លែងបន្ដថា ។ ក្នុងការឱកាសនោះ រដ្ឋមន្ដ្រី ម៉ម ប៊ុនហេង បានថ្លែងអំណរគុណដល់ UNICEF ដែលតែងតែសហការល្អ គាំទ្រដល់ប្រតិបត្ដិការនានារបស់ក្រសួងសុខាភិបាល ជាពិសេស សកម្មភាពក្នុងការជួយលើកកម្ពស់សុខុមាលភាព កុមារ ទារក និងមាតានៅកម្ពុជា៕ | 2020-05-19T20:12:00+07:00 | freshnewsasia.com | https://m.freshnewsasia.com/index.php/en/localnews/159758-2020-05-19-06-12-55.html |
b9b2764d-34e7-4a6c-b814-c217f0668c52 | ឧត្តមសេនីយ៍ឯក យឹម លាង ប្រគល់រថយន្ដ៣គ្រឿងដល់នាយកដ្ឋាននគរបាលការពារ និងរំលឹកឲ្យនគរបាលត្រូវគោរពច្បាប់ចរាចរណ៍ និងថែរក្សាអនាម័យបង្ការជំងឺកូវីដ១៩ | ឧត្តមសេនីយ៍ឯក យឹម លាង អគ្គស្នងការរងនគរបាលជាតិ បានរំលឹកនាយនគរបាល នាយនគរបាលរង នៅក្នុងនាយកដ្ឋាននគរបាលការពារទាំងអស់ ត្រូវធ្វើជាគំរូល្អក្នុងការគោរពច្បាប់ចរាចរណ៍ផ្លូវគោក និងចូលរួមអនុវត្តន៍នូវសេចក្ដីជូនដំណឹងរបស់ ក្រសួងសុខាភិបាល ស្ដីពីការទប់ស្កាត់ ប្រយុទ្ធប្រឆាំងនឹងជំងឺកូវីដ១៩ ឲ្យបានល្អប្រសើរ។ ថ្លែងក្នុងពិធីប្រគល់ថយន្ត៣គ្រឿង និងថវិកា៤លានរៀល ដល់នាយកដ្ឋាននគរបាលការពារ ដែលជាអំណោយរបស់នាយឧត្តមសេនីយ៍ សន្តិបណ្ឌិត នេត សាវឿន អគ្គស្នងការនគរបាលជាតិ នាព្រឹកថ្ងៃទី១៩ ខែឧសភា ឆ្នាំ២០២០នេះ ឧត្តមសេនីយ៍ឯក យឹម លាង បានលើកឡើងថា នគរបាល នៃនាយកដ្ឋានការពារ គឺជានាយកដ្ឋានមួយ ដែលត្រូវបានឲ្យយាមការ និងការពារសន្តិសុខគ្រប់ពេលវេលាដល់ឥស្សរជន ស្ថានទូត និងនិវេសនដ្ឋាន នៃអង្គទូតនានាប្រចាំនៅកម្ពុជា ប្រកបដោយសុវត្ថិភាព។ ឧត្តមសេនីយ៍ឯក យឹម លាង បានជំរុញនគរបាលការពារទាំងអស់ បន្តខិតខំកិច្ចការពារសុវត្ថិភាព ដល់ឥស្សរជន ឲ្យបានល្អបន្ថែមទៀត ខណៈនាយកដ្ឋាននគរបាលការពារ នៃអគ្គស្នងការដ្ឋាននគរបាលជាតិនេះ ត្រូវបានអង្គទូត និងអង្គការនានាប្រចាំនៅកម្ពុជា បានកោតសរសើរចំពោះភាពអត់ធ្មត់ខ្លាំង ក្នុងកិច្ចការពារទាំងយប់ទាំងថ្ងៃននោះ។ ឧត្តមសេនីយ៍ឯក យឹម លាង ថ្លែងយ៉ាងដូច្នេះថា ។ ឧត្តមសេនីយ៍ឯក យឹម លាង ក៏បានអំពាវនាវដល់នគរបាលការពារទាំងអស់ ត្រូវយកចិត្តទុកដាក់ខ្ពស់ និងធ្វើជាគំរូដ៏ល្អ ដល់ប្រជាពលរដ្ឋ ចំពោះការអនុវត្តច្បាប់ចរាចរណ៍ផ្លូវគោកឲ្យបានខ្ជាប់ខ្ជួន ដោយទៅណាមមកណា ត្រូវពាក់មួកសុវត្ថិភាពម៉ូតូ ត្រូវមានកញ្ចក់ និងបើកបររថយន្តត្រូវពាក់ ខ្សែក្រវ៉ាត់ ខណៈដែលការអនុវត្តនូវច្បាប់ចរាចរណ៍ថ្មីនេះ នឹងមិនមានការលើកលែង បើទោះបីជាខ្លួនជានគរបាលក៏ដោយនោះ៕ | 2020-05-19T18:25:00+07:00 | freshnewsasia.com | https://m.freshnewsasia.com/index.php/en/localnews/159736-2020-05-19-04-25-42.html |
6b3b17c8-3056-4f26-ad0c-9308fbc04733 | អភិបាលខេត្តកំពង់ឆ្នាំង ណែនាំអាជ្ញាធរស្រុក ក្រុងទាំង៨ ជំរុញការផ្សព្វផ្សាយពីវិធីការពារជំងឺកូវីដ១៩ ដល់ប្រជាពលរដ្ឋ និងសហគមន៍បន្តទៀត | អភិបាលខេត្តកំពង់ឆ្នាំងលោក ឈួរ ច័ន្ទឌឿន នារសៀលថ្ងៃទី១៨ ខែឧសភា ឆ្នាំ២០២០ បានណែនាំឱ្យអភិបាលស្រុកក្រុងទាំង៨ យកចិត្តទុកដាក់បន្ថែម ដោយត្រូវចុះទៅដល់មូលដ្ឋានរបស់ប្រជាពលរដ្ឋ ពិសេសណែនាំដល់ចៅសង្កាត់ និងមេឃុំ បន្តផ្សព្វផ្សាយពីវិធីការពារនិងទប់ស្កាត់ការឆ្លងជំងឺកូវីដ-១៩ ដល់ប្រជាពលរដ្ឋ និងសហគមន៍ ពោលគឺបើឃើញថា កន្លែងណាឬតំបន់ណាមួយមានការប្រមូលផ្ដុំខុសពីអ្វីដែលជាការណែនាំរបស់ក្រសួងសុខាភិបាល ត្រូវតែពន្យល់និងណែនាំឱ្យពួកគាត់ បានយល់ពីអ្វីដែលជាការណែនាំ របស់ក្រសួងសុខាភិបាល ដើម្បីធ្វើយ៉ាងណាទប់ស្កាត់ឱ្យបាននូវជំងឺហៅកូវីដ១៩ នេះ។ លោក ឈួរ ច័ន្ទឌឿន បានបន្តថា អាជ្ញាធរមូលដ្ឋានត្រូវគ្រប់គ្រងឲ្យបាននូវពលករមកពីប្រទេសថៃ និងមកពីប្រទេសផ្សេងៗទៀតមករស់នៅក្នុងមូលដ្ឋានដោយត្រូវធ្វើ របាយការណ៍ជាក់លាក់ មករដ្ឋបាលខេត្ត និងមន្ទីរសុខាភិបាលដើម្បីដាក់ឲ្យពួកគាត់នៅដាច់ដោយឡែកពីគេឯងក្នុងរយៈពេល ១៤ថ្ងៃ។ ការអនុវត្តបែបនេះមិនត្រឹមតែ ជួយពួកគាត់នោះទេ តែយើងអាចជួយគ្រួសារគាត់ និងសហគមន៍រស់នៅរបស់គាត់ឲ្យជៀសផុតពីជំងឺកូវីដ១៩នេះផងដែរ។ លោកក៏បានបញ្ជាក់ផងដែរថា ក្នុងស្ថានភាពបែបនេះរហូតតទៅថ្ងៃមុខ បើមិនមានអ្វីប្រែប្រួលទេនោះប្រទេសកម្ពុជាយើងគឺអាចរួចចាកផុតពីជម្ងឺកូវីដ១៩នេះហើយ ពេលនោះសេដ្ឋកិច្ច និងអ្វីៗគ្រប់យ៉ាងវានឹងល្អប្រសើរជាធម្មតាឡើងវិញ។ ដូច្នេះយើងត្រូវតែរួមគ្នាដើម្បីអនុវត្តការងារនេះឲ្យបានជោគជ័យបន្ថែមទៀត កុំមានការធ្វេសប្រហែស ឲ្យសោះខណៈយើងទទួលបានជោគជ័យ ជំហានទី១ហើយនោះ។ ចំណែកបងប្អូនពលករមកពីក្រៅប្រទេស ពិសេសប្រទេសថៃបើមានបញ្ហាខ្វះខាតត្រូវជួយដោះស្រាយគាត់ បើដោះស្រាយមិនបានរាយការណ៍មករដ្ឋបាលខេត្តភ្លាម។ ពាក់ព័ន្ធនឹងម៉ាស់ និងទឹកលាងដៃ។ លោកក៏បានសូមឱ្យអាជ្ញាធរមូលដ្ឋានពន្យល់ឱ្យអ្នកសង្ស័យមានជំងឺក៏ដូចពលរដ្ឋទូទៅដែរ ដើម្បីជៀសផុតពីជំងឺឆ្លងត្រូវនាំគ្នា ពាក់ម៉ាស់ក្នុងករណីចាំបាច់ និងលាងដៃជាប្រចាំជៀស វាងឆ្លងទៅអ្នកដ៏ទៃនិងក្រុមគ្រួសារ។ រីឯក្នុងប្រតិបត្តិការបង្ការទប់ស្កាត់ជម្ងឺកូវីដ-១៩ កន្លងមកនេះ គឺពិតជាបង្ហាញឲ្យឃើញពីការខិតខំប្រឹងប្រែងរបស់អាជ្ញាធរមូលដ្ឋាន ក៏ដូចជាសមត្ថកិច្ចទាំងអស់ដែលបាន រួមគ្នាទប់ស្កាត់នូវជំងឺរាតត្បាត ដ៏សាហាវនេះបានយ៉ាងផុលផុស។ ប៉ុន្តែទោះបីជាយ៉ាងណា លោក ឈួរ ច័ន្ទឌឿន ក៏បានធ្វើការណែនាំឲ្យអាជ្ញាធរក៏ដូចជាសមត្ថកិច្ច ទាំងអស់កុំភ្លេចខ្លួនត្រូវតែមានការប្រុងប្រយ័ត្នខ្ពស់ ចំពោះការរីករាលដាលនៃជំងឺនេះ ដោយត្រូវចុះណែនាំប្រជាពលរដ្ឋនៅតាមសហកមន៍ឲ្យចេះការពារខ្លួនទៅ តាមការណែនាំរបស់ក្រសួងសុខាពិបាល មិនត្រូវធ្វេសប្រហែសឡើយទោះបី ជាប្រទេសយើងឆ្លងផុតរលកកំណាចទី១នេះក៏ដោយ៕ | 2020-05-19T18:20:00+07:00 | freshnewsasia.com | https://m.freshnewsasia.com/index.php/en/localnews/159734-2020-05-19-04-20-36.html |
1e679fa3-422f-44d1-b5fe-f5afd7f67020 | សុន្ទរកថារដ្ឋមន្រ្តីក្រសួងសុខាភិបាល ថ្លែងអំពីការប្រយុទ្ធជំងឺកូវីដ១៩ ក្នុងឱកាសចូលរួមមហាសន្និបាតសុខភាពពិភពលោកលើកទី៧៣ តាមប្រព័ន្ធវីដេអូអនឡាញ | លោក ម៉ម ប៊ុនហេង រដ្ឋមន្រ្តីក្រសួងសុខាភិបាល កាលពីថ្ងៃទី១៨ ខែឧសភា ឆ្នាំ២០២០ កន្លងទៅនេះ បានចូលរួមមហាសន្និបាតសុខភាពពិភពលោកលើកទី៧៣ (WHA73) ដែលរៀបចំឡើងតាមប្រព័ន្ធវីដេអូនអនឡាញ។ | 2020-05-19T17:54:00+07:00 | freshnewsasia.com | https://m.freshnewsasia.com/index.php/en/localnews/159726-2020-05-19-03-54-53.html |
5ae5ed40-e021-4018-aaa1-f40fd0352fb7 | អាមេរិកឡាទីនក្លាយជាចំណុចផ្ទុះថ្មីនៃ COVID-19 និងកំពុងអំពាវនាវឲ្យមាន ការប្រយុទ្ធប្រឆាំងជំងឺនេះជាសកល (Video inside) | ចំនួនករណីឆ្លង COVID-19 នៅអាមេរិកឡាទីន នៅតែបន្តកើនឡើងយ៉ាងគំហុក ខណៈបណ្តាប្រទេសក្នុងតំបន់ បាននិងកំពុងអំពាវនាវឲ្យមានកិច្ចសហប្រតិបត្តិការជាសកល ដើម្បីលុបបំបាត់ជំងឺរាតត្បាតសកលមួយនេះ។ នេះបើតាមការចេញផ្សាយ ដោយទីភ្នាក់ងារព័ត៌មានស៊ីនហួរ នាព្រឹកថ្ងៃអង្គារ ទី១៩ ខែឧសភា ឆ្នាំ២០២០។ នៅក្នុងមហាសន្និបាតអង្គការសុខភាពពិភពលោកខួបលើកទី ៧៣ ដែលបានធ្វើឡើងតាមរយៈវីឌីអូ Conference កាលពីថ្ងៃចន្ទសប្តាហ៍នេះ រដ្ឋមន្រ្តីក្រសួងសុខាភិបាលគុយបា លោក ចូស អាំងហ្គែល ផរថល (Jose Angel Portal) បានលើកឡើងថា ជំងឺ COVID-19 គឺជាបញ្ហាប្រឈមសកល ដែលមិនស្គាល់ព្រំដែន មនោគមវិជ្ជា ឬកម្រិតនៃការអភិវឌ្ឍន៍ឡើយ។ វាកំពុងធ្វើតេស្តសាកល្បង លើប្រព័ន្ធសុខាភិបាលទាំងអស់នៅជុំវិញពិភពលោក ក៏ដូចជាតេស្តសាកល្បងលើសមត្ថភាពរបស់យើង ក្នុងការឆ្លើយតបនឹង ជំងឺរាតត្បាតសកលមួយនេះ។ លោក Jose Angel Portal បានសង្កត់ធ្ងន់យ៉ាងបញ្ជាក់ថា ។ ជុំវិញការលើកឡើងរបស់ដ្ឋមន្រ្តីក្រសួងសុខាភិបាលគុយបារូបនេះ ភាគីអាហ្សង់ទីនឯណោះវិញ ក៏បានបង្ហាញការចូលរួមជាមួយប្រទេសគុយបា ក្នុងការគាំទ្រអង្គការសុខភាពពិភពលោក និងជំរុញឲ្យមានកិច្ចសហប្រតិបត្តិការរួមគ្នាថែមទៀត ដើម្បីដោយស្រាយវិបត្តសកលមួយនេះ។ រដ្ឋមន្រ្តីសុខាភិបាលអាហ្សង់ទីនលោក ហ្គីន ហ្គន់ហ្សាលែស ហ្គាសៀ (Gines Gonzalez Garcia) បានសម្តែងនូវការគាំទ្រ រាល់គំនិតផ្តួចផ្តើមទាំងក្នុងតំបន់ និងពិភពលោក ដែលសំដៅពង្រឹងសកម្មភាពប្រយុទ្ធប្រឆាំងនឹងជំងឺ COVID-19។ គួរជម្រាបថា នារយៈពេលចុងក្រោយនេះ ដោយមើលឃើញពីការកើនឡើងយ៉ាងគំហុក នៃចំនួនករណីឆ្លង COVID-19 អង្គការសុខភាពពិភពលោក បានប្រកាសចាត់ទុកទ្វីបអាមេរិកទាំងពីរ ជាចំណុចផ្ទុះឡើងថ្មីនៃជំងឺរាតត្បាតសកលមួយនេះ។ ប្រេស៊ីលដែលជាប្រទេសរងគ្រោះធ្ងន់ធ្ងរជាងគេបំផុត នៅអាមេរិកឡាទីន បានកត់ត្រាចំនួនអ្នកឆ្លងសរុប ២៥៥,៣៦៨ករណី និងស្លាប់ ១៦,៨៥៣នាក់ ខណៈចំនួនករណីឆ្លងនៅប្រទេសប៉េរូវិញ បានកើនជិតដល់ ១០០,០០០ករណីហើយ គិតត្រឹមថ្ងៃចន្ទម្សិលមិញនេះ៕ | 2020-05-19T17:32:00+07:00 | freshnewsasia.com | https://m.freshnewsasia.com/index.php/en/internationalnews/159724-2020-05-19-03-32-27.html |
fd45bbda-f235-44ab-8e48-b6021def4a8a | តាមការប៉ាន់ស្មានរបស់អ្នកវិទ្យាសាស្ត្រ និងអង្គការសុខភាពពិភពលោក ជំងឺកូវីដ-១៩ អាចនឹងបន្តមានវត្តមាន ជាច្រើនឆ្នាំទៅមុខទៀត | ភ្នំពេញ៖ ក្រសួងសុខាភិបាលកម្ពុជា បានប្រកាសថា បើតាមការប៉ាន់ស្មាន របស់អ្នកវិទ្យាសាស្ត្រ ក៏ដូចជាអង្គការសុខភាពពិភពលោក ជំងឺកូវីដ-១៩ អាចនឹងបន្តមានវត្តមានជាច្រើនឆ្នាំទៅមុខទៀតដោយមកទល់ពេលនេះ ក៏ពុំទាន់រកឃើញវ៉ាក់សាំង ឬថ្នាំព្យាបាលមានប្រសិទ្ធភាពសម្រាប់ជំងឺកូវីដ១៩នេះនៅឡើយ ។ បើតាមសេចក្តីជូនព័ត៌មានរបស់ក្រសួងសុខាភិបាលកម្ពុជា ស្តីពីការចូលរួមរបស់ក្រសួងសុខាភិបាលកម្ពុជា ក្នុងមហាសន្និបាតសុខភាពពិភពលោកលោកទី ៧៣ តាមរយៈប្រព័ន្ធវីដេអូ កាលពីថ្ងៃទី ១៨ ឧសភា ឆ្នាំ២០២០ ។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាលកម្ពុជា នាឱកាសចូលរួមក្នុងមហាសន្និបាតតាមរយៈប្រព័ន្ធវីដេអូ បានថ្លែងថា ចាប់ពីថ្ងៃទី២៧ ខែមករា ឆ្នាំ២០២០ រហូតមកដល់ថ្ងៃទី១៦ ខែឧសភា ឆ្នាំ២០២០ ប្រទេសកម្ពុជា បានប្រឹងប្រែង អស់ពីសមត្ថភាព ដើម្បីឆ្លើយតបយ៉ាងឆាប់រហ័ស ក្នុងការទប់ស្កាត់ជំងឺរាតត្បាតនេះ ប្រកបដោយប្រសិទ្ធភាព និងបានព្យាបាលអ្នកជំងឺកូវីដ-១៩ សរុបចំនួន១២២ករណី បានជាសះស្បើយទាំងអស់ (១០០%)។ ទោះបីជាបច្ចុប្បន្ន កម្ពុជាមិនមានអ្នកជំងឺ កូវដ-១៩ កំពុងសម្រាកព្យាបាល នៅមន្ទីរពេទ្យ មិនមានករណីឆ្លងថ្មី ដែលត្រូវបានរកឃើញ និងមិនមានស្លាប់ តែដោយសារជំងឺកូវីដ-១៩ នៅមានស្ថានភាព មិនទាន់ធូរស្រាល នៅក្នុងប្រទេស ជាច្រើននៅ លើសកលលោក និងនៅក្នុងតំបន់នៅឡើយ ។ ឯកឧត្តមរដ្ឋមន្ត្រីក្រសួងសុខាភិបាល បានអំពាវនាវនិងលើកទឹកចិត្ត ឲ្យប្រជាពលរដ្ឋគ្រប់រូប និងអ្នកផ្តល់សេវាសុខាភិបាល មានការយល់ដឹង បន្តអនុវត្តវិធានការការពារ ការចម្លងវីរុសកូវីដ-១៩ ដោយអនុវត្តការផ្លាស់ប្តូរកែប្រែទម្លាប់ និងឥរិយាបថ នៃការរស់នៅរបស់ខ្លួន ឲ្យស្របតាមរបត់នៃការរស់នៅ “សភាពធម្មតាតាមបែបគន្លងថ្មី ក្នុងបរិបទប្រយុទ្ធនឹងជំងឺកូវីដ១៩” និងកាត់បន្ថយផលប៉ះពាល់ នៃជំងឺកូវីដ-១៩ មកលើសុខភាពផ្លូវចិត្ត របស់ប្រជាពលរដ្ឋ និងអ្នកផ្តល់សេវាសុខាភិបាល ។ បើតាមការប៉ាន់ស្មាន របស់អ្នកវិទ្យាសាស្ត្រ ក៏ដូចជាអង្គការសុខភាពពិភពលោក ជំងឺកូវីដ-១៩ អាចនឹងបន្តមានវត្តមាន ជាច្រើនឆ្នាំទៅមុខទៀត ដោយមកទល់ពេលនេះ ក៏ពុំទាន់រកឃើញវ៉ាក់សាំង ឬថ្នាំព្យាបាលមានប្រសិទ្ធភាព សម្រាប់ជំងឺកូវីដ-១៩ នេះនៅឡើយ ។ ដូច្នេះប្រជាជនកម្ពុជានឹងត្រូវបន្ត រស់នៅដោយមានការប្រុងប្រយ័ត្ន និងចូលរួមបង្ការជំងឺនេះ តាមរយៈអនាម័យដៃស្អាត ការ ពាក់ម៉ាស (ក្នុងករណីចាំបាច់) ប្រើកន្សែង ឬក្រម៉ា ឬ ក្រដាសជូតមាត់សម្រាប់ខ្ទប់មាត់ នៅពេលក្អក កណ្តាស់ និងការរក្សាគម្លាតសង្គម និងមិនត្រូវមានការជួបជុំគ្នា ក្នុងទ្រង់ទ្រាយធំ ។ អ្នកផ្តល់សេវាសុខាភិបាលទាំងអស់ ត្រូវបន្តផ្តល់សេវា ពិនិត្យ និងព្យាបាលនៅក្នុងស្ថានភាព ប្រឈមនឹងជំងឺកូវីដ-១៩ជាបន្តទៅទៀតផងដែរ ។ បច្ចុប្បន្នមិនមានអ្នកជំងឺកូវីដ-១៩ សម្រាកព្យាបាលនៅតាមមន្ទីរពេទ្យ និងមិនមានករណីឆ្លងថ្មីដែលត្រូវបានរកឃើញ និងមិនមានករណីស្លាប់ដោយសារតែកូវីដ-១៩ ក៏ដោយ «តែដោយសារតែកូវីដ-១៩ នៅមានស្ថានភាពមិនទាន់ធូរស្រាលនៅក្នុងប្រទេសជាច្រើននៅលើសកលលោក និងនៅក្នុងតំបន់នៅឡើយ» ដូច្នេះលោករដ្ឋមន្ត្រីបានអំពាវនាវ និងលើកទឹកចិត្តដល់ពលរដ្ឋកម្ពុជាគ្រប់រូប និងអ្នកផ្តល់សេវាសុខាភិបាលមានការយល់ដឹង បន្តអនុវត្តវិធានការការពារការចម្លងវីរុសនេះ ដោយអនុវត្តការផ្លាស់ប្តូរកែប្រែទម្លាប់ និងឥរិយាបទនៃការរស់នៅរស់ខ្លួនឲ្យស្របតាមរបត់នៃការរស់នៅ «សភាពធម្មតាតាមបែបគន្លងថ្មី ក្នុងបរិបទប្រយុទ្ធនឹងជំងឺកូវីដ-១៩» និងកាត់បន្ថយផលប៉ះពាល់នៃវីរុសឆ្លងមួយនេះ មកលើសុខភាពផ្លូវចិត្តរបស់ប្រជាពលរដ្ឋ និងអ្នកផ្តល់សេវាសុខាភិបាល ។ ចំពោះវិធានការឆ្លើយតប ទៅនឹងការរីករាលដាលនៃជំងឺកូវីដ-១៩ កម្ពុជាបានប្រកាន់ យកអភិក្រមរដ្ឋាភិបាល ទាំងមូល និងសង្គមទាំងមូល។ រាជរដ្ឋាភិបាលកម្ពុជាបាន បង្កើតគណៈកម្មការជាតិ ប្រយុទ្ធនឹងជំងឺកូវីដ-១៩ ដឹកនាំដោយ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា គណៈកម្មការអន្តរក្រសួង ដើម្បីប្រយុទ្ធនឹងជំងឺកូវីដ-១៩ ដឹកនាំដោយ លោក ម៉ម ប៊ុនហេង រដ្ឋមន្ត្រីក្រសួងសុខាភិបាលកម្ពុជា និងគណៈកម្មការរាជធានី អភិបាល នៃគណៈអភិបាលរាជធានី ផែនការមេសម្រាប់ឆ្លើយតប ទៅនឹងជំងឺ គ្មានករណីកូវីដ-១៩ ដឹកនាំដោយអភិបាលនៃគណៈអភិបាលរាជធានីខេត្តទាំង២៥។ ជាមួយគ្នានេះដែរ កម្ពុជាបានបង្កើត និងកំពុងអនុវត្តនូវផែនការមេសម្រាប់ឆ្លើយតបទៅនឹងជំងឺកូវីដ១៩ ដែលផ្តោតលើសេណារីយ៉ូទី៣ផ្សេងគ្នា ៖ សេណារីយ៉ូទី១ ៖ គ្មានករណីកូវីដ ១៩ ឬមានករណីមួយចំនួនតូចដំបូង សេណារីយ៉ូទី២ ៖ មានករណីកូវីដ១៩ ជាចង្កោម សេណារីយ៉ូទី៣ ៖ មានការរាតត្បាតករណីកូវីដ១៩ ក្នុងសហគមន៍។ កម្ពុជាបានបង្កើត និងអនុវត្តនូវផែនការឆ្លើយតបជំងឺកូវីដ១៩ ស្របតាមការណែនាំរបស់អង្គការសុខភាពពិភពលោក ដែលមានវិស័យអាទិភាពចំនួន ៩ រួមមាន៖ ទី៖(១) ការរៀបចំផែនការ និងការគ្រប់គ្រងហេតុការណ៍ចំពោះមុខ ទី៖(២) ការតាមដាន និងការវាយតម្លៃហានិភ័យ ទី៖(៣) ការរៀបចំមន្ទីរពិសោធន៍ ទី៖(៤) សេវាថែទាំ សុខភាព និងការគ្រប់គ្រងការព្យាបាល ទី៖(៥) ការបង្ការ និងត្រួតពិនិត្យការចម្លងរោគ ទី៖(៦) វិធានការសុខភាព សាធារណៈមិនពាក់ព័ន្ធនឹងឱសថ ទី៖(៧) ទំនាក់ទំនង ហានិភ័យ ទី៖(៨) ការគ្រប់គ្រងច្រកចេញចូលនៅព្រំដែន និងទី៖ (៩) ប្រតិបត្តិការភស្តុភារ ។ ឯកឧត្តមរដ្ឋមន្ត្រី បានមានប្រសាសន៍ថា ប្រទេសកម្ពុជា ជាប្រទេសតូច តែមានបេះដូងធំ ដែលត្រូវបានគេ ទទួលស្គាល់ ជាសកលសម្រាប់ការ គ្រប់គ្រងព្រឹត្តិការណ៍ នាវាទេសចរណ៍ MS Westerdam កាលពីខែកុម្ភៈ ឆ្នាំ២០២០ កន្លងទៅ ដោយ សម្តេចតេជោនាយករដ្ឋមន្ត្រីកម្ពុជា នៃប្រទេសកម្ពុជា បានសម្រេចឱ្យ នាវាខ្នាតយក្សនេះ ចូលចតនៅកំពង់ផែខេត្តព្រះសីហនុ នេះបញ្ជាក់ឱ្យឃើញពីសណ្តានចិត្ត ល្អប្រពៃ និងបេះដូងមនុស្សធម៌ ពិតប្រាកដ ព្រមទាំងការគោរពសិទ្ធិរស់រានមាន ជីវិតរបស់អ្នកដំណើរជិត ៣.០០០នាក់ នៅលើនាវា នេះ របស់ សម្តេចតេជោនាយករដ្ឋមន្ត្រីកម្ពុជា ។ គួរឱ្យកត់សម្គាល់ ក្នុងអំឡុងពេល មានការរាតត្បាតវីរុស ចេញរោគសញ្ញាជំងឺផ្លូវចិត្ត មួយចំនួនដូចជា កូវីដ-១៩ ប្រជាជន និងអ្នកផ្តល់សេវាថែទាំសុខភាព ស្តេស (Stress) ធ្លាក់ទឹកចិត្ត (Depression) ថប់អារម្មណ៍ (Arixiety) និងសំរាន្តមិនលក់ (Insomnia) ជាពិសេសអ្នកជំងឺកូវីដ-១៩ និងអ្នកប៉ះពាល់។ ការប៉ះពាល់លើ សុខភាពផ្លូវចិត្តនេះ សេដ្ឋកិច្ចគ្រួសារក្នុង គឺអាចបណ្តាលមក ពីការភ័យខ្លាចជំងឺ ក៏ដូចជាការប៉ះពាល់ ជាអវិជ្ជមាន លើស្ថានភាព អំឡុងពេលនៃ ការរាតត្បាតនេះ។ លើសពីនេះទៀត ករណីនៃការរើសអើង ជាតិសាសន៍ ដែលទាក់ទងនឹងជំងឺកូវីដ-១៩ ត្រូវបានគេរាយការណ៍ ជាបន្តបន្ទាប់នៅក្នុងប្រទេស មួយចំនួនផងដែរ ។ ដើម្បីកាត់បន្ថយ ផលប៉ះពាល់លើសុខភាពផ្លូវចិត្ត របស់ប្រជាជនកម្ពុជា ក្រសួងសុខាភិបាល សូមសំណូមពរឲ្យស្ថាប័ន ពាក់ព័ន្ធទាំងអស់យកចិត្តទុកដាក់ និងចូលរួមជួយសម្រាល ឬកាត់បន្ថយផលប៉ះពាល់ផ្សេងៗ ដែលលេចចេញ ពីបទអន្តរាគមន៍ទាំងឡាយ សម្រាប់ទប់ស្កាត់ ការរីករាលដាលនៃវីរុសកូវីដ-១៩ នៅកម្ពុជា។ បុគ្គលម្នាក់ៗ ក៏ត្រូវយកចិត្តទុកដាក់ លើសុខភាពរបស់ខ្លួន និងសមាជិកគ្រួសារខ្លួន ដោយឈរលើគោលការណ៍ រក្សាអនាម័យ ហូបម្ហូបអាហារ ដែលមានប្រយោជន៍ដល់សុខភាព និងធ្វើការហាត់ប្រាណឲ្យបានទៀតទាត់។ ការចូលរួមជួយគ្នាទៅវិញទៅមក នៅក្នុងសហគមន៍ ឬការចូលរួមអភិសង្គម ក៏អាចជាសកម្មភាពមួយដែល មានប្រសិទ្ធភាព ក្នុងការលើកកំពស់សុខភាពផ្លូវចិត្តផងដែរ។ ជាការចាំបាច់ ដែលបុគ្គលមានរោគសញ្ញាផ្លូវចិត្ត រ៉ាំរ៉ៃ ត្រូវស្វែងរក សេវាសុខភាពផ្លូវចិត្ត នៅតាមមន្ទីរពេទ្យរដ្ឋ ដើម្បីជួយពិនិត្យ និងព្យាបាល បានទាន់ពេល ។ សម្រាប់អ្នកផ្តល់ សេវាសុខាភិបាល គ្រឹះស្ថានសុខាភិបាល ត្រូវយកចិត្តទុកដាក់រៀបចំ ឲ្យមានបទអន្តរាគមន៍ សេវាសុខភាពផ្លូវចិត្តសម្រាប់អ្នកជំងឺ និងអ្នកផ្តល់សេវាជួរមុខទាំងអស់។ លើសពីនេះ ក្រសួងសុខាភិបាល ក៏បាននិងកំពុងពង្រឹងការផ្តល់ សេវាថែទាំសុខភាពបឋម នៅតាមមូលដ្ឋានសុខាភិបាល សាធារណៈ ទាំងអស់ដើម្បី ឲ្យមានលក្ខណៈសមស្រប ទៅនឹងបរិបទ នៃប្រទេសកម្ពុជា ក្នុងពេលដែលជំងឺកូវីដ-១៩ មានវត្តមាននៅលើពិភព លោកនៅឡើយ ។ បងប្អូនគ្រូពេទ្យជួរមុខទាំងអស់ បានប្រយុទ្ធនឹងសត្រូវ ដ៏កាចសាហាវ ដែលមើលមិនឃើញនឹង ភ្នែកដោយសេចក្តីក្លាហាន ជាទីបំផុត និង ការលះបង់ខ្ពស់ ហើយក៏ពុំមានគ្រូពេទ្យកម្ពុជា ណាម្នាក់ទទួលរងគ្រោះ ដោយសារការឆ្លងវីរុសកូរីដ-១៩នោះដែរ ក៏ប៉ុន្តែការប្រុងប្រយ័ត្ន និងការប្រតិបត្តិខ្ជាប់ខ្ជួននូវវិធានការការពារ ការចម្លងវីរុសកូវី៥-១៩ ត្រូវតែបន្តអនុវត្ត សម្រាប់បុគ្គលគ្រប់រូប ស្របតាមបរិបទការពាររលកទីពីរ នៃការចម្លង វីរុសកូវីដ-១៩នៅកម្ពុជា ។ លោករដ្ឋមន្ត្រី បានបញ្ជាក់ថា ប្រទេសកម្ពុជាគាំទ្រយ៉ាងពេញទំហឹង ចំពោះភាពជាអ្នកដឹកនាំ និងការសម្របសម្រួល របស់អង្គការសុខភាព ពិភពលោកក្នុងការឆ្លើយតប ជាសកលចំពោះជំងឺកូវីដ-១៩ សុខភាពពិភពលោក និងបណ្តាប្រទេសនានាព្រមទាំងបន្តកិច្ចសហការជាមួយអង្គការ ក៏ដូចជាដៃគូអភិវឌ្ឍន៍ដើម្បីប្រយុទ្ធនឹងជំងឺថ្មីនេះ៕ | 2020-05-19T14:31:03+07:00 | cen.com.kh | https://cen.com.kh/archives/208423.html |
4add7386-3280-4677-a18c-1dd496d23e62 | BREAKING: ក្រសួងសុខាភិបាលកម្ពុជា ប្រកាសច្រានចោលទាំងស្រុងលើព័ត៌មានករណីបុរសជនជាតិវៀតណាមមានជំងឺកូវីដ១៩ ចេញពីកម្ពុជា (Video inside) | ក្រសួងសុខាភិបាលកម្ពុជា នៅយប់ថ្ងៃទី១៨ ខែឧសភា ឆ្នាំ២០២០នេះ បានចេញសេចក្តីប្រកាសច្រានចោលទាំងស្រុងលើព័ត៌មានដែលបានចុះផ្សាយដោយកាសែតព័ត៌មានរបស់វៀតណាមឈ្មោះ Vietnam News ស្តីពីករណីបុរសជនជាតិវៀតណាមម្នាក់ដែលបានចាកចេញពីកម្ពុជា មានផ្ទុកជំងឺកូវីដ១៩។ ករណីនេះក្រសួងសុខាភិបាលកម្ពុជា និងអាជ្ញាធរនៃខេត្តសៀមរាប បានរុករកស្រាវជ្រាវដោយយកចិត្តទុកដាក់ជាទីបំផុត និងជាបន្ទាន់ តែមិនមានឈ្មោះជនជាតិវៀតណាម ដូចការចុះផ្សាយនៅក្នុងកាសែតវៀតណាម នៅខេត្តសៀមរាបនោះទេ ហើយការលើកឡើងថា ជនជាតិវៀតណាមរូបនេះរស់នៅខេត្តសៀមរាបមានផ្ទុកជំងឺកូវីដ១៩នោះ ក៏មិនមែនជាការពិតទេ។ | 2020-05-19T02:47:00+07:00 | freshnewsasia.com | https://m.freshnewsasia.com/index.php/en/localnews/159705-2020-05-18-12-47-47.html |
0529d53e-d74a-420b-8e97-effd12ba8df8 | លោក គុណ ញឹម បន្តនាំអំណោយចែកជូនអង្គការផ្ទះបាយកុមារ និងណែនាំពង្រឹងការអនុវត្តវិធានការបង្ការជំងឺកូវីដ | លោក គុណ ញឹម ប្រតិភូរាជរដ្ឋាភិបាលទទួលបន្ទុកជាអគ្គនាយក នៃអគ្គនាយកដ្ឋានគយ និងរដ្ឋាករកម្ពុជា អមដោយថ្នាក់ដឹកនាំ និងមន្ត្រីនៃអគ្គនាយកដ្ឋានគយ និងរដ្ឋាករកម្ពុជា ថ្ងៃទី១៨ ខែឧសភា ឆ្នាំ២០២០ បានចុះសួរសុខទុក្ខ និងនាំយកអំណោយឧបត្ថម្ភដល់អង្គការផ្ទះបាយកុមារ ស្ថិតនៅក្នុងសង្កាត់បឹងកេងកង៣ ខណ្ឌបឹងកេងកង រាជធានីភ្នំពេញ។ តាមការលើកឡើងរបស់លោក ង៉ូវ ឈីវ ប្រធានអង្គការផ្ទះបាយកុមារ អង្គការនេះបាននិងកំពុងទទួលកុមារចាប់ពី ៣០០-៣៥០ នាក់ក្នុងមួយថ្ងៃៗមកទទួលយកអាហារមួយចម្អែតសម្រាកលេង (មិនស្នាក់នៅជាអចិន្ត្រៃយ៍) អាន សរសេរ កាត់សក់ កាត់ក្រចក និងងូតទឹកសម្អាតខ្លួន។ បច្ចុប្បន្នដោយសារវិបត្តិជំងឺកូវីដ ១៩ ដើម្បីចូលរួមទប់ស្កាត់ការឆ្លងរាតត្បាតក្នុងសហគមន៍ អង្គការផ្ទះបាយកុមារបានផ្អាកដំណើរការចម្អិនអាហារជូនកុមារដូចសព្វដង ប៉ុន្តែបានចែកជាគ្រឿងឧបភោគបរិភោគជូនដល់កុមារៗដែលមកដល់អង្គការ និងនៅតាមកន្លែងស្នាក់នៅជំនួសវិញ។ លើសពីនេះ អង្គការក៏មានបេសកកម្មជួយជំរុញ និងលើកទឹកចិត្តឱ្យកុមារចូលរៀននៅសាលារដ្ឋផងដែរ។ លោក គុណ ញឹម និងសហការីបានយកអំណោយឧបត្ថម្ភដល់អង្គការផ្ទះបាយកុមារសម្រាប់ចែកជូនដល់កុមារចំនួន ៦០ នាក់ និងសម្រាប់ទុកចែកជូនកុមារប្រមាណ ៣០០ នាក់ទៀតនាថ្ងៃបន្តបន្ទាប់ ព្រមទាំងជូននាយកគ្រប់គ្រង បុគ្គលិកបម្រើការ និងយុវជនស្ម័គ្រចិត្តនៅផ្ទះបាយកុមារចំនួន ២៧ រូបជាគ្រឿងឧបភោគបរិភោគ សម្ភារសម្អាត និងថែរក្សាអនាម័យ រួមមាន៖ អង្ករ ២០បាវ មី ១០កេសធំ ស្ករស ២បាវ ទឹកស៊ីអ៉ីវ ១០យួរ ទឹកត្រី ១០យួរ ប្រេងឆា ១០ដប (៥លីត្រ) ស្ករស ២បាវ (៥០ គីឡូក្រាម) ភេសជ្ជៈ ១០កេស សាប៊ូម្សៅ ៥កេស សាប៊ូដុំលាងដៃ ២កេស ភេសជ្ជៈ ១០កេស អាល់កុល ២កាន (ស្មើនឹង ៦០លីត្រ) ម៉ាស់ ៥០០បន្ទះ ប្រដាប់វាស់សីតុណ្ហភាព ១គ្រឿង ប្រេងកូឡា ៣៦ដប ព្រមទាំងថវិកាមួយចំនួនផងដែរ។ នាឱកាសនេះ លោក គុណ ញឹម បានគូសបញ្ជាក់ថា ការរាតត្បាតនៃជំងឺកូវីដ-១៩ នៅមិនទាន់ថមថយនៅឡើយក្នុងប្រទេសជាច្រើនទាំងក្នុងតំបន់និងពិភពលោកទាំងមូល បើទោះបីរលកទី១នៃការរាតត្បាតជំងឺកូវីដ-១៩ នៅកម្ពុជាត្រូវបានបញ្ចប់តាមរយៈការព្យាបាលឱ្យជាសះស្បើយទាំងស្រុងនៃអ្នកជំងឺកូវីដ-១៩ ទាំង១២២នាក់ កន្លងមកថ្មីៗក្តី ក៏ជំងឺនេះនៅតែជាការគម្រាមនិងអាចបង្កជាហានិភ័យដល់ប្រទេសកម្ពុជាដដែល ប្រសិនបើពលរដ្ឋកម្ពុជា ក៏ដូចជាកុមារដ៏កម្សត់ដែលកំពុងមានវត្តមាននៅទីនេះ មានការធ្វេសប្រហែស មិនយកចិត្តទុកដាក់អនុវត្តឱ្យបានខ្ជាប់ខ្ជួនតាមវិធានការ និងការណែនាំនានារបស់រាជរដ្ឋាភិបាល និងក្រសួងសុខាភិបាល ដូចជា ការលាងដៃឱ្យបានញឹកញាប់ ការរក្សាអនាម័យផ្ទាល់ខ្លួននៅពេលក្អកឬកណ្តាស់ ការរក្សាគម្លាតសុវត្ថិភាពសង្គម និងបុគ្គល ការពាក់ម៉ាស់ក្នុងករណីចាំបាច់ ចៀសវាងទីកន្លែងជួបជុំដែលមានមនុស្សច្រើនកុះករជាដើម។ សូមបញ្ជាក់ជម្រាបថា អង្គការផ្ទះបាយកុមារគឺជាគោលដៅទី៤ នៃការផ្តល់ជំនួយឧបត្ថម្ភរបស់មូលនិធិសប្បុរសធម៌ នៃអគ្គនាយកដ្ឋានគយនិងរដ្ឋាករកម្ពុជា ដើម្បីជួយទ្រទ្រង់ដល់ជនទ័លក្រ កុមារកំព្រា ជនងាយរងគ្រោះ និងក្រុមសេដ្ឋកិច្ចក្រៅប្រព័ន្ធតូចតាចដែលរងផលប៉ះពាល់ដោយសារការរាតត្បាតនៃជំងឺកូវីដ-១៩៕ | 2020-05-19T02:17:00+07:00 | freshnewsasia.com | https://m.freshnewsasia.com/index.php/en/localnews/159703-2020-05-18-12-17-57.html |
834d1515-7d12-45be-bb2f-c6db05498a9e | មូលនិធិខ្មែរចំណាកស្រុកសម្ដេចតេជោសែន ផ្ញើញត្តិគាំទ្រ និងអរគុណសម្តេចតេជោ ដាក់ចេញវិធានការយកឈ្នះលើជំងឺកូវីដ១៩ | អ្នកជំងឺកូវីដ១៩ ចំនួន១២២នាក់ នៅកម្ពុជា ត្រូវបានព្យាបាលឱ្យជាសះស្បើយអស់ហើយកាលពីថ្ងៃទី១៦ ខែឧសភា កន្លងទៅថ្មីៗនេះ ហើយមកដល់ពេលនេះក៏មិនអ្នកកើតជំងឺនេះថ្មីផងដែរ។ កម្ពុជា ជាប្រទេសមួយក្នុងចំណោមប្រទេសតិចតួចបំផុតលើពិភពលោក ដែលបានព្យាបាលអ្នកជំងឺកូវីដ១៩ ឱ្យជាសះស្បើយទាំងស្រុង និងគ្មានអ្នកស្លាប់ដោយសារជំងឺមួយនេះ។ លទ្ធផលដ៏ល្អប្រសើរនេះ ត្រូវបានគេផ្តល់តម្លៃខ្ពស់បំផុតចំពោះការដាក់ចេញនូវវិធានការ និងចំណាត់ការប្រកបដោយប្រសិទ្ធភាពខ្ពស់ពីសំណាក់សម្តេចតេជោ ហ៊ុន សែន នាយករដ្ឋមន្ត្រីកម្ពុជា។ ថ្នាក់ដឹកនាំសមាជិក សមាជិកា នៃមូលនិធិ នៅថ្ងៃទី១៨ ខែឧសភា ឆ្នាំ២០២០នេះ បានចេញញត្តិគោរពផ្ញើជូនសម្តេចតេជោ ហ៊ុន សែន បង្ហាញពីការគាំទ្រ និងថ្លែងអំណរគុណសម្តេចតេជោ ដែលបានប្រឹងប្រែងគិតគូរ ដាក់ចេញចំណាត់ការ និងវិធានការទាំងឡាយ ប្រកបដោយប្រសិទ្ធភាពខ្ពស់ក្នុងការការពារអាយុជីវិតប្រជាពលរដ្ឋខ្មែរពីជំងឺកូវីដ១៩។ | 2020-05-19T01:42:00+07:00 | freshnewsasia.com | https://m.freshnewsasia.com/index.php/en/localnews/159702-2020-05-18-11-42-35.html |
a6a9673f-dea6-4422-8a90-375dacf9a70a | អាជ្ញាធរប្រជុំទប់ស្កាត់ប្រជាពលរដ្ឋ នៅតែលួចឆ្លងដែនខុសច្បាប់ចូលទៅប្រទេសថៃ តាមច្រករបៀង នៅខេត្តបាត់ដំបង ដើម្បីការពារជំងឺ COVID-19 | នារសៀលថ្ងៃទី១៨ ខែឧសភា ឆ្នាំ២០២០ គណ:បញ្ជាការរដ្ឋបាលខេត្តបាត់ដំបង បានបើកកិច្ចប្រជុំផ្សព្វផ្សាយសេចក្តីជូនដំណឹងស្តីពីការទប់ស្កាត់ប្រជាពលរដ្ឋខ្មែរ កុំឲ្យឆ្លងដែនខុសច្បាប់ចូលទៅប្រទេសថៃ តាមច្រករបៀងនានា ក្រោមវត្តមានលោក ងួន រតនៈ ប្រធានគណៈបញ្ជាការឯកភាពរដ្ឋបាលខេត្ត និងមានចូលរួមពីថ្នាក់អភិបាលរងខេត្ត ថ្នាក់មេបញ្ជាការយោធភូមិភាគទី៥ ថ្នាក់តំបន់ប្រតិបត្តិការសឹករងក្រុង-ស្រុកខេត្ត មេបញ្ជាការអភិបាលក្រុង ស្រុក មន្ទីរអង្គភាពនានាជុំវិញខេត្ត កងរាជអាវុធហត្ថខេត្ត ស្នងការនគរបាលខេត្ត កងនគរបាល យោធាវរសេនាតូចការពារព្រំដែនគោក និងមន្រ្តីពាក់ព័ន្ធចូលរួមជាច្រើនរូបទៀត។ នៅក្នុងកិច្ចប្រជុំនោះ លោក ងួន រតនៈ បានអនុញ្ញាតឱ្យប្រធានអង្គភាពនីមួយៗឡើងរាយការណ៍ពីបញ្ហា ដែលកើតមានឡើង តាមជំនាញរបស់ខ្លួន ក្នុងនោះលោកបានសង្កត់ធ្ងន់អំពីការឆ្លងដែន ខុសច្បាប់នៅតាមច្រករបៀងនានាព្រំដែនកម្ពុជា-ថៃ កន្លងមក។ នៅក្នុងកិច្ចប្រជុំនេះដែរ សមត្ថកិច្វពាក់ព័ន្ធបានបង្ហាញពីការលំបាកមួយចំនួនដែលខាងភាគីថៃ មិនសហការល្អជាមួយភាគីខ្មែរ ដោយពេលខ្លះខ្មែរយើងបានបិទមិនឲ្យចេញចូល ឆ្លងដែន តែថៃលួចឲ្យចេញចូលឆ្លងដែន ដើម្បីយកលុយពីប្រជាពលរដ្ឋខ្មែរផងដែរ។ ម្យ៉ាងវិញទៀត ពលករខ្មែរបានឆ្លងដែនតាមមេខ្យល់ដឹកនាំ ឬថៅកែថៃអនុញ្ញាតឲ្យចូលទៅទឹកដីថៃ។ លោកឧត្តមសេនីយ៍ទោ ចាន់ រដ្ឋា មេបញ្ជាការរងយោធភូមិភាគទី៥ ទទួលបន្ទុកកិច្ចការព្រំដែនគោក បានបញ្ជាក់ថា ករណីពលករលួចឆ្លងដែនដោយខុសច្បាប់នៅតាមច្រករបៀងនានា ដែលក្រសួងមហាផ្ទៃ បានសម្រេចឲ្យបិទច្រករបៀងទាំងស្រុងទូទាំងប្រទេស មិនឲ្យមានបើកបន្តទៀត គឺដើម្បីទប់ស្កាត់ការឆ្លងជំងឺ COVID-19 ជាថ្មីម្តងទៀត។ លោកឧត្តមសេនីយ៍ទោ ចាន់ រដ្ឋា បានបន្តថា ករណីពលករឆ្លងដែនខុសច្បាប់ដើម្បីទៅធ្វើការនៅប្រទេសថៃកន្លងមក ពលករខ្លះគឺមានការបាត់ខ្លួនដោយសារថៃបាញ់សម្លាប់ ចោល ពលករខ្មែរខ្លះទៀតបានជាប់ទោសដោយបទល្មើសព្រៃឈើ និងបទល្មើសផ្សេងៗទៀត។ លោក ងួន រតនៈ បានបញ្ជាក់ថា ។ លោកអភិបាលខេត្តបាត់ដំបង បានធ្វើការបូកសរុប ក្នុងកិច្ចប្រជុំនេះដោយរំលឹក និងជំរុញដល់សមត្ថកិច្ចពាក់ព័ន្ធទាំងអស់ផ្សេងទៀតថា ត្រូវសហការគ្នារក្សាការពារសន្តិសុខ និងការងារផ្សេងៗទៀត ជូនប្រជាពលរដ្ឋ នៅតាមមូលដ្ឋាននានា ក្នុងខេត្តរស់នៅ គ្មានការភ័យខ្លាចបានសុខសាន្ត និងសុវត្ថិភាពផងដែរ៕ | 2020-05-19T00:52:00+07:00 | freshnewsasia.com | https://m.freshnewsasia.com/index.php/en/localnews/159693-2020-05-18-10-52-42.html |
0f7d3028-44e2-4d98-8eaf-490ff99feed7 | កាកបាទក្រហមកម្ពុជា សូមថ្លែងអំណរគុណ Nestle Indochina ឧបត្ថម្ភថវិកា ៣ម៉ឺនដុល្លារ ដល់កាកបាទក្រហមកម្ពុជា សម្រាប់ចូលរួមក្នុងការប្រយុទ្ធប្រឆាំងជំងឺកូវីដ-១៩ នៅកម្ពុជា | កាកបាទក្រហមកម្ពុជា សូមថ្លែងអំណរគុណយ៉ាងជ្រាលជ្រៅចំពោះ Nestle Indochina ដែលបានឧបត្ថម្ភថវិកាចំនួន ៣០,០០០ដុល្លារ (បីម៉ឺនដុល្លារអាមេរិក) ដល់កាកបាទក្រហមកម្ពុជា សម្រាប់ចូលរួមក្នុងការប្រយុទ្ធប្រឆាំងជំងឺកូវីដ-១៩ នៅកម្ពុជា៕ | 2020-05-18T23:23:00+07:00 | freshnewsasia.com | https://m.freshnewsasia.com/index.php/en/localnews/159673-2020-05-18-09-23-06.html |
311f4049-22a1-40c4-89f8-c2d5fa97ba3d | អភិបាលខេត្តកំពត ក្រើនរំលឹកពលរដ្ឋ ត្រូវបន្តការពារខ្លួនពីជំងឺកូវីដ១៩ និងប្រុងប្រយ័ត្នចំពោះគ្រោះធម្មជាតិ | លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត បានក្រើនរំលឹកដល់ប្រជាពលរដ្ឋ ត្រូវបន្តការពារខ្លួនពីជំងឺកូវីដ១៩ បើទោះបីស្ថានភាពនៅកម្ពុជាធូរស្រាលជាងមុន និងត្រូវប្រុងប្រយ័ត្នចំពោះគ្រោះថ្នាក់ធម្មជាតិផ្សេងៗផងដែរ ព្រោះរដូវកាលធ្លាក់ភ្លៀងបានមកដល់ហើយ។ លោក ជាវ តាយ ថ្លែងបែបនេះ នៅព្រឹកថ្ងៃទី១៨ ខែឧសភា ឆ្នាំ ២០២០នេះ ក្នុងឱកាសបានដឹកនាំមន្ត្រី និងអាជ្ញាធរពាក់ព័ន្ធ ជាច្រើនរូប ចុះផ្ដល់អំណោយមនុស្សធម៌ របស់សាខាកាកបាទក្រហមកម្ពុជាខេត្តកំពត ជូនដល់ប្រជាពលរដ្ឋ ងាយរងគ្រោះចំនួន១០០ គ្រួសារ នៅស្រុកកំពង់ត្រាច និងស្រុកដងទង់ ដែលបានធ្វើឡើងនៅសាលាវិទ្យាល័យព្រះបិតាជាតិ ក្នុងស្រុកកំពង់ត្រាច។ លោកអភិបាលខេត្ត បានបន្ថែមថា ។ លោកបន្តថា ដោយរដូវនេះ គឺជារដូវភ្លៀង សូមមានការប្រុងប្រយ័ត្នខ្ពស់ នូវគ្រោះមហន្តរាយ ធម្មជាតិផ្សេងៗ ពិសេសផ្គរ រន្ទះ ឬខ្យល់ព្យុះជាផ្ដើម ហើយក៏ត្រូវតែយកចិត្តទុកដាក់ ជំរុញការងារបង្កបង្កើនផលដាំដុះ ចិញ្ចឹមសត្វរួមផ្សំ ដើម្បីបានផ្គត់ផ្គង់ជួយសម្រាលការលំបាកខ្វះខាតជីវភាពគ្រួសារ។ ក្នុងពិធីផ្តល់អំណោយ ជូនប្រជាពលរដ្ឋនោះ លោក ជាវ តាយ បានប្រសាសន៍ផ្តាំផ្ញើ សួរសុខទុក្ខពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្តេចតែងតែគិតគូរ ពីសុខទុក្ខ របស់ប្រជាពលរដ្ឋជួបការលំបាក អ្នកមានជំងឺ ជនងាយរងគ្រោះ និងជនរងគ្រោះដោយគ្រោះមហន្តរាយផ្សេងៗ មិនប្រកាន់រើសអើងវណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ។ ចំពោះអំណោយដែលបានផ្តល់ជូនប្រជាពលរដ្ឋទាំង១០០ គ្រួសារនាពេលនេះ ក្នុងនោះមកពីស្រុកកំពង់ត្រាច ចំនួន៥០គ្រួសារ និងស្រុកដងទង់ ចំនួន៥០គ្រួសារ។ ក្នុងមួយគ្រួសារ អង្ករ២៥គីឡូក្រាម, មី១កេស, ទឹកត្រី១យួរ, អំបិល២គីឡូក្រាម, ម្រេច១កញ្ចប់, ទឹកសុទ្ធ១កេស និងថវិកាមួយចំនួនផងដែរ៕ | 2020-05-18T23:07:00+07:00 | freshnewsasia.com | https://m.freshnewsasia.com/index.php/en/localnews/159672-2020-05-18-09-07-25.html |
43d505e1-5bb4-49d4-8e53-a8575e6f02ad | គ្មានករណីបុរសវៀតណាមមានជំងឺកូវីដ១៩ ចេញពីកម្ពុជា ដូចព័ត៌មានវៀតណាមផ្សាយនោះទេ | រាជធានីភ្នំពេញ ៖ ក្រសួងសុខាភិបាលកម្ពុជា បានច្រានចោលទាំងស្រុងលើសារព័ត៌មានមួយចំនួនរបស់ប្រទេសវៀតណាម ដែលបានចុះផ្សាយព័ត៌មានក្លែងក្លាយថា មានបុរសជនជាតិវៀតណាមម្នាក់ដែលបានចាកចេញពីខេត្តសៀមរាប មានផ្ទុកជំងឺកូវីដ១៩ ។ ពាក់ព័ន្ធករណីនេះ ក្រសួងសុខាភិបាលកម្ពុជា និងអាជ្ញាធរនៃខេត្តសៀមរាប បានរុករកស្រាវជ្រាវដោយយកចិត្តទុកដាក់ជាទីបំផុត និងជាបន្ទាន់ តែមិនមានឈ្មោះជនជាតិវៀតណាម ដូចការចុះផ្សាយនៅក្នុងសារព័ត៌មានវៀតណាមនោះទេ ហើយការលើកឡើងថា ជនជាតិវៀតណាមរូបនេះរស់នៅខេត្តសៀមរាប មានផ្ទុកជំងឺកូវីដ១៩នោះ ក៏មិនមែនជាការពិតដែរ ។ សូមជម្រាបដែរថា សេចក្តីប្រកាសរបស់ក្រសួងសុខាភិបាលកម្ពុជា ចុះថ្ងៃទី១៨ ខែឧសភា ឆ្នាំ២០២០ មានដូចខាងក្រោមនេះ៖ | 2020-05-18T20:54:27+07:00 | kbnnews.com | https://kbn.news/archives/162724 |
d9806270-ee3b-45a7-b2e5-05c78d90c3ef | រដ្ឋបាលរាជធានីភ្នំពេញ ជូនដំណឹង និងណែនាំម្ចាស់ភោជនីយដ្ឋាន និងអាហារដ្ឋានទាំងអស់ត្រូវបន្តអនុវត្ដវិធានការការពារជំងឺកូវីដ-១៩ (Video inside) | រដ្ឋបាលរាជធានីភ្នំពេញ នៅថ្ងៃទី១៨ ខែឧសភា ឆ្នាំ២០២០នេះ បានចេញជូនដំណឹង ដល់ម្ចាស់ភោជនីយដ្ឋាន និងអាហារដ្ឋានទាំងអស់ឲ្យមានការប្រុងប្រយ័ត្ន ចំពោះជំងឺកូវីដ-១៩ ខណៈដែលសង្កេតឃើញថា ប្រជាពលរដ្ឋមួយចំនួនហាក់មិនមានការភ័យខ្លាច និងបាត់ការប្រុងប្រយ័ត្ន។ បើតាមសេចក្ដីជូនដណឹង, រដ្ឋបាលរាជធានីភ្នំពេញ សង្កេតឃើញថា ប្រជាពលរដ្ឋមិនមានការភ័យខ្លាច និងបាត់ការប្រុងប្រយ័ត្ន ចំពោះជំងឺកូវីដ-១៩ ហើយនៅតាម ភោជនីយដ្ឋាន និងអាហារដ្ឋានមួយចំនួន ខ្វះការប្រុងប្រយ័ត្ន ទាំងម្ចាស់ភោជនីយដ្ឋាន និងភ្ញៀវ ដោយពុំបានអនុវត្តតាមការណែនាំ របស់ក្រសួងសុខាភិបាល។ ម្ចាស់អាជីវកម្មភោជនីយដ្ឋាន និងអាហារដ្ឋានទាំងអស់ នៅរាជធានីភ្នំពេញ ត្រូវគោរពឲ្យបានត្រឹមត្រូវ តាមការណែនាំរបស់ក្រសួងសុខាភិបាល ស្ដីពី ផែនការទប់ស្កាត់ការរីករាលដាលនៃជំងឺកូវីដ-១៩ (Covid-19)។ ត្រូវរៀបចំឲ្យមានទឹកអាល់កុល ឬជែល សម្រាប់លាងដៃ នៅមុខច្រកទ្វារចេញ-ចូល និងត្រូវចាត់តាំង បុគ្គលិកធ្វើការវាស់កំដៅភ្ញៀវទាំងអស់ មុននឹងអនុញ្ញាតឲ្យចូលក្នុងភោជនីយដ្ឋាន ឬអាហារដ្ឋាន ត្រូវរក្សាគម្លាតសង្គមឲ្យបានត្រឹមត្រូវ តាមការណែនាំរបស់ក្រសួងសុខាភិបាល។ រដ្ឋបាលរាជធានីភ្នំពេញ បានបញ្ជាក់ទៀតថា ក្នុងករណីម្ចាស់ភោជនីយដ្ឋាន និងអាហារដ្ឋានណា មិនអនុវត្តតាមការណែនាំនេះ រដ្ឋបាលរាជធានីភ្នំពេញ នឹងបិទអាជីវកម្មភោជនីយដ្ឋាន និងអាហារដ្ឋាននោះ ជាបណ្ដោះអាសន្ន៕ | 2020-05-18T18:07:00+07:00 | freshnewsasia.com | https://m.freshnewsasia.com/index.php/en/localnews/159621-2020-05-18-04-07-51.html |
07b251c0-a848-4535-8d8c-e54c9103fab9 | អ្នកជំងឺ COVID-19 ក្នុងប្រទេសចិន ថយមកនៅត្រឹម៨២នាក់ប៉ុណ្ណោះ ដែលកំពុងសម្រាកព្យាបាលនៅមន្ទីរពេទ្យ (Video inside) | ក្នុងរបាយការណ៍នាថ្ងៃចន្ទនេះ របស់អាជ្ញាធរសុខាភិបាលចិន បានបង្ហាញថា ចំនួនអ្នកជំងឺ COVID-19 ដែលកំពុងបន្តទទួលការព្យាបាលនៅតាមមន្ទីរពេទ្យក្នុងប្រទេសចិន គឺបានថយមកនៅត្រឹម៨២នាក់ប៉ុណ្ណោះ។ នេះបើតាមការចេញផ្សាយដោយទីភ្នាក់ងារព័ត៌មាន ស៊ីនហួរ នៅថ្ងៃចន្ទ ទី១៨ ខែឧសភា ឆ្នាំ២០២០។ យោងតាមរបាយការណ៍ដដែល អ្នកជំងឺ COVID-19 ១១នាក់ទៀត ទើបតែបានចាកចេញពីមន្ទីរពេទ្យ ក្រោយជាសះស្បើយ ធ្វើឲ្យចំនួនអ្នកជំងឺសរុបដែលបានត្រឡប់ទៅផ្ទះវិញកើនដល់៧៨,២៣៨នាក់។ សម្រាប់ចំនួនអ្នកឆ្លងថ្មី ដែលត្រូវបានរាយការណ៍នៅថ្ងៃចន្ទនេះ គឺមាន៧នាក់ ក្នុងនោះ៤នាក់ជាករណីនាំចូល ធ្វើឲ្យចំនួនអ្នកដែលបានឆ្លងជំងឺ COVID-19 សរុបនៅចិន កើនដល់៨២,៩៥៤នាក់។ គួរជម្រាបថា សម្រាប់ចំនួនអ្នកជំងឺ COVID-19 ដែលបានបាត់បង់ជីវិតវិញ គឺនៅត្រឹម៤,៦៣៤នាក់ដដែល ដោយគ្មានអ្នកស្លាប់ថ្មីឡើយ។ តួលេខទាំងនេះគឺមិនរាប់បញ្ចូលករណីនៅក្នុងទីក្រុងហុងកុង ម៉ាកាវ និងកោះតៃវ៉ាន់នោះទេ៕ | 2020-05-18T16:42:00+07:00 | freshnewsasia.com | https://m.freshnewsasia.com/index.php/en/internationalnews/159611-2020-05-18-02-42-25.html |
8d5bb01c-8676-4ee5-ae3a-94f2dc833dec | ប្តីប្រពន្ធស្រវឹងស្រាជក់បារីបោះកន្ទុយចោលលើចំបើង ឆ្លងឆេះផ្ទះស្លាប់ម្តាយជរាក្នុងភ្នក់ភ្លើង | ប្តីប្រពន្ធ២នាក់ ចេះផឹកស្រាដូចគ្នា កុំឲ្យអ្នកណាច្រណែនអ្នកណា លុះពេលស្រវឹងធ្លាក់ភ្នែក បានបោះកន្ទុយបារីចោលលើគំនរចំបើងក្រោមផ្ទះ បណ្តាលឲ្យអណ្តាត់ភ្លើងឆ្លងឆេះផ្ទះខ្ទេចអស់ ព្រមផ្តាច់ជីវិតម្តាយជរា ស្លាប់ក្នុងភ្នក់ភ្លើងយ៉ាងអាណោចអាធ័ម។ ករណីអគ្គិភ័យនេះ បានកើតឡើងកាលពីវេលាម៉ោង២០និង៣០នាទី ថ្ងៃទី១៧ ខែឧសភា ឆ្នាំ២០២០ ផ្ទះដែលរងការឆេះបំផ្លាញនោះ មានទំហំ៦ម៉ែត្រគុណនឹង៧ម៉ែត្រ សង់ពីឈើប្រក់ស័ង្កសី ជញ្ជាំងស័ង្កសី ជារបស់ឈ្មោះផាន់ គន់ ភេទប្រុស អាយុ៤៦ឆ្នាំ និងប្រពន្ធឈ្មោះឃឹម ហ៊ុន អាយុ៤៥ឆ្នាំ នៅភូមិញញាលៀង ឃុំអង្គររាជ្យ សមត្ថកិច្ចឲ្យដឹងថា ហេតុការណ៍នេះ ស្រ្តីចាស់ជរា ឈ្មោះ អ៊ាង សូត្រ អាយុ៨៥ឆ្នាំ ជាម្តាយម្ចាស់ផ្ទះស្លាប់ក្នុងភ្លក់ភ្លើង និងខូចខាតម៉ូតូ១1គ្រឿង, កង់២គ្រឿង , ស្រូវ១០ទៃ ,ថវិកា1ពាន់ដុល្លារ រួមទាំងសម្ភារប្រើប្រាស់មួយចំនួនទៀត ។ សមត្ថកិច្ច បញ្ជាក់ថា អគ្គិភ័យនេះ កើតឡើងដោយសារ ប្តីប្រពន្ធម្ចាស់ផ្ទះស្រវឹងស្រាជក់បារីបោះកន្ទុយចោលលើចំបើងនៅក្រោមផ្ទះ រួច ដើរលេងផ្ទះបងប្អូននៅក្នុងភូមិ ទុកម្តាយជរានៅផ្ទះតែម្នាក់ឯង បណ្តាលឲ្យភ្លើងឆេះផ្ទះហ្មត់ រួមទាំងម្តាយជរាស្លាប់ក្នុងភ្នក់ភ្លើង។ ក្រោយកើតហេតុ សមត្ថកិច្ចបានប្រគល់សពជនរងគ្រោះជូនក្រុមគ្រួសារចាត់ចែងធ្វើបុព្យតាមប្រពៃណី៕ | 2020-05-18T10:48:23+07:00 | kbnnews.com | https://kbn.news/archives/162602 |
b170b9a7-7222-4834-a3c1-a91224b785af | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីការពារជំងឺកូវីដ១៩ ជូនពលរដ្ឋខេត្តកំពង់ស្ពឺ ទោះបីកម្ពុជាពេលនេះគ្មានអ្នកឆ្លងជំងឺកាចសាហាវនេះទៀតក្តី | ទោះបីស្ថានការណ៍កម្ពុជានាពេលបច្ចុប្បន្ននេះពុំមានករណីឆ្លងជំងឺកាចសាហាវកូវីដ១៩ ក្តី ក៏ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តធ្វើការផ្សព្វផ្សាយ អំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅតាមមូលដ្ឋាន ជាពិសេសក្នុងតំបន់ដាច់ស្រយ៉ាមួយចំនួន ដែលនៅភូមិ ឃុំ មួយចំនួន នៅស្រុកឱរ៉ាល់ ខេត្តកំពង់ស្ពឺ ស្របតាមអនុសាសន៍របស់រាជរដ្ឋាភិបាលកម្ពុជា បាននិងកំពុងពង្រឹងយ៉ាងខ្លាំងបំផុត ចំពោះជំងឺកាចសាហាវ (កូវីដ១៩) មួយប្រភេទនេះ។ ការបន្តចុះផ្សព្វផ្សាយស្តីអំពីវិធីសាស្ត្រការពារ និងទប់ស្កាត់ នៃជំងឺកូវីដ១៩ ជូនប្រជាពលរដ្ឋក្នុងស្រុកឱរ៉ាល់ ខេត្តកំពង់ស្ពឺ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ធ្វើឡើងនាថ្ងៃទី១៧ ខែឧសភា ឆ្នាំ២០២០ ដែលដឹកនាំដោយលោក លេង ផាលី រដ្ឋលេខាធិការក្រសួងផែនការ ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ និងមានការចូលរួមពីលោកវេជ្ជបណ្ឌិតគិន ប៊ុនលី, លោកវេជ្ជបណ្ឌិត ភោគ គីន, លោកមវេជ្ជបណ្ឌិត ស៊ុន គង់, លោក វង្ស វ៉ាន់នី, លោក ពាង ផារ័ត្ន, លោកវេជ្ជបណ្ឌិត សាយ ឬទ្ធី, លោកវេជ្ជបណ្ឌិត លន់ សាយតេង, លោក ស៊ឹម ស៊ីដា, លោក ឈាង ហឿន អនុប្រធានប្រតិបត្តិ រួមនឹងវេជ្ជបណ្ឌិតជំនាញជាច្រើនរូប ដែលជាក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាសមាជិកក្រុមការងារថ្នាក់កណ្តាល ចុះជួយស្រុកឱរ៉ាល់ បូករួមនឹងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៣៩រូបផ្សេងទៀត។ ដំណើរចុះណែនាំ និងផ្សព្វផ្សាយរបស់ក្រុមការគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីលោកកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងារថ្នាក់កណ្ដាល និងជាប្រធានក្រុមការងារថ្នាក់ជាតិ ចុះជួយខេត្តកំពង់ស្ពឺ, លោក ចែម សារឹម ប្រធានក្រុមប្រឹក្សាស្រុកឱរ៉ាល់, ក្រុមការងារគណបក្សស្រុក, គណបក្សឃុំតាសាល, មណ្ឌលសុខភាព ជា ស៊ឹមឱរ៉ាល់ រួមនឹងសហភាពសហព័ន្ធយុវជនកម្ពុជាសរុប២៥រូប។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានណែនាំដល់ប្រជាពលរដ្ឋពីរបៀប នៃការលាងដៃនឹងអាល់កុល ជាមួយនឹងការបង្រៀនពាក់ម៉ាស ដើម្បីធ្វើយ៉ាងណាការពារ និងទប់ស្កាត់នៃការចូលមេរោគក្នុងខ្លួន។ ក្រៅពីនេះក្រុមការងារក៏បានណែនាំ ឲ្យបងប្អូនប្រជាពលរដ្ឋ ឲ្យមានការរស់នៅស្អាតដោយមានអនាម័យល្អ ជាមួយនឹងការគេងស្អាត ហូបស្អាត ដើម្បីធ្វើយ៉ាងណាឲ្យពួកគាត់យល់កាន់តែច្បាស់ អំពីការថែទាំសុខភាព ចៀសផុតពីជំងឺកូវីដ១៩ និងជំងឺផ្សេងៗទៀតផងដែរ។ ជាងនេះទៅទៀត ក្រុមការងាគ្រូពេទ្យទាំងអស់ក៏បានចែកជូនថ្នាំពេទ្យ រួមនិងការពិនិត្យព្យាបាលដោយឥតគិតថ្លៃ រួមមានជំងឺ៖ ជំងឺផ្លូវចិត្ត, សន្លាក់ឆ្អឹង និងជំងឺក្រពះ ដល់បងប្អូនប្រជាពលរដ្ឋក្នុងស្រុក ឱរ៉ាល់ ខេត្តកំពង់ស្ពឺ ដែលមានគោលបំណងធំបំផុតគឺចង់ឃើញប្រជាពលរដ្ឋទាំងអស់មានសុខភាពល្អ និងក្នុងន័យលើកកម្ពស់វិស័យសុខាភិបាលមួយកម្រិតផងដែរ។ ក្រៅពីការចុះណែនាំ ផ្សព្វផ្សាយអំពីវិធីសាស្ត្រការពារ និងទប់ស្កាត់នៃការឆ្លងជំងឺកូវីដ១៩ ជូនដល់ប្រជាពលរដ្ឋនៅតាមមូលដ្ឋានហើយនោះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំងអស់ក៏បានចែកជូននូវនំប៉័ង និងទឹកបរិសុទ្ធជូនប្រជាពលរដ្នចំនួន៣០ខ្នងផ្ទះ សរុបមានចំនួន១៧៨នាក់។ ១៖ ម៉ាស៊ីនវាស់កំដៅ ១គ្រឿង សម្រាប់ប្រើប្រាស់នៅរដ្ឋបាលប្រចាំការតំបន់រលាក់កងជើង ភូមិតាំងបំពង់ ឃុំតាសាល ២៖ ម៉ាស៊ីនវាស់កំដៅចំនួន ១គ្រឿង សម្រាប់ប៉ុស្តិសុខ ភាពរលាក់កងជើង ភូមិតាំងបំពង់ ៣៖ ទឹកអាល់កុល ៣ធុងចំណុះ ៩០លីត្រ ៤៖ ទឹកអាល់កុល និងដបបាញ់ធំ ចំនួន ១០ដប ៥៖ ទឹកអាល់កុល និងដបបាញ់តូច ចំនួន ៤០ដប ៦៖ មី ១០កេស ៧៖ នំប៉័ង ២០០ដើម ៨៖ ទឹកសុទ្ធ ៥០០ដប ៩៖ សាប៊ូ ១០០ដុំ ១០ ម៉ាស់ ចំនួន ៥០០ ១១៖ ក្រដាស់រូបភាពផ្សព្វផ្សាយអំពីការថែរក្សាអនាម័យ និងវិធីទប់ស្កាត់កូវីដ១៩ ចំនួន ១០០សន្លឹក។ សូមជម្រាបជូនថា នៅថ្ងៃទី១៦ ខែឧសភា ឆ្នាំ២០២០ កម្ពុជាបានព្យាបាលអ្នកជំងឺទាំង១២២នាក់ បានជាសះស្បើយ ធ្វើឲ្យកម្ពុជាមិនមានករណីឆ្លងកូវីដ១៩ទៀតនោះទេ៕ | 2020-05-18T00:48:00+07:00 | freshnewsasia.com | https://m.freshnewsasia.com/index.php/en/localnews/159597-2020-05-17-10-48-31.html |
04c4776b-afb8-4dbe-8974-a5aad27ae2af | ប្រធានមន្ទីរកសិកម្ម ខេត្តព្រះវិហារ ចុះអប់រំដល់កម្មករ ក្រុមហ៊ុនចំការកៅស៊ូ «ឫទ្ធីក្រានីត» ពីវិធានការរក្សាអនាម័យ ដើម្បីការពារជំងឺកូវីដ១៩ | លោក ពឹង ទ្រីដា ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តព្រះវិហារ បានសហការជាមួយក្រុមហ៊ុនចំការកៅស៊ូ «ឫទ្ធីក្រានីត» ស្ថិតក្នុងឃុំរម្មណី ស្រុករវៀង ចុះអប់រំផ្សាយដល់បុគ្គលិ កម្មករ កម្មការនី នៅក្នុងក្រុមហ៊ុន ត្រូវបន្តយកចិត្តទុកដាក់ថែរក្សាអនាម័យក្នុងការរស់នៅ ដើម្បីការពារពីជំងឺផ្សេងៗ ពិសេសការពារខ្លួនពីជំងឺកូវីដ១៩។ លោក ពឹង ទ្រីដា បានថ្លែងថា ថ្វីត្បិតតែជំងឺកូវីដ១៩ មិនមាននៅក្នុងប្រទេសយើង ហើយអ្នកផ្ទុកជំងឺកូវីដ១៩ ទាំង១២២នាក់ ត្រូវបានក្រុមគ្រូពេទ្យព្យាបាលបានជាសះស្បើយក៏ដោយ ក៏យើងទាំងអស់គ្នាមិនត្រូវភ្លេចខ្លួន បណ្តាលឱ្យឆ្លងជំងឺនេះដល់ខ្លួនយើង ក្រុមគ្រួសារយើង និងសហគមរបស់យើងនោះទេ។ លោក ពឹង ទ្រីដា បានបន្តថា ផ្ទុយទៅវិញយើងទាំងអស់គ្នា ត្រូវបន្តចូលរួមទប់ស្កាត់ជំងឺកូវីដ១៩នេះ មិនឱ្យកើតមានក្នុងប្រទេសយើងតទៅទៀតទេ។ វិធានការដែលយើង ត្រូវអនុវត្តការទប់ស្កាត់ពីជំងឺកូវីដ១៩នោះ គឺយើងត្រូវមានអនាម័យ ត្រូវលាងសម្អាតដៃដោយសាប៊ូ ឬអាល់កុល ក្រោយប៉ះពាល់ របស់របរផ្សេងៗ និងត្រូវពាក់ម៉ាស់ការពាររាល់ពេលស្ថិតក្នុងទីប្រជុំជន ពិសេសគឺអនុវត្តឱ្យបានទៀងទាត់ តាមការណែនាំរបស់ក្រសួងសុខាភិបាល។ សូមបញ្ជាក់ថា ក្រុមហ៊ុន «ឫទ្ធីក្រានីត» ជាក្រុមហ៊ុនវិនិយោគលើដីសម្បទានសេដ្ឋកិច្ច ដែលបានទទួលសិទ្ធិពីរាជរដ្ឋាភិបាល ដាំដុះដំណាំកៅស៊ូ លើផ្ទៃដីប្រមាណ ២,០០០ហិកតា។ ក្នុងឆ្នាំ២០១២ រហូតដល់បច្ចុប្បន្ននេះ ក្រុមហ៊ុនខាងលើនេះបានបើកមុខចៀជរ័បណ្តើៗ និងបានផ្តល់ឱកាសការងារ ដល់ប្រជាពលរដ្ឋរស់នៅមូលដ្ឋានដោយផ្ទាល់ ធ្វើការជាកម្មករ កម្មការនី និងបុគ្គលិកក្រុមហ៊ុនសរុបជិត ២០០នាក់ ផងដែរ៕ | 2020-05-17T23:26:00+07:00 | freshnewsasia.com | https://m.freshnewsasia.com/index.php/en/localnews/159591-2020-05-17-09-26-46.html |
12d6809b-2226-4ef0-9bae-09938b917dfd | ស្នងការដ្ឋាននគរបាលខេត្តស្វាយរៀង៖ ករណីបុរសជនជាតិចិនម្នាក់ស្លាប់ មិនមែនដោយសារជំងឺ COVID-19 ដូចពាក្យចចាមរារ៉ាមនោះទេ | លោកវរសេនីយ៍ទោ មុំ សារ៉ុន នាយការិយាល័យបច្ចេកទេស នៃស្នងការដ្ឋាននគបាលខេត្តស្វាយរៀង បានបញ្ជាក់ប្រាប់ភ្នាក់ងារព័ត៌មាន Fresh News នៅថ្ងៃទី១៧ ខែឧសភា ឆ្នាំ២០២០នេះថា ករណីបុរសជនជាតិចិន ម្នាក់បានស្លាប់នៅក្រុងបាវិត ខេត្តស្វាយរៀង មិនមែនស្លាប់ដោយសារវីរុស COVID-19 ដូចពាក្យចចាមរ៉ាមនោះទេ គឺស្លាប់ដោយសារតែជំងឺគាំបេះដូង។ ករណីនេះបានកើតឡើងនៅវេលាម៉ោង១៖០០នាទីយប់រំលងអាធ្រាត្រ ឈានចូលថ្ងៃទី១៦ ខែឧសភា ឆ្នាំ២០២០ ពេលបញ្ជូនមក ដល់មន្ទីរពេទ្យបង្អែកខេត្តស្វាយរៀង ក្រុមគ្រូពេទ្យបាន យកសពជនជាតិចិន ទៅដាក់នៅក្នុងបន្ទប់លេខ៤ អគារសម្តេចម៉ែ ស្ថិតនៅភូមិស្រះវង្ស សង្កាត់ស្វាយរៀង ក្រុងស្វាយរៀង ដើម្បីពិនិត្យ និងធ្វើកោសល្យវិច្ឆ័យ។ លោកវរសេនីយ៍ទោ មុំ សារ៉ុន បានបញ្ជាក់យ៉ាងដូច្នេះថា៖ ។ បើតាមសមត្ថកិច្ច បានឱ្យដឹងថា ជនរងគ្រោះដែលស្លាប់មានឈ្មោះ គូ ហ្វាងយាន អាយុ៣០ឆ្នាំ ជនជាតិចិន បានមកស្នាក់នៅបន្ទប់លេខ B02-18 វិថីពាណិជ្ជកម្មថ្មើជើង ទល់មុខកាស៊ីណូឡឺម៉ាកាវ ស្ថិតនៅភូមិបាវិតកណ្តាល សង្កាត់បាវិត ក្រុងបាវិត ខេត្តស្វាយរៀង។ សមត្ថកិច្ចបានបន្តថា ជនជាតិចិនរងគ្រោះនេះ បានមករស់នៅក្រុងបាវិត យូរខែមកហើយ ដោយប្រកបមុខរបរលក់ដូរក្នុងអគារ នៃវិថីពាណិជ្ជកម្មថ្មើជើងនេះ។ នៅមុនពេលកើតហេតុ នៅវេលាម៉ោង១១៖៤០នាទីយប់ថ្ងៃទី១៥ ខែឧសភា ឆ្នាំ២០២០ ជនរងគ្រោះមានជំងឺថប់ផ្លូវដង្ហើម ក៏ត្រូវមិត្តភក្តិបញ្ជូនមកមន្ទីរសម្រាកព្យាបាល «សោភ័ណ្ឌ អូរវ៉ាង» ស្ថិតនៅភូមិតាពៅ សង្កាត់បាវិត ក្រុងបាវិត។ លុះដល់ម៉ោងប្រមាណ១២៖៣០នាទី យកណ្តាលអាធ្រាតជនរងគ្រោះមានអាការៈធ្ងន់ធ្ងរក្រុមគ្រូពេទ្យមន្ទីរពេទ្យសម្រាកព្យាបាល «សោភ័ណ្ឌ អូរវ៉ាង» បានលើកជនរងគ្រោះដាក់លើរថយន្តសាមុយ ដឹកបញ្ជូនមកមន្ទីរពេទ្យបង្អែកខេត្តស្វាយរៀង ដើម្បីសង្គ្រោះ ក៏ប៉ុន្តែយឺតពេលមិនអាចសង្គ្រោះបានជនរងគ្រោះបានស្លាប់នៅលើរថយន្តសាមុយរបស់មន្ទីរពេទ្យសម្រាកព្យាបាល «សោភ័ណ្ឌ អូរវ៉ាង» ទៅហើយ។ បើតាមលោកវេជ្ជបណ្ឌិត អ៊ុត សុផាន់ណា ម្ចាស់មន្ទីរពេទ្យសម្រាកព្យាបាល «សោភ័ណ្ឌអូវ៉ាង» បានឱ្យដឹងថា ជនជាតិចិននេះ មានប្រវត្តិជំងឺបេះដូង និងបានផឹកស្រាច្រើនមានអាការៈស្រវឹងខ្លាំង បណ្តាលឱ្យចុកទ្រូងខ្លាំង (គឺមានជំងឺបេះដូង) ហើយពេលក្រុមជនជាតិចិន បីបួននាក់ ដឹកជនរងគ្រោះមកដល់ឃើញសភាពធ្ងន់ធ្ងរ ក៏ឱ្យបញ្ជូនតាមរថយន្តរបស់ចិន ទៅមន្ទីរពេទ្យខេត្ត ក៏ប៉ុន្តែ អ្នកដឹកជនរងគ្រោះមកប្រាប់ថា រថយន្តរបស់គេគ្មានបរិក្ខាពេទ្យ សុំឱ្យមន្ទីរពេទ្យជួយសង្គ្រោះបន្ទាន់បឋមដោយអ្នកបកប្រែម្នាក់ និងជនជាតិចិនម្នាក់ បានធ្វើកិច្ចសន្យា សុំជួយសង្គ្រោបឋម ក្រុមគ្រូពេទ្យក៏បានយល់ព្រមជួយសង្គ្រោះបន្ទាន់ និងធ្វើចលនាបេះដូង ក៏ប៉ុន្តែមន្ទីរពេទ្យ «សោភ័ណ្ឌ អូវ៉ាង» គ្មានឧបករណ៍ សម្រាប់ធ្វើចលនាបេះដូងទេ។ បន្ទាប់មកឱ្យចិនបញ្ជូនអ្នកជំងឺទៅមន្ទីរពេទ្យខេត្ត ក៏ប៉ុន្តែចិន សុំឱ្យរថយន្តសង្គ្រោះរបស់មន្ទីរពេទ្យ «សោភ័ណ្ឌ អូវ៉ាង» ជួយបញ្ជូន ខណៈនោះរថយន្តសង្គ្រោះជាប់រវល់បញ្ជូនអ្នកជំងឺ ទៅមន្ទីរពេទ្យខេត្តដែរ រហូតដល់ម៉ាង១២៖៣០នាទី ទើបរថយន្យត្រឡប់មកវិញ ទើបបានបញ្ជូនជនរងគ្រោះ ទៅមន្ទីរពេទ្យខេត្តដើម្បីសង្គ្រោះ។ ខណៈបញ្ជូនទៅជិតដល់មន្ទីរពេទ្យខេត្ត ទៅហើយជនរងគ្រោះធ្លាក់ តង់ស្យុងឈាមខ្លាំង ហើយបានស្លាប់បាត់បង់ជីវិតនៅលើរថយន្តពេលបញ្ជូនទៅដល់មន្ទីរពេទ្យខេត្ត។ ទាក់ទិនករណីនេះដែរ លោកវេជ្ជៈ កែរ រដ្ឋា ប្រធានមន្ទីរសុខាភិបាលខេត្ត បានឱ្យដឹងថា ក្រុមការងារមន្ទីរសុខាភិបាល និងចុះស្រាវជ្រាវករណីនេះ នៅថ្ងៃទី១៨ ខែឧសភា ខាងមុខនេះ លទ្ធផលយ៉ាងណា និងផ្តល់ព័ត៌មានពេលក្រោយ៕ | 2020-05-17T21:05:00+07:00 | freshnewsasia.com | https://m.freshnewsasia.com/index.php/en/localnews/159568-2020-05-17-07-05-57.html |
53adf40d-53b1-44f7-a278-820321501847 | មន្ត្រីជាន់ខ្ពស់ក្រសួងមហាផ្ទៃ ប្រាប់ពលរដ្ឋឲ្យនៅតែបន្តអនុវត្តវិធានរបស់ក្រសួងសុខាភិបាល បើទោះបីកូវីដ១៩ នៅកម្ពុជាមិនមានឆ្លងទៀត ហើយអ្នកជំងឺទាំង ១២២នាក់ បានជាសះស្បើយក៏ដោយ | លោក កុល វីរក្ស រដ្ឋលេខាធិការក្រសួងមហាផ្ទៃ និងជាប្រធានក្រុមការងាររាជរដ្ឋាភិបាលចុះជួយមូលដ្ឋានស្រុកសង្កែ ខេត្តបាត់ដំបង នាព្រឹកថ្ងៃទី១៧ ខែឧសភា ឆ្នាំ២០២០បានចូលរួមក្នុងពិធីក្រុងពាលី បញ្ចុះបឋមសិលាសាងសង់អគារសិក្សា១ខ្នង ៥បន្ទប់ តម្លៃជាង ៧ម៉ឺនដុល្លារអាមេរិក។ អគារសិក្សានេះ ស្ថិតនៅក្នុងសាលាបឋមសិក្សាប្រឡាយថ្ងូរ ស្ថិតក្នុងភូមិបឹងទឹម ឃុំតាប៉ុន ស្រុកសង្កែ ដែលជាអំណោយរបស់សម្តេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ។ ក្នុងឱកាសនោះ លោក កុល វីរក្ស បានថ្លែងទៅកាន់ប្រជាពលរដ្ឋ នៅក្នុងឃុំតាប៉ុន ស្រុកសង្កែ បន្តចូលរួម និងទប់ស្កាត់ការឆ្លងរាលដាល នៃជំងឺកូវីដ១៩ ដំណាក់កាលទី២ ដោយជំរុញដល់ពលរដ្ឋ ឲ្យអនុវត្តន៍តាមការណែនាំ របស់ក្រសួងសុខាភិបាលជានិច្ច។ លោកបញ្ជាក់ថា៖ ។ ក្នុងឱកាសណែនាំតាមវិធីការពារនេះដែរ លោក កុល វីរក្ស ក៏បានបន្តចូលរួមសហការជាមួយលោកបណ្ឌិត ប៊ុត គឹមស៊ាន ប្រធានគណៈកម្មាធិការសាខាកាកបាទក្រហមខេត្ត ដោយនាំអំណោយ យកទៅចែកជូនប្រជាពលរដ្ឋក្រីក្រ ចាស់ជរា ស្រ្តីមេម៉ាយចំនួន ៤៦នាក់ មកពីឃុំតាប៉ុន។ ក្នុងនោះ ម្នាក់ៗទទួលបានអង្ករ ២៥គីឡូក្រាម មី១០កញ្ចប់ ត្រីខ៦កំប៉ុង ក្រមា១ អាវយឺត១ ទឹកសុទ្ធ១ធុងធំ និងថវិកាមួយចំនួន។ លោក កុល វីរក្ស និងលោកបណ្ឌិត ប៊ុត គឹមស៊ាន បាននាំការផ្តាំផ្ញើសាកសួរសុខទុក្ខពីសម្តេចកិត្តិព្រឹទ្ធបណ្ឌិតប៊ុន រ៉ានី ហ៊ុន សែន ប្រធានកាកបាទក្រហមកម្ពុជា និងសម្តេចតេជោនាយករដ្ឋមន្រ្តី ហ៊ុន សែន តែងតែដឹងសុខទុក្ខប្រជាពលរដ្ឋ ដែលមានការខ្វះខាតបានទាន់ពេលវេលា គ្រប់កាលៈទេសៈ គ្រប់ទីកន្លែង ពិសេសមិនដែលទុកឲ្យប្រជាពលរដ្ឋស្លាប់ដោយបាយនោះឡើយ។ ទីណាមានការលំបាក ទីនោះមានមុខកាកបាទក្រហមជានិច្ច៕ | 2020-05-17T21:02:00+07:00 | freshnewsasia.com | https://m.freshnewsasia.com/index.php/en/localnews/159567-2020-05-17-07-02-59.html |
1acdf716-c4ba-4152-8d15-62194bebf195 | អភិបាលស្រុកតាំងគោក៖ ទោះបីកម្ពុជា អស់អ្នកជំងឺ COVID-19 ក៏ដោយ ក៏ប៉ុន្តែមិនត្រូវបន្ធូរដៃ ចំពោះការរាតត្បាតលើកទី២នោះទេ | លោក ហាក់ ម៉ុងហួត អភិបាលស្រុកតាំងគោក ខេត្តកំពង់ធំ បានលើកឡើងថា ទោះបីគ្មានអ្នកឆ្លង និងអ្នកជំងឺជាសះស្បើយអស់ក៏ដោយ ក៏យើងនៅតែមិនបន្ធូរដៃ ប្រុងប្រយ័ត្នជានិច្ច ចំពោះការរាតត្បាតលើកទី នៃវីរុស COVID-19 ខណៈអត្រាឆ្លង និងមរណភាព នៅលើពិភពលោកមិនទាន់មានសញ្ញាណថយចុះនៅឡើយ។ ការលើកឡើងបែបនេះ របស់លោកអភិបាលស្រុកតាំងគោក បានធ្វើឡើងក្នុងពិធីចុះសួរសុខទុក្ខ និងផ្សព្វផ្សាយពីវិធានការទប់ស្កាត់ជំងឺកូវីត-១៩ តាមខ្នងផ្ទះ និងចែកអំណោយមនុស្សធម៌ ដល់គ្រួសារងាយរងគ្រោះ និងចាស់ជរាគ្មានទីពឹងនៅក្នុងភូមិទួលពភ្លា នៅក្នុងឃុំស្រឡៅ ស្រុកតាំងគោក ខេត្តកំពង់ធំ នាល្ងាចថ្ងៃទី១៦ ខែឧសភា ឆ្នាំ២០២០ ម្សិលមិញ ដោយមានការអញ្ជើញចូលរួមពីមន្ត្រីសង្ឃ ការិយាល័យ និងកងកម្លាំងជុំវិញស្រុកផងដែរ។ លោក ហាក់ ម៉ុងហួត បានបន្តក្រើនរំលឹកដល់ប្រជាជនគ្រប់រូប ឱ្យយកទុកដាក់ចិត្តចំពោះជំងឺកូវិដ-១៩ បើពោះបីជាប្រទេសកម្ពុជា ប៉ុន្មានខែចុងក្រោយនេះ រកមិនឃើញនៅអ្នកឆ្លងថ្មីយ៉ាងណាក៏ដោយ ក៏ពុកម៉ែកបងប្អូនមិនត្រូវធ្វេសប្រហែសឡើយ ត្រូវតែធ្វើអនាម័យឱ្យបានជាប្រចាំ ដូចជាត្រូវលាងដៃជាមួយនឹងសាប៊ូ ទឹកអាល់កុល ជេលឱ្យបានញឹកញាប់ នៅពេលដែលយើងប៉ះ ឬកាន់នៅរបស់អ្វីមួយជាមុនសិន ព្រមទាំងពាក់ម៉ាស់ ឬក្រម៉ានៅពេលធ្វើដំណើរទៅទីសាធារណៈ ឬទៅផ្សារដើម្បីទប់ស្កាត់ការឆ្លងរោគពីមនុស្សម្នាក់ទៅមនុស្សម្នាក់ទៀត និងគោរពតាមការណែនាំរបស់ក្រសួងសុខភិបាលឱ្យបានជាប្រចាំ ព្រោះយើងខ្លាចរលកទីពីរកើតឡើង។ ក្នុងឱកាសនោះផងដែរ លោកក៏បានផ្តាំផ្ញើដល់បងប្អូនប្រជាពលរដ្ឋ ដោយរស់នៅមិនមានការប្រមូលផ្ដុំគ្នានៅឡើយ ក្នុងនោះ អាជ្ញាធរស្រុកបានជំរុញឱ្យមាតាបិតាបង្រៀនកូននៅតាមផ្ទះ ជាពិសេសក្រសួងអប់រំ បានដាក់ចេញនូវការបង្រៀនតាម Online ចាប់ពីថ្នាក់ទី១ ដល់ថ្នាក់ទី១២៕ | 2020-05-17T15:24:00+07:00 | freshnewsasia.com | https://m.freshnewsasia.com/index.php/en/localnews/159543-2020-05-17-01-24-22.html |
44ad4983-6632-4835-ab7e-345d891915e6 | លោក ហ៊ុន ម៉ានី បន្តប្រាប់អាជ្ញាធរមូលដ្ឋានត្រូវរក្សាការប្រុងប្រយ័ត្នខ្ពស់ ទោះបីកម្ពុជាបានព្យាបាលអ្នកកើតជំងឺកូវីដ១៩ ជាសះស្បើយទាំងអស់ក៏ដោយ | លោក ហ៊ុន ម៉ានី អនុប្រធានទី១ ក្រុមការងារគណបក្សចុះជួយខេត្តកំពង់ស្ពឺ នៅថ្ងៃទី១៦ ខែឧសភា ឆ្នាំ២០២០នេះ បានបន្តអញ្ជើញចុះសំណេះសំណាលសាកសួរសុខទុក្ខ ស្ដាប់របាយការណ៍ពីលទ្ធផលការងារអនុវត្តកន្លងមក របស់អាជ្ញាធរមូលដ្ឋានក្នុងយុទ្ធនាការប្រយុទ្ធប្រឆាំង ទប់ស្កាត់ការរីករាលដាល នៃជំងឺកូវីដ១៩ និងស្វែងយល់ពីជីវភាពប្រជាពលរដ្ឋ ជាមួយថ្នាក់ដឹកនាំ និងមន្ត្រីរាជការ ដែលកំពុងបំពេញភារកិច្ចក្នុងមូលដ្ឋាន ស្រុកបសេដ្ឋ និងស្រុកគងពិសី។ ឆ្លៀតក្នុងឱកាសនោះ លោក ហ៊ុន ម៉ានី បាននាំនូវបណ្ដាំផ្ញើសាកសួរសុខទុក្ខពីសំណាក់ថ្នាក់ដឹកនាំគណបក្ស និងលោកប្រធានក្រុមការងារចុះជួយខេត្ត និងការកោតសរសើរ ចំពោះលទ្ធផលការងារដែលសម្រេចបានកន្លងមក ជូនបងប្អូនជាមន្ត្រីគណបក្សនៅមូលដ្ឋានគ្រប់លំដាប់ថ្នាក់ ក្នុងការឆ្លើយតបទាន់ពេលវេលា នូវវិធានការនានាដែលដាក់ចេញដោយរាជរដ្ឋាភិបាល។ លោក ហ៊ុន ម៉ានី ក៏បានសង្កត់ធ្ងន់ថា ក្នុងដំណាក់កាលការវិវឌ្ឍចុងក្រោយដែលកម្ពុជា ទទួលបានជោគជ័យក្នុងការព្យាបាល អ្នកជំងឺជាសះស្បើយអស់ និងពុំមានអ្នកឆ្លងថ្មីនេះ តែលោកផ្ដាំផ្ញើឲ្យមន្ត្រីទាំងអស់បន្តការយកចិត្តទុកដាក់ មិនត្រូវធ្វេសប្រហែសចំពោះបញ្ហាការរីករាលដាលឡើងវិញ នៃជំងឺដ៏កាចសាហាវមួយនេះឡើយ៕ | 2020-05-17T04:36:00+07:00 | freshnewsasia.com | https://m.freshnewsasia.com/index.php/en/localnews/159536-2020-05-16-14-36-51.html |
364716e0-6a25-47e0-b6d4-9422f0c16995 | អភិបាលខណ្ឌចំការមន ណែនាំឲ្យពលរដ្ឋកុំមានការធ្វេសប្រហែសនឹងជំងឺ COVID-19 និងស្តាប់តាមការណែនាំរបស់ក្រសួងសុខាភិបាលបន្តទៀត | លោក ថេង សុថុល អភិបាលខណ្ឌចំការមន បានលើកឡើងថា ទោះបីពេលនេះ អ្នកជំងឺ COVID-19 បានជាសះស្បើយអស់ហើយក៏ដោយ តែសូមបងប្អូន ប្រជាពលរដ្ឋ កុំមានការធ្វេសប្រហែសនឹងជំងឺ COVID-19 ហើយចូលស្តាប់តាមការណែនាំ របស់ក្រសួងសុខាភិបាល ដោយយកចិត្តទុកដាក់ថែរក្សាសុខភាព កុំមាន ការធ្វេសប្រហែសឲ្យសោះ បើទោះបីជាមួយរយៈចុងក្រោយនេះ ក្រសួងរកមិនឃើញករណីអ្នកឆ្លងថ្មីក៏ដោយ ត្រូវបន្តស្តាប់តាមការណែនាំ របស់ក្រសួងសុខាភិបាល ក៏ដូចជារាជរដ្ឋាភិបាល ក្នុងការបង្កា និងទប់ស្កាត់ការរីករាលដាលជាសកល នៃវីរុសប្រភេទថ្មី COVID-19។ លោក ថេង សុថុល បានលើកឡើងបែបនេះ ក្នុងពេលអញ្ជើញចុះសួរសុខទុក្ខសំណេះសំណាល ផ្សព្វផ្សាយបិទខិតបណ្ណពីការបង្ការជំងឺ Covid-19 ជូនប្រជាពលរដ្ឋតាមខ្នងផ្ទះ ដែលរស់នៅតាមបណ្តោយប្រឡាយលូបឹងត្របែក ស្ថិតក្នុងភូមិ៥ សង្កាត់ផ្សារដើមថ្កូវ ខណ្ឌចំការមន រាជធានីភ្នំពេញ ព្រឹកថ្ងៃទី១៦ ខែឧសភា ឆ្នាំ២០២០នេះ។ លោក ថេង សុថុល ក៏បានណែនាំដល់ប្រជាពលរដ្ឋ ត្រូវតែបន្តយកចិត្តទុកដាក់ ថែរក្សាសុខភាព កុំមើលស្រាលចំពោះស្ថានភាព នៃជំងឺឆ្លងជាដាច់ខាត បើទោះបីជា រយៈកាលចុងក្រោយនេះ ក្រសួងសុខាភិបាល មិនមានរកឃើញអ្នកជំងឺឆ្លងថ្មីក៏ដោយ ហើយត្រូវស្តាប់ការចាក់ផ្សព្វផ្សាយតាម មេក្រូ នៅក្នុងភូមិសង្កាត់នាសព្វថ្ងៃនេះ ត្រូវថែរក្សាអនាម័យ និងបរិស្ថានកន្លែងស្នាក់នៅ ត្រូវប្រកាន់ភ្ជាប់ការរស់នៅស្អាត ហូបស្អាត ជាពិសេសអនាម័យចំពោះកុមារតូចៗផងដែរ។ លោកអភិបាលខណ្ឌចំការមន បានបន្ថែមទៀតថា ដើម្បីចូលរួមបង្ការ ទប់ស្កាត់នូវវីរុស COVID-19 នេះ សូមឲ្យប្រជាពលរដ្ឋជឿជាក់ ដោយទុកចិត្តមកលើ ការដឹកនាំ និងធ្វើទៅតាមការណែនាំរបស់ សម្ដេចតេជោ ហ៊ុន សែន និងសេចក្តីណែនាំ របស់ក្រសួងសុខាភិបាល ពីវិធានការក្នុងការការពារនៃការឆ្លងមេរោគ COVID-19 នេះ។ ក្រសួងសុខាភិបាល នៅព្រឹកថ្ងៃទី១៦ ខែឧសភា ឆ្នាំ២០២០នេះ បានចេញសេចក្តីប្រកាសថា អ្នកជំងឺ COVID-19 ម្នាក់ចុងក្រោយគេ ពោលគឺអ្នកជំងឺទី១២២ បានជាសះស្បើយ ដែលធ្វើឲ្យប្រទេសកម្ពុជា ក្លាយជាប្រទេសគ្មានអ្នកជំងឺកូវីដ១៩ ទៀតទេ។ ក្នុងឱកាសចុះសំណេះសំណាល អភិបាលខណ្ឌចំការមន លោក ថេង សុថុល ក៏បាននាំយកអំណោយបន្តិចបន្តួចសំរាប់ ជូនប្រជាពលរដ្ឋប្រមាណ៦០គ្រួសារ ដែលក្នុងមួយគ្រួសារ ទទួលបានអង្ករ ស្ករស ទឹកត្រី អំបិល ទឹកត្រី សាប៊ូ ម៉ាស ផងដែរ៕ | 2020-05-16T22:37:00+07:00 | freshnewsasia.com | https://m.freshnewsasia.com/index.php/en/localnews/159507-2020-05-16-08-37-38.html |
82d03693-8a06-4f33-b41f-361297a893b7 | អ្នកជំងឺកូវីដ១៩ចុងក្រោយគេក្នុងចំណោម១២២នាក់នៅកម្ពុជា សម្ដែងការរំភើបសប្បាយរីករាយ និងថ្លែងអំណរគុណចំពោះក្រុមគ្រូពេទ្យ និងការយកចិត្ដទុកដាក់ខ្ពស់ពីប្រមុខរាជរដ្ឋាភិបាល (Video inside) | ស្រ្ដីអាយុ៣៦ឆ្នាំ រស់នៅខេត្ដបន្ទាយមានជ័យ ដែលជាអ្នកជំងឺចុងក្រោយគេបង្អស់ ក្នុងចំណោម១២២នាក់នៅកម្ពុជា ដែលបានឆ្លងជំងឺកូវីដ១៩ បានសម្ដែងការសប្បាយចិត្ដត្រេកអរយ៉ាងខ្លាំង បន្ទាប់ពីបានជាសះស្បើយ នឹងធ្វើដំណើរត្រលប់ទៅជួបជុំក្រុមគ្រួសារវិញ នៅឯស្រុកកំណើត នៅថ្ងៃទី១៦ ខែឧសភា ឆ្នាំ២០២០នេះ។ ស្ដ្រីរូបនេះ បានថ្លែងថា ។ ប៉ុន្ដែ ។ ស្រ្ដីអាយុ៣៦ឆ្នាំ ។ ជាប្រចាំរាល់អ្នកជំងឺកូវីដ១៩ទាំងអស់ គ្រូពេទ្យណែនាំឱ្យធ្វើលំហាត់ប្រាណ ហូបឆ្អែតៗ ឆ្ងាញ់ៗនិងសម្រានឱ្យបានច្រើន មិនឱ្យខ្វល់ខ្វាយ ឬគិតច្រើនទេ ហើយតែងតែជំរុញលើកទឹកចិត្ដ និងការថែទាំពីក្រុមគ្រូពេទ្យជាប់ជានិច្ច។នេះបើតាមការបញ្ជាក់របស់ស្ដ្រីអាយុ៣៦ឆ្នាំខាងលើនេះ។ សូមជម្រាបថា ស្រ្ដីអាយុ៣៦ឆ្នាំ រស់នៅខេត្ដបន្ទាយមានជ័យ ដែលជាអ្នកជំងឺចុងក្រោយគេបង្អស់ ក្នុងចំណោម១២២នាក់នៅកម្ពុជា ដែលបានឆ្លងជំងឺកូវីដ១៩ និងត្រូវបានទទួលការព្យាបាលនៅមន្ទីរពេទ្យខេត្ដបន្ទាយមានជ័យនៅចុងខែមីនា តែដោយស្ថានភាពសុខភាពគាត់មានរោគប្រចាំកាយស្រាប់ផង បានធ្វើឱ្យការព្យាបាលជំងឺកូវីដ១៩យូរជាងគេ។ ដូច្នេះ រដ្ឋមន្ដ្រីក្រសួងសុខាភិបាល ក៏បានសម្រេចបញ្ជូនអ្នកជំងឺរូបនេះ មកព្យាបាលនៅមន្ទីរពេទ្យមិត្ដភាពខ្មែរ-សូវៀតវិញ ដែលជាមន្ទីរពេទ្យធំមួយក្នុងរាជធានីភ្នំពេញ ដើម្បីមានគ្រូពេទ្យឯកទេសលើជំងឺប្រចាំកាយគាត់ ក្រៅពីកូវីដ១៩ កាលពីដើមខែឧសភានេះ ហើយបានជាសះស្បើយនៅថ្ងៃទី១៦ ឧសភានេះតែម្ដង។ ក្នុងឱកាសអ្នកជាពីជំងឺកូវីដ១៩ចុងក្រោយគេក្នុងចំណោយ១២២នាក់នៅកម្ពុជានេះ ត្រូវបានចេញពីមន្ទីរពេទ្យមិត្ដភាព ខ្មែរ-សូវៀត នៅព្រឹកនេះ ក៏មានវត្ដមានរបស់រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង, ប្រធានអង្គការសុខភាពពិភពលោកប្រចាំកម្ពុជា និងមន្ដ្រីជាន់ខ្ពស់សុខាភិបាល រួមទាំងក្រុមគ្រូពេទ្យជួរមុខ បានចូលរួមអបអរសាទរ និងបន្ដណែនាំវិធានការការពារ ពេលទៅកាន់គេហដ្ឋានវិញផងដែរ៕ | 2020-05-16T20:53:00+07:00 | freshnewsasia.com | https://m.freshnewsasia.com/index.php/en/localnews/159497-2020-05-16-06-53-50.html |
57632651-8fd2-4d9b-a40f-e64024fcc569 | លោក គុណ ញឹម ណែនាំដល់អង្គការបេសកកម្មសុខុមាលភាពសង្គមកម្ពុជាកុំបន្ធូរដៃក្នុងការបង្ការជំងឺកូវីដ ទោះបីកម្ពុជាអស់អ្នកកើតជំងឺនេះក៏ដោយ | គិតថ្ងៃត្រឹមថ្ងៃទី១៦ ខែឧសភា ឆ្នាំ២០២០នេះ កម្ពុជាបានព្យាបាលអ្នកជំងឺកូវីដឱ្យជាសះស្បើយអស់ទាំង ១២២ នាក់ហើយ ប៉ុន្តែមិនមែនមានន័យថាកម្ពុជារួចផុតទុក្ខភ័យពីការឆ្លងជំងឺនេះនោះឡើយ ពោលស្ថានភាពប្រទេសនៅតែស្ថិតក្នុងភាពផុយស្រួយ និងអាចមានរលកទី២នៃការឆ្លងជំងឺកូវីដ ប្រសិនបើប្រជាពលរដ្ឋគ្រប់គ្នាបន្ធូរដៃក្នុងការអនុវត្តវិធានអនាម័យប្រកបដោយការប្រុងប្រយ័ត្នខ្ពស់។ នេះគឺជាការផ្សព្វផ្សាយរបស់លោក គុណ ញឹម ប្រតិភូរាជរដ្ឋាភិបាលទទួលបន្ទុកជាអគ្គនាយក នៃអគ្គនាយកដ្ឋានគយនិងរដ្ឋាករកម្ពុជា (អគរ) ក្នុងពេលលោកដឹកនាំមន្ត្រីនៃអគ្គនាយកដ្ឋានគយ និងរដ្ឋាករកម្ពុជា បានអញ្ជើញចុះសួរសុខទុក្ខកុមារកំព្រានៅអង្គការបេសកកម្មសុខុមាលភាពសង្គមកម្ពុជា (ប.ស.ក) ស្ថិតនៅក្នុងសង្កាត់ទឹកល្អក់ទី៣ ខណ្ឌទួលគោក រាជធានីភ្នំពេញ នាព្រឹកថ្ងៃសៅរ៍ ១០ រោច ខែពិសាខ ឆ្នាំជូត ទោស័ក ព.ស. ២៥៦៤ ត្រូវនឹងថ្ងៃទី១៦ ខែឧសភា ឆ្នាំ២០២០។ ថ្លែងក្នុងពិធីនេះ លោក គុណ ញឹម បានគូសបញ្ជាក់ថា រាជរដ្ឋាភិបាលកម្ពុជាបាននិងកំពុងបន្តអនុវត្តយុទ្ធនាការប្រយុទ្ធប្រឆាំងនឹងជំងឺកូវីដ ១៩ ប្រកបដោយប្រសិទ្ធភាព ដោយបានទប់ស្កាត់ការឆ្លងរាតត្បាតក្នុងសហគមន៍ និងបានព្យាបាលអ្នកជំងឺទាំង ១២២ នាក់ ឱ្យជាសះស្បើយទាំងស្រុង និងពុំមានតួលេខអ្នកឆ្លងថ្មីក្នុងរយៈពេលប៉ុន្មានសប្តាហ៍កន្លងមកនេះ។ ប៉ុន្តែស្ថានការណ៍នៃការរីករាលដាលជំងឺនេះស្ថិតក្នុងភាពផុយស្រួយនៅឡើយទេ ដែលទាមទារឱ្យពលរដ្ឋគ្រប់រូប រួមទាំងកុមារកំព្រា និងបុគ្គលិកទាំងអស់ក្នុងអង្គការ ត្រូវយកចិត្តទុកដាក់អនុវត្តឱ្យបានខ្ជាប់ខ្ជួននូវវិធានការអនាម័យផ្ទាល់ខ្លួននានា ដែលបានណែនាំដោយក្រសួងសុខាភិបាល។ នាឱកាសនោះ អគ្គនាយកដ្ឋានគយ និងរដ្ឋាករកម្ពុជាក៏នាំមកជូនអង្គការបេសកកម្មសុខុមាលភាពសង្គមកម្ពុជា (ប.ស.ក) ផងដែរ សម្រាប់ចែកជូនដល់កុមារចំនួន ៥៨ រូប នាយកគ្រប់គ្រង និងបុគ្គលិកបម្រើការក្នុងអង្គការចំនួន ១៣ រូប ជាគ្រឿងឧបភោគបរិភោគ និងសម្ភារសម្អាត និងថែរក្សាអនាម័យ រួមមាន៖ អង្ករ ១០ បាវ មី ២ កេសធំ ត្រីខ ១ កេសធំ ទឹកស៊ីអ៉ីវ ៥ យួរ ទឹកត្រី ៥ យួរ ប្រេងឆា ៥ លីត្រ ស្ករស ២ បាវ (៥០ គីឡូក្រាម) ភេសជ្ជៈ ១០ កេស សាប៊ូម្សៅ ២ កេស សាប៊ូដុំលាងដៃ ១ កេស សាប៊ូម្សៅ ៣ កញ្ចប់ ទឹកបរិសុទ្ធ ២០ កេស ភេសជ្ជៈ ១០ កេស ទឹកដោះស្រស់ ៤ កេស ទឹកដោះគោខាប់ ១ កេស ប្រេងខ្យល់ និងប្រេងកូឡា ១ កេស ក្រមា ៧០ អាល់កុល ១ កាន (ស្មើនឹង ៣០ លីត្រ) ម៉ាស់ ៥០០ បន្ទះ ប្រដាប់វាស់សីតុណ្ហភាព ១ គ្រឿង ព្រមទាំងថវិកាមួយចំនួនផងដែរ លោក គុណ ញឹម បានបន្តថា ការឧបត្ថម្ភថ្ងៃនេះជាផ្នែកមួយនៃការចូលរួមទ្រទ្រង់ដល់កិច្ចដំណើរការ ក៏ដូចជាការចូលរួមលើកទឹកចិត្តដល់បុគ្គលិកស្ម័គ្រចិត្ត និងកុមារកំព្រាដែលកំពុងបំពេញភារកិច្ច និងស្នាក់នៅអង្គការបេសកកម្មសុខុមាលភាពសង្គមកម្ពុជា (ប.ស.ក) ដោយអាចដោះស្រាយការខ្វះខាត និងតម្រូវការជាមូលដ្ឋានផ្សេងៗរបស់ ប.ស.ក បានមួយគ្រា ជាពិសេសក្នុងគ្រាដ៏លំបាកនៃការរាតត្បាតជំងឺកូវីដ ១៩ ដែលបាននិងកំពុងបង្កផលប៉ះពាល់ដល់សេដ្ឋកិច្ចរបស់កម្ពុជា និងពិភពលោកទាំងមូល៕ | 2020-05-16T20:42:00+07:00 | freshnewsasia.com | https://m.freshnewsasia.com/index.php/en/localnews/159495-2020-05-16-06-42-09.html |
81ede893-27c1-4bce-8a5f-ef4632f4d304 | លោក ខ្វៃ អាទិត្យា ចុះផ្សព្វផ្សាយការអប់រំការពារប្រឆាំងជំងឺកូវីដ ដល់ពលរដ្ឋឃុំព្រះធាតុ ស្រុកអូររាំងឪ និងចែកសម្ភារៈមួយចំនួន | លោក ខ្វៃ អាទិត្យា អគ្គនាយកស្ថានីយ៍វិទ្យុ និងទូរទស្សន៍អប្សរា និងជាអនុប្រធានក្រុមការងារចុះមូលដ្ឋានឃុំព្រះធាតុ ស្រុកអូររាំងឪ ខេត្តត្បូងឃ្មុំ នាព្រឹកថ្ងៃទី១៦ ខែឧសភា ឆ្នាំ២០២០នេះ បានចុះផ្សព្វផ្សាយការអប់រំការពារប្រឆាំងជំងឺកូវីដ ១៩ ដល់ប្រជាពលរដ្ឋឃុំព្រះធាតុ និងចែកសម្ភារៈមួយចំនួន។ ក្នុងឱកាសជួបសំណេះសំណាល លោក ខ្វៃ អាទិត្យា បានថ្លែងនូវការពាំនាំផ្ដាំផ្ញើសួរសុខទុក្ខ និងសេចក្ដីនឹករលឹកពីសំណាក់លោក សាយ សំអាល់ រដ្ឋមន្រ្តីក្រសួងបរិស្ថាន លោក អ៊ាង សុផល្លែត ប្រធានក្រុមការងារគណបក្សចុះមូលដ្ឋានស្រុកជូនដល់ប្រជាពលរដ្ឋទាំង ដោយក្តីនឹករលឹកដែលជានិច្ចកាលថ្នាក់ដឹកនាំគណបក្សប្រជាជន ដែលមានសម្ដេចតេជោនាយករដ្ឋមន្រ្តី និងជាប្រធានគណបក្សតែងតែយកចិត្តទុកដាក់គិតគូរខ្ពស់ចំពោះសុខទុក្ខប្រជាពលរដ្ឋគ្រប់រូប មិនប្រកាន់វណ្ណៈ ពណ៌សម្បុរ ជំនឿសាសនា ឬនិន្នាការនយោបាយណាមួយឡើយ។ លោកបានបន្ថែមថា អំណោយសប្បុរសធម៌នាថ្ងៃនេះក៏ជាការបង្ហាញនូវការយកចិត្តទុកដាក់ខ្ពស់ ចំពោះប្រជាពលរដ្ឋគ្រប់រូបពីសំណាក់ថ្នាក់ដឹកនាំ ពិសេសគឺក្រុមការងាររាជរដ្ឋាភិបាល និងក្រុមការងារគណបក្សគ្រប់លំដាប់ថ្នាក់ តាមទិសស្លោក «ចូលរួមសម្រាប់គ្រប់ៗគ្នា មិនទុកនរណាម្នាក់ចោល»។ លោក ខ្វៃ អាទិត្យា បញ្ជាក់ថា បើតាមការបញ្ជាក់របស់ក្រសួងសុខាភិបាល គឺនៅព្រឹកនេះកម្ពុជាបានជាដាច់អស់ចំពោះអ្នកជំងឺកូវីដ១៩ ប៉ុន្តែបើទោះជាយ៉ាងនេះក្តី សូមឲ្យប្រជាពលរដ្ឋគ្រប់ថ្នាក់មូលដ្ឋានអនុវត្តវិធានអនាម័យជាប្រចាំ ដើម្បីរួមគ្នាទប់ស្កាត់ជំងឺ COVID-19 ព្រោះថាកសលលោកកំពុងតែរាតត្បាតនៅឡើយ។ ម៉្យាងវិញទៀត សូមឱ្យប្រជាពលរដ្ឋទាំងអស់ត្រូវតែចេះការពារខ្លួនពីជំងឺរលាកសួតប្រភេទថ្មីកូវីដ ១៩ ដោយមេត្តាកុំមានការប្រមូលផ្ដុំជួបជុំជាក្រុម និងត្រូវអនុវត្តន៍តាមបទបញ្ជារបស់រាជរដ្ឋាភិបាល និងវិធាននានារបស់ក្រសួងសុខភិបាល។ * ចូលរួមថែរក្សាអនាម័យ តាមរយៈការលាងសម្អាតដៃជាប្រចាំជាមួយសាប៊ូ ឬអាកុល។ * ត្រូវពាក់ម៉ាស់នៅពេលទៅណាមកណា ដើម្បីការពារពីការឆ្លងនៃជំងឺកូវីដ១៩ ដែលកំពុងកើតមានឡើងឧនៅក្នុងប្រទេសកម្ពុជា ក៏ដូចជានៅលើពិភពលោកផងដែរ។ * បើមានដែលទើបចំណាកស្រុកត្រូវរាយការជូនអាជ្ញាធរដែនដីឲ្យបានដឹង ចំពោះពលរដ្ឋដែលទើបត្រឡប់មកពីក្រៅប្រទេស ដែលត្រូវរស់នៅដាច់ដោយឡែករយៈពេល ១៤ ថ្ងៃ។ * ប្រសិនបើមានអាការ ដូចជា ក្តៅខ្លួន ហត់ពិបាកដកដង្ហើម ក្អក ឈឺក្បាល សូមប្រញាប់ទៅជួបគ្រូពេទ្យដែលនៅជិតបំផុតដើម្បីធ្វើការពិនិត្យបន្ទាន់។ សូមបញ្ជាក់ថា ប្រជាពលរដ្ឋចូលរួមទាំង ២០ គ្រួសារមកពីភូមិចំនួន ៥គឺភូមិថ្មីលើ ភូមិថ្មីកណ្តាល ភូមិជ័យសោភណ្ឌ ភូមិទួលមានជ័យ និងភូមិទួលសំបូរ ដែលមានជីវភាពខ្វះខាត ក្នុងមួយគ្រួសារទទួលបានមី ១កេស ទឹកសុទ្ធ ១កេះធំ ទឹកលាងដៃ ១ដប ថវិកាមួយចំនួន ក្នុងនោះលោកអគ្គនាយកក៏បានឧបត្ថម្ភថាស់ DTV ២គ្រឿង និងជែលលាងដៃ ៤កេស ដល់សាលាស្រុកអូររាំងឪ និងគណពង្រឹងឃុំព្រះធាតុ ដែលអំណោយទាំងអស់នេះជារបស់សប្បុរសជន និងក្រុមការងារគណបក្សចុះមូលដ្ឋានឃុំព្រះធាតុ ស្រុកអូររាំងឪ៕ | 2020-05-16T20:05:00+07:00 | freshnewsasia.com | https://m.freshnewsasia.com/index.php/en/localnews/159490-2020-05-16-06-05-39.html |
46ac2b4e-d555-4cfa-8ca9-5c8ea76b7e83 | សម្ដេចតេជោ ហ៊ុន សែន អបអរសាទរអ្នកជំងឺកូវីដ១៩ ទាំង១២២នាក់ដែលជាសះស្បើយ តែសម្ដេចបន្ដអំពាវនាវឲ្យពលរដ្ឋប្រុងប្រយ័ត្នគ្រប់ពេល ព្រោះក្រែងផ្ទុះឡើងជាថ្មី (Video inside) | សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី១៦ ខែឧសភា ឆ្នាំ២០២០នេះ បានផ្ញើសារអបអរសាទរអ្នកជំងឺកូវីដ១៩ ចុងក្រោយ និងអ្នកកើតជំងឺទាំង១២២នាក់ នៅក្នុងប្រទេសកម្ពុជា ដែលទទួលបានការព្យាបាលជាសះស្បើយ ខណៈកម្ពុជាមិនមានអ្នកឆ្លងជំងឺនេះថ្មីបន្ថែមទៀតនោះទេ។ ជាមួយគ្នានេះ សម្ដេចតេជោ ហ៊ុន សែន នៅតែបន្ដអំពាវនាវដល់ប្រជាពលរដ្ឋទាំងអស់ ត្រូវបន្ដប្រុងប្រយ័ត្នខ្ពស់ មានអនាម័យជាប់ជាប្រចាំ គឺត្រូវពាក់ម៉ាស លាងសម្អាតដៃជាមួយសាប៊ូ ទឹកអាល់កុល ឬជេលសម្លាប់មេរោគឆ្លងផ្សេងៗ ហើយត្រូវរក្សាគម្លាតសុវត្ថិភាព ព្រោះក្រែងជំងឺនេះផ្ទុះឡើងជាថ្មី ខណៈពិភពលោកមិនទាន់មានថ្នាំព្យាបាលនៅឡើយទេ។ ខាងក្រោមនេះ ជាខ្លឹមសារទាំងស្រុងរបស់សម្ដេចតេជោ ហ៊ុន សែន ដែលបានបង្ហោះនៅលើ Facebook៖ ៕ | 2020-05-16T19:25:00+07:00 | freshnewsasia.com | https://m.freshnewsasia.com/index.php/en/localnews/159483-2020-05-16-05-25-45.html |
Subsets and Splits
No community queries yet
The top public SQL queries from the community will appear here once available.